
2 Politiets efterretningstjeneste 1945-1968 


Forord 


Dette bind er forfattet af kommissionsmedlem Johnny Laursen. Kommissions- 
medlem Regin Schmidt har foretaget supplerende undersøgelser og forestået re- 
daktionen af bindet. 


Forfatteren fremlægger herved resultatet af sine historiske undersøgelser. Kom- 
missionen har nøje gennemgået og drøftet dette og de forudgående udkast til 
bindet, ligesom de er blevet sammenholdt med det underliggende kildemate- 
riale. Efterfølgende har Kommissionen godkendt manuskriptet og antaget det til 


udgivelse i Kommissionens beretning. 


Kommissionen har i henhold til PET-kommissionslovens $ 4 foretaget anonymi- 


seringer i fornødent omfang. 


Johnny Laursen Regin Schmidt 


Ditlev Tamm Jens Vedsted-Hansen 


Leif Aamand 
formand 

Kommissionen fremlægger hermed sit beretningsbind vedrørende PET's opret- 
telse og registreringer på det politiske område 1945-1968. Den følgende beskri- 
velse fokuserer på den politiske, juridiske og organisatoriske baggrund for PET's 
virke. Det vil blive undersøgt, hvilke holdninger de skiftende regeringer havde 
til efterretningstjenesten, hvordan den generelle sikkerhedspolitik (heriblandt 
medlemsskabet af NATO) påvirkede tjenesten, hvilken effekt de tilbagevenden- 
de politiske debatter om ”de hemmelige kartoteker” havde på retningslinjerne 
for PET, hvilke retlige bestemmelser, der satte rammerne for tjenestens overvåg- 
ning og registreringer, samt hvordan efterretningstjenesten organiserede sit ar- 
bejde. Der er således tale om de overordnede forhold, som formede PET's virke 
på det politiske område. For en mere detaljeret beskrivelse af PET's overvågning 
og registrering i praksis af politiske partier, ideologisk-prægede bevægelser og 
arbejdsmarkedet henvises til Kommissionens beretning, bind 6-14. 

Den følgende beskrivelse kan opdeles i fire perioder eller områder. Kapitel 1-2 
omhandler politiets efterretningsvirksomhed før oprettelsen af Politiets Efter- 
retningstjeneste den 1. januar 1951. Før besættelsen blev der gjort flere forsøg på 
at etablere en centraliseret og landsomfattende sikkerhedstjeneste under politiet, 
men dette mødte modstand dels fra Københavns Politi, der oprettede sin egen 
efterretningstjeneste til at overvåge nazister og kommunister, og dels fra politi- 
kredsene. Modsætningerne fortsatte efter befrielsen, hvor den svage Rigspoliti- 
chefens Efterretningsafdeling (REA) i 1948 fik beføjelser af Justitsministeriet til 
at overvåge og registrere alle kommunister. Kapitel 3-5 beskriver etableringen 
af ”efterretningssystemet” i 1950-53. Efter Danmarks tilslutning til Atlantpagten 
i 1949 blev efterretningstjenesten reorganiseret, der blev udsendt nye instruk- 
ser for dens virke, med vedtagelsen af femtekolonneloven blev tjenestens retlige 
grundlag revideret, og PET blev en del af den vestlige forsvarsalliances indre sik- 
kerhedssystem. Den første store kartoteksdebat i 1952 førte imidlertid til udste- 
delsen af en ny instruks, der strammede kontrollen med tjenesten og begrænsede 
registreringen. Kapitel 6-8 skildrer PET's virksomhed frem til 1968. PET's indsats 
efter reorganiseringen blev til en vis grad hæmmet af indre magtkampe, politisk 

indblanding og sikkerhedsmæssige fejl. Det betød, at tjenesten skulle genopbyg- 
ges efter 1957. Der blev renset ud i personalet, forholdene til politikredsene blev 
forbedret, al efterretningsvirksomhed blev samlet i PET, og koordinationen af 
den indre sikkerhedspolitik blev effektiviseret med oprettelsen af Regeringens 
og Embedsmændenes Sikkerhedsudvalg. Hermed etableredes i grundtræk den 
efterretningsorganisation, som PET havde i de følgende 30 år. Kapitel 9-11 un- 
dersøger den anden kartoteksdebat i 1964, der førte til nedsættelsen af det så- 
kaldte Wamberg-udvalg, som skulle føre kontrol med retningslinjerne for PET's 
registreringer og tjenestens videregivelse af personoplysninger. Formålet med 
udvalget var fra politisk side at skabe ro om tjenesten. Udvalget lagde de første år 
pres på regeringen og PET, således at Wamberg-udvalget gradvist fik udvidet sin 
kompetence og begrænset omfanget af de politiske registreringer. 

Den følgende beskrivelse bygger i overvejende grad på materiale fra PET's og 
Justitsministeriets arkiv. Kommissionen har desuden benyttet sig af regerings- 
protokoller og FE-materiale fra Rigsarkivet, Jens Otto Krags dagbøger og Arbej- 
derbevægelsens Informations-Centrals arkiv i Arbejderbevægelsens Bibliotek 
og Arkiv. Kommissionen har desuden afhørt embedsmænd, PET-medarbejdere, 
medlemmer af Wamberg-udvalget mfl. fra denne periode. Endelig er der blevet 
anvendt publiceret materiale i form af Folketingstidende, dagspressen og den 
eksisterende forskning. 

I. FORLØBERE FOR PET 


1. POLITIETS EFTERRETNINGSVIRKSOMHED FØR 1945 
Politiets organisation indtil 1939 


Etableringen af en politimyndighed med ansvar for den indre sikkerhed i tiden 
efter maj 1945 var en vanskelig opgave. Det var der primært to årsager til. For 
det første kæmpede myndighederne med en række strukturelle problemer, der 
havde rod i mellemkrigstidens politireformer. For det andet var der en udbredt 
skepsis i befolkningen over for de politikere og embedsmænd, der havde sam- 
arbejdet med den tyske besættelsesmagt, ligesom politiets samarbejde med ty- 
skerne i forbindelse med interneringen af de danske kommunister havde skadet 
politiets anseelse. Et betydeligt antal af de politifolk, som i tiden efter befrielsen 
fik opgaver inden for den politimæssige sikkerhedsorganisation, havde således 
kortere eller længere erfaring fra det sikkerhedspoliti, som man søgte at opbygge 
i 1930'erne, og som fungerede i besættelsesårene. Et tilbageblik på Sikkerheds- 
politiets forudsætninger, grundlag og erfaringer kan således være til nytte med 
henblik på at forstå vilkårene for genetableringen af en sikkerhedstjeneste i Dan- 
mark efter den 4. maj 1945. 

Det var traditionelt den militære efterretningstjeneste, Generalstabens Efter- 
retningssektion (GE), der havde ansvaret for, hvad der blev betegnet som ”den 
præventive” efterretningsindsats. GE havde i fredstid til opgave at efterforske 
fremmede agenter og overvåge personer, der kunne forventes at udgøre en trus- 
sel under ”urolige politiske Forhold” eller i forbindelse med en krig." Politiets 
funktion bestod i at videregive oplysninger til GE om forhold, der var omfattet 


1. Rigspolitiet, ujournaliseret Dok. 2: Generalstabens Efterretningssektion, ”Redegørelse for Den 


præventive Efterretningstjeneste”, oktober 1928. 

af disse opgaver.” På grund af den forværrede internationale situation og den 
stigende spionage fra tysk, britisk og russisk side indskærpede Justitsministeriet 
i1913 politimestrene, at oplysninger af interesse for GE skulle indsendes til Stats- 
politiet. Samtidig udsendte Statspolitiet en fortrolig instruks, der informerede 
om GES opgaver og hvilke efterretningsmæssige oplysninger, der var af interes- 
se.” Under 1. Verdenskrig samarbejdede Statspolitiet og GE om efterforskningen 
af spionagesager, og der skete en centralisering af de politimæssige opgaver i 
Statspolitiet, hvis beføjelser og personale blev udvidet.; Ved krigens afslutning 
begyndte myndighederne at interessere sig for truslen fra det nye bolsjevikiske 
styre i Rusland, der havde som mål at sprede revolutionen til resten af verdenen. 
I 1918-19 efterforskede GE og Statspolitiet formodede bolsjevikiske kurerer og 
deres eventuelle sympatisører på den danske venstrefløj.” Statspolitiet etablerede 
også kontakt med det britiske politi og udvekslede oplysninger om den interna- 
tionale kommunisme. I 1925 iværksatte Statspolitiet den første landsomfattende 
registrering af kommunismen i Danmark.7 

Ved politireformen i 1937 fik politiet den organisatoriske form, hvori det for 
alvor blev konfronteret med efterretningsproblematikken. Politiet var placeret 
under Justitsministeriet, hvor forvaltningen af spørgsmål vedrørende politiet og 
senere hen også efterretningsvæsnet var henlagt til et ekspeditionskontor, det 
såkaldte politikontor. 

Den centrale myndighed i politiets administration var fra 1937 Rigspolitiet 
under ledelse af Rigspolitichefen, som fra 1938 var Eigil Thune Jacobsen. Under 
Rigspolitiet lå flere centrale politiopgaver af efterretningsmæssig betydning. Det 
gjaldt således Fremmedpolitiet og det i 1939 oprettede Sikkerhedspoliti. Landet 
var opdelt i 71 politikredse ledet af en politimester, og i København af en politi- 


Ibid., Dok. 16: Justitsministeriet, ”Cirkulære til samtlige Politimestre”, 6. februar 1911. 
Ibid.: Justitsministeriet, ”Cirkulære til samtlige Politimestre”, 15. august 1913. 
Ibid.: ”Chefen for Statspolitiet, Kundgørelse 4/1913”, 28. april 1913. 


m AA w nn 


Henrik Stevnsborg, Politiet 1938-47. Bekæmpelsen af spionage, sabotage og nedbrydende virksomhed 

(G.E.C. Gads Forlag, 1992), S. 54-55. 

6. Morten Thing, ”Da politiet var lige ved at få et efterretningsvæsen”, i: Ning de Coninck-Smith, Mo- 
gens Ridiger og Morten Thing, red., Historiens kultur. Fortælling, kritik, metode (Museum Tuscula- 
nums Forlag, 1997), S. 157-176. 

7 Henrik Stevnsborg, Politiet 1938-47, s. 56. Statspolitiets fortsatte efterretningsrolle fremgår også af: 

Rigspolitiet, ujournaliseret, Dok. 16: Chefen for Statspolitiet, Kundgørelse for Statspolitiet Nr. 1. 

Instruktion angaaende Fremskaffelse af Oplysninger til Brug for det militære Efterretningsvæsen, 


24. januar 1922. 

direktør. Københavns Politi var landets største og mandskabsmæssigt stærkeste 
politiorganisation. Det var en ordning, som i vid udstrækning afspejlede kri- 
minalitetens og ordenshåndhævelsens hidtidige lokale horisont, og som lagde 
meget stærke beføjelser i hænderne på politimestrene og på politidirektøren 
i København. En vis særstilling havde fra 1934 politiordningen i Sønderjylland, 
hvor et særligt embede som politiadjudant i Aabenraa var tildelt en central 
og koordinerende funktion for de politimæssige opgaver i de sønderjyske lands- 
dele.' 

Rigspolitiet var primært ansvarlig for personale og økonomi og havde ikke 
eksekutive beføjelser over for politimestrene og politidirektøren, som stod i di- 
rekte forbindelse med Justitsministeriet. Disse forhold gjorde, at de enkelte poli- 
tikredse måske nok varetog et gnidningsfrit samarbejde med hinanden og med 
andre af Rigspolitiets organer som f.eks. Fremmedpolitiet, men at man samtidig 
vogtede over sin lokale jurisdiktion og mandskabet. Ethvert forsøg på at etablere 
landsdækkende specialiserede politiorganer med opgaver, som forudsatte nogen 
form for autoritet i forhold til politikredsenes efterforskning, eller som indebar 
krav på politikredsenes mandskabsstyrke og ressourcer, kunne således forudses 
at udløse konflikter. Hertil kom, at Københavns Politi havde en sådan størrelse 
og arbejdsdeling, at man havde egne specialiserede organer, som i vidt omfang 
kunne gøre de landsdækkende organer rangen stridig med hensyn til mand- 
skabsmæssigt volumen, erfaring og sagkundskab. Det var i særlig grad tilfældet 
med Københavns Opdagelsespoliti, som havde flest erfarne kriminalbetjente. 
Etableringen i 1939 af et sikkerhedspoliti direkte underlagt Rigspolitichefen og 
med landsdækkende efterforskningsbeføjelser udgjorde derfor en alvorlig ud- 
fordring. 


Opdagelsespolitiets Afdeling D 


11927 havde chefen for Københavns Opdagelsespoliti Eigil Thune Jacobsen (den 
senere rigspolitichef) etableret en Afdeling D inden for opdagelsespolitiet. Den 
nye afdeling, også i daglig tale kendt som den politiske afdeling eller sikkerheds- 
afdelingen, fik overdraget en del opgaver med hensyn til våbenkontrol, radioli- 
censer, beskyttelsesopgaver ved statsbesøg osv. Derudover havde afdelingen til 


8. Henning Koch, Demokrati — slå til! Statslig nødret, ordenspolitiet og frihedsrettigheder 1932-1945 
(Gyldendal, 1994), s. 111 ff., 132-136; Henrik Stevnsborg, Politiet 1938-47, s. 99-102. 

opgave at overvåge de partier, som arbejdede mere eller mindre illegalt. Afde- 
lingens arbejde var dog indtil 1931 begrænset til København. I takt med at den 
politiske radikalisering greb om sig, blev afdelingen ved justitsministerielt cirku- 
lære i 1931 ophøjet til landsdækkende informationscentral, der skulle indsamle 
og registrerere oplysninger om yderligtgående bevægelser og organisationer. 
Politikredsene fik endvidere til opgave at forsyne afdelingen med de fornødne 
oplysninger.? 

Afdeling D var en afdeling under Københavns Opdagelsespoliti, og var der- 
med i tiden 1937-1940 underordnet politiinspektør Eivind Larsen, som refere- 
rede til politidirektøren for København. Daglig leder af Afdeling D var krimi- 
nalassistent Andreas Hansen med tilnavnet ”Russer-Hansen”,” Blandt Afdeling 
D's opgaver var opbygningen af et kartotek over personer og organisationer, 
som afdelingen ønskede at følge. Da afdelingen i 1931 blev koordinationsorgan 
på landsplan, havde man registreret ca. 13.000 personer.” Ved besættelsen den 
9. april 1940 rummede Afdeling D's kartotek 50.000 indførsler.”? 

Afdeling D's arbejde og dens arkiv- og kartoteksforhold er beskrevet i de af- 
høringer, som Den Parlamentariske Kommission (1945-53) foretog efter befriel- 
sen af de centrale politifolk, som havde arbejdet i afdelingen eller forestået dens 
arbejde. De blev bl.a. udspurgt om baggrunden for, at dansk politis optegnelser 
over danske kommunister kunne have tjent den tyske besættelsesmagt og dan- 
ske politimyndigheder som støtte ved interneringen af de danske kommunister. 
Flere forhold træder frem på baggrund af vidneudsagnene. 


9 Henrik Stevnsborg, Politiet 1938-47, s. 61-63; Henning Koch, Demokrati - slå til! s. 65-66; se endvi- 
dere: Torben Jano, ”På sporet af kommunisterne. Politiets overvågning af DKP 1932-1941”; Arbejder- 
historie, 1, 1996, s. 1-20. 

10 JM, ujournaliseret, læg mærket "3. kontor': A.L. Elmquist til den parlamentariske kommission, 
2. oktober 1946. I 1939 overgik ledelsen af Afdeling D til politikommissær Andst, og den 1. januar 
1942 til 19. september 1944 til politikommissær Odmar. Ibid.; se: Henrik Stevnsborg, Politiet 1938- 
47, S. 61-63; Henning Koch, Demokrati - slå til!, s. 65-66; Torben Jano, ”På sporet af kommuni- 
sterne”, s. 1-20. 

1… Henning Koch, Demokrati - slå til!, s. 66. 

12. Henrik Stevnsborg, Politiet 1938-47, s. 165. Som målestok betragtet er disse tal noget grove. Det 
fremgår således hverken hvor mange navnekort, der var i Afdeling D's kartotek, eller hvor mange 
af disse, der tilhørte personer under mistanke for illegal virksomhed. Mange kort kunne således 
vedrøre våbentilladelser osv.; Henning Koch, Demokrati — Slå til!, s. 244-245. 

For det første synes det klart, at der frem til 1940 var tale om et omfattende 
kartotek, som ikke havde nogen særlig målrettet funktion.” Et egentligt special- 
kartotek synes ikke at have eksisteret før ca. 1940, hvor der tilsyneladende blev 
iværksat et forsøg på at ordne de forhåndenværende oplysninger mere emne- 
mæssigt, bl.a. opdelt i kommunister og nazister." 

For det andet synes arbejdet ikke at have været underkastet en målrettet in- 
struktion om arbejdsfelt, målsætninger og begrænsninger for efterretningsar- 
bejdet. Ifølge Thune Jakobsen, som var opdagerchef i København i årene 1926-33 
og politidirektør 1936-37, gik kartoteket tilbage til 1. Verdenskrig og omfattede i 
hans tid oplysninger om kommunister og nationalsocialister. I 1931 havde den 
radikale justitsminister C. Th. Zahle opfordret opdagerchefen til at indhente 
flere oplysninger til kartoteket.> I det hele taget var arbejdet i perioden frem 
til 1940 lidet målrettet, og kun ret få medarbejdere bidrog til det. Afdelingens 
otte-ni medarbejdere havde også opgaver som f. eks. beskyttelse af kongehuset, 
sikringsopgaver mv. 

For det tredje genfandtes allerede her den lidt uklare begrebsanvendelse med 
hensyn til registrering, kartotek og arkiv, som skulle komme til at gælde også for 
PET's virke under den den kolde krig. Principielt var der tale om et enhedskar- 
totek, som i det store og hele rummede emnekort med få kortfattede oplysninger 
samt henvisninger til de akter, hvorpå oplysningerne støttede sig. Kartoteket var 
således på en og samme tid en samling af kondenserede oplysninger vedrørende 
navne og emner og samtidig en registratur til de oplysninger, som lå i afdelin- 
gens arkiv i egentlige sagsmapper og -akter.” Formentlig rummede kartoteket 
også indgange til politiets registreringer vedrørende våbentilladelser, radio osv., 
således at der reelt ikke kun var tale om optegnelser vedrørende politisk virk- 
somhed, men også over andre dele af sikkerhedspolitiets virke. Der har såle- 


13 Den Parlamentariske Kommissions beretning (herefter: PK). Bilag til beretning til Folketinget af- 
givet af den af tinget under 18. januar nedsatte kommission i henhold til grundlovens $ 45. VII. 
Justitsministeriet og retshåndhævelsen under besættelsen. Aktstykker. Bind 2, København 1950, 
S. 915. 

14. Ibid., s. 916. Glud forklarede således, at han fra Andst — lederen fra 1939 — fik at vide, at kartoteket 
var forældet og burde lægges om. Dette sagde Andst i ganske klare vendinger til kommissionen, 
ibid., s. 917-918. 

15. PK, VIL, bd. 2, 1950 (Forkortet referat af de stenografiske referater af de ved den under 3. februar 
1947 nedsatte kommissionsdomstol foretagne afhøringer vedrørende arrestationerne af kommunis- 
terne den 22. juni 1941), s. 913-15. 

16  Ibid., s. 914-914 (bl.a. Andreas Hansens forklaring), samt s. 919-920. 

des næppe været tale om en skelnen i arkivet mellem belastende oplysninger og 
mere rutinemæssig politiforvaltning. Den senere chef for afdelingen politikom- 
missær Hans Peter Andst forklarede Kommissionsdomstolen af 3. februar 1947, 
at da han ankom til Afdeling D den 1. august 1939, var to til tre mand beskæf- 
tiget med at klippe ud af aviser og tidsskrifter og lægge dem på sagerne. Man 
anslog, at kartoteket på dette tidspunkt bestod af 60.000 til 70.000 kort, hvoraf 
størstedelen ifølge Andst ”var forældet og ingenting værd”” Modpolen til denne 
ophobning af detailoplysninger var opbygningen af specialarkiver med hensyn 
til bestemte målgrupper eller emner. Det forudsatte imidlertid en bevidsthed 
om, hvortil oplysningerne skulle bruges. Var der f.eks. tale om oplysninger, som 
skulle bidrage til efterforskning af spionageaktiviteter, opbygning af illegale net- 
værk og lignende, eller var der tale om en emnemæssig ordning af politisk aktive 
personer efter politisk overbevisning?” 

En opdeling i specialkartoteker blev påbegyndt omkring 1. april 1940. Fire 
kriminalfolk blev sat til at opbygge specialsamlinger ud af det store kartotek over 
nazister og kommunister. To af disse, Christian Madsen og Verner Dinesen, ar- 
bejdede med kommunisterne.” Daværende politikommissær Andst udtalte til 
Kommissionsdomstolen af 3. februar 1947: ”Han havde den opfattelse af situa- 
tionen, at der skulle holdes særlig øje med kommunisterne ligesåvel som med de 
forskellige afskygninger af nazister”? Der var formentlig tale om dels et forsøg 
på at målrette arbejdet, dels en trusselsvurdering inspireret af den tysk-sovjetiske 
ikke-angrebspagt i 1939. Der var dog en vis uklarhed i forklaringerne. Christian 
Madsen forklarede således for Kommissionsdomstolen, at der allerede i det store 
kartotek bestod specialkartoteker for kommunister og nazister, og han mente at 
vide, at der fandtes en skuffe med centralkomitéens medlemmer, hovedbestyrel- 
sen for DKU, og ”Sovjetunionens Venner”” 

For det fjerde synes der ikke at have eksisteret regelsæt med hensyn til 
videregivelse af oplysninger fra dette store arkiv. Kriterier for, hvem der kunne 
modtage oplysninger fra arkivet, og hvilke oplysninger der kunne videregives, 
var i vidt omfang overladt til Andreas Hansens vurdering. Heller ikke videregi- 


17 Ibid., s. 917-918. 

18 Se hertil Torben Jano, ”På sporet af Kommunisterne, s. 4-5. 

19 PK, VIL, bd. 2, 1950 (Forkortet referat af de stenografiske referater af de ved den under 3. februar 
1947 nedsatte kommissionsdomstol foretagne afhøringer vedrørende arrestationerne af kommunis- 
terne den 22. juni 1941), s. 918-920, 923-924. 

20  Ibid., s. 918. 

21  Ibid., s. 920-921. 

velse af oplysninger til udenlandske myndigheder var på dette tidspunkt under- 
kastet faste regler. Oplysninger til og fra de nordiske lande gik således uden om 
de diplomatiske kanaler direkte til afdelingen. Det samme gjorde sig gældende 
for Tyskland (Andreas Hansens ledelse og dermed rækkevidden af hans beskri- 
velse rakte frem til 1939). Derimod gik kommunikationen med Storbritannien 
gennem gesandtskabet.” 

Afdeling D's og Andreas Hansens administration af forbindelserne til ud- 
landet kom i 1939 frem i offentlighedens søgelys, da det blev kendt, at der 
havde bestået en nær forbindelse mellem Afdeling D's medarbejder inden for 
nazismeområdet, Kaj Yttesen, og Gestapo. I forbindelse med et forsøg på at 
udveksle oplysninger med personer fra det nazistiske miljø i Danmark havde 
Yttesen videregivet oplysninger om tyske emigrantkredse i Danmark, som fra 
de pågældende nazister gik videre til Gestapo. Det fremgik af tjenestemandsun- 
dersøgelsen i 1939, at mens man fra Gestapo modtog oplysninger om flygtede 
tyske kommunister, var der også gået oplysninger tilbage til Gestapo om her- 
boende emigranter. Sagen førte til, at Andreas Hansen blev afskediget for ikke 
at have ført tilstrækkeligt opsyn med Yttesens arbejde. Det var imidlertid ikke 
klart, hvor mange af de foresatte i opdagelsespolitiet og i ministeriet, som kendte 
til det eksisterende samarbejde. Modus for omgangen med andre landes politi- 
myndigheder var formentlig i det store og hele overladt til politiets eget skøn”. I 
1933 henvendte politidirektøren og politiinspektør Thune Jakobsen sig til Justits- 
ministeriet med et forslag om, at man via Udenrigsministeriet skulle søge oplys- 
ninger fra tysk politi om de flygtede tyske kommunister, som virkede politisk i 
Danmark. Justitsministeriet fandt det imidlertid ikke rigtigt at inddrage Uden- 
rigsministeriet og fandt, at sådanne kontakter bedst var overladt til politiet selv.” 

For det femte anvendte Afdeling D i vidt omfang meddelere i de nazistiske 
eller kommunistiske miljøer. Dette fremgik af to sager, som førte til tjeneste- 
mandsforhør af Andreas Hansen. Denne forklarede, at anvendelsen af — i reg- 
len betalte — meddelere var nødvendig for efterretningspolitiet. Man bevilgede 
mellem 1934-40 i alt 30.000 kroner til sådanne formål. Hertil kom 5.000 kroner 
bevilget af rigspolitichefen i 1939. Efter alt at dømme skaffede Afdeling D sig 
således oplysninger om de indre forhold i bl.a. DKP; også selv om der i mange 
tilfælde kunne forekomme tvivl om meddelernes troværdighed. Man var således 


22. Ibid., 915. 
23. Henrik Stevnsborg, Politiet 1938-47, s. 108-111. 
24 Torben Jano, ”På sporet af Kommunisterne, s. 9. 

ofte i stand til at rapportere fra interne møder. Afdelingen dyrkede som en særlig 
metode at skaffe sig oplysninger om kommunisterne fra nazistiske meddelere og 
omvendt.” 


Efterretningsmæssig oprustning? 


Efterhånden som de politiske forhold og den internationale situation forvær- 
redes gennem 1930'erne, styrkedes myndighedernes opfattelse af, at der var brug 
for en oprustning i forhold til indre sikkerhed, sabotage og spionage.” Indtil 1938 
havde det sikkerhedsmæssige arbejde med hensyn til handlinger rettet mod lan- 
dets selvstændighed og mod - som det hed — den lovlige samfundsorden — samt 
tilsynet med fremmede og rejsende således kun temmelig nødtørftigt fundet 
sted ved Fremmedpolitiet, Generalstabens Efterretningssektion og Københavns 
Politis Afdeling D samt endelig — i sporadisk form — politikredsene. Samarbejdet 
mellem disse instanser var dårligt. Dertil kom, at Københavns Opdagelsespolitis 
Afdeling D var underbemandet. Ni mand skulle dække hele sikkerhedsarbej- 
det i København. Selv om det siden 1931 var pålagt politimestrene at indsende 
oplysninger fra politikredsene til Afdeling D, blev denne opfordring kun fulgt i 
meget ringe grad.” 

Politiets organisatoriske opbygning og ressourceanvendelse var i slutningen 
af 1930'erne i stigende grad til debat. Der var overvejelser om en centralisering 
og koordinering af det landsdækkende politiarbejde, som var overgribende i for- 
hold til politikredsene. Samtidig stod man i 1930'erne over for en politisk urolig 
tid, hvor yderligtgående politiske grupper i stigende grad markerede sig. Det 
gjaldt især kommunisterne og nazisterne. Sidstnævnte voksede til et særligt pro- 
blem, da Adolf Hitler i 1933 kom til magten i Tyskland og dermed tilføjede en ny 
dimension til spørgsmålet om den indre sikkerhed og orden. Der kom i stigende 
grad fokus på de sønderjyske landsdele, hvor man frygtede en forbindelse mel- 
lem pronazistiske kredse i det tyske mindretal og regimet i Tyskland. I slutnin- 
gen af 1930'erne blev de danske myndigheders bekymringer skærpet af en række 


25. Torben Jano, ”På sporet af Kommunisterne”, s. 6-9. 

26 JM, ujournaliseret, læg mærket "3. kontor': ”Notat vedrørende sikkerhedspolitiet”, 18. marts. 1964, 
FP. 

27 JM, ujournaliseret, læg mærket 'Elmquists mappe': ”Angaaende Sikkerhedspolitiet”, u. forf., påteg- 
net i hånd: ”sommeren 1946”. 

spionagesager, flere tilfælde af politisk motiverede voldshandlinger og den over- 
hængende krigsfare. Sidstnævnte gjorde det i flere politikeres øjne nødvendigt 
at gøre en indsats også for at modvirke udenlandsk politisk propaganda, som 
kunne bidrage til at hverve sympatisører for udenlandske magter eller bringe 
den danske neutralitet i fare. Særlig spektakulær var spionsagen mod kaptajn 
Pflugk-Harttung, som i januar 1939 førte til en straf på halvandet års fængsel 
for ham og otte måneders fængsel for syv andre. I et andet tilfælde blev doku- 
menter, der var stjålet fra det socialdemokratiske partikontor i København, med 
bl.a. en beretning fra det internationale socialistiske bureau i Prag, videregivet til 
partiets politiske modstandere og i slutningen af januar 1939 aftrykt i Nordschle- 
swigsche Zeitung.” 

I slutningen af 1930'erne kom bekymringerne over udviklingen bl.a. til ud- 
tryk i stadig stærkere appeller fra politimyndighederne om tildeling af øgede 
ressourcer. Gennem 1930'erne havde politidirektøren i København flere gange 
klaget over de knappe personaleressourcer i Afdeling D og påpeget, at afdelin- 
gen kun vanskeligt kunne møde de krav, som den skærpede sikkerhedssituation 
stillede. Politidirektøren betonede, at det måtte forudsættes, at Afdeling D fast- 
holdt en nøje tilknytning til Københavns Opdagelsespoliti, men gjorde samtidig 
opmærksom på den utilfredsstillende tilstand i resten af landet. Han foreslog en 
betydelig personalemæssig oprustning af Afdeling D, samt at man i politikred- 
sene ligeledes skærpede opmærksomheden på politiske forbrydelser og meldte 
tilbage til Afdeling D, således at denne afdeling reelt blev landsdækkende central 
for sikkerhedsarbejdet. Han foreslog videre en styrket koordination mellem de 
sikkerhedsmæssige aktører — dvs. Afdeling D, GE, Rigspolitiets Fremmedafde- 
ling — og, at Udenrigsministeriets informationsarbejde blev styrket. Politidirek- 
tøren foreslog en udvidelse med 20 mand samt en juridisk sekretær. Hertil kom 
ønsker om inventar, motorkøretøjer samt en kasse til brug for betaling af udgif- 
ter, herunder meddelere.” 

Da rigspolitichef Thune Jakobsen fik henvendelsen til udtalelse, gjorde han 
imidlertid kraftige ophævelser mod forslaget og foreslog i stedet, at man under 
rigspolitichefembedet dannede en centraliseret, landsdækkende efterretningsor- 
ganisation. Rigspolitichefen var dog i udstrakt grad enig i vurderingen og for så 


28 Henrik Stevnsborg, Politiet 1938-47, s. 115-116, 148 ff., 181 ff. 

29 JM, ujournaliseret, læg mærket "3. kontor':”Politidirektør Stamm og politiinspektør Eyvind Larsen 
til JM”, 3. maj 1938. Der var således tale om en plan, som rakte ud over Afdeling D's hidtidige rolle 
som informations- og efterretningscentral. 

vidt også i løsningen. Derimod var han uenig i, hvor indsatsen skulle finde sted. 
En stærkere koordination mellem politi, GE, Fremmedpolitiet og Udenrigsmi- 
nisteriet var han ganske enig i og ligeledes i, at samarbejdet med politikredsene 
og med politiadjudanten for Sønderjylland ikke havde været tilfredsstillende. 
Han betonede behovet for et velorganiseret og stærkt sikkerhedspoliti, der i lyset 
af den internationale situation var i stand til at bekæmpe sabotage og spionage.” 
Der var altså ikke nogen uenighed om, at der var et presserende behov for et sik- 
kerhedspoliti til at kontrollere de truende omstændigheder. Blot var man ikke 
enige om, hvem der skulle kontrollere et fremtidigt sikkerhedspoliti. 

I 1938 trængte sagen frem på politisk niveau, idet justitsminister K.K. Steinc- 
ke nu støttede en ressourceforøgelse for politiet og tillige valgte side til fordel for 
dannelsen af et særskilt, specialiseret og landsdækkende sikkerhedspoliti. Der 
blev derfor foreslået Rigsdagen en markant forøgelse af politistyrken med 120 
stillinger i ordenspolitiet, 30 stillinger i kriminalpolitiet samt 48 stillinger i det 
nye sikkerhedspoliti.” 

Den socialdemokratiske ordfører i Folketinget Hans Hedtoft-Hansen (som 
han dengang hed), begrundede mandskabsforøgelsen og etableringen af sikker- 
hedspolitiet med, at det havde vist sig, at ”politiske Spioner og Provokatører” 
skjulte sig blandt de flygtninge, der forsøgte at få ophold i Danmark, og med 
de seneste spionagesager.”> Hedtoft-Hansen henviste også til, hvad han kaldte 
”kriminaliseringen af det politiske liv i Danmark” i form af politisk motiverede 
forsøg på pengeafpresning og indbrud. 


30 JM, ujournaliseret, læg mærket "3. kontor': Rigspolitichef Thune Jakobsen til JM, 23. september 
1938. Rigspolitichefen understregede endnu engang i en ny skrivelse den 24. november situationens 
alvor og dokumenterede sit synspunkt med henvisning til en række spionagesager eller forhold, 
som antydede illegal aktivitet. JM, ujournaliseret, læg mærket "3. kontor': Rigspolitichef Thune Ja- 
kobsen til JM, 24. november 1938. 

31  Rigsdagstidende, Folketingets forhandlinger, ordentl. Samling 1938-39, I:2, sp. 1747-1753 (justitsmi- 
nister K. K. Steincke). Hedtoft, 1938, sp. 2188. 

32 Rigsdagstidende, Folketingets forhandlinger, ordentl. Samling 1938-39, I:2, sp. 2187-2189 (Hans 
Hedtoft-Hansen). 

33. Ibid., sp. 2189. 

Sikkerhedspolitiet 1939-40 


Et centraliseret, landsdækkende sikkerhedspoliti (SIPO) blev i 1939 etableret un- 
der Rigspolitichefen med en normering på en politiinspektør, to kriminalkom- 
missærer og 45 betjente.;+ Ifølge loven af 15. marts 1939 havde det nye sikkerheds- 
politi til opgave at: 


skabe et Værn mod Foretagender eller Handlinger, som kan antages at være ret- 
tet mod Rigets selvstændighed og den lovlige Samfundsordning, samt Gennemfø- 
relse af et effektivt Tilsyn med Fremmede og Rejsende”> 


Der var kort sagt tale om opgaver, som både berørte den indre sikkerhed og or- 
den, men som også rummede ansvaret for kontraspionage (dette lå implicit i til- 
synet med fremmede og rejsende). Det er også værd at bemærke, at man allerede 
her havde formuleringen ”..som kan antages...” En formulering, som skiftende 
justitsministre i tiden efter 1945 flere gange benyttede som begrundelse for PET's 
behov for at efterforske visse foreninger eller aktiviteter. 

Politiinspektør Emil Strøbech blev udnævnt som leder af det nye sikkerheds- 
politi. Da Steincke igen i 1950 blev justitsminister og påny satte sig for at op- 
bygge en efterretningstjeneste, forhørte han sig hos Strøbech om, hvad denne 
mente var gået galt i tiden op til besættelsen. Strøbechs svar henviste til Steinckes 
personlige engagement i sagen og afslørede betydelig bitterhed over manglende 
rygdækning fra Steinckes efterfølger som justitsminister fra 15. september 1939 
- Svend Unmack Larsen — og over modstand fra andre politimyndigheder. Strø- 
bech fandt, at SIPO frem mod besættelsen — trods svage ressourcer — arbejdede 
stadig mere effektivt. 

I det hele taget bekræfter kildematerialet indtrykket af en væsentlig oprust- 
ning, som også på visse punkter brød med traditionelle revirforestillinger i politi 
og justitsforvaltning. Et memorandum forfattet af Strøbech den 15. juni 1939 gi- 
ver et udmærket indtryk af de høje ambitioner, som den nye polititjeneste lagde 


34. JM, ujournaliseret, læg mærket 'Elmquists mappe": Angaaende Sikkerhedspolitiet, u. forf., påtegnet 
i hånd: sommeren 1946. 

35. Lov nr. 90 af 15. marts 1939 om ændringer i lov nr. 98 af 31. marts 1931 om statens tjenestemænd. 
Loven er også omtalt i Henrik Stevnsborg, Politiet 1938-47, s. 117. 

36 PET, emnesag: bilag 1, E. Strøbech til K.K. Steincke, 23. maj 1950. 

ud med.” Strøbech forudså muligheden for, at befolkningen på grund af påvirk- 
ningen fra udlandet ville blive opdelt i to uforsonlige lejre, hvis opgør kunne give 
anledning til udenlandsk indgriben. Strøbech argumenterede kraftigt for en 
beslutsom politiindsats mod disse trusler. En af de vigtigste skulle bestå i obser- 
vations- og efterretningsindsats rettet mod udlændinge, som opholdt sig i lan- 
det, eller som rejste gennem landet som kurerer. Hertil kom medlemmer af det 
tyske mindretal i Sønderjylland, som måtte nære forbindelser til tyske agenter. 
Endelig skulle tjenesten vinde indpas i yderligtgående partier og grupperinger 
og følge deres møder og forsamlinger.” Strøbech forestillede sig hertil en række 
understøttende aktiviteter; bl.a. forudså han etableringen af en civil informati- 
onstjeneste, skygning, telefonaflytning, brevkontrol og ransagninger. Endvidere 
måtte politiet udvide sin brug af meddelere og informanter, og man måtte være 
indstillet på at sætte væsentlige midler af til opbygningen af et pålideligt net af 
civile observatører. Strøbech betonede også betydningen af et samarbejde med 
GE og med politiet i de andre nordiske lande.” 

En særlig indsats var ifølge Strøbech nødvendig i Sønderjylland og i Køben- 
havn, som var de to steder i landet, hvor den illegale aktivitet formodedes at ville 
udfolde sig stærkest. Strøbech betonede de vanskeligheder, som ville opstå, hvis 
SIPO ikke ville være i stand til at virke effektivt i København, og han forudså, at 
der ikke i længden kunne bestå to sikkerhedspolitikorps. Han overvejede og an- 
befalede dernæst en ordning, hvorefter SIPO's virke i et år blev begrænset til lan- 
det uden for København, og at Afdeling D bevaredes i denne periode og tildeltes 
yderligere otte mand. Til gengæld måtte Afdeling D videregive alle oplysninger 
af betydning til Sikkerhedspolitiet. Strøbech føjede i øvrigt til, at Sikkerheds- 
politiets ledelse under rigspolitichefen måtte have uindskrænket adgang til at 
skaffe sig de nødvendige retskendelser i enhver jurisdiktion i landet, uden at det 
medførte gnidninger med de lokale politimyndigheder.” 

En oversigt over SIPO's opgaver og arbejdsmetoder findes i en betænkning af 
rigspolitichef "Thune Jakobsen fra den 7. april 1940: Overvågning af kommuni- 
ster, nazister, ulovlige strejker, fremmed magts kontraspionage mod anden magt 


37 PET, emnesag: E. Strøbech: Memorandum vedrørende Sikkerhedspolitiets Organisation, dets 
Opgaver og Arbejdsmetoder, 15. juni 1939. 

38  Ibid., s. 2. 

39  Ibid., s. 5-6. 

40. Ibid., s. 6. 

41. Ibid., s. 7-9. 

42. Ibid., s. 10 ff. 

på dansk grund, sabotage (jf. sagen om de spanske trawlere i Frederikshavn), 
ideologisk propaganda som kan bringe tvivl om dansk neutralitet, politisk vold, 
yderligtgående presse, centralisering af efterforskning pga. landsdækkende kri- 
minalitet.” Betænkningen betonede også vigtigheden af de politiske kartoteker, 
som gjorde det muligt at følge, hvad der blev benævnt ”de enkelte politiske Lov- 
overtræderes” virksomhed i hele landet. Sikkerhedspolitiets korte levetid resul- 
terede i en kort, men energisk indsats i overvågningen af den hjemlige politiske 
ekstremisme og af fremmede magters forsøg på at vinde indflydelse i Danmark 
ved spionage, hvervning eller almindelig påvirkning. 

Sikkerhedspolitiet etablerede hurtigt et tæt samarbejde med Rigspolitiche- 
fens Fremmed- og Visumafdeling, Generaldirektoratet for Toldvæsenet og med 
Generaldirektoratet for Post- og Telegrafvæsenet. På fremmedområdet stram- 
medes kontrollen med udlændinge. Således forelagde Fremmedpolitiet frem- 
deles ansøgninger om indrejse-, opholds- og arbejdstilladelse for SIPO, før til- 
ladelse blev givet. Et cirkulære af 5. september 1939 fra Generaldirektoratet for 
Post- og Telegrafvæsenet etablerede et nært samarbejde med SIPO. Endvidere 
havde SIPO i februar 1940 gennem retskendelser sikret sig adgang til telefonaf- 
lytning af ca. 130 personer og adresser. I SIPO var man imidlertid stærkt bekym- 
ret over de sikkerhedsmæssige og praktiske vanskeligheder, som henvendelserne 
til domstolene om retskendelser kunne indebære. Rigspolitichefen indstillede 
således den 25. oktober 1939, at man ændrede politiets adgang til telefon- og 
postkontrol, og den 15. januar 1940 indstillede rigspolitichefen, at der blev opret- 
tet en landsomfattende domstol til behandling af begæringer om retskendelse i 
bl.a. spionsager.> Af SIPO's parole den 27. februar 1940 fremgik i øvrigt, at der 
bestod strenge og nøje rutiner med hensyn til at sikre overblik over de verse- 
rende tidsbegrænsede kendelser, herunder deres forestående udløb, og hvordan 


43. JM, ujournaliseret, læg mærket "3. kontor': Oversigt over Sikkerhedspolitiets Opgaver, Arbejdsme- 
toder og hensigtsmæssige Organisation samt Oplysninger om Organisationen af Nabolandenes 
Sikkerhedstjeneste, Rigspolitichef Thune Jakobsen, 7. april 1940. Denne redegørelse støttede sig 
sandsynligvis på et af Strøbech omtalt og af samme forfattet memorandum om SIPO's opgaver af 
15. juni 1939, jf. PET, emnesag: Bilag 1, E. Strøbech til K.K. Steincke, 23. maj 1950. 

44. Ibid., s. 11-12. 

45. PET, emnesag: Ang. starten på sikkerhedspolitiet 1939: Oversigt over Foranstaltninger til Bekæm- 
pelse af Spionfaren, samt over de siden Krigens Udbrud i Provinsen behandlede Sager angaaende 
Overtrædelse af Straffelovens $ 105, 23. februar 1940; se også: PET, emnesag: ”Indberetning SIPO til 
Justitsministeriet”, 20. januar 1940, 8. 4. 

man i tide om fornødent kunne sikre dem forlænget.” Først og fremmest rettede 
SIPO's interesse sig mod nazistiske og kommunistiske miljøer over hele landet.” 
Sikkerhedspolitiet indførte i 1940 en nyskabelse, som i ændret form skulle 
komme til at leve videre i PET ti år senere: Regelmæssige parolemøder, hvor 
retningslinjer vedrørende arbejdet blev meddelt den på dette tidspunkt begræn- 
sede medarbejderskare. Drøftelserne rummede en evaluering af arbejdsmeto- 
derne, flere gennemgange af løbende sager, instrukser og praktiske anvisninger. 
Møderne udtrykte en voksende sikkerhedsbevidsthed og sikkerhedsreglemen- 
ter, som ligeledes pegede fremad. Det gjorde også flere af arbejdsmetoderne, 
såsom etableringen af ”diskrete og paalidelige civile Forbindelser”, der kunne vi- 
deregive oplysninger.” En vigtig del af afdelingens arbejde var gennemlæsning af 
dansk og udenlandsk presse og opbygningen af et stort pressekartotek. En egent- 
lig indskærpelse af brug af sådanne oplysninger til et navnekartotek over danske 
statsborgere fremgik ikke af omtalen af avislæsningen.” Derimod stod det klart, 
at opbygningen af et omfattende arkiv — inklusive personnavne — var en væ- 
sentlig del af efterretningscentralens virke. Kartoteket indeholdt i slutningen 
af oktober 1939 ca. 1.500 kort, men voksede frem til januar 1940 til 4.000 kort. 


Udenlandsk propaganda 


SIPO's arbejde var frem for alt koncentreret inden for spionageområdet. På dette 
felt erkendte man i 1939-40, at der var væsentlige sikkerhedspolitiske problemer, 
som imidlertid også rejste principielle spørgsmål om meddelelsesfriheden og 
borgernes ytringsfrihed. Efter den 2. Verdenskrigs udbrud var troværdigheden 
af den danske neutralitet vital for landets udenrigs- og sikkerhedspolitik i en si- 
tuation, hvor totalitære ideologier med støtte i to europæiske stormagter søgte at 
gøre sig gældende på dansk grund. Det særlige problem bestod i sådanne mag- 


46. PET, emnesag: Sikkerhedspolitiets parole, ”Referat nr. 1, sikkerhedspolitiets parole, lørdag, den 
27. Januar 1940”. 

47 PET, emnesag: ”Rigspolitichefen til samtlige politimestre”, 14. marts 1940. 

48 PET, emnesag: Sikkerhedspolitiets parole, div. referater. 

49. Ibid.: Referat: ”Sikkerhedspolitiets Parole, Fredag d. 16. Februar 1940”. Ud for citatet stod anført: 
"Godtgørelse af Repræsentationsudlæg. 

50 PET, emnesag: ”Referat nr. 3, sikkerhedspolitiets parole fredag d. 9. februar 1940”. 

51 Ibid.,”Referat nr. 2, sikkerhedspolitiets parole lørdag d. 3. Februar 1940”. 

52. PET, emnesag: ”Indberetning SIPO til Justitsministeriet” 20. januar 1940. 

ters forsøg på at udøve ideologisk og politisk indflydelse på den danske befolk- 
ning og eventuelt under samvirke med ideologiske sympatisører i den danske 
befolkning at søge indflydelse på den danske udenrigspolitik. 

Det principielle problem var, om fremmede magter skulle have mulighed for 
direkte at øve indflydelse på den danske befolkning med propaganda af forskel- 
lig slags, og om danske statsborgere måtte formidle en sådan propaganda, som 
åbenlyst eller i det skjulte stammede fra en fremmed magt. Det sidste spørgsmål 
berørte borgernes ytringsfrihed og pressefriheden, men havde på den anden side 
konsekvenser for muligheden for at iagttage en troværdig neutralitet. Hertil kom 
bekymringer for, at en sådan propaganda kunne berede jordbunden for hverv- 
ning af danske sympatisører eller agenter til støtte for fremmed indflydelse i 
Danmark eller for spionage mod Danmark ved fremmede efterretningstjenester. 

Problemet gjorde sig i særlig grad gældende for den tyske propaganda mod 
Danmark 1939-40. SIPO konstaterede således, at den tyske propaganda var ens- 
rettet og centraliseret under det tyske propagandaministerium, men at udsen- 
delser af propagandamateriale ofte blev camoufleret på forskellig vis. Et af red- 
skaberne til formidling af tysk propaganda i forhold til Danmark var det såkaldte 
”Fichtebund”, som havde hovedkontor i Hamburg. SIPO var blandt andet be- 
kymret for det fænomen, at tyskerne via danske sympatisører sendte antibritisk 
propaganda til Storbritannien via det danske postvæsen, og dermed bidrog til at 
undergrave den danske neutralitetspolitik.> 

Dette problem var stigende gennem 1939-40, og tidligt i 1940 advarede en 
indberetning fra SIPO til Justitsministeriet mod de farer, som lå i den systemati- 
ske påvirkning. SIPO mente at vide, at Fichteforbundets propaganda havde taget 
en mere målrettet form, og at forbundets leder havde forbindelse til det tyske 
efterretningsvæsen. Man noterede sig også, at propagandamaterialet var affattet 
på dansk. Man hæftede sig endvidere ved, at forbundets materialer fremtrådte 
afdæmpede og nøgterne, og at de tilsyneladende var målrettet mod det dan- 
ske marked af en person med kendskab til ”..den danske Mentalitets naturlige 
Afsky for altfor voldsomme Virkemidler” Det var lykkedes for SIPO sammen 
med Afdeling D gennem en række kendelser vedrørende brevkontrol at sikre et 
billede af, hvordan denne propaganda havde en vis effekt hos modtagerne, som 
gennemgående var håndværkere, handlende, arbejdsmænd og skoleelever: ”De 
fleste af disse Personer røber i deres Breve blind Beundring for den tyske Fører 
og for hans Arbejde i Tyskland” SIPO gjorde opmærksom på faren for, at så- 


53. PET, emnesag: ”E. Strøbech: Bemærkninger til det tyske propagandamateriale” 2. november 1939. 

danne personer kunne blive lette ofre for en dygtigt tilrettelagt propaganda. Man 
mente endnu ikke at have et tilfælde, som kunne bære en sigtelse efter straffelo- 
vens $ 105 (spionageparagraffen), men ville alligevel anbefale Justitsministeriet 
at overveje mere systematiske skridt; f. eks. en afleveringspligt af tryksager på 
dansk trykt i udlandet eller et fuldstændigt forbud mod udenlandsk, politisk 
propaganda på dansk i Danmark. Det sidste var klart den foretrukne løsning. 

Der forelå ikke nogen reaktion fra Justitsministeriet på forslaget, men få dage 
efter fandt SIPO anledning til i en ny indberetning at gøre opmærksom på, at 
Fichteforbundets propaganda havde taget en ny og skarpere form. Der var så- 
ledes tale om angiveligt danske synspunkter, som rettede skarpe angreb på den 
danske regerings og Rigsdags mentalitet, og mod den danske neutralitetspolitik. 
Man henviste påny til forslaget om et totalt forbud mod denne type påvirkning. 
Disse indtrængende henstillinger over for Justitsministeriet fortsatte i februar og 
marts. Særlig foruroligende virkede oplysninger fra Norge om en sympatisør, 
som havde givet den tyske efterretningstjeneste oplysninger om norske skibe i 
konvoj.” Der blev ikke taget skridt fra Justitsministeriet, og få uger efter bort- 
faldt aktualiteten af spørgsmålet i kraft af den tyske besættelse af Danmark. Men 
de principielle problemer var rejst, om end der ikke i det foreliggende materiale 
er klare vidnesbyrd om, at erfaringen med Fichtebund i 1930'erne satte sig noget 
aftryk i PET's politik i efterkrigstiden. Sagen blev imidlertid aktualiseret i forbin- 
delse med forarbejderne til femtekolonneloven i begyndelsen af 1950'erne. Der 
var her tale om hensyn og udfordringer, som senere skulle komme til at spille 
ind på politiets overvejelser i forbindelse med såkaldte påvirkningsagenter eller 
opinionsagenter under den kolde krig. 


Besættelsen 


SIPO's arbejde var i organisationens korte levetid vanskeliggjort af rivalisering 
med Afdeling D og af kompetencestridigheder eller andre vanskeligheder, som 


54. Ibid. 

55. PET, emnesag: ”Indberetning til Justitsministeriet angaaende tysk Propaganda paa dansk i Dan- 
mark”, 20. januar 1940. 

56 PET, emnesag: Ang. starten på sikkerhedspolitiet 1939: ”Oversigt over Foranstaltninger til Bekæm- 
pelse af Spionfaren, samt over de siden Krigens Udbrud i Provinsen behandlede Sager angaaende 

fulgte af det arbejde, som strakte sig over flere politikredses jurisdiktion. Proble- 
met bestod først og fremmest i, at den intensive efterforskning af spionage skete 
ved indgreb i post- og meddelelseshemmeligheden og ved tiltag, som krævede 
dommerkendelser. Der blev også rejst en del sigtelser og foretaget anholdelser. 
Alt dette krævede et gnidningsløst, effektivt samarbejde både mellem de to store 
efterretningsafdelinger på Politigården i København og mellem SIPO og politi- 
kredsene. Rigspolitichefen og SIPO pressede derfor længe på for at udvirke en 
instruks til politikredsene om deres forhold til SIPO og om vilkårene for samar- 
bejdet. Det lykkedes til sidst Strøbech at udvirke, at Justitsministeriet den 8. no- 
vember 1939 udfærdigede et fortroligt cirkulære, hvori SIPO's opgaver blev præ- 
ciseret. Udsendelsen af cirkulæret blev imidlertid standset af ukendte årsager. 
Cirkulæret markerede da også en væsentlig betoning af ikke alene SIPO's pligter 
og fuldmagter, men også af andre politimyndigheders pligt til at informere SIPO 
om alle udviklinger med berøring til sikkerhedspolitiets arbejde.” 

Relationen mellem sikkerhedspolitiet på den ene side og politikredsene i 
almindelighed og Københavns Opdagelsespoliti i særdeleshed på den anden 
side forblev den vigtigste torn i SIPO's arbejde i tiden frem mod besættelsen. I 
en indberetning til Justitsministeriet i januar 1940 beklagede man sig over pro- 
blemer — bl.a. under henvisning til det ikke udsendte cirkulære — i koordination, 
udveksling og samarbejde i forhold til det lokale politi.” 

Københavns Politi fastholdt sin modstand mod en nedlæggelse af Afdeling 
D, ligesom rigspolitichefen forstod, at en pludselig nedlæggelse af Afdeling D 
ville skabe store vanskeligheder i en situation, hvor SIPO ikke var udbygget, og 
hvor der bestod en skærpet sikkerhedssituation.” Justitsministeriet bestemte 
derfor den 19. juli 1939 — i overensstemmelse med Strøbechs anbefaling i memo- 
randummet af 15. juni 1939 — at Københavns Politis Afdeling D skulle fortsætte 
arbejdet, udvides med otte mand, og at SIPO i tiden indtil 1. september 1940 


58 PET, emnesag: bilag 1, E. Strøbech til K.K. Steincke, 23. maj 1950. 

59. PET, emnesag: bilag 2, ”Cirkulære til Rigspolitichefen, Politidirektøren i København og Politime- 
strene vedrørende Politikredsenes Forhold til Sikkerhedspolitiet”, 8. november 1939, Unmack Lar- 
sen, påtegnet "ikke udsendt. Indtil 1. september 1940 skulle sikkerhedspolitiet i København dog 
stå under ledelse af politidirektøren gennem chefen for opdagelsespolitiet. Ibid. Sandsynligvis en 
forholdsregel, som skulle hindre en pludselig svækkelse af Opdagelsespolitiets Afdeling D. 

60 PET, emnesag: ”Indberetning SIPO til Justitsministeriet”, 20. januar 1940, s. 9. 

61 JM, ujournaliseret: læg mærket 'Elmquists mappe': ”Angaaende Sikkerhedspolitiet”, u. forf., påteg- 
net i hånd: sommeren 1946. 

alene skulle virke i provinsen, mens sikkerhedspolitiets opgaver i hovedstaden 
indtil videre blev varetaget af Afdeling D.” 

Det lykkedes aldrig at få et gnidningsløst samarbejde etableret mellem de 
rivaliserende politiorganer.” Konflikten brød frem til overfladen på et møde i 
februar 1940 mellem justitsminister Svend Unmack Larsen, rigspolitichef 'Thune 
Larsen, politidirektør Stamm og politiinspektør Strøbech. Det var formentlig 
dette møde, som førte til nedsættelsen af et udvalg, som skulle overveje efterret- 
ningsvæsnets organisation. Kort tid efter blev politiinspektør Strøbech opfordret 
til at overtage politimesterembedet i Kolding.” 

Justitsministeren indskærpede på denne baggrund alle politimyndigheder 
at samarbejde. Endvidere nedsattes et hurtigtarbejdende udvalg til at overveje 
sikkerhedspolitiets fremtidige organisation og virkemåde. Samtidig bestemtes 
det at udbygge Afdeling D's bemanding og at fastholde afdelingens virke i en 
tidsubestemt periode. Ministeren besluttede videre at holde sig orienteret gen- 
nem ugentlige samråd med rigspolitichefen, politidirektøren, politiinspektører- 
ne Eivind Larsen (opdagelsespolitiet) og Emil Strøbech (SIPO) samt politime- 
sterforeningens formand.” Udvalget nåede at holde to møder. Det første blev 
afholdt den 1. april 1940 og det andet den 8. april 1940. Den tyske besættelse den 
følgende dag betød, at det berammede 3. møde ikke fandt sted, og at de to or- 
ganisationer SIPO og Afdeling D fortsatte parallelt frem til politiets internering 
den 19. september 1944.f' 

Status var i 1940, at SIPO i provinsen havde 21 politifolk og i København 14 
medarbejdere, hvoraf flere ledende. Fordelingen af opgaverne fremgik af, at 1 


3.3 


62 JM, ujournaliseret: læg mærket 'Elmquists mappe': ”Angaaende Sikkerhedspolitiet”, u. forf., påteg- 

ud af de 21 politifolk i provinsen var stationeret i de sønderjyske politikredse, 
hvor man havde etableret et samarbejde med politiadjudanten for Sønderjyl- 
land. Afdelingen i København havde anlagt et navnekartotek med 4.000 navne 
samt emnekartotek, fototek mv. Sikkerhedspolitiets ledelse havde instrueret 
medarbejderne om at sikre et godt forhold til kollegerne i de politikredse, hvor 
de arbejdede. Afdeling D rådede til sammenligning over 24-25 politifolk og hav- 
de et kartotek med 50.000 kort.” SIPO var på dette tidspunkt stærkt svækket. 
Dette skyldtes i høj grad modsætningerne mellem SIPO og politikredsene og 
rivaliseringen mellem SIPO og politichefen for København. Først og fremmest 
konkurrencen med Københavns Opdagelsespolitis Afdeling D havde bidraget til 
at hæmme det nye sikkerhedspolitis arbejde." 

På dette tidspunkt havde Københavns Opdagelsespoliti besluttet sig for, at 
man ville fastholde sikkerhedspolitiets funktioner i Afdeling D. I hvert fald etab- 
lerede politiinspektør Eivind Larsen omkring den 1. april 1940 en særlig under- 
afdeling, som skulle udarbejde specialkartoteker. To politifolk, Max Weiss og 
Alfred Andersen, skulle beskæftige sig med nazisterne, mens to andre, Christian 
Madsen og Verner Dinesen, skulle arbejde med kommunisterne. Ifølge Eivind 
Larsens forklaring til Kommissionsdomstolen af 3. februar 1947 var der ikke tale 
om noget særligt målrettet initiativ, men blot om et forsøg på at få retning i det 
hidtil opbyggede meget store arkiv i afdelingen.” 

Med besættelsen den 9. april 1940 ophørte anledningen til at overvåge tysk 
spionage- og påvirkning mod Danmark. Afdeling D fortsatte dog sit arbejde med 
overvågningen af yderligtgående partier indtil samarbejdspolitikkens ophør den 
29. august 1943. I efteråret 1940 oprettedes en ”Informationsafdeling”, som havde 
til opgave at indsamle oplysninger om landsforræderisk virksomhed. Afdelingen 
bestod indtil 19. september 1944. 

Da de danske kommunister den 22. juni 1941 blev interneret, skete dette i 
vid udstrækning på grundlag af oplysninger, som forelå indsamlet af Afdeling 
D og SIPO. Selve arrestationen af kommunisterne skete ved den såkaldte Stats- 
advokat for Særlige Anliggender, men personalet bestod i vid udstrækning af 


67. JM, ujournaliseret: læg mærket "3. kontor': ”1. møde i Udvalget vedrørende Sikkerhedspolitiets 
Organisation og Virkemaade,, 1. april 1940. 

68 Henrik Stevnsborg, Politiet 1938-47, S. 99-101, 104-108, 112-141. 

69 PK, VII, bd. 2., 1950: (Forkortet referat af de stenografiske referater af de ved den under 3. februar 
1947 nedsatte kommissionsdomstol foretagne afhøringer vedrørende arrestationerne af kommuni- 
sterne den 22. juni 1941), s. 916 (Eivind Larsen). 

politifolk, som var blevet stillet til rådighed fra SIPO og Københavns Politi, ikke 
mindst Københavns Politis Afdeling D.7 Betydningen af Afdeling D's såkaldte 
”sorte kartotek” (kommunistkartoteket) kom til at spille en væsentlig rolle i ef- 
terkrigsopgøret om besættelsestiden i bl.a. Den Parlamentariske Kommissions 
undersøgelser.” Anholdelserne af de danske kommunister skete på grundlag af 
dansk politis oplysninger på Politigården i København. Justitsminister E. Thune 
Jacobsen hævdede senere i sin erindringsbog fra besættelsestiden, at han den 
9. april 1940 havde givet ordre til at lade Rigspolitiets personfølsomme akter 
destruere i Politigårdens fyr. Mens en del af Rigspolitiets (og dermed SIPO's) 
akter således blev destrueret, var der imidlertid andre papirer i bl.a. Københavns 
Politis Afdeling D og i politikredsene, som undgik ødelæggelse.” 


7,» 


70 JM, ujournaliseret, læg mærket "3. kontor”: ”A.L. Elmquist til den parlamentariske kommission”, 
2. oktober 1946. Se også: JM, Eivind Larsens mappe, ”Redegørelse vedrørende de overfor de danske 
Kommunister trufne Foranstaltninger”, u. dato, påtegnet: Afgivet til Folketinget af JnY en, 36 s., 
S. 2-3. 

71. Herom Henning Koch, Demokrati — Slå til!, s. 251-252, 260-262; Henrik Stevnsborg, Politiet 1938-47, 
S. 216-217. 

72. E. Thune Jakobsen, Paa en Urias Post (København, 1946), s. 28-29, ”. at han havde givet Sikker- 
hedspolitiet ordre til at brænde alle dokumenter, som kunne bringe danske undersåtter eller un- 
dersåtter fra nationer i krig med Tyskland i fare”, ”Om aftenen den 9. April blev jeg ringet op af 
Presseattaché Frielitz fra det tyske Gesandtskab, og meget ophidset meddelte han, at der lige var 
tilgaaet ham Oplysning om, at der i Politigaardens Fyr blev brændt Dokumenter fra Politigaardens 
Arkiv; man vilde fra tysk Side gøre mig ansvarlig, hvis det der fandt Sted, var rettet imod den tyske 
Besættelsesmagts Interesser. Det var rigtigt, at jeg den dag havde givet Sikkerhedspolitiet Ordre til 
at brænde alle de Dokumenter i Rigspolitiets Arkiv, der kunde bringe danske Undersaatter eller 
Undersaatter fra de Nationer, der var i Krig med Tyskland, i Fare” E. Thune Jacobsen, Paa en Urias 
Post, s. 29. Chefen for Sikkerhedspolitiet Strøbech forklarede efter besættelsen, at han efter den 
9. april vendte tilbage for at tage stilling til, hvilke dokumenter, der skulle brændes, og her sikrede, 
at meget materiale vedrørende kommunisterne blev destrueret. Henning Koch, Demokrati - slå til!, 
S. 248 samt s. 518 note 29; se også: PK, VII, bd. 2., 1950, s. 960-962; PK, VII, bind 1, 1950, E. Thune 
Jacobsen, bilag, 2.12. 1946, s. 91-95; PK, VII, bind 3, s. 482-487; PK, VII, 1950 (kommissionsdomsto- 

2. RIGSPOLITICHEFENS 
EFTERRETNINGSAFDELING 1945-1950 


Efterretningsvirksomheden reorganiseres 


Efter befrielsen den 4. maj 1945 begyndte danske politifolk, embedsmænd og 
politikere at overveje ordningen af en myndighed med ansvar for efterforsknin- 
gen af spionage, sabotage og undergravende virksomhed samt overvågningen 
af yderligtgående politisk aktivitet. Både SIPO og Afdeling D havde været un- 
derkastet betydelige forandringer, bl.a. i kraft af de ændrede funktioner under 
besættelsen og det forhold, at store dele af styrken indtil 1944 var spredt over 
forskellige funktioner og efter politiets internering var gået under jorden, flygtet 
til Sverige eller sendt i tysk koncentrationslejr. Hertil kom de brydninger, som 
fulgte af de forskellige opgaver, de enkelte politifolk eller -afdelinger havde haft 
under besættelsen. Da de tyske tropper i Danmark overgav sig, synes der såle- 
des ikke at have eksisteret nogen planer for opstillingen af et efterretningspoliti. 
Dannelsen af et centralt, landsdækkende efterretningspoliti blev i høj grad præ- 
get af erfaringerne fra før krigen, besættelsestidens spor og af øjeblikkets krav i 
de første befrielsesdage. 

Spørgsmålet blev taget op på et møde i Rigspolitichefens foreløbige hoved- 
kvarter på Øregaard den 7. maj 1945. Til stede var departementschefen fra Ju- 
stitsministeriet, Eivind Larsen, såvel som det officielle rigspoliti og det illegale 
politis ledelse. Mest presserende var forholdet mellem modstandsbevægelsen og 
politiet, men man tog også spørgsmålet om genopstillingen af et sikkerhedspoliti 
op. Det stod klart for deltagerne, at der ikke kunne være tale om en genetable- 
ring af SIPO. Der var ikke desto mindre enighed om, at en anden organisation 
måtte træde i SIPO's sted, bl.a. af den grund at der fra britisk side flere gange var 
blevet henvist til nødvendigheden af en særlig politiafdeling, som var i stand til 

Departementschef Eivind Larsen var fra 1937 chef for Københavns opdagelsespoliti. I 1940-41 var han 
konstitueret statsadvokat for København, og i 1941 udnævntes han til departementschef i Justitsmini- 
steriet, hvor han frem til 1944 spillede en nøglerolle i forhandlingerne med besættelsesmagten om poli- 
tiets forhold og jurisdiktionen. Eivind Larsen markerede en kontinuitet i Justitsministeriet til erfarin- 
gerne vedrørende politiets sikkerhedsopgaver før og under krigen og kom til at spille en afgørende rolle 
i forhandlingerne om dannelsen af PET i 1950. Han var 1951-68 politidirektør i København (Polfoto). 


at overvåge nazistiske grupper, forestå kontraspionageopgaver og i det hele taget 
varetage de opgaver, som var efterladt efter SIPO.7 

Det blev besluttet at etablere et landsomfattende sikkerhedspoliti og at pla- 
cere dette direkte under rigspolitichefen. Som politimæssig leder og souschef 
konstitueredes kriminalassistent H.C. Andersen. Gennem Andersen sikredes en 


73. Henrik Stevnsborg, Politiet 1938-47, S. 470, 483-484. 

kontinuitet tilbage til Afdeling D, mens hans fortjenester i modstandskampen 
og hans arbejde i Frihedsrådets arrestationsudvalg indgød den fornødne tillid 
til hans person. Som leder konstitueredes statsadvokat Troels Hoff; en mand, 
som også nød almindelig respekt. Tegningen til den nye efterretningsafdeling 
var stort opsat med en landsdækkende mandskabsstyrke på 125 mand.” 

Selvom Hoff og Andersen konstitueredes i maj 1945, tog det lang tid at etab- 
lere den nye tjeneste. Om end Hoff først blev udnævnt til politiinspektør under 
Rigspolitichefen i april 1947, og SIPO først formelt blev opløst i november sam- 
me år, begyndte den nye efterretningstjeneste, benævnt Rigspolitichefens Efter- 
retningsafdeling (REA), sit arbejde i maj 1945. Hoff fik mundtligt regeringens 
opbakning til arbejdet, og han begyndte at udnævne personalet.” Det var først 
og fremmest Københavns Politis direktør, der lagde hindringer i vejen for den 
formelle etablering af afdelingen, idet han frygtede, at Københavns Politi ville få 
frataget de sikkerhedsmæssige opgaver i hovedstaden. I februar 1946 fremsatte 
Rigspolitichefen imidlertid forslag om oprettelsen af en efterretningsafdeling 
under Rigspolitiet — der de facto havde fungeret siden maj 1945. Ifølge forslaget 
skulle afdelingens hovedsæde være placeret i København, og det skulle opret- 
holde kontakt til Københavns Opdagelsespoliti. Personalet skulle udpeges fra 
det øvrige politi, og der skulle foregå en jævnlig udskiftning af de ansatte for at 
undgå, at personalet mistede interessen for arbejdet. I hver politikreds skulle 
der udstationeres mindst én polititjenestemand, der skulle udføre opgaver for 
afdelingen. Rigspolitichefen argumenterede for, at der var brug for en lands- 
omfattende efterretningstjeneste, idet ”anti-demokratiske Partier og Grupper 
samt Spionageorganisationer” havde lært af besættelsen og havde forgreninger i 
mange politikredse. Rigspolitichefen foreslog derfor en normering på 38 mand i 
Centralafdelingen (foruden Hoff og Andersen) og 69 i politikredsene.”f Forsla- 
get blev ligesom tidligere mødt med skepsis af Politidirektøren, der fastholdt, at 
det ville betyde, at Københavns Politi mistede sine sikkerhedsmæssige opgaver, 
at der ville opstå gnidninger mellem politiet og efterretningstjenesten, at krimi- 
nalpolitiet ville blive svækket, og at det i hele taget ville ”genoplive” problemerne 
med SIPO. I stedet foreslog Politidirektøren, der blev støttet af de øvrige politi- 
mestre, oprettelsen af en efterretningscentral, hvis vigtigste opgaver skulle være 


74. Henrik Stevnsborg, Politiet 1938-47, s. 486-488. Hoff blev først udnævnt 1. april 1947, men virkede 
allerede fra kort efter befrielsen. Ibid., s. 487. 

75. Henrik Stevnsborg, Politiet 1938-47, s. 484, 486-488. 

76. JM, departementschefens pengeskab: Rigspolitichefen til Justitsministeriet, 12. februar 1946. 

at modtage oplysninger og opretholde kontakt til politiet og øvrige myndighe- 
der.7 

Resultatet af forhandlingerne blev grundlæggelsen af en sådan svag efterret- 
ningstjeneste. Der blev oprettet en efterretningsafdeling under rigspolitichefen 
med en ny chefstilling, men der blev ikke opstillet normering for personalet. I 
stedet blev det udpeget efter behov. Efterretningsfolkene i politikredsene, de så- 
kaldte kontaktfolk, blev udpeget blandt de stedlige kriminalpolitifolk, og REA's 
leder havde til opgave i samarbejde med den stedlige politimester at sørge for 
arbejdets tilrettelæggelse.” Politidirektøren må således siges at have vundet 
magtkampen om efterretningstjenesten, der fik en svag Centralafdeling, som var 
afhængig af de lokalt udpegede kontaktfolk. 

Hvad angik afdelingens opgaver hed det i et justitsministerielt notat, at afde- 
lingen skulle 


: 


" - være Central for Oplysninger fra hele Landet, idet disse efter nærmere Regler 
skal indsendes, ligesom Afdelingen selv maa vise Initiativ med Hensyn til at faa 
Politikredsene til at indhente og indsende Stof, der har Betydning. 

Dette Stof bearbejdes og videregives til Kredsene, saaledes at disse altid bliver gjort 
bekendt med, hvad der har almindelig Interesse og er af speciel Betydning for saa 
vidt angaar Kredsene””? 


I virkeligheden var REA i sin tidlige form ikke meget andet end en koordinati- 
onscentral for det arbejde, som foregik i politikredsene. Nøgleordene var ”ind- 
hente” og ”indsende”, mens der ikke var tale om egentlig efterforskning, operativ 
virksomhed, endsige opbygning af et meddelernet. Det fremgik direkte af det 
samme notat, at ministeriet hermed havde vægtet et godt samarbejde mellem 
de forskellige politimyndigheder højere end idéen om en stærk, centraliseret og 
landsdækkende efterretningstjeneste: ”Man forlader saaledes den i 1939 indførte 
Ordning, der opstillede et særligt Korps, og lægger Vægten paa et naturligt og 
fornuftigt Samarbejde mellem Mænd, der har de samme Opgaver og Pligt til at 
virke for at fremme disse paa den bedst mulige Maade” 


77 Ibid.: Politidirektøren, Københavns Politi, til Justitsministeriet, 20. marts 1946. 
78  Ibid.: Notat med påtegningen 1946-298 A, signeret EL (Eivind Larsen). 

79. Ibid. 

80 Ibid. 

Troels Hoff blev i 1942 udnævnt til dommer i Københavns Byret og samme år statsadvokat for særlige 


anliggender. Han blev i 1946 statsadvokat ved Vestre Landsret. I 1947 udnævntes han som chef for 
Rigspolitiets Efterretningsafdeling. Han måtte forlade posten i 1949 på grund af sin involvering i den 
såkaldte ”Edderkoppe-sag” (Arbejdermuseet/ABA). 


REAss efterretningsvirksomhed 


Med REAs fåtallige disponible mandskabsstyrke og de særlige opgaver i tiden 
efter befrielsen blev den egentlige overvågning af begrænset omfang. REA blev 
bl.a. forbindelsesorgan til Civil Interrogation Centre (CIC) på Alsgades Skole, 
hvor man sammen med briterne afhørte tyske krigsfanger. Fire afdelinger af 
REA blev etableret rundt om i landet ved de lokaliteter, hvor den britiske Field 
Security havde sine sektioner i Århus, Odense, Haderslev og ved Fårhuslejren. 
De af det danske politi anholdte spioner osv. blev erklæret allierede krigsfanger 
og indberettet til REA, som derpå fordelte dem på enten CIC eller en af de fire 
afdelinger. Først i 1946 afvikledes CIC og samarbejdet med den britiske Field Se- 
curity. Samtidig fik REA til opgave at indsamle oplysninger om krigsforbrydelser 
og krigsforbrydere, og man overtog fra modstandsbevægelsen Centralkartote- 
ket. Dette kartotek var udarbejdet af et udvalg under Frihedsrådet og indeholdt 

navnene på omkring 21.000 personer, der formodedes at have udført landsska- 
delig virksomhed.” 

Den udenrigspolitiske situation udviklede sig hurtigt fra fredseufori til ny in- 
ternational spænding. Desuden blev det anset for en given sag, at efterretnings- 
tjenester, som tjente fremmede lande og fremmede ideologier, allerede opere- 
rede i landet. Hertil kom en spændt indenrigspolitisk situation, hvor forårets 
forventede arbejdskampe ville give en frodig grund for — som det hed - ”frem- 
mede ideologier”. Det var derfor efter REAsS opfattelse i sidste øjeblik, at afdelin- 
gens forhold blev ordnet, således at man kunne tage sit egentlige arbejde op og 
sikre de ansvarlige myndigheder de nødvendige informationer.” 

REAs første prioritet var at sikre sig det nødvendige mandskab. I slutningen 
af 1945 var det normerede mandskab kommet op på i alt 122 mand foruden chef 
og souschef. Heraf var de 52 mand planlagt placeret i hovedstaden, de 17 på Sjæl- 
land mv., ti på Fyn og i Sønderjylland samt 73 i det øvrige Jylland. Hovedstadens 
central havde to medarbejdere i avisafdelingen, fire medarbejdere i informati- 
ons- og kontaktafdelingen, otte i afdelingen for yderligtgående partier, to med- 
arbejdere i afdelingen for illegale grupper, en undersøgelsesafdeling på ti med- 
arbejdere samt en rejseafdeling på 12 medarbejdere. På landsplan skulle arbejdet 
overvåges af fem afdelingsledere for hhv. København, Sjælland, Lolland-Falster 
og Bornholm, Fyn og Sønderjylland, Midtjylland og Nordjylland. Denne forde- 
ling betød, at hver politikreds burde have én medarbejder som kontaktperson 
for REAs arbejde. I realiteten havde REA i slutningen af 1945 betydeligt færre 
ressourcer, idet afdelingen kun havde 12 medarbejdere tilbage af det oprindelige 
personale i Sikkerhedspolitiet og 36 medarbejdere, som var lånt fra forskellige 
tjenestesteder. Af disse i alt 48 medarbejdere arbejdede de 27 under britisk ledel- 
se med afhøringerne på Alsgades Skole.” Der var således indtil 1947 ikke noget 
udfoldet landsdækkende net. REA bestod i denne periode de facto af centralen i 
København og af det til samarbejdet med briterne tilforordnede mandskab. 

REAS arbejdsopgaver delte sig på to hovedområder: skabelsen af et værn for 
rigets selvstændighed og opretholdelsen af den lovlige samfundsorden. Da frem- 
mede efterretningstjenester kunne tænkes at benytte danske statsborgere og or- 
ganisationer til at udøve spionage og holdningspåvirkning, var det i praksis ikke 


81. Henrik Stevnsborg, Politiet 1938-47, s. 488-490. 
82 Ibid. 
83. PET, emnesag: Notat, 19.december 1945. 

muligt at sætte skillelinjer mellem de to opgaver. Den ene gren af dette arbejde 
var ikke alene kontraspionagen, men også forebyggelse af sabotage og uden- 
landsk propaganda gennem f.eks. danske hjælpere, som kunne undergrave den 
danske forsvarsindsats i en eventuel krigssituation. Dette arbejde måtte foregå i 
et ”intimt samarbejde” med Generalstabens Efterretningssektion, som allerede 
var sat i værk, da man fastlagde retningslinjerne for REAss arbejde. På den indre 
front skulle REA overvåge de yderligtgående partier, da man dels fra denne kant 
ventede ulovlige angreb på den bestående samfundsorden, dels forudså, at disse 
ville lade sig benytte af fremmede efterretningstjenester. Endvidere skulle REA 
holde sig orienteret om de aktiviteter, der blev udfoldet af fremtrædende enkelt- 
personer, som var fjendtligt indstillet over for den lovlige samfundsorden eller 
som propaganderede for ”fremmede ideologier”. 

Afdelingen havde til opgave at holde sig orienteret om den generelle udvik- 
ling, således at den var i stand til at gribe ind over for truende forhold. Man lagde 
stor vægt på at holde sig orienteret gennem provinspressen. Det var vigtigt for 
REA at være informeret om stemninger og forhold, som kunne få betydning for 
ro og orden i landet, og at formidle et samarbejde med rigspolitichefens udryk- 
ningstjeneste og de lokale politimestre. I København havde REA således gennem 
sommeren 1945 formidlet ordninger, som tog sigte på at undgå spændinger i 
forhold til modstandsbevægelsen. Referencepunktet for kontraspionagen var de 
erfaringer, som man — bl.a. via undersøgelserne af den tyske spionage i Danmark 
på Alsgades Skole — havde fra det tyske spionnet i Danmark. Den lære, man ud- 
drog, var bl.a., at arbejdet måtte være landsomfattende, da disse net opererede 
på landsbasis, samt at havne, skibsfart og fiskefartøjer spillede en central rolle 
i kommunikationen. For at lette dette arbejde skulle REA opbygge et kartotek, 
der skulle omfatte alle personer og bevægelser, der havde afdelingens interesse. 

Kortlægningen af yderligtgående bevægelser mv. havde fra begyndelsen visse 
skavanker. En af dem var fordelingen af kartoteksorganisationen mellem det lo- 
kale arbejde og hovedkartoteket i København, hvor kontaktmændene i politi- 
kredsene havde behov for et lokalt kartotek, der blev holdt ajour med eventuelle 
supplerende oplysninger fra Centralen. 

Særlige forhold gjaldt som nævnt for Sønderjylland, hvor politikomman- 
dørordningen dannede grundlag for overvågningen af det tyske mindretal, af 


84 PET, emnesag: ”Rigspolitichefens efterretningsafdeling”, 17. december 1945. 

dettes forhold til kræfter i Tyskland samt af yderligtgående partier og gruppers 
arbejde i området. Endnu i januar 1946 frarådede politikommandør i Sønderjyl- 
land Ernst Brix en nedlæggelse af denne ordning. Man var endnu ifølge Brix" 
fremstilling dybt engageret i arbejdet med i britiske fangelejre at lokalisere med- 
lemmer af Gestapo og Sicherheitsdienst (SD), som kunne give oplysninger om 
danskere, der havde ydet bistand til den tyske besættelsesmagt. Herudover lå 
hos politikommandørembedet et stort arbejde med den centraliserede kontrol 
med opholds- og arbejdstilladelser for udenlandske statsborgere samt med det 
dansk-britiske paskontor i Flensborg. Spændingerne mellem befolkningsgrup- 
perne var i øvrigt blevet forstærket under besættelsen, og der var brug for en 
centraliseret og fast politimæssig ledelse for at sikre ro og orden, hed det. Ifølge 
Brix var det derfor af afgørende betydning at overvåge det tyske mindretal. For 
at kunne modgå ny tysk infiltration og for at hindre at det tyske mindretal skulle 
modarbejde den danske stats interesser, ønskede Brix bevarelsen af betydelige 
centraliserede beføjelser; således skulle der eksistere en udvidet efterretnings- og 
oplysningstjeneste. Der skulle ligeledes være ensartede afgørelser for alle sager i 
landsdelen, og man skulle have rådighed over det i landsdelen stationerede po- 
liti.7 Heri var politimestrene i Haderslev, Sønderborg, Graasten og Toftlund dog 
ikke enige. De fandt politikommandøren i Aabenraa et overflødigt mellemled 
mellem politimestrene og rigspolitichefen. De vendte sig også kraftigt mod, at 
politiet som etat skulle tage aktiv del i nationalitetskampen og understregede, 
at der allerede fandtes efterretningskartoteker i politikredsene, således at man 
kunne holde ministeriet orienteret om stemningen i befolkningen. Da politi- 
kommandørordningen den 29. juni 1946 blev afviklet, fastholdt man alligevel 
denne særlige ordning for grænselandet. Brix blev af departementschef Eivind 
Larsen instrueret om at fortsætte sit virke mht. opgaverne som oplysningscentral 
for de specielle forhold i Nordslesvig.” 

DKP mente, at politiet også arbejdede med kartoteker over andre politiske 
grupperinger end tidligere nazister. Land og Folk henviste således til et karto- 
tek, efter hvilket kommunister i 1941 blev arresteret.” For så vidt angår tiden 
indtil 1947, synes der dog næppe at have foregået nogen større registrering el- 


87 PET, emnesag: E. Brix til Rigspolitichefen, 3. januar 1946. 

88 PET, emnesag: Politimestrene i Haderslev, Sønderborg, Graasten og Toftlund til rigspolitichefen, 
11. januar 1946. 

ler overvågning af danske statsborgere i REAs regi. Den største del af arbejdet 
var koncentreret om indsamlingen af oplysninger om forbrydelser under straf- 
felovstillægget og afhøringerne af de tyske krigsfanger. I den sammenhæng var 
Centralkartoteket, som var placeret i Vesterport, det største aktiv, og en af REA's 
opgaver var idenne sammenhæng at yde bistand til politikredsene i sidstnævn- 
tes efterforskning af sager i forbindelse med retsopgøret.” 


Københavns Politis Afdeling E 


Der er få bevarede akter, som kan kaste lys på efterretningsvirksomheden i Kø- 
benhavns Opdagelsespoliti i de umiddelbare efterkrigsår. En af de bedste be- 
varede kilder er Justitsministeriets besvarelse af en række spørgsmål, som blev 
stillet af det folketingsudvalg, der i 1947 skulle udrede forholdene omkring ”det 
politiske politi” (jf. følgende afsnit). Da udvalget rummede flere kommunisti- 
ske rigsdagsfolk, og da den såkaldte kartoteksdebat foregik på dette tidspunkt, 
må det formodes, at ministeriet ikke har ønsket at overspille omfanget af den 
politiske overvågning. Oplysningerne er på den anden side ganske detaljerede, 
og hvor der kan krydstjekkes, svarer det oplyste til det, som fremgår af andet 
kildemateriale. Flere af spørgsmålene rettede sig i særlig grad mod Københavns 
Opdagelsespolitis Afdeling D, som havdet vundet sig et vist ry i forbindelse med 
kommunistinterneringen. 

I hovedstaden blev Københavns Opdagelsespolitis Afdeling D ikke genetab- 
leret efter besættelsen. Størstedelen af opdagelsespolitiets personale var i de før- 
ste år beskæftiget med landsforræderisagerne. Derimod etableres to afdelinger, 
som arbejdede med henholdsvis almindelige landsforræderisager og jurisdikti- 
onssager samt politiske drab og HIPO-sager.”” Efterhånden som det tyndede ud 
i sagerne, nåedes en mandskabsstyrke på 21 og 12 mand, hvoraf en to-tre stykker 
for den såkaldte Afdeling E's vedkommende arbejdede med henlagte landsfor- 
ræderisager og likvideringssager fra besættelsestiden for Ministeriet for Særlige 
Anliggender.” 


91 Samtale med Henning Palludan-Nielsen, 31. oktober 2000. 

92 JM, ujournaliseret: læg mærket 'Elmquists mappe': Notat u. titel, u. forf. 19 s., dateret 20. maj 1947, 
s. 6-8. 

Med hensyn til kartoteksforholdene fremgik det, at Afdeling D's karto- 
tek, som var blevet brugt til afgivelse af oplysninger til Udenrigsministeriet, 
Justitsministeriet samt til Statsadvokaten for Særlige Anliggender i forbindelse 
med behandlingen af sager vedrørende kommunistloven, ikke ved politiets til- 
bagevenden den 13. maj 1945 fandtes og ikke siden var vendt tilbage til politiets 
varetægt. Derimod fandtes der et bevaret sagsregister efter sagsbehandlingen i 
Statsadvokatens Afdeling for Særlige Anliggender. Dette opbevaredes i Justits- 
ministeriets varetægt sammen med et særligt kartotek vedrørende administra- 
tionen af kommunistloven. Endelig fandtes fra samme et specialkartotek over 
eftersøgte kommunister. Dette befandt sig i Den Parlamentariske Kommissions 
varetægt. Desuden var der i visse politikredse blevet ført kartoteker over ”sik- 
kerhedsforhold”. Det blev oplyst, at man i den påtænkte instruks til politiet ville 
give pålæg om destruktion af sådanne kartoteker, som alene vedrørte personers 
lovlige politiske virksomhed. Endelig oplystes det, at der i Sønderjylland var ble- 
vet ført kartoteker over mindretallets virksomhed.” 

Det fremgik, at man ikke havde benyttet hverken sikkerhedspolitiets eller Af- 
delings D's kartoteker efter befrielsen. De bevarede arkiver fra Statsadvokatens 
Afdeling for Særlige Anliggender bevaredes i Justitsministeriet med henblik på 
brug for undersøgelserne i forbindelse med den Parlamentariske Kommission 
eller for de hos statsadvokaten behandlede sager. I det hele taget gav besvarelsen 
indtryk af, at de før 1945 eksisterende kartoteker, for så vidt som de stadig eksi- 
sterede, ikke ville blive taget i anvendelse. Undtagelsen var med stærke begræns- 
ninger Centralkartoteket.”> Som svar på spørgsmålene om politiets praksis med 
hensyn til indgreb i meddelelseshemmeligheden (brevåbning, telefonaflytning 
mv.), fremstod et moderat billede. Det hed, at der krævedes en dommerkendelse 
for at kunne foretage brevåbning, og at politiet havde mulighed for at foretage 
affotografering af breve åbnet på dette grundlag. Hvad angik telefonaflytninger, 
blev det oplyst, at Rigspolitiet ikke havde foretaget aflytninger, mens Opdagel- 
sespolitiet havde foretaget aflytninger i fem sager inden for den næsten toårige 
periode, som der spurgtes til. I alle sager var der indhentet retskendelse. Af de 
fem sager drejede de tre sig om eftersøgte for drab, mens en fjerde drejede sig om 
en mistænkt flugtrute for danske og tyske nazister. Den sidste sag drejede sig om 
en person, som havde været udsat for telefonterror.? 


94 Ibid., s. 8-10. 

Man afviste dog at besvare spørgsmål om omfanget af meddelerforbindel- 
ser, samarbejdet med GE og overvågning af eller forbindelser med fremmede 
legationer og udenlandsk spionagevirksomhed. Til gengæld kunne man afvise 
rigtigheden af rygter om, at man havde truffet aftale med meddelere i Jylland om 
at modtage politiske informationer. Man havde naturligvis haft forbindelse til 
meddelere i forbindelse med efterforskning af mistanke om ulovlig indsmugling 
af våben eller såkaldt varulvevirksomhed.” Det blev dog understreget, at opda- 
gelsespolitiets ledelse havde indskærpet personalet, at man ikke var interesseret 
i ”almindelige politiske informationer” 

Tilsyneladende foretog politiet således i tiden mellem 1945 og 1947 ikke no- 
gen væsentlig registrering eller overvågning af lovlig politisk virksomhed. De 
to primære organer, som kunne tænkes at udfolde en sådan virksomhed, var 
ikke alene mandskabsmæssigt, men også organisatorisk svækkede efter besæt- 
telsen; hertil kom det betydelige arbejdspres og den mandskabsmangel, som 
arbejdet med landsforræderisagerne i særdeleshed og retsopgøret i alminde- 
lighed indebar. Svarene til folketingsudvalget omfattede REA og Københavns 
Opdagelsespoliti, men der var naturligvis stadig de mange talrige politikredse 
rundt omkring i landet, hvor lokale forhold spillede ind. Som omtalt i Kom- 
missionens beretning bind 11 vedrørende overvågningen af den yderste højrefløj 
gjorde særlige regionale forhold sig således også gældende for Sønderjylland. 
Hvad opdagelsespolitiets snes kriminalfolk i Afdeling E var beskæftiget med, 
fremgik ikke med klarhed. Det dominerende billede er, at der var tale to svæk- 
kede organisationer, som begge havde mistet deres kartoteker fra tiden før 1944, 
og som ikke synes at have modtaget instruks fra de politiske myndigheder om, 
hvilke politiske grupperinger, man skulle rette blikket mod. 


Kartoteksdebatten i februar 1947 


Den 1. februar 1947 mødtes justitsminister Aage Elmquist (V) med rigspoliti- 
chef K. Begtrup-Hansen, departementschef Eivind Larsen og Københavns poli- 
tidirektør for at drøfte politiets fremtidige efterretningsarbejde. Grundlaget for 
diskussionen var et forslag udfærdiget af Eivind Larsen. Ministeren gav på dette 
møde udtryk for, at man med ny kraft skulle tage sikkerhedspolitiopgaverne op, 

og for at politiet skulle holde opmærksomheden rettet mod, at der ikke opstod 
bevægelser, som benyttede sig af ulovlige midler. Afdelingen skulle ikke opnor- 
meres, men personalet måtte findes inden for de bestående rammer. I øvrigt 
skulle politimestrene have en pligt til at lade de nødvendige oplysninger tilgå 
REA, dog uden at Hoff skulle have nogen myndighed over førstnævnte. Rigspo- 
litichefen og politidirektøren støttede dette oplæg, men ønskede samtidig den 
nødvendige støtte fra ministeriets side til ”oprettelsen af Sikkerhedspolitiet'” 

I pressen begyndte tidligt februar 1947 en debat om den rolle, politiets kar- 
toteker havde spillet med hensyn til arrestationen af kommunisterne. Dagbladet 
Information noterede sig kravet om, at Centralkartoteket skulle tilintetgøres. 
Hvad så med materialet fra politiets politiske afdeling, som havde samlet oplys- 
ninger om mere end 100.000 danskere, spurgte avisen, og fortsatte med at kon- 
statere, at offentligheden måtte kræve garanti for, at det politiske politi ”..kom- 
mer til at arbejde ud fra Demokratiets ufravigelige Grundsætninger, og at dets 
Metoder bliver uangribelige””? Ekstra Bladet forespurgte hos rigspolitichefen 
og Københavns politidirektør om disse arkiver, men de to politichefer nægtede 
at kende til sådanne. Vicepolitiinspektør Glud i Københavns Opdagelsespoliti 
svarede derimod ligeud, at disse kartoteker ikke mere fandtes. Han tilføjede, at 
der heller ikke havde været noget kartotek over kommunister.”” I avisen den 5. 
februar fortsatte Glud med at kommentere MF Martin Nielsens (DKP) påstand 
om, at der ud af Afdeling D's kartotek under krigen var blevet udskilt et særligt 
kommunistkartotek: Et sådant kartotek havde opdagelsespolitiet i hvert fald ikke 
ført, og der eksisterede ikke efter krigen noget sådant. REAs leder Hoff fortalte 
avisen, at han forgæves havde ladet et sådant kartotek eftersøge.” 

Den 6. februar fulgte Martin Nielsen op på sagen med en anklage mod Glud 
for at tale usandt. Ikke nok med at politiet førte kartoteker under krigen, men 
dette arbejde blev videreført.” Ekstra Bladet undrede sig på lederplads over, at 
man tilsyneladende ustraffet kunne anklage en ledende politiembedsmand for 
usandhed.'% Også Information meldte sig nu med krav til ministeren om en af- 
klaring.” Den 8. februar meddelte Elmquist, at han ikke ville kommentere sagen, 


99 JM, ujournaliseret: ”Referat af møde den 1. februar 1947”, 4. februar 1947. 

100 Leder: ”Hemmelige Politiarkiver”, Information, 3. februar 1947. 

101 ”Politiet kender ikke til noget Kartotek over Kommunisterne”, Ekstra Bladet, 4. februar 1947. 

102 ”Politikommissær Glud tilbageviser Martin Nielser”, Ekstra Bladet, 5. februar 1947. 

103 Martin Nielsen: ”Politikommissær Glud taler fortsat Usandhed”, Land og Folk, 6. februar 1947. 

104 Leder: ”Hr. Glud - ”, Ekstra Bladet, 7. februar 1947. 

105 ”Politiet havde bogført Statsadv. Carl Madsens politiske Virksomhed”, Information, 7. februar 1947. 


Politiets efterretningstjeneste 1945-1968 


RIGSPOLITICHEFENS EFTERRETNINGSAFDELING 1945-1950 


men at han ville tage den op med politiets ledere.” Politiken erklærede den 10. 
februar, at enhver ”Lovlydig Borger” burde være sikker på, at den pågældende 
ikke blev registreret i politiets kartoteker: ”Enhver anden Betragtning af denne 
Sag vil være med til at bygge en Politistat.”” 

Den 20. februar udsendte de to kommunistiske folketingsmedlemmer Mar- 
tin Nielsen og Robert Mikkelsen en pressemeddelelse gennem Ritzau, hvori de 
afslørede, at de fra modstandsbevægelsen var kommet i besiddelse af forskellige 
dokumenter vedrørende politiets virksomhed under besættelsen. Materialet vi- 
ste eksempler på efterretningsindhentning fra SIPO's og Afdeling D's side ved 
hjælp af meddelere, telefonaflytning, telegramcensur, avisudklip og brevcensur. 
Det var særlig kritisabelt, at en stor del af materialet vedrørte danske statsborge- 
res lovlige politiske virksomhed. Om muligt større skade anrettedes af en skrift- 
lig ordre fra daværende justitsminister Thune Jakobsen (u.p.) om internering af 
DKP's formand Aksel Larsen, ”hvis Adfærd har givet særlig Grund til at antage, 
at han vil deltage i kommunistisk Virksomhed”? 

Kartotekssagen havde nu udviklet sig til et så vanskeligt politisk problem, at 
justitsministeren den 11. februar afholdt et møde om kartotekerne, hvor politidi- 
rektøren orienterede om kartotekernes udvikling siden den 1. Verdenskrig. Disse 
oplysninger, som byggede på et mundtligt referat fra vicepolitiinspektør Glud, 
drejede sig ikke mindst om Afdeling D's arbejde under besættelsen og om det 
såkaldte kommunistkartotek.'”” Det oplystes, at Københavns Politi førte et kar- 
totek over våbenfund, og REA førte et nazistkartotek, men at politiet ikke førte 
noget kommunistkartotek.”” 

Den 24. februar holdt justitsministeren et radioforedrag, hvori han kom ind 
på kartoteksproblematikken. Han meddelte, at sådanne kartoteker eksisterede, 
og at de havde deres oprindelse i Københavns Politis Afdeling D. Disse kartote- 
ker indeholdt oplysninger om personer, som myndighederne havde en efterret- 
ningsmæssig interesse i; det drejede sig bl.a. om medlemmer af yderligtgående 
partier, som ikke arbejdede på lovens grund, eller som tilsigtede ændringer i 

samfundets styrelse ad andre end demokratiske veje.” Han forsvarede, at politiet 
holdt sig ajour for at kunne forebygge ulovlige handlinger.”” Politiet måtte holde 
sig orienteret om folk, der søgte at skabe sammenslutninger, som i givet tilfælde 
ville provokere til uro i samfundet eller tage magten ved udemokratiske midler. 
Politiet måtte gribe til handling, hvis man fik kendskab til udtalelser om, at no- 
gen arbejdede derpå eller kunne tænke sig dette. Politiet måtte med andre ord 
have en vis margen til at arbejde også ”på hypotetisk, på formodet grundlag”. 

Elmquists tale gav anledning til ny debat." I tiden der fulgte, blussede pres- 
sedebatten op på ny. Dansk Samlings Morgenbladet forlangte, at politiets kontrol 
med politisk virksomhed blev afskaffet. Bladet betonede, at det bedste middel 
var at fjerne de sociale årsager til utilfredsheden med samfundet.” Social-De- 
mokraten svarede med en kritik af kommunisternes pressekampagne.”” Lederne 
i såvel Politiken som Information var kritiske og henviste til, at det havde været 
bedre, om politiet havde haft mindre ”margin” under besættelsen.” Informa- 
tion ville ikke afvise nødvendigheden af et politisk politi, men rettede alligevel et 
angreb på ministeren, som bladet mente havde sat alt for vilkårlige grænser for, 
hvem politiet måtte registrere.” Information foreslog, at Rigsdagen nøje skulle 
definere, hvilke grupper den anså for en voldelig trussel mod folkets frihed.” 
Nationaltidende krævede en varig kontrol fra Rigsdagens side med det politiske 
politis arbejde. Avisen foreslog således, at der i hver rigsdagssamling skulle være 
et samråd mellem justitsministeren og alle rigsdagens partier om dette politiar- 
bejde.” 

Folketingsdebatten den 5. marts 1947 


Debatten førtes den 5. marts 1947 ind i Rigsdagen, hvor forespørgsler fra DKP og 
fra Dansk Samling til justitsminister Elmquist foranledigede en længere debat. 
Arne Sørensen fra Dansk Samling slog temaet an, da han begrundede forespørgs- 
len. Han ønskede en debat om det politiske politis opgaver i fremtiden og en 
principiel stilling til”i hvilket Omfang det er foreneligt med et Demokrati at have 
saadanne Kontrolforanstaltninger””" MF Robert Mikkelsen (DKP) hævdede, at 
der før krigen havde bestået et politisk kartotek med mellem 60.000 og 100.000 
navne, og at dette fortsat eksisterede. Derfor mente han også, at politiinspektør 
Glud talte usandt, når denne hævdede, at der ikke førtes egentlige kartoteker. 
Han hævdede ligeledes, at politiet havde anvendt lønnede stikkere, i strid med 
retsplejeloven brudt brevhemmeligheden og foretaget telefonaflytninger. Mik- 
kelsen mente at vide, at f. eks. Niels Bohr, Aksel Schiøtz, flere rigsdagsmedlem- 
mer o.a. var blevet aflyttet. Endvidere ønskede han en forklaring på, at der på 
Aksel Larsens kort stod anført telegramcensur, et ham ukendt begreb.> 
Justitsminister Elmquist svarede, at: 


"Politiet fører eller bruger ikke, uden at der foreligger Mistanke om Forbrydelse 
eller Mistanke om Planlæggelse af Forbrydelse — dette maa selvfølgelig med — Kar- 
totek over ustraffede danske Borgeres lovlige politiske Virksomhed og har i hvert 
Fald ikke ført eller brugt saadanne Kartoteker siden 5. Maj 1945. Der har heller ikke 
været foretaget Telefonaflytninger eller skaffet Oplysninger gennem betalte Med- 


delere eller ved en for Adressaten skjult Kontrol gennem Post- og Telegrafvæsnet 
»123 


af nogen Persons lovlige politiske Virksomhed efter 5. Maj 1945: 


Justitsministeren tilføjede, at han ville være villig til i et udvalg at give mere de- 
taljerede oplysninger. Ministeren fortsatte imidlertid med nogle supplerende 
bemærkninger, som efterlod et mindre kategorisk indtryk end ovenstående ci- 
tat. Naturligvis førte politiet jo kartoteker over folk, som havde fået forskellige 
former for tilladelser samt arbejdskartoteker osv. Politiet førte også kartotek over 
personer, som mistænktes for landsskadelig virksomhed, for at tilhøre varulve- 
bevægelsen' eller for at danne grupper med det formål at skabe uro og uor- 

den i samfundet eller foretage anden ulovlig handling. Elmquist forsvarede, at 
politiet interesserede sig for politiske bevægelser, spionage osv.”> Han holdt sig 
her ganske tæt op ad sine formuleringer fra radioforedraget. Han formodede, 
at lovlydige borgere ikke ville kritisere, at politiet holdt sig ajour med, om der 
opstod sammenslutninger, der havde som mål at skabe uro, tage magten eller på 
anden måde true landets selvstændighed. I et sådant forebyggende arbejde måtte 
politiet have en ”vis Margen til at arbejde paa hypotetisk Grundlag”.”' 

Robert Mikkelsen (DKP) erkendte nødvendigheden af et efterretningsvæsen, 
men var imod, at der skulle findes et af det almindelige politi udskilt politisk po- 
liti. Han foreslog, at et folketingsudvalg skulle undersøge sagen.” Dette forslag 
blev støttet af de andre ordførere, og dagsordenen blev vedtaget med 120 stem- 
mer mod Dansk Samlings fire. Den 6. marts nedsatte Folketinget det pågæl- 
dende udvalg.” 


Cirkulæret af 31. maj 1947 


På et møde hos justitsminister Elmquist den 26. april 1947 drøftedes spørgsmålet 
om en instruks for politiets efterretningsvirksomhed. Tilstede var foruden Elm- 
quist departementschef Eivind Larsen, rigspolitichef Begtrup-Hansen, politidi- 
rektør Seidelin, politiinspektør Krenchel og vicepolitiinspektør Glud. Der ud- 
spandt sig en diskussion om, hvor præcise og detaljerede retningslinjerne skulle 
være. Politidirektøren og Krenchel var fortalere for en meget præcis og detaljeret 
instruks, som de ønskede forelagt for det rigsdagsudvalg, der var nedsat til at 
modtage oplysninger om efterretningsvirksomheden. Ræsonnementet var, at 
kun derved ville man forpligte de store partier og inddrage dem i ansvaret for de 
sikkerhedspolitimæssige opgaver. Heroverfor mente Elmquist, at ansvaret måtte 


125 Ibid., sp. 3188-3189 (Elmquist). 

126 Ibid., sp. 3189 (Elmquist). 

127 Ibid., sp. 3202-3204, 3207-3208, 3216 (R. Mikkelsen). Her dukker igen den påstand op, at der i Kø- 
benhavns Politi foregik efterretningsaktiviteter. Københavns Politis Afdeling E blev først oprettet i 
1948. 

128 Ibid., sp. 3240 (afstemning). 

129 Ibid., sp. 3306. Medlemmer af udvalget var: Thisted Knudsen, Holm, Axel Kristensen, Øllgaard, 
Jørgen Jørgensen, Bertel Dahlgaard, Hans Hækkerup, Hans Hedtoft, H.C. Hansen, Rasmus Han- 
sen, Frode Jakobsen, Christmas Møller, Poul Sørensen, Ole Bjørn Kraft, Robert Mikkelsen, Martin 
Nielsen og Viggo Starcke. Ibid. 

ligge hos regering og minister, og at det ikke kunne placeres hos Rigsdagen. Han 
meddelte, at han med forskellige politikere havde diskuteret, hvad han kaldte 
den løbende ”hetz” mod politiet, og over for dem understreget, at der måtte slut- 
tes op bag politiet — også i partipressen. 

Rigspolitichefen stod for den mellemløsning, at retningslinjerne skulle angi- 
ves generelt, men med konkrete eksempler, som dog ikke måtte udelukke ”den 
nødvendige Handlefrihed i paakommende Tilfælde”. Denne formulering fandt 
dog ikke større genklang. Eivind Larsen søgte i stedet af vinde gehør for et egent- 
ligt lovforslag, som ville forpligte Rigsdagen til en positiv stillingtagen. Ministe- 
ren stod imidlertid fast, også med henvisning til, at noget sådant kunne skabe 
vanskeligheder for de partier, der støttede regeringen. Han anmodede i stedet 
rigspolitichefen og politidirektøren om sammen med statsadvokat Hoff og poli- 
tiinspektør Krenchel at udarbejde et endeligt forslag til en instruks. 

Udkastet blev drøftet på et møde hos justitsministeren den 7. maj. Diskus- 
sionen gjaldt først og fremmest afsnit IL, stk. 3, i hvilket politidirektøren ønskede 
en udtrykkelig henvisning til ønskværdigheden af, at der førtes kartoteker. Det 
gjaldt ikke mindst i henseende til den heftige politiske debat om kartotekerne. 
Dette modsatte ministeren sig. Han fandt, at det kunne tages som et svagheds- 
tegn i forhold til den foregående ”Hetz-Kampagne”. Han henviste også til, at det 
muligvis var for snævert at anvende udtrykket kartoteker, da andre former for 
registrering kunne være hensigtsmæssige.> Ministeren erklærede sig villig til, 
hvis der efter udsendelsen af cirkulæret kom en forespørgsel fra politicheferne 
om berettigelsen af at anvende kartoteker, at bekræfte, at det fortsat var tilladt at 
registrere oplysninger i kartoteker.” Dette accepterede rigspolitichefen og poli- 
tidirektøren. 

Debatten gik videre til spørgsmålet om, hvorvidt politiet burde afgive rap- 
porter om offentlige politiske møder. Det blev oplyst, at man overvågede visse 
møder såsom DNSAP's møder, 6.-Maj-Foreningens møder og mindretallets mø- 
der i Sønderjylland. Man lagde vægt på at følge sådanne bevægelser ”af særlig 
Karakter”. Ministeren gav udtryk for nogen tøven over for indberetninger fra 
offentlige møder og mente, at man måtte begrænse politiets overvågningsvirk- 


130 JM, ujournaliseret: Uden titel, uden dato, referat af møde hos justitsministeren den 26. april 1947. 

131 JM, ujournaliseret: Møde hos Justitsministeren den 7. Maj 1947 angaaende Politiets Efterretnings- 
virksomhed, uden dato. 

somhed til de tilfælde, hvor der forelå mistanke om, at ulovlig virksomhed fandt 
sted ved møderne. 

De endelige retningslinjer for REA's arbejde blev fastlagt ved Justitsmini- 
steriets cirkulære af 31. maj 1947. Heri blev arbejdsfeltet for efterretnings- 
virksomheden afgrænset til foretagender og handlinger, som kunne antages at 
være rettet mod Rigets selvstændighed og mod den lovlige samfundsorden, her- 
under forbrydelser omhandlet i straffelovens kapitler 12 og 13. Herunder faldt 
også andre forbrydelser mod Rigets selvstændighed eller mod dets demokrati- 
ske organer. Politiets efterretningsarbejde sigtede mod at skaffe oplysninger om 
sådanne kræfter: 


cc 


… som paa ulovlig vis virker eller kan antages at ville virke opløsende paa det 
danske Samfunds Eksistens eller Struktur, eller som forbereder eller maa antages 
at forberede Uroligheder i Samfundet eller Dannelse af Sammenslutninger med 
det Formaal at fremkalde og støtte saadanne Uroligheder, hvad enten Angrebet 
rettes fra udenlandske Kredse eller fra Personer og Organisationer, som opholder 
sig her i Landet?” 


Blandt de nøjere præciserede opgaver faldt kontraspionage, femtekolonnevirk- 
somhed, sabotage, attentatvirksomhed mv. Man var endnu tæt nok på krigen til, 
at også ”varulvevirksomhed” blev nævnt. Blandt opgaverne var undersøgelser 
med hensyn til udlændinges erhvervelse eller leje af fast ejendom, private ra- 
diosendere samt uniforms- og våbenlovgivningen. Cirkulæret indskærpede en 
række vigtige begrænsninger i efterretningstjenestens virkemidler. Anvendelse 
af provokatører (dvs. agents provocateurs) var ikke tilladt, og det blev understre- 
get, at telefonaflytninger skulle ske i overensstemmelse med de af Ministeriet for 
Offentlige Arbejder den 22. april 1938 givne instrukser for de koncessionerede 
telefonselskaber.' Først og fremmest rummede cirkulæret dog en vigtig præci- 
sering af adgangen til af føre politiske kartoteker: 


"De indkomne Oplysninger vil — forsaavidt der kan tillægges dem Betydning — 
være at registrere paa sædvanlig Maade. Saadan Registrering maa ikke finde Sted 
alene paa Grundlag af en Persons lovlige politiske Virksomhed; saafremt der fra 


133 Ibid. 
134 PET, emnesag: Fotokopi af Justitsministeriets fortrolige Cirkulære af 31. maj 1947. 

tidligere Tid maatte findes Kartoteker eller lignende, hvori Registrering er sket 
alene paa Grundlag af vedkommendes lovlige politiske Virksomhed vil saadanne 
Oplysninger være at tilintetgøre?” 


Endelig instrueredes alle politikredse om at indsende oplysninger af efterret- 
ningsmæssig interesse til REA. REA skulle fungere som central for bearbejdel- 
sen og videregivelsen af sådanne oplysninger og ved regelmæssige rejser holde 
sig i nøje kontakt med arbejdet i politikredsene.> 

REAs opgaver er nærmere beskrevet i det bevarede arkivmateriale. I hoved- 
afdelingen skulle avisafdelingen sikre sig udklip af interesse og sætte disse i en 
scrapbog med et register. Desuden skulle man skaffe sig forekommende illegale 
blade. Informations- og kontaktafdelingen skulle varetage kontakten til de po- 
litiske partier og tilsikre sig oplysninger, som måtte bero hos disse. Afdelingen 
skulle også sikre tætte kontakter til GE, post- og telegrafvæsenet, trafikselskaber, 
toldvæsenet og andre myndigheder med henblik på at skaffe sig de fornødne 
oplysninger. 

Afdelingen for yderligtgående partier skulle skaffe sig den forekommende 
information om disse og om evt. hemmelige organisationer, som kunne have 
ulovlige formål af politisk art. Afdelingen vedrørende tidligere illegale grupper 
- dvs. modstandsgrupper — skulle søge forbindelse med disse grupper, og ”følge 
Udviklingen indenfor disse Kredse, der paa en Maade stadig maa betragtes som 
en Fraktionsdannelse i Samfundet, og som under visse Omstændigheder kan 
komme til at spille en Rolle”. Undersøgelsesafdelingen skulle foretage undersø- 
gelser af forhold, som ikke faldt under de øvrige afdelinger eller bistå disse, bl.a. 
med opgaver vedrørende spionage efter straffelovens kapitel 12 og 13. Rejseafde- 
lingen skulle bistå de lokale politikredse og i øvrigt støtte de øvrige afdelinger.” 

Man fornemmer en vis bevægelse i Justitsministeriets syn på de indre 
sikkerhedsforhold under kartoteksdebatten i 1947. Under drøftelserne af cirku- 
læret med retningslinjer om den politiske efterforskning synes der således at 
have hersket en opfattelse af et stigende behov for en styrkelse af den indre sik- 
kerhed. Cirkulæret fik således også kun lov til at stå uden tilføjelser i11 dage. Den 
11. juni 1947 udsendtes en skrivelse fra ministeriet til politikredsene, hvori man 
anmodede om, at der omgående skulle indsendes indberetning til ministeriet, 

hvis der i kredsen fandtes bevarede kartoteker fra tiden før den 5. maj 1945. Det 
blev tilføjet, at cirkulærets krav om, at sådanne kartoteksoplysninger skulle tilin- 
tetgøres, ikke foreløbig skulle efterkommes, og at der senere fra ministeriet ville 
blive udsendt meddelelse om, hvad der skulle ske med de omtalte kartoteker.” 
En sådan anvisning ses ikke i det bevarede kildemateriale. 

Den 15. september præciserede justitsminister Elmquist bestemmelserne i 
cirkulæret over for ministeriet og REAs ledelse. I et møde med politiinspektør 
Hoff fra REA og departementschef Eivind Larsen meddelte ministeren regerin- 
gens ønsker med hensyn til den politiske overvågning. Han oplyste, at det var 
regeringens ønske, at der skulle føres et effektivt arbejde, hvor der var mistanke 
om ulovlig virksomhed af politisk eller anden karakter.” Man skulle tilrette- 
lægge arbejdet således, at man opdagede eventuel virksomhed rettet imod den 
danske samfundsorden, men idet Justitsministeriet ”understregede, at ingen 
Kontrol maatte føres med lovlige pol. Partiers lovlige Arbejde” Hertil føjedes 
videre regeringens ønsker om, at man oprullede ulovlige våbenansamlinger og 
ulovlig våbenbesiddelse, ligesom det også blev betonet, at man skulle efterforske 
varulvebevægelser og nazistisk prægede organisationer. Endelig blev det under- 
streget, at der skulle etableres et fornuftigt samarbejde med GE. Såvel Eivind 
Larsen som Hoff erklærede sig ifølge notitsen indforståede i disse almene ret- 
ningslinjer. Som det fremgår af det følgende, opfattede Hoff det meddelte som 
en begrænsning af REAs muligheder for at overvåge kommunisterne. 

På trods af den heftige avis- og folketingsdebat om den politiske overvågning 
og de politiske kartoteker fremstår REA ikke som nogen magtfuld institution i 
de første efterkrigsår. Det var primært den militære efterretningstjeneste (der 
på daværende tidspunkt var opdelt i Generalstabens og Marinestabens Efterret- 
ningssektion, GE og ME), der overvågede DKP. I efteråret 1945 havde GE fundet 
tegn på, at danske kommunister udførte militær spionage på opdrag fra Sovjet- 
unionen. GE's kontraefterretningsvirksomhed blev på denne baggrund reorga- 
niseret, og sektionen hvervede meddelere, der kunne videregive oplysninger om 
DKP's aktivitet. 


140 JM, ujournaliseret: læg mærket "3. kontor': Justitsministeriet rundskrivelse, A.L. Elmquist & E. An- 
dersen, 11. juni 1947. 

141 JM, ujournaliseret: læg mærket 'Elmquists mappe': A. Elmquist, notits 15. september 1947. 

Mellem REA og GE bestod indtil 1948 et samarbejde, hvor GE bl.a. oversend- 
te oplysninger til Rigspolitiet. Da Troels Hoff imidlertid af GE blev spurgt, om 
”politiet agtede at samarbejde med sektionen på dette område” var svaret ifølge 
GE ”absolut negativt, og Hoff skal have oplyst, at ”han hverken turde, kunne el- 
ler for justitsministeriet måtte gå i gang med et arbejde, der var rettet mod den 
illegale, kommunistiske virksomhed.” 

Regeringsskiftet i 1947 til regeringen Hedtoft medførte ikke umiddelbart en 
ændring i efterretningstjenesternes opgaver. Forsvarsminister Rasmus Hansen 
skal over for GE have tilkendegivet, at regeringen ønskede, at GE skulle overvåge 
DKP af hensyn til Forsvarets sikkerhed.” REA beskæftigede sig der imod kun i 
yderst begrænset omfang med kommunisterne. En beretning om besøg, der blev 
foretaget mellem december 1947 og marts 1948 af repræsentanter for Centralaf- 
delingen i politikredsene, viser, at de stedlige kontaktfolk fortrinsvis overvågede 
6. Maj-Foreningerne og straffede landssvigere samt efterforskede våbenfund, 
grænseoverløbere, flygtninge, radioamatører mv. Kontaktfolkene foretog også 
en ”dybtgaaende” undersøgelse af medlemmerne af hjemmeværnsforeningerne 
og havde i den forbindelse konstateret, at kommunisterne forsøgte at samle sig i 
enkelte kompagnier. Om kommunisterne hed det i beretningen: 


”En almindelig Registrering af Partiets Medlemmer finder ikke Sted i nogen Poli- 
tikreds. Man holder Øje med de Kommunister, som man anser for ”farlige”, men 
det er mit Indtryk, at man herved kun sigter til Kommunister, som er særlig ivrige 
eller aktive i propagandamæssig Henseende. Saavidt jeg kan se, har man intetsteds 
i Provinsen Opmærksomheden henvendt paa Kommunister, som kan anses for 
egentlig farlige” 


Justitsministeriets meddelelse af 4. maj 1948 


Justitsministeriets cirkulære, der udtrykte, at REA ikke måtte registrere personer 
alene på grund af lovlig politisk virksomhed, blev udsendt på et tidspunkt, hvor 


145 RA, FE's arkiv, P.A. Mørchs embedspapirer, kasse 2, læg 22: Redegørelse for den militære efterret- 
ningstjenestes (generalstabens og marinestabens efterretningssektioner) udvikling siden den 5. maj 
1945 med henblik på samarbejdet med Rigspolitiet (1950 F). 

konsekvenserne under besættelsen af politisk registrering var i frisk erindring, 
og hvor den kolde krig endnu var i sin begyndelse. Mens Stalin gradvis stram- 
mede Sovjetunionens greb om Østeuropa, erklærede præsident Harry S Truman 
i marts 1947 i forbindelse med udviklingen i Grækenland og Tyrkiet USAs støtte 
til nationer, der var truet af indre eller ydre fjender. Efter udsendelsen af cir- 
kulæret den 31. maj 1947 forværredes den internationale situation hastigt. Den 
amerikanske udenrigsminister George Marshall fremsatte i juni 1947 sit forslag 
om økonomisk bistand til Europas genopbygning, og USA reorganiserede den 
nationale sikkerhedsadministration. Den sovjetiske chefideolog Sjdanov erklæ- 
rede på sin side, at verden var kastet ud i et opgør mellem den demokratiske og 
fredelige lejr og den antidemokratiske og imperialistiske lejr. Kominform blev 
oprettet med den opgave at koordinere kommunistpartiernes arbejde. I februar 
1948 skærpedes situationen, idet kommunisterne tog magten i Tjekkoslovakiet 
ved et kup, Moskva sendte et tilbud om en militærpagt til Finland, og de italien- 
ske kommunister havde mulighed for at vinde parlamentsvalget. 

Disse begivenheder udløste en krigsfrygt i amerikanske regeringskredse. I 
Danmark gik Forsvaret og politiet i øget beredskab. Formålet var sandsynligvis 
et ønske om at vise, at den danske regering var beredt på at forsvare sig imod et 
eventuelt angreb udefra eller et kup indefra. Denne såkaldte påskekrise med- 
førte, at myndighederne reviderede deres trusselsbillede, således at man så med 
større alvor på de danske kommunisters aktiviteter og deres forbindelse med 
Sovjetunionen, og således at man iværksatte en politimæssig overvågning af par- 
tiet og dets medlemmer." 

Det første skridt i denne retning var en reorganisering af Københavns Po- 
litis efterretningsarbejde. Den 12. april 1948 oprettede Justitsministeriet under 
Københavns Politi en særlig efterretningsafdeling, som i København overtog 
de i cirkulæret af 31. maj nævnte opgaver. Denne afdeling arvede ikke det fra 
besættelsen belastede navn Afdeling D, men fik betegnelsen Københavns Poli- 
tis Afdeling E (almindeligvis forkortet KE). Som leder udnævntes konstitueret 
statsadvokat Alex Haslund, som blev bistået af otte kriminalbetjente og en kon- 


148 For påskekrisen se Kommissionens beretning, bind 6, om PET's overvågning af DKP 1945-1989. Se 
endvidere Nikolaj Petersen, ”Påskekrisen 1948” i: Bertel Heurlin og Christian Thune (red.), Dan- 
mark og det internationale system. Festskrift til Ole Krarup Pedersen (Politiske Studier, 1989), s. 223- 
243; Peer Henrik Hansen og Jakob Sørensen, Påskekrisen 1948. Dansk dobbeltspil på randen af den 
kolde krig (Høst & Søn, 2000). 

torhjælp. Afdelingen fik til huse på Politigården. Denne tjeneste var indled- 
ningsvis ikke stærkt bemandet, men var i udstrakt grad i stand til at trække på 
kriminalbetjente fra Københavns Opdagelsespoliti. Hermed havde man på ny 
etableret en situation, hvor det københavnske politis efterretningssektion var en 
i det mindste potentiel rival til REA, og hvor kriminalefterforskningsarbejdet 
var tæt forbundet med efterretningsarbejdet. Denne sammenhæng blev i øvrigt 
institutionaliseret, da opdagelsespolitiet og KE i 1951 kom under samme leder 
- chefpolitiinspektør Haslund.5 Der forblev ved denne ordning uklare skillelin- 
jer mellem arbejdet i politikredsene, i Københavns Politis Afdeling E og i REAs 
central i København. 

Københavns Politis Afdeling E blev etableret umiddelbart i tilslutning til på- 
skekrisen i 1948. Initiativet må ses som et forsøg på hurtigt at styrke indsatsen 
i efterretningsarbejdet i hovedstaden. Cirkulæret af 31. maj 1947 havde da også 
defineret REAs opgaver som primært forbindelsesled og central for efterret- 
ningsarbejdet i Københavns Politi og i politikredsene ude i landet.> Ifølge en 
redegørelse fra Københavns Politis Afdeling E fra formentlig 1962 havde KE i be- 
gyndelsen vanskeligheder ved at etablere kontakter til personer og institutioner, 
der kunne levere de oplysninger, der var nødvendige til personundersøgelser.'> 
Dette ændrede sig dog hurtigt. En af KE's tidligste succeser fremgik af, at en af 
de dertil knyttede politifolk i 1950 på et møde med nordiske kolleger oplyste, at 
der - bortset fra Land og Folks bygning — ikke var et sted i København, hvor 
man ikke havde indpas og var i stand til at aflytte de kommunistiske møder med 
stålbåndoptager.”> 

Det næste skridt var reorganiseringen af REAs indsats på det politiske om- 
råde. I marts 1948 blev politifuldmægtig Henning Palludan-Nielsen overflyttet 
til REA som souschef for Troels Hoff, der indtil da havde været REAsS eneste 
juridiske medarbejder. På dette tidspunkt skete REÆs samarbejde med politi- 


149 PET, emnesag: Dagsbefaling no. 41 af 12. april 1948. Der var muligvis mere præcist tale om at tildele 
Afdeling E de pågældende efterretningsopgaver og ikke nødvendigvis en nygrundlæggelse af afde- 
lingen. 

150 Kgl. Hof- og Statskalender 1951, s. 334; Kgl. Hof- og Statskalender 1952, s. 356. 

151. PET, emnesag: Fotokopi af Justitsministeriets fortrolige Cirkulære af 31. maj 1947. 

152. PET, ældre materiale fremfundet hos Københavns Politi: u. titel, u. dato (seks. s.), O.Th.O., s. 4. 

153 PET, emnesag: ”Beretning fra Kursus i Oslo i Tiden fra den 8.-13. maj 1950”. Dette lod sig gøre, fordi 
man havde forbindelse med den tekniker, som opstillede højttaleranlæg ved de kommunistiske 
mødelokaler. For et mindre gebyr installerede denne samtidig politiets stålbåndoptager. Over hvil- 
ken periode denne praksis strakte sig, fremgår ikke af materialet. Ibid. 

Alex Haslund blev sekretær ved Københavns op- 
dagelsespoliti i 1934 og udnævntes i 1937 til politi- 
advokat. Han var 1945-50 konstitueret statsadvo- 
kat for København. Han blev fungerende chef for 
Københavns Politis Efterretningsafdeling i 1948 og 
fra 1949 tillige chef for Rigspolitiets Efterretningsaf- 
deling. Haslund blev i 1950 politiinspektør ved Kø- 
benhavns opdagelsespoliti og havde som sådan an- 
svaret for Københavns Politis Efterretningsafdeling, 
som gennem 1950'erne og de tidlige 1960€ere var en 
vigtig samarbejdspartner for PET (Arbejdermuseet/ 
ABA). 


kredsene blot fra sag til sag. Der blev nu sat ind på hos de enkelte politikredse at 
få tilknyttet faste kontaktfolk (K-mænd), således at REA endelig begyndte at få 
opbygget det oprindeligt tænkte net af K-mænd i provinsen. Organisationen var 
dog fortsat løs, og K-mændenes kvalifikationer og indstilling til arbejdet vari- 
erede temmelig meget. Det kunne også ofte knibe med opbakning fra den lokale 
politimester, som ønskede at trække på K-mændene til almindeligt politiarbej- 
de. I reglen var det den politimand, som havde ansvaret for fremmedsagerne i 
politikredsen, som blev udpeget som K-mand." 

Samtidig blev REAs virksomhed i stigende grad rettet mod de danske kom- 
munister. Under møder i forbindelse med påskekrisen drøftede regeringens 
inderkreds samarbejdet mellem militærets og politiets efterretningstjenester, 
hvilket førte til en mundtlig aftale mellem Justitsministeriet, GE og REA om, at 
REA (bortset fra undersøgelser af Forsvarets personel) skulle fungere som den 


154 Samtale med Henning Palludan-Nielsen, 31. oktober. 2000. 

”almindelige sikkerhedstjeneste”. I første omgang kortlagde REA den kommuni- 
stiske indflydelse i politiet, der viste sig at være af et meget begrænset omfang. 

Udsendelsen af cirkulæret i 1947, der forbød politisk registrering, udgjorde 
nu en hindring for gennemførelsen af den overvågning og registrering, som man 
mente var nødvendig på grund af den ændrede internationale situation. En for- 
mel ophævelse af registreringsforbuddet ville imidlertid indbære, at Justitsmini- 
steriet måtte udsende et nyt cirkulære, der tillod politisk registrering. Ministeriet 
var betænkelig ved at udarbejde en sådan skriftlig instruks, som kunne udløse 
en ny offentlig debat om ”de politiske kartoteker”, og som ville tvinge regeringen 
til at begrunde registreringen af medlemmerne af et lovligt politisk parti med 
sæde i Folketinget. Den foreløbige løsning på dilemmaet blev, at ministeriet ud- 
arbejdede en ”meddelelse”, der formodentlig er blevet anvendt af ministeriet og 
repræsentanter for REA i forbindelse med en mundtlig orientering af politime- 
strene. Meddelelsen, der var dateret 4. maj 1948, lyder i sit fulde omfang: 


”… Ifølge de Erfaringer, der er indhøstet i de Lande, som er eller har været udsat 
for Pres fra sovjetrussisk Side, kan man ikke se bort fra Muligheden af, at Kommu- 
nistpartiet her i Landet eller i alt Fald dette Partis mere yderliggaaende Fløj udøver 
eller forbereder sig paa at udøve en mere eller mindre vidtgaaende 57 Kolonne- 
Virksomhed med en russisk Besættelse [i margen: el. lignende] for Øje. 

Under Hensyn hertil skal man meddele, at Justitsministeriets fortrolige Cirkulære 
af 31. Maj 1947 ikke er til Hinder for, at Politiet overvaager og registrerer yderlig- 
gaaende Medlemmer af Kommunistpartiet, hvorved bemærkes, at Justitsministe- 
riet er klar over, at det vil være praktisk vanskeligt eller endog ugørligt at drage en 
skarp Sondring mellem de Kommunister, der vil deltage i 5; Kolonne-Virksomhed, 
og dem, der stiller sig afvisende heroverfor?5% 


Denne korte meddelelse kan ses som grundlaget for efterretningstjenestens 
overvågning og registrering af de danske kommunister under den kolde krig. 
Den indeholder trusselsbilledet, sådan som det så ud i foråret 1948, ministeri- 
ets ophævelse af registreringsforbuddet fra 1947 og begrundelsen for den brede 
registrering af alle medlemmer af DKP. Meddelelsen indebar imidlertid, at den 
til enhver tid siddende regering, Justitsministeriet og efterretningstjenestens le- 
delse spillede et dobbeltspil, hvor man over for offentligheden stod ved registre- 


155. Se Kommissionens beretning bind 6 om PET's overvågning af Danmarks Kommunistiske Parti 
1945-1989. 
156 JM, departementschefens pengeskab: Meddelelse, 4. maj 1948. 

ringsforbuddet fra 1947, mens man indadtil registrerede danske kommunister på 
grund af deres politiske tilhørsforhold. 

REAs kartotek var opbygget efter det såkaldte Informationsnummer-system, 
hvor hver emne- eller personsag blev tildelt et Inf.-nummer.'” Der er i kildema- 
terialet ingen spor af registre eller kartoteker, som måtte være overleveret fra be- 
sættelsestiden, bortset fra Centralkartoteket. Det synes, som om man, i hvert fald 
hvad REAs afdeling angik, i 1948 begyndte opbygningen af de politiske kartote- 
ker på helt bar bund. Kartoteket var en enhedsnøgle til REAss arkiv, og rummede 
ikke kun navne på ”politisk mistænkelige personer”, men også våbentilladelser, 
sikkerhedsgodkendelser osv.” 

En vigtig del af sagsbehandlingen var kartotekskortene, som udgjorde en 
nøgle til at skaffe sig overblik over registrerede personer og sager. Ved en sags 
modtagelse skulle der udfærdiges foreløbige kort på sagens hovedpersoner, og 
tidligere kort skulle kontinueres med dato, sagens indhold, løbenummer og den 
pågældende politimands initialer. Alle personer, som blev afhørt eller berørt i en 
sag, skulle søges i rigsregistraturen, i Centralkartoteket og i Fremmedafdelingen. 
En særlig forbindelsesmand sørgede for kontakten til Fremmedafdelingen.” In- 
den en sag blev tilbageleveret til arkivet, skulle hovedpersonens kartotekskort 
kontinueres af den pågældende politimand med et koncentreret referat af sagens 
genstand, ”og helst paa en maade, der karakteriserer hans moralske og politiske 
habitus?” For at sikre søgning tilbage fra sagen, skulle sagen ud for hver persons 
navn markeres med et dertil beregnet stempel, som markerede, at påtegning af 
kartotekskortet havde fundet sted. Personer, der var af interesse for tjenesten, 
blev opført i hovedkartoteket og eventuelt også i specialkartoteker.”" Samtidig 
blev der sat strikte grænser for videregivelse af informationer fra kartotekerne. 
Oplysninger fra specialkartotekerne måtte således kun gives til GE, Københavns 
Politis Afdeling E samt til kontaktmændene. Til andre politimyndigheder måtte 
kun oplyses, at vedkommende stod opført i specialkartotek. Endelig hed det, at 
oplysninger til andre myndigheder ”gives normalt ikke”? Det indebar imidler- 
tid ikke, at REA ikke kunne udveksle oplysninger med udlandet. 


157 PET, emnesag: Rigspolitichefens Efterretningsafdeling, 1948. Om Inf.-numre se Kommissionens 
beretning, bind 1. 

158 Samtale med Henning Palludan-Nielsen, 31. oktober 2000. 

159 PET, emnesag: Rigspolitichefens Efterretningsafdeling, 1948. 

På grund af 1947-cirkulæret blev registreringen af kommunisterne i 1948 som 
anført iværksat i hemmelighed. En anden årsag var, at der blandt politiets perso- 
nale ofte kunne være en vis sympati for kommunisterne på grund af deres ind- 
sats i modstandsbevægelsen. Det var derfor kun en begrænset kreds, der havde 
kendskab til registreringen. Denne blev foretaget af to sagsbehandlere under 
dække af andre opgaver, og registreringen blev foretaget i et særligt kartotek, der 
blev holdt separat fra REA's hovedkartotek. Senere blev de pågældende perso- 
ners kort i hovedkartoteket forsynet med betegnelsen for den undergruppe, som 
de var registreret under (f.eks. medlem af DKU eller abonnent på Land og Folk). 
I løbet af kort tid havde sagsbehandlerne registreret 5.000 personer, hvoraf 2.000 
navne stammede fra DKP's Odense-afdelings medlemskartotek, som REA var 
kommet i besiddelse af. For at undgå, at myndighederne mistede kartoteket i 
tilfælde af en sovjetisk besættelse, blev det besluttet at etablere et rømningsarkiv, 
og at kartotekskort blev mikrofilmet, hvorefter filmen blev deponeret uden for 
Politigården i København.'& 

Samtidig med iværksættelsen af kommunistregistreringen styrkede REAs 
hovedkontor på Politigården i København kommunikationen med de lokale 
medarbejdere i politikredsene — de såkaldte kontaktmænd — som hidtil havde 
været det svage led i organisationen. Mange af kontaktmændene havde som an- 
ført samtidig andre politimæssige opgaver, og de havde begrænsede ressourcer. 
Samarbejdet med det øvrige politi var heller ikke altid optimalt, ligesom sik- 
kerhedsforholdene undertiden lod en del tilbage at ønske. I 1948 afholdt REA en 
række møder, hvor kontaktfolk i det enkelte distrikt samledes og mødtes med et 
rejsehold fra REAs afdeling.” Henning Palludan-Nielsen karakteriserede foråret 
1948 som ”den store skillelinie, hvor signalerne ændredes totalt”, og hvor arbejdet 
blev omprioriteret og interessen i langt højere grad rettet mod kommunisterne.” 

Det var på disse møder i politikredsene, at de stedlige politimestre og kontakt- 
mændene blev gjort bekendt med Justitsministeriets nye tolkning af 1947-cirku- 
læret. Det var et gennemgående tema på møderne, at kontaktmændene udtrykte 
deres ubehag ved at udføre en opgave, der var i strid med cirkulæret fra 1947 og 


163 Se Kommissionens beretning, bind 6, om PET's overvågning af Danmarks Kommunistiske Parti 
1945-1989. 

164 PET, emnesag: Fælles kontaktmøde for 5. Distrikt afholdt i Aalborg d. 3. Juli 1947 (må være 1948). 

165 Samtale med Henning Palludan-Nielsen, 31. oktober 2000. 

med justitsminister Elmquists offentlige udtalelser. Flere kontaktmænd ønskede 
derfor et nyt cirkulære fra ministeriet. 

Et kontaktmøde i Kolding den 28. juli 1948 illustrerede problemerne. Sikker- 
hedsmæssigt var der langtfra tilfredsstillende opbevaringsforhold for de doku- 
menter og kartoteker, som kontaktfolkene arbejdede med. Man blev her stillet 
støtte til anskaffelse af pengeskabe i udsigt. Der var som i Aalborg en udbredt 
misstemning over, at et nyt cirkulære vedrørende registrering af kommunister 
ikke var udsendt. Flere nævnte i forbindelse med diskussion af en alarmerings- 
plan bestående kontakter til såkaldte A.K. grupper. Som en tilstedeværende sag- 
de, havde man ”ikke i Haderslev slaaet Haanden af de illegale A.K.-Grupper”. En 
anden nævnte oplysninger om, at A.K.-grupperne skulle ”have Velsignelse fra 
allerhøjeste Sted?” A.K.-grupperne var antikommunistiske grupper, som havde 
rødder i modstandsbevægelsen og levede i omegnen af hjemmeværnsmiljøet.” 

Af kontaktmøder i Herning og Aarhus i august 1948 fremgik det, at man så 
med stor alvor på den internationale situation. Der var megen tale om REAs ar- 
bejde med alarmeringsplaner, og man drøftede indgående mulighederne for på 
en sikker måde at få meldinger udsendt fra København og fra de lokale distrikter 
til København. Stemningen var sådan, at flere ikke ønskede at udtale sig detalje- 
ret om arbejdet med at danne politigrupper med henblik på en alarmering. Der 
var også stor bekymring med hensyn til eventuelle femtekolonnefolk og kom- 
munister, som kunne opsnappe eller bremse kommunikationen. Således blev det 
nævnt, at det var svært i Odense, hvor ”Partiet har 'sat sig” paa Telefonen, idet 
mange af de ved Telefonen ansatte er Medlem af K. Partiet”. Der taltes om etab- 
lering af en radiokæde, da man frygtede, at telefon, jernbane og post ikke var 
pålidelige kommunikationskanaler, da der angiveligt skulle findes mange "h.F” 
folk blandt disses ansatte. Hvorfra udtrykket ”h.F” stammer er ikke klart, men 
det må være en eufemisme for kommunisterne.” 


166 Hoffs nærmeste medarbejder Henning Palludan-Nielsen erindrer ikke at have hørt om et supple- 
ment til cirkulæret eller om et nyt cirkulære. Samtale med Henning Palludan-Nielsen, 31. oktober 
2000. 

167 PET, emnesag: ”Beretning fra Kontaktmøde afholdt i Kolding Onsdag den 28" Juli 1948 under For- 
sæde af Politimester Sten-Clausen”. 

168 AK-grupperne og deres forhold til Stay-Behind-netværket er beskrevet i Kommissionens beret- 
ning, bind 5. 

169 PET, emnesag: ”Beretning fra Kontaktmådet i Herning den 17. August 1948”; Ibid.: ”Beretning vedr. 
Kontaktmøde afholdt i Aarhus den 17” August 1948 under Forsæde af Politimester Hoegh, Aarhus”. 

De nævnte oplysninger gav naturligvis også anledning til uro med hensyn til 
de oplysninger, som blev indsendt til REA. REA's repræsentanter understregede 
således på stærkeste måde, at oplysninger fra kredsene ikke måtte rumme oplys- 
ninger, der kunne identificere kontaktfolkene. På dette punkt bliver referaterne 
fra kontaktmøderne mere uklare. Det fremgår således, at der synes at være en 
opfordring fra REA til at indsende oplysninger om "h.F” folk. Uklarheden om 
cirkulæret var den egentlige baggrund for denne forsigtighed.”? I Herning rejste 
en deltager spørgsmålet om det ventede cirkulære og fik at vide, at Hoff var opta- 
get af at få ministeriet til at ændre cirkulæret, men at det var vigtigt at påbegynde 
arbejdet med at indsende oplysninger om ”H.-EF".”" Også på mødet i Aarhus blev 
det understreget, at Hoff i ministeriet arbejdede på at skaffe nøjere direktiver 
med hensyn til arbejdet med ”K.-folkene”, men at han endnu ikke havde fået en 
afgørelse. Det var derfor blevet besluttet ”under Pi. Hoffs Ansvar” at begynde 
arbejdet, idet man mente, at man ikke under de eksisterende omstændigheder 
kunne vente på et nyt cirkulære. Der var også betydelig ængstelse blandt po- 
litifolkene for, at der skulle forefindes ”unationale mellem vore Rækker”. Max 
Weiss fra REA svarede, at der havde vist sig at være et par stykker i nogle enkelte 
kredse, som man ikke kunne stole på, men disse var jo, som Weiss påpegede, 
kendte af politimestrene og stationslederne. Også kontaktfolkene var bekendt 
med dem, således at de kunne tage sig i agt for femtekolonnefolk.”> 

Efterretningsarbejdet var i 1949 stadig hæmmet af kontaktmandsordningen. 
Politimestrene og kriminalpolitiet havde ofte en begrænset forståelse for betyd- 
ningen af arbejdet og ville i mange tilfælde hellere benytte personalet til at op- 
klare kriminalitet end indhente oplysninger til REA. Samtidig havde REA for få 
ressourcer til at varetage kontakten til politikredsene og holde dem orienteret 
om arbejdet. Selv i politikredse, hvor ledelsen havde forståelse for arbejdet og 
udpegede dygtige kontaktmænd, havde de ofte ikke tid nok til at løse opgaver- 


ne,” 

172 PET, emnesag: ”Beretning vedr. Kontaktmøde afholdt i Aarhus den 17' August 1948 under Forsæde 

Arbejderbevægelsens Informations-Central 


Socialdemokraterne var allerede før befrielsen opmærksomme på, at de ville 
komme til at stå over for udfordringen fra kommunisterne efter krigen.”+ Den 
19. oktober 1944 mødtes repræsentanter for De samvirkende Fagforbund, Social- 
demokratiet og Den københavnske Fællesorganisations forretningsudvalg for at 
drøfte opgaverne efter krigen. De enedes om at oprette Arbejderbevægelsens 
Informations-Central (AIC) som forbindelsesorgan mellem bevægelsens store 
organisationer. AIC skulle tage sig af to hovedopgaver. Dels skulle centralen ind- 
samle materiale om den socialdemokratiske arbejderbevægelses rolle i krigs- og 
besættelsesårene, dels skulle man forberede et fremstød i overensstemmelse med 
— som det hed — den demokratiske socialisme og med DSF's og Socialdemokrati- 
ets programmer. Repræsentantskabet bestod af tre repræsentanter for henholds- 
vis DsF og Socialdemokratiet, samt en fra Fællesorganisationen København 
(FO), Kooperationen, Arbejderbevægelsens Erhvervsråd, AOF, DsU's sekreta- 
riat samt endelig Socialdemokratens politiske redaktør. Der nedsattes også et 
tremands arbejdsudvalg med repræsentanter for Socialdemokratiet, DsF og FO. 
Endelig udpegedes til bestyrelsen Alsing Andersen, partisekretær Oluf Carls- 
son, Nina Andersen, DsF's formand Ejler Jensen samt DsF's næstformand Einar 
Jensen.”>Der var ikke i disse diskussioner spor af, at man tillagde AIC egentlige 
efterretningsopgaver. Organisationen havde sin oprindelse i den situation, som 
den socialdemokratiske arbejderbevægelse stod i op til befrielsen, og i det vel 
erkendte behov for en forbindelse mellem bevægelsens hovedorganisationer. 
Det fremgik da også af AIC's første leveår, at det i nok så høj grad var den 
vanskelige koordinationsproblematik mellem især parti og fagbevægelse, som 
optog sindene i de organisatoriske diskussioner. På AIC's første møde den 7. no- 


174 Vedr. dannelsen af og udviklingen i AIC se: Oluf Bertolt, Ernst Christiansen og Poul Hansen, En 
bygning vi rejser. Den politiske arbejderbevægelses historie i Danmark, III, (Fremad, 1955), s. 249- 
250; Henning Tjørnehøj (red.), Fremad og atter fremad…LOs historie 1871-1960 (København, 
1998), s. 531; Henning Grelle, ”AIC — propaganda- eller efterretningsorganisation”, ABAs Årsskrift 
1998, s. 30-37; Klaus Petersen & Regin Schmidt, ”Gemensam nordisk front. De nordiske socialde- 
mokratiske arbejderbevægelser og deres anti-kommunistiske samarbejde under den kolde krig”, 
Arbetarhistoria, nr. 4, 2001, s. 42-46; Iben Bjørnsson, Arbejderbevægelsens Informations-Central. 
Socialdemokratisk anti-kommunisme under den kolde krig 1944-73, konferensafhandling, (Køben- 
havns Universitet, 2008); se endvidere Kommissionens beretning bind 8 om PET's overvågning af 
arbejdsmarkedet 1945-1989. 

vember blev Alsing Andersen udnævnt som formand for AIC, mens typogra- 
fernes formand Sigvald Hellberg blev valgt som forretningsfører. Ejler Jensen 
oplyste videre, at Socialdemokratiet og DsF havde nedsat et 6-mandsudvalg til 
”særlig intime problemer” vedrørende parti og fagbevægelse, og at dette udvalg 
ville arbejde videre inden for AIC's virkefelt. Den finansielle ordning for AIC 
kom til at ligne ordningen for forgængeren HIPA (Hovedorganisationernes In- 
formations- og Propagandaafdeling), hvor FO bidrog med 4.000 kroner årligt, 
mens resten af udgifterne blev delt af partiet og DsF.” 

Godt en uge senere fastsatte arbejdsudvalget hovedlinjerne for AIC's arbejde. 
Opgaverne var rutinemæssige. AIC skulle således udsende en ugentlig bulletin 
samt indsamle og bearbejde materiale om besættelsesårene. Desuden skulle man 
søge forbindelse med de socialdemokratiske tillidsmænd på de større arbejds- 
pladser og generelt støtte arbejdet i de socialdemokratiske klubber på arbejds- 
pladserne. Sigvald Hellberg påtog sig opgaven som leder, og man enedes om at 
søge Poul Hansen og Viggo Molin-Nielsen ansat.””7 

I det hele taget synes der ikke at være spor efter større aktivitet i AIC i forhol- 
det til kommunister gennem 1945. Arbejdsstyrken var da heller ikke særlig stor. 
Ved siden af Sigvald Hellberg som forretningsfører beskæftigede AIC i 1945 Poul 
Hansen, Kaj Bundvad og Viggo Molin-Nielsen. Også Børge H. Jensen fra DSU 
havde kort været tilknyttet. Man udfoldede nogen aktivitet med hensyn til at op- 
bygge visse kartoteker over egne tillidsfolk på arbejdspladserne, som var villige 
til at støtte arbejdet med at fordele tryksager og lignende. Der var et ønske om 
at få overblik over forholdene på arbejdspladserne mht. klubber mv. Igen var det 
helt håndgribelige praktiske forhold, som optog medarbejderne. Hvordan kunne 
man sikre sig et overblik over sine kræfter i en politisk kampagne? Hvordan 
skulle de enkelte dele af bevægelsen koordinere indsatsen? ”? 

På bestyrelsesmødet den 14. januar 1946 var kampen mod kommunisterne 
begyndt at indgå stærkere i AIC's overvejelser. Der var således enighed om, at 
AIC skulle trække sig ud af engagementet i diskussionsmøder med kommuni- 
sterne om samling i arbejderbevægelsen. Hovedengagementet for AIC var ud- 
sendelsen af bulletinen Socialdemokratiske Noter, som til gengæld også var en 
særdeles omfattende publikation. Hellberg fandt i sin beretning, at der var en 


176 Ibid., protokol 1: Møde i AIC, 7. november 1944. 

177 Ibid., protokol: Arbejdsudvalgets møde, 16. november 1944. 

178 Ibid., AIC's virksomhed i 1945 (dette synes at være S. Hellbergs noter til AIC's bestyrelsesmøde den 
14. januar 1946). 

tendens til, at man i de socialdemokratiske klubber faldt for kommunisternes 
samarbejdsagitation. Han fandt derfor også god grund til at bringe kontakter- 
ne med kommunisterne til ophør. I diskussionen kom forholdet mellem AIC, 
partiet og fagbevægelsen op. Skulle man i AIC søge at stimulere dannelsen af 
socialdemokratiske klubber, og hvad var i givet fald fagbevægelsens holdning til, 
at partispørgsmål således trængte sig på i det faglige arbejde? Alsing Andersen 
talte stærkt for, at AIC i hvert fald skulle søge at støtte dannelsen af socialdemo- 
kratiske klubber, der hvor disse trængte sig på.”? I den forbindelse måtte AIC 
imidlertid have informationer om, hvad der rørte sig på arbejdspladserne. 

Sagen var, at socialdemokraterne følte sig presset af DKP's fremgang på ar- 
bejdspladserne og savnede overblik over det store billede. Eiler Jensen gav ud- 
tryk for, at princippet måtte være, at socialdemokraterne oprettede klubber dér, 
hvor kommunisterne havde taget magten. Hans Hedtoft mente, at det var nød- 
vendigt, at fagbevægelsen klart gav tilslutning til denne praksis. Diskussionen 
efterlader et indtryk af, at i hvert fald de politiske ledere nu følte et behov for at 
inddæmme kommunisterne og gøre en ende på alle tanker om et samarbejde 
mellem de to partier.” Problemet var ifølge Hellberg imidlertid stadig, at AIC 
overhovedet ikke blev betjent af arbejdspladserne med hensyn til stemninger og 
med hensyn til, hvad kommunisterne foretog sig.'% 

Gennem foråret og sommeren 1947 bidrog kommunisternes rolle under den 
lange typografkonflikt og den tiltagende internationale spænding til, at forhol- 
det mellem socialdemokrater og kommunister blev stadig mere spændt. Kam- 
pene om arbejdspladserne var vigtige, og Socialdemokratiske Noter understre- 
gede nødvendigheden af, at partifællerne mødte frem til generalforsamlinger 
og valg for at imødegå kommunisternes overtagelsesforsøg.” I juni 1947 indgik 
DSF og arbejdsgiverne en aftale om samarbejdsudvalg på arbejdspladserne, og 
De samvirkende Fagforbunds stræben efter ro på arbejdsmarkedet gjorde dem 
sårbare over for kommunisternes faglige strategier. H.C. Hansens 1. maj tale i 
København præsenterede således en tese om, at der var to typer kommunister. 
Dels ”En snæver Inderkreds af overbeviste, ideologisk bestemte Kommunister, 


179 Ibid., ”Bestyrelsesmøde i A.I.C. Mandag den 14. januar Kl. 9 (1946)”. 

180 Ibid. 

181 Ibid. 

183 Ibid. 

184 Socialdemokratiske Noter, 4, 1947, leder: Aarvaagen og beredt, s. 219-220. 

for hvem Bekendelsen til Prolerariatets Diktatur var Alfa og Omega.” Dels util- 
fredse arbejdere og småkårsfolk, som man gerne i Socialdemokratiet ville have 
kontakt med.” 

Samtidig tog AIC mere systematisk fat på indhentningssopgaver i forhold 
til kommunisterne. Der var på det tidspunkt i de københavnske vælgerforenin- 
ger og i den københavnske fællesorganisation en følelse af, at man måtte styrke 
AIC's arbejde for at dæmme op for kommunisternes fremgang i fagforeningerne. 
Igen har typografkonflikten givetvis spillet en vigtig rolle. Der blev derfor taget 
initiativ til et bestyrelsesmøde i AIC med det ene formål at få ansat en ny sekre- 
tær til centralen. Til denne post var udset socialdemokraten Urban Hansen, som 
var ansat i Forsikringsselskabet ALKA, men som var villig til at tiltræde arbejdet. 
Hans opgave skulle være at holde sig i kontakt med de store arbejdspladser og 
gennem kontaktmænd sikre sig stemningsrapporter. Målet var, at man fra AIC's 
side hurtigt kunne foranstalte ”fornøden aktion”. Dette rejste finansierings- 
spørgsmålet, da kommunisterne ikke var et lokalt københavnsk fænomen. AIC 
havde på det tidspunkt et budget på 110.000 kroner årligt, hvoraf FO København 
betalte de 4.000, mens størstedelen blev betalt af DsF og partiet. Man enedes 
om, at FO forhøjede sit bidrag med et par tusinde kroner og overlod resten af 
regningen til de to store organisationer. Samtidig fandt man en løsning på AIC's 
lokaleproblemer i form af, at man blev lovet kontorplads på DsF's arkivplads på 
5. sal på Rosenørns Allé 12.8 

Med ansættelsen af Urban Hansen havde man fundet en ordning, som ef- 
ter det foreliggende kildemateriale at dømme eskalerede AIC's egentlig efterret- 
ningslignende virksomhed. Urban Hansen var, ifølge et brev fra Alsing Andersen 
til Ejler Jensen, ”en Mand fuld af Initiativ, Virkelyst og Arbejdsevne, og at han har 
baade særlig Interesse og Indsigt i disse Forhold)”” Når man havde brug for hans 
indsats, var det bl.a. på grund af et ønske blandt folkene på arbejdspladserne: 


"Det er først og fremmest de socialdemokratiske faglige Klubber og vore gode Folk 
på Arbejdspladserne, som har ønsket A.I.C.s Virksomhed udbygget gennem en 
særlig Kontaktmand. (...) Begrundelsen var først og fremmest, at vi ikke maatte 
slaa os til Ro med de gode Resultater, vi har haft i Fagforeningerne i dette Foraar. 
Vi maatte regne med, at Kommunisterne vilde søge Revanche, og det gjaldt derfor 


185 Socialdemokratiske Noter, 8, 1947, 507. 

186 ABA, LO, journalnr. 503/47, kasse 47/48: Aksel Olsson: "Referat af Bestyrelsesmøde i A.I.C. den 
25/6-47”. 

187 Ibid., Alsing Andersen brev til Eiler Jensen, 21. juli 1947. 

om, at A.I.C. gennem en særlig Medarbejder, kunde holde sig dagligt orienteret 
om Udviklingen og hjælpe, hvor det var fornødent?” 


Når vælgerforeningerne var inde i billedet, var det bl.a., fordi man i AIC havde 
haft tanker fremme om at opbygge et kartotek over egne partitillidsfolk i fag- 
bevægelsen. Det, som var fremme, var ikke et kartotek over kommunister, men 
derimod ”et Centralkartotek over Partiforeningernes Medlemmer i Hovedsta- 
den, inddelt efter Fag, for at dette Kartotek kunde være til Raadighed for Arbej- 
det i Fagforeningerne”» 

Det første klare tegn på, at den mere systematiske inddæmningspolitik i 
forhold til kommunisterne blev fulgt op med bestræbelser på en indsamling af 
oplysninger om kommunisternes lokale styrke, deres organisationsapparat samt 
navne på ledere og medlemmer, kom umiddelbart efter Urban Hansens ansæt- 
telse i AIC. Den 3. juli 1947 udsendte Sigvald Hellberg til alle socialdemokrati- 
ske redaktører en rundskrivelse med opfordring til at indsende oplysninger om 
kommunisternes lokale organisationsopbygning. Oplysningerne skulle belyse 
modstanderens organisationsopbygning og omfanget af kommunisternes virk- 
somhed og var tænkt som en støtte til ”en effektiv Imødegaaelse af Kommuni- 
sternes Virksomhed”. Tanken bag henvendelsen var, at netop de socialdemokra- 
tiske redaktører var særligt velinformerede om de lokale politiske forhold, men 
disse blev dog også opfordret til at konferere med partiforeningens formand, ak- 
tivgruppernes formand og fællesorganisationens formand for at få så nøjagtige 
oplysninger som muligt.?” Med skrivelsen fulgte et spørgeskema, som omfattede 
DKP's kontorer, deres faste funktionærer (med navn og adresse), tillidsmænd 
(igen navn og adresse), de omtalte funktionærers og tillidsmænds aflønningsfor- 
hold samt et overslag over udgifterne til DKP's lokale apparat.” Hermed havde 
AIC kastet sig ud i et ambitiøst kortlægningsarbejde. 

Hvor omfattende og landsdækkende besvarelserne fra redaktørerne i sin tid 
har været kan i dag ikke konstateres. Der findes i AIC's arkiv besvarelser fra Fyn 
og Ærø, men disse i alt otte besvarelser er formentlig repræsentative for regio- 
nen. Ingen af besvarelserne gav støtte til de forestillinger, som man i København 

189 Ibid., se også sammesteds: håndskrevet referat fra AIC's bestyrelsesmøde 25. juni 1947. 

190 ABA, AIC, kasse 28, læg 2: S. Hellberg rundskrivelse til samtlige socialdemokratiske redaktører, 
3. juli 1947. 

syntes at nære om kommunisternes organisationsapparat ude over landet.” 
DKP syntes kun at have positioner værd at tale om i Odense og Svendborg, og 
generelt var partiet inde i en stærk tilbagegang at dømme efter meldingerne fra 
de mindre byer.” 

Som reaktion på, at besvarelserne bortset fra enkelte havde været meget man- 
gelfulde, udsendte AIC en ny rundskrivelse til bevægelsens tillidsfolk, kredsfor- 
mænd, redaktører mv. AIC understregede, at for at kunne bekæmpe den politi- 
ske modstander måtte man være klar over, ad hvilke veje og med hvilke midler 
man kunne vente den kommunistiske indsats.”» Det blev indskærpet, at man 
fulgte kommunisterne nøje, og at man skulle holde AIC orienteret om lokale 
kommunistiske aktiviteter.% Sammen med rundskrivelsen fulgte en analyse af 
DKP's organisationsapparat.”f 

Rundskrivelsen af 11. september 1947 blev indledningen til en mere aktivistisk 
linje fra AIC's side. Baggrunden var, at Urban Hansen intensiverede indsatsen 
med at sikre sig stemningsberetninger fra hele landet. Når Urban Hansen fik nys 
om lokale DKP-arrangementer — i reglen gennem Land og Folk — henvendte han 
sig til den lokale socialdemokratiske avis og opfordrede denne til at indsende et 
referat af det pågældende møde. Tidligt 1948 rettede AIC's opmærksomhed sig i 
særlig grad mod de forventede angreb fra kommunisterne på, at overenskomst- 
forhandlingerne syntes at blive afviklet uden arbejdskampe. Urban Hansen kun- 
ne efter en rundrejse i provinsen konstatere, at DKP var i støt tilbagegang, og at 
socialdemokraterne mange steder var ved at tilbageerobre de faglige tillidspo- 
ster. Han havde imidlertid også med sig tilbage et nogenlunde klart billede at de 
kommunistiske styrkepositioner på arbejdspladserne.”” På opfordring fra Urban 
Hansen fulgte nu en bølge af indberetninger om de kommunistiske møder rundt 
om i landet. Heller ikke denne gang synes der at have været tale om nogen stem- 


192 Besvarelserne på skemaet i: ABA, AIC, kasse 28, læg 2. 

193 Ibid.: besvarelse fra Fyns distrikt og fra Svendborg. 

194 ABA, AIC, kasse 28, læg 2: rundskrivelse fra S. Hellberg og Kaj Bundvad til A.I.C!s bestyrelse, 
Socialdemokratisk Forbunds og D.s.U.s Hovedbestyrelse, D.s.F.s og Arb. Fællesorganisations For- 
retningsudvalg, samtlige Redaktører, Kredsformænd m.fl., 11. september 1947. 

195 Ibid. 

196 Ibid.: Danmarks kommunistiske Partis Organisationsapparat. 

197 ABA, LO, kasse 48, jounalnr. 876/48: Rapport om en Rejse til provinsen i januar 1948. Se også Klaus 
Petersen & Regin Schmidt, ”Gemensam nordisk front. De nordiske socialdemokratiske arbejder- 
bevægelser og deres anti-kommunistiske samarbejde under den kolde krig”, s. 42-46. 


Politiets efterretningstjeneste 1945-1968 


65 


66 


RIGSPOLITICHEFENS EFTERRETNINGSAFDELING 1945-1950 


ningsbølge til fordel for DKP.” Igen må man konstatere, at ikke alt er bevaret i 
AIC's arkiv. Af interesse er således et følgebrev til Urban Hansen indsendt med et 
referat fra Esbjerg. Kun følgebrevet er bevaret, men heri henvises til en medsendt 
adresseliste, hvor der skal være afmærket med kryds, hvor der var kommunistisk 
formand.” 

AIC fulgte DKP's arrangementer i forbindelse med den 29. august 1948. Også 
herfra fulgte der på opfordring en række stemningsrapporter, der alle som en 
talte om en lunken opbakning til ikke alene arrangementerne, men også til 
DKP. Alle talte om en stærk tilbagegang for DKP og om et stort set fuldstæn- 
dig fejlslagent forsøg på at tiltrække folk fra andre partier og ikke-medlemmer.” 
AIC fortsatte arbejdet med at stive de lokale folk af, således at man ikke lokalt 
lod sig forlede til at støtte kommunisternes kampagner. I december 1948 fik man 
nys om, at der i fagbevægelsen skulle være opbakning til kommunisternes skat- 
tekampagne. Det foranledigede AIC til en ny udsendelse af et skema med op- 
fordring til, at det blev besvaret, og med en bøn om en afsluttende vurdering 
af kommunisternes lokale styrke.” Skemaerne omfattede fællesorganisationens 
medlemstal og antal beskæftigede, resolutioner stillet af henholdsvis kommuni- 
ster og socialdemokrater eller andre samt stemmetal for og imod de pågældende 
resolutioner. Endelig var der mulighed for at opdele tallene på fagforeninger og 
arbejdspladser. Der var denne gang tale om en rent statistisk øvelse. Navne på 
politiske modstandere og partifæller forekom ikke på skemaet, bortset fra nav- 
net på den, som besvarede det. At dømme efter det bevarede arkivmateriale ind- 
kom der ikke mange besvarelser, og de som indkom var kursorisk udfyldt. Det 
var dog tydeligt, at kommunisterne ikke stod stærkt rundt om i landet.” Der er 
kun bevaret enkelte besvarelser i arkivet, og det fremgår ikke, hvor mange besva- 
relser der blev indsendt. 

Det var på denne baggrund naturligt for REA at tage kontakt til AIC. AIC 
havde med sit kontaktnet til de socialdemokratiske tillidsfolk føling med den 


198 ABA, AIC, kasse 28, læg 4: O. Pedersen til AIC, 31.1. 1948; samme indtryk fra møde i Horsens den 
27. januar: Ibid.: Poul Erik Jespersen til AIC, uden dato. 

199 Ibid.: M. Nielsen til Urban Hansen, 9. februar 1948. 

200 ABA, AIC, kasse 28/8: Socialdemokratisk Forening til AIC, 30. august 1948. 

201 Ibid.: Ferdinand Nielsen til AIC, 30. august 1948; Ibid.: Svend Hansen til AIC, 31. august 1948; Ibid.: 
Oluf Pedersen til AIC, 30. august 1948. 

202 ABA, AIC, kasse 29/2: Urban Hansen og Sigvald Hellberg udsendelse til fællesorganisationerne i 
provinsen, 21. december. 1948. 

203 Ibid.: Besvarelse fra Odense og Skive. 

politiske stilling på arbejdspladserne og i fagforeningerne. Hverken REAs eller 
AIC's arkiv indeholder oplysninger om kontakten, men det fremgår af mate- 
riale fra Justitsministeriets arkiv, at AIC's daværende sekretær Urban Hansen på 
et tidspunkt omkring 1949-50 havde været utilfreds med, at han blev opsøgt af 
folk fra REA, KE og FE, der anmodede om oplysninger om kommunister i fag- 
foreningerne. Efterhånden blev der dog etableret personlige kontakter mellem 
kriminalfolk fra KE og socialdemokratiske tillidsfolk på arbejdspladserne, såle- 
des at REA kunne modtage de nødvendige oplysninger.” AIC's sekretær havde 
også personlig kontakt til folk i efterretningstjenesten. Ifølge en tidligere PET- 
medarbejder kunne politiet stille skriftlige spørgsmål til Urban Hansen. De blev 
derpå tilkaldt tidligt om morgenen til dennes bopæl, og kunne skrive ned, mens 
Urban Hansen dikterede.” Denne beskrivelse passer udmærket på politiassi- 
stent Christian Madsen, som i REA gik for at have haft meget tætte forbindelser 
til Urban Hansen og den socialdemokratiske finansminister H.C. Hansen. Det 
er oplyst om Christian Madsen, Urban Hansen og H.C. Hansen, at de udgjorde 
et triumvirat, som delte oplysninger.” 


Udenlandske kontakter og rivaliseringen med GE 


De danske kommunister var en del af en international bevægelse, og REAss over- 
vågning medførte derfor et intensiveret samarbejde med andre vestlige efter- 
retningstjenester. Dette internationale samarbejde gav imidlertid anledning til 
øgede spændinger med de militære efterretningssektioner. REA havde allerede 
kort efter befrielsen etableret et samarbejde med briterne i forbindelse med ef- 
terforskningen af tyske krigsforbrydere, varulvebevægelser og danske landssvi- 
gere. I efteråret 1945 besøgte ledelserne af REA og GE de britiske tjenester, hvor- 
ved der etableredes kontakt på chefniveau. Christian Madsen og Max Weiss fra 
REA havde allerede under krigen etableret uformel kontakt til den amerikanske 
Office of Strategic Services (OSS). De to kriminalfolk begyndte at forsyne OSS's 
efterfølger, Strategic Services Unit (SSU) med efterretninger; heriblandt mate- 
riale, der stammede fra GE. Dette skete formentlig med H.C. Hansens vidende. 


204 Se Kommissionens beretning, bind 8, om PET's overvågning af arbejdsmarkedet 1945-1989 for en 
nærmere beskrivelse af kontakten mellem AIC og REA/PET. 

205 Oplysning fra pensioneret PET-medarbejder, nedskrevet til Kommissionen, 4. januar 2000, s. 24. 

I 1946 aftalte denne med amerikanerne, at oplysningerne frem over skulle vide- 
regives via GE, der således overtog kontakten. I forbindelse med påskekrisen i 
1948 tog REA igen direkte kontakt til den amerikanske repræsentant i Køben- 
havn, hvilket skabte fornyede spændinger med GE. Denne nye kontakt antog 
snart et omfattende omfang: I 1948 videregav REA til CIA en kopi af sit karto- 
tek, som skulle fungere som rømningsarkiv i tilfælde af en sovjetisk besættelse. 
Det betød imidlertid, at de amerikanske myndigheder fik adgang til oplysninger 
om danske statsborgeres politiske tilhørsforhold. Christian Madsen skal samti- 
dig have udleveret kopier af alle REAs løbende indberetninger og rapporter til 
det stedlige CIA-kontor, hvilket gav amerikanerne en detaljeret viden om dan- 
ske statsborgeres politiske virksomhed. Kort efter påskekrisen påbegyndtes de 
regelmæssige chefmøder med de nordiske tjenester, og i 1949 etablerede REA 
endvidere kontakt til de belgiske og hollandske tjenester, hvilket igen førte til 
rivalisering med GE.” 


Revision af kartotekerne i 1949-50 


I efteråret 1949 indledte man en reorganisation af REA'Ss arbejde. Man påbegynd- 
te ligeledes en revision af de kort, som man havde i arkivet. Man var tydeligvis 
meget opsat på at søge et nært samarbejde med politikredsene og på at modvirke 
den følelse af ”hemmelighedskræmmeri”, som var fremherskende rundt om i 
landet hos de lokale politifolk. Samarbejdet var da også under udbygning, bl.a. i 
form af en observationstjeneste i de store politikredse. REA ønskede kredsenes 
medvirken til en revision af registreringen af kommunisterne. Fotokopier af ”hf 
kort” (dvs. registrerede kommunister) blev udsendt til kredsene med anmod- 
ning om en revision.” Revisionen omfattede for h.-f.-folkene ca. 20.000 kort, 
som ikke kun skulle revideres, men også valideres og klassificeres. Det ikke sikre 
materiale blev henlagt. Strukturen i kartoteket var således, at hovedkartoteket 
med navnene var ”nerven” i systemet, mens alle andre oplysninger var henlagt 


207 Om etableringen af dette internationale samarbejde se Kommissionens beretning bind 4 om PET's 
virkemidler. Hertil også: Peer Henrik Hansen, Da Yankeeerne kom til Danmark. Fra verdenskrig til 
kold krig. Den amerikanske efterretningstjeneste og Danmark 1943-46 (Lindhardt & Ringhof, 2008), 
S. 61, 63, 95, 122-127, 177. 

208 PET, emnesag: ”Kontaktmåde i Aalborg den 22. september 1949”. 

i undergruppekartotekerne. For at sikre en bedre information af justitsministe- 
ren og regeringen indførtes der også en nyskabelse i form af en beretning om 
forhold af efterretningsmæssig interesse i 1949.” Denne ordning fungerede dog 
kun kortvarigt. 

En vigtig brik i arbejdet med at styrke REA var som nævnt opbygningen af en 
egentlig observationstjeneste. I forventning om, at observationsopgaverne ville 
blive mere krævende i forbindelse med femtekolonneovervågning søgte REA i 
sommeren 1949 at inddrage forstærkninger fra kriminalpolitiet i de større poli- 
tikredse i provinsen. I alt inddrog man 30 mænd og ti kvinder til skygnings- og 
observationsopgaver.”” I oktober 1949 arrangerede REA to dage med foredrag 
ved bl.a. svenske kolleger om observationstjenesten i praksis.” Det efterfølgende 
notat med vejledning i observationstjeneste omfattede ikke alene skygningstje- 
neste, men også brevcensur, telefonaflytning, radioaflytning og rumaflytning.”” 

En kriminalkommissær fra REA overtog i 1949 rejsemøderne i provinsen. På 
det første kontaktmandsmøde i Odense den 21. november 1949 understregede 
kriminalkommissæren for de tilstedeværende K-mænd, at de kunne se bort fra 
cirkulæret, som forbød registrering af medlemmer af politiske partier på grund- 
lag af lovlig politisk virksomhed alene. Årsagen var, at ”man i arbejdet med at 
oprette kommm. kartoteker kunne forvente den støtte i arbejdet, som var nød- 
vendig for at udføre dette?” I løbet af de mange møder, som fulgte frem til i 
hvert fald april 1950, gentog kriminalkommissæren dette budskab, der byggede 
på ministeriets meddelelse af 4. maj 1948, idet han lod forstå, at det nu var ”et 
vist politisk parti”, som man interesserede sig for. I Ringkøbing hed det således, 
at man ikke mere tog hensyn til 1947-cirkulæret, og han beroligede tilhørerne 
med, at det skete med Justitsministeriets godkendelse, og at ingen kontaktmand 
eller politimester ville stå med ansvaret for registreringen.”+ På et efterfølgende 
møde gjorde kriminalkommissæren det klart, at ministeriet støttede kommu- 
nistregistreringen ”blot ikke skriftligt”. Ministeriet erkendte, at situationen var 
en anden end i 1947, men det var tilbageholdende med at udsende et nyt cirku- 


209 PET, emnesag: ”Referat af Stationsleder- og Kontaktmøde i Kolding den 17. febr. 1950”; se også: 
”Referat af kontaktmøde i Viborg den 3. april 1950”. 

lære, hvor man gav ordre om at registrere medlemmerne af et lovligt politisk 
parti.”> Det blev på kontaktmøderne også betonet, at flere andre vestlige lande på 
lignende vis havde påbegyndt registreringen af kommunister uden nogen skrift- 
lig instruks.” 

Selv om man ikke fik et nyt cirkulære at arbejde efter, blev der udarbejdet 
en erindringsliste, som til en vis grad udstak retningslinjer for kontaktfolkenes 
arbejde på det politiske område.”” Særlig udtrykkeligt var dokumentet med hen- 
syn til, at tidligere nazister, 6.-Maj-foreningerne og øvrige nazistiske organisa- 
tioner skulle følges, og de betydende og ledende folk registreres. Også folk, som 
var straffet efter straffelovstilægget, dvs. nazister, østfrontfrivilige, landsforræ- 
dere osv. skulle følges med henblik på at konstatere, hvorvidt de genoptog gamle 
vaner eller ”faldt til ro”. Også her skulle der føres lister med adresser mv., indtil 
man havde konstateret, hvem der særligt burde følges.”” Dokumentet fastslog, at 
efterretningstjenesten ikke interesserede sig for politiske partier, men tilføjede: 
”Skulde der derimod findes en revolutionær Gruppe indenfor et politisk Parti, 
skal vi selvfølgelig interessere os for den og dens Medlemmer”>9 

”En revolutionær gruppe” blev beskrevet som en sammenslutning, der ikke 
ville lade sig nøje med lovlige midler for at nå sit mål. Igen måtte man her skønne, 
om sådanne grupper måttes ”antages i givet Fald” at benytte sig af ulovlige mid- 
ler. Blandt de sidstnævnte kunne der blandt eksemplerne ikke herske tvivl om, at 
sabotage og våbenmagt var ulovlige. Dokumentet nævnte også ”ulovlige Strejker 
og lign”, hvormed man formentlig forstod overenskomststridige arbejdsnedlæg- 
gelser og faglige konflikter, hvor de strejkende anvendte ulovlige eller voldelige 
midler.” Om retningslinjerne for kartotekerne hed det, at ”Politiske Kartoteker 
maa vi ikke føre.” Derimod var der intet til hinder for, at politiet fulgte de 
nævnte revolutionære grupper: 


215 PET, emnesag: ”Referat af Stationsleder- og Kontaktmøde i Kolding den 17. febr. 1950”. 

216 PET, emnesag: ”Beretning vedr. Kontaktmødet i Århus den 4. april 1950”. 

217 PET, emnesag: ”Erindringliste for kriminalpolitiet vedrørende Efterretningsvirksomheden i Po- 
litikredsene”, Det fremgår ikke, hvem eller hvilken myndighed, der har udstedt det pågældende 
dokument. Heller ikke udstedelsesdatoen fremgår af dokumentet. På grundlag af de politifolk, som 
nævnes i det vedhæftede alarmeringsskema, må man datere det til mellem efteråret 1949 og efter- 
året 1950. PET, emnesag: Rapport 24. august 1971 ved ka. E. Simonsen. 

218 Ibid., B.2, B.3. 

219 Ibid., B.6. 

"og som politiske Urostiftere eller politiske Spektakelmagere fører dem i 
Arbejdskartoteker. Almindelige Retningslinier for, hvornaar en Gruppe indenfor 
et politisk Parti maa siges at være revolutionær, er det umuligt at give; men det kan 
siges, at vi her bør udvise Forsigtighed og være paa den sikre Side”>” 


Til gengæld etablerede dokumentet visse retningslinjer for, hvordan man kunne 
indhente informationer. Politiske møder skulle således kun overvåges af en poli- 
timand, hvis der var grund til at forvente noget særligt. Ellers kunne man orien- 
tere sig ved læsning af pressen eller ved at få en bekendt til at overvåge det pågæl- 
dende møde.7> Det blev indskærpet, at provokatører (agents provocateurs) ikke 
måtte anvendes, og at man burde undgå at få faste meddelere på lønningslisten. 
I stedet skulle man søge forbindelse med lokale tillidsfolk, som kunne orientere 
kontaktmanden over en kop kaffe eller lignende.” Endvidere blev teksten udlagt 
med henblik på brug af telefonaflytninger.”+ Her holdt man sig tæt til den for- 
tolkning, som justitsministeren havde givet Folketinget i 1947. 


Trusselsbilledet i 1949-50 


Indtrykket er, at man i 1949-50 var i færd med at styrke den sikkerhedsmæs- 
sige indsats. Ovennævnte erindringsliste rummede forholdsordrer med hensyn 
til, hvordan man skulle forholde sig i en evt. krisesituation. En detaljeret alar- 
meringsplan angav en alarmeringskæde, som også ville være virksom uden for 
almindelig kontortid. Denne strakte sig også til kontaktfolkene i distrikterne og 
rummede mulighed for brug af en radiokæde.>> Kravene til hemmeligholdelse 
blev indskærpet.” Der blev ligeledes udstukket retningslinjer for en striks over- 
vågning af bl.a. våbenbesiddelse, radioamatørvirksomhed, udlændinges erhver- 
velse af fast ejendom og samt alt vedrørende flytrafik og lufthavne.7” 


221 Ibid., B.6. 

222 Ibid., B.7. B.8. 

223 Ibid., A.1. 

224 Ibid., A.3, Å.4. 

225 PET, emnesag: ”Underretning af Kontaktmændene”. 

226 PET, emnesag: ”Erindringsliste for kriminalpolitiet vedrørende Efterretningsvirksomheden i Poli- 
tikredsene, A.6., A.7”. 

227 Ibid., B.4., B.5., B.11.-B.18. 

Der kan ikke herske nogen tvivl om, at man i 1949-50 opfattede kommu- 
nisterne som den egentlige hovedfjende. Kuppet i Tjekkoslovakiet i 1948, Ber- 
linkrisen og Danmarks tilslutning til Atlantpagten i 1949 skærpede denne pro- 
blematik. Det kan i dag være vanskeligt at sætte sig ind i den atmosfære, som 
herskede i disse dage. En ikke ringe del af diskussionerne på kontaktmøderne 
drejede sig om de såkaldte K-mænds personlige sikkerhed i tilfælde af en fjendt- 
lig besættelse. Man mente også at vide, at man i DKP arbejdede på at samle et 
kartotek over politifolk. Der taltes på kontaktmøderne i 1950 om, at der skulle 
eksistere et net, som skulle søge at hindre en evakuering fra Jylland i krisetilfælde 
og likvidere K-mændene.>" På kontaktmandsmødet i Ribe den 25. august 1950 
ønskede kontaktmændene således oplysning om, hvorvidt det havde noget på 
sig, at kommunisterne var ved at opbygge et net, som i givet fald skulle likvidere 
antikommunister eller hindre en evakuering fra vestkysten.” 

Det trusselsbillede, som tegnede sig i 1949-50, var ikke som i de første efter- 
krigstidsår præget af forestillingen om en voksende tilslutning til DKP og en 
deraf følgende vækst i kommunisternes indflydelse på samfundets anliggender. 
Det erkendtes, at tilslutningen til DKP og til de kommunistiske frontorganisa- 
tioner var vigende, men samtidig gled opmærksomheden i stigende grad hen på 
det, som man anså for kommunisternes særlige farlighed.”;” REA var foruroliget 
over de ”forbløffende mange udmeldelser af DKP”, og mistænkte, at de næppe 
kunne være ærligt ment, men derimod snarere måtte være en forberedelse til 
illegalitet.>> 

Det, som især gav anledning til bekymring, var kommunisternes formodede 
potentielle rolle som femtekolonne i tilfælde af en storpolitisk krise eller et an- 
greb på Danmark. REAs erindringsliste viser, at tjenesten var opmærksom på 
fremmed efterretningsvirksomhed i forbindelse med femtekolonnevirksomhed. 
Der var ikke tvivl om, at fremmede magter udførte propaganda i Danmark ved 
hjælp af agenter: ”Lige saa givet det er, at den almindelige Agitation ligger uden- 


228 PET, emnesag: ”Kontaktmødet i Ringkøbing Politikreds den 10/2-50”. 

229 PET, emnesag: ”Beretning vedrørende kontaktmandsmøde i distrikt VII, 29.8. 1950”. 

230 PET, emnesag: ”Referat af kontaktmøde i Viborg den 3. april 1950”. Kriminalkommissæren: "Det 
betyder reelt ikke noget, at kommunisterne går tilbage. De sidste valg var ganske vist et naturligt 
resultat af udviklingen, og nyt valg ville formentlig give yderligere tilbagegang for kommunisterne, 
men de resterende (kernen) var veludrustede, godt oplærte og farlige” 

231 PET, emnesag: ”Beretning vedrørende kontaktmandsmøde i distrikt VII, 29.8. 1950”. 

for vort Omraade, lige saa givet er det, at vi skal interessere os for alt, hvad der 
blot nærmer sig '5.Kolonne'-Virksomhed”> 

På dette tidspunkt synes REA ikke at have udarbejdet centrale anholdelses- 
lister. Der synes heller ikke at have været nogen klar ordning med, hvem der i 
påkommende tilfælde skulle tage sig af anholdelserne og interneringen. Efter en 
forespørgsel om sagen fra politikommandør Brix i august 1950 måtte den ad- 
spurgte medarbejder fra REA bede om tid til først at undersøge sagen. Svaret 
var, at dette måtte være en opgave for hjemmeværnet, forudsat at der først blev 
indgået en aftale herom mellem politiet og hjemmeværnet.” 

Kriminalkommissæren fra REA gjorde på sine rundrejser stedse opmærk- 
som på, at man ikke måtte stirre sig blind på holdningerne i det kommunistiske 
parti eller i den enkelte organisation. Når det kom til stykket i afgørende spørgs- 
mål, handlede kommunisterne erfaringsmæssigt altid efter ordre fra udlandet, 
hed det. Man havde også blikket rettet mod eventuelle forsøg på sabotage, som 
tog sig ud som ”hændelige uheld”, men som reelt alligevel var sabotage med 
det formål at nedbryde moralen og svække forsvarskraften. Man var yderligere 
opmærksom på muligheden for, at der kunne blive tale om aktioner mod de 
våbenleverancer, som kom til Danmark i forbindelse med medlemskabet af At- 
lantpagten. Som et led i bestræbelserne på at øge sikkerhedsbevidstheden ind- 
førte man i 1950 særlig skærpet agtsomhed i forbindelse med besøg af østskibe i 
danske havne. Man var også særlig opmærksom på kommunistisk infiltration i 
fagforeningerne, hvor sømandsforeninger, havne- og andre kommunikationsar- 
bejdere var særligt interessante.”+ En del af disse bestræbelser blev fremmet ved 
de internationale kontakter til Sverige, Norge, Holland og Belgien. Herigennem 
havde man også været i stand til at følge danske kommunisters rejser i udlandet. 


232 PET, emnesag: ”Erindringliste for kriminalpolitiet vedrørende Efterretningsvirksomheden i Politi- 
kredsene, B.1”. 

233 PET, emnesag: ”Notits. Onsdag den 31. august 1951”. For en nærmere beskrivelse af hjemmeværnets 
likvidationslister omkring 1950 og REAs undersøgelse heraf se Kommissionens beretning, bind 5, 
om ”Stay-Behind” og Firmaet. 

Der var ligeledes forbindelser til den amerikanske og britiske besættelseszone i 
Tyskland. 

Inspirationen fra Norge og Sverige spillede her en anselig rolle. I begge lande 
herskede der i efterretningspolitiet betydelig bekymring for femtekolonnevirk- 
somhed. En del af disse erfaringer blev videregivet til danskerne ved deres delta- 
gelse i et norsk arrangeret kursus i maj 1950. Kurset omfattede bl.a. instruktion 
i omgang med sprængstoffer og demontering af sådanne. Af direkte relevans 
for den politiske overvågning var et foredrag ved en svensk politimand. Denne 
gennemgik meget detaljeret, hvordan kommunisterne formodedes at sabotere 
produktion og samfærdsel. Han pointerede, at kommunisterne ville fungere som 
en femtekolonne i såvel freds- som krigstid. Det gjaldt med hensyn til propagan- 
daen, som sigtede mod demoralisering og opfordring til strejker mv., såvel som 
mere konkrete sabotageaktioner mod industrivirksomheder og skibe." 

Diskussionen på kursets sidste dag viste, at frygten for skjult sabotage var til 
stede i alle tre lande. Man mente således med sikkerhed at kende til eksempler på 
brandsabotage mod især skibe. Danskerne og nordmændene mente at have set 
påfaldende mange skibsbrande, men kunne dog ikke bevise sabotage. Til gen- 
gæld mente danskerne at kende til sager, hvor der var tale om ”oplagt sabotage”.”7 

Endelig var REA også begyndt at tage den egentlige kontraspionage op som 
politimæssig opgave. Netop trafikken og kommunikationen ved fjendtlige agen- 
ter gennem dansk territorium var af særlig interesse, da tjenesten opretholdt den 
tese, at København var et nordeuropæisk knudepunkt for efterretningsmæssig 
og subversiv kommunikation." 

I bestræbelserne på at overvåge mistænkte personers bevægelser kunne REA 
trække på tætte kontakter til de relevante myndigheder. Der fandtes i hvert fald 
siden 1948 en ordning, som gjorde det muligt at nedsætte alarmkort i hotelre- 
gistret og Københavns kommunes folkeregister. En lignende ordning fandtes i 

235. PET, emnesag: ”Kontaktmødet i Odense den 21/11-49 (udl kont)”; ”Kontaktmødet i Ringkøbing 
Politikreds den 10/2-50”. 

forhold til visumkartoteket og Fremmedafdelingen. Ikke-visumpligtige personer 
havde man derimod endnu ikke mulighed for at følge nøjere ud over ved at ned- 
sætte kort for de pågældende i hotel- og folkeregisteret.”> 

Denne interesse for rejser til og fra østblokken skulle blive begyndelsen til 
et konfliktfelt mellem myndighederne og dem, som stillede sig kritisk til efter- 
retningspolitiets arbejde. Et første varsel kom, da venstremanden Per Federspiel 
den 24. maj 1950 benyttede sig af Folketingets spørgetid til at spørge justitsmi- 
nister K. K. Steincke om den nyetablerede procedure for pasudstedelse. Feder- 
spiel fandt det angribeligt, at man nu skulle udlevere to pasfotografier sammen 
med sin ansøgning om pas. Mens det ene var til brug i passet, skulle det andet 
påklæbes ansøgningen og opbevares hos myndighederne. Med erfaringerne fra 
besættelsestiden i mente fandt Federspiel, at dette var en angribelig og stødende 
fremgangsmåde, som betød, at myndighederne fremover ville ligge inde med 
fotografier af alle, som rejste udenlands.” Justitsminister Steincke forklarede, at 
ordningen var blevet indført ved Justitsministeriets cirkulære af 24. september 
1949 om udstedelse af pas, men at den havde været på vej i udvalgsbehandling 
siden 1939. Ordningen tog sigte mod at undgå pasforfalskning. Ministeren ind- 
rømmede, at det også havde talt til fordel for ordningen, at politiet derved ville 
have let adgang til eftersøgning af forbrydere. Ansøgning og fotografi beroede 
imidlertid ikke i et fototek, men var arkiveret på normal vis og ville blive destru- 
eret efter ti års forløb.” 

Stemningen blandt kontaktfolkene ude i landet synes i 1950 at have været 
stærkt præget af forventningen om en reorganisation af tjenesten og nye instruk- 
ser. Der var en klart afventende stemning.7” Der var stor nysgerrighed, men også 
nogen skepsis med hensyn til, om man kunne udforme en ordning, som ikke 
samtidig var snærende. Ifølge en politimester var det vanskeligt at formulere et 
cirkulære ”uden at komme i strid med demokratiets ånd”, og det var ligefrem 


»c 


239 PET, emnesag: Alarmkort, ”G, 18.11. 1948”. Ordningen for hotelregistret havde bestået længere, 
men i 1948 blev det arrangeret, at de folk fra REA, som anmodede om at få nedsat kort, blev ano- 
nymiseret. Hotelregistret omfattede kun København. Endnu i 1952 blev ordningen bekræftet. PET, 
emnesag: Alarmkort, 'G, 18.11. 1948., påtegning ved 506, 15. december 1952 

240 Rigsdagstidende, 1949-50, 101. ord. samling, II, sp. 4855-5857 (Federspiel). Den nye ordning var 
blevet indført ved justitsministerielt cirkulære af 24. september 1949. 

241 Rigsdagstidende, 1949-50, 101. ord. samling, II, sp. 4857-4858 (Steincke). 

hans opfattelse, at en efterretningstjeneste i et demokrati var nødt til at arbejde 
”illegal?” + 


Forholdet til GE 1950-51 


Et særligt problemfelt for REA var forholdet til GE, som netop i disse år var i 
færd med at udvide og konsolidere sit kontaktnet ud over landet.” Som tidligere 
omtalt fandt et møde mellem de to tjenester sted i april 1948 efter opfordring 
fra regeringen i et forsøg på at etablere et samarbejde. Deltagerne var departe- 
mentschef Eivind Larsen og Troels Hoff fra REA, generalmajor E.C.V. Møller fra 
generalstaben og lederen af GE Kaptajn P. Winkel. På mødet enedes parterne om 
en ”grænseaftale”. GE blev tildelt ansvar for indhentning af militære efterretnin- 
ger i Danmark og udlandet og ret til en vis kontraspionage også på det civile felt. 
Den almene sikkerhedstjeneste — bortset fra militære personalespørgsmål — var 
derimod politiets anliggende. Man erkendte, at begge tjenester uundgåeligt ville 
kunne virke inden for samme felt, og aftalte derfor at holde hinanden gensidigt 
orienteret.-% Aftalen holdt imidlertid kun i kort tid. Snart forfaldt de to E-tjene- 
ster til en rivalisering. Hoff nærede en grundlæggende mistillid til GE, og et skift 
i atmosfæren kom først, da Haslund afløste Hoff som chef for REA i 1949. 
Det var REAs klare opfattelse, at man også skulle overvåge kommunistisk 
infiltration af hjemmeværnet. REA fik fra tid til anden oplysninger fra hjemme- 
værnskonsulent Anker Olesen og fra sine egne kilder i hjemmeværnskompagni- 
erne om kommunistiske grupper, som kom ind i hjemmeværnet.7” Hertil kom 
spørgsmålet om forholdet til A.K.-folkene, dvs. de antikommunistiske grupper, 
der var opstået ude omkring i landet, og som havde rod i besættelsestidens mod- 
standsgrupper. En del af disse grupper havde lokale forbindelser til K-mænde- 
ne. Da REA i 1949-50 søgte at skaffe sig et overblik over A.K.-grupperne, gav 
det imidlertid anledning til konflikt, da GE havde opbygget et net af meddelere 
blandt disse grupper, som skulle virke efter en eventuel fremmed besættelse af 


243 PET, emnesag: ”Referat af distriktsmøde på Søgaardhus den 10/12 1951”. 

244 PET, emnesag: ”Kontaktmødet i Odense den 21/11-49”;”Beretning vedrørende kontaktmøde i Ny- 
købing Falster den 18. marts 1950”; ”Referat af kontaktmøde i Viborg den 3. april 1950”; ”Beretning 
vedr. Kontaktmødet i Århus den 4. april 1950”. 

245 Se Kommissionens beretning bind 5 om ”Stay-Behind” og Firmaet. 

246 Samtale med Henning Palludan-Nielsen, 31. oktober 2000. 

landet. Omvendt mente REA, at disse grupper kunne tænkes at forsyne ameri- 
kanerne og briterne med handelspolitiske oplysninger.” Alle oplysninger om 
A.K.-grupperne var da også samlet i et helt afsondret kartotek i REA.7” 


248 Se Kommissionens beretning bind 5 om ”Stay-Behind” og Firmaet. 

249 PET, emnesag: ”Kontaktmødet i Ringkøbing Politikreds den 10/2-50”; ”Referat af Stationsleder- og 
kontaktmøde i Kolding den 17. febr. 1950”; ”Beretning vedrørende kontaktmøde i Nykøbing Falster 
den 18. marts 1950”;”Referat af kontaktmøde i Viborg den 3. april 1950”. Se i øvrigt Kommissionens 

IL. GRUNDLÆGGELSEN AF PET 1950-1953 


3. EFTERRETNINGSTJENESTENS REORGANISERING 1950-1953 
Atlantpagtpartierne og dannelsen af PET 


Den politiske baggrund for regeringens og Rigsdagens stilling til organiseringen 
af sikkerhedsmyndighederne var i tiden efter Danmarks tilslutning til Atlant- 
pagten i 1949 præget af et betydeligt sammenhold mellem de såkaldte atlantpagt- 
partier: Venstre, Det Konservative Folkeparti og Socialdemokratiet. Den nyeste 
forskning peger i retning af, at enigheden mellem de tre partier var større end 
hidtil antaget. Således skal ledende konservative politikere i tiden omkring rege- 
ringsskiftet i 1950 have haft overvejelser om dannelsen af en atlantpagtregering 
bestående af de tre store partier, der havde ført Danmark ind i den vestlige for- 
svarsalliance.”>? 

For så vidt angår politiets efterretningsvirksomhed og overvågningen af 
kommunisterne, bestod der i de første efterkrigsår og i 1950'erne en betydelig 
overensstemmelse mellem atlantpagtpartierne om bestræbelserne på at øge den 
indre sikkerhed. Kontakterne mellem de politiske partier og de parlamentari- 
ske ledere om den indre sikkerheds forhold er på baggrund af de ofte uformelle 
forbindelser endnu i dag vanskelige at belyse. Ved siden af de formelle parla- 
mentariske institutioner bestod der i perioden en sædvane for at drøfte politiske 
spørgsmål af større politisk rækkevidde i kredsen af partilederne for de ”demo- 


250 Rasmus Mariager, ”Den brede enigheds ophør. Om baggrunden for det sikkerhedspolitiske opbrud 
i begyndelsen af 1980'erne — og noget om socialdemokratisk exceptionalisme i dansk samtidshisto- 
rie”, Historisk Tidsskrift, 105, hft.. 2, s. 553-583; for den politiske baggrund for Danmarks tilslutning 
til Atlantpagten se: Thorsten Borring Olesen og Poul Villaume, I blokopdelingens tegn. Dansk uden- 
rigspolitiks historie 1945-1972 (Gyldendal, 2005), s. 111-118. 

kratiske partier”. DKP og dets leder Aksel Larsen blev ikke inddraget i sådanne 
drøftelser. Atlantpagtpartierne og deres ledere udgjorde inden for denne ramme 
en særlig gruppering, som samarbejdede eller i det mindste holdt nøje kontakt 
om større sikkerhedspolitiske spørgsmål i relation til ikke alene atlantpagtens 
forpligtelser, men også i forhold til spørgsmål i forbindelse med den indre sik- 
kerhed. Mens De Radikale stillede sig i opposition til atlantpagtmedlemskabet 
og de deraf følgende forsvarspolitiske beslutninger, er det straks betydeligt van- 
skeligere at danne et billede af, hvorvidt partiets ledelse var orienteret om eller 
deltog i drøftelser om sikkerhedsmyndighedernes organisation og virke. 

Betoningen i atlantpagtpartiernes forbindelse til og engagement i efterret- 
ningsvirksomhed i efterkrigstiden er dog forskellig, idet bestræbelserne i f.eks. 
Arne Sejrs hemmelige efterretningsorganisation ”Firmaet” primært — men ikke 
udelukkende - var båret af borgerlige kræfter med politisk tilslutning fra atlant- 
pagtpartiernes ledere. På den anden side udfoldedes AIC's virksomhed udeluk- 
kende af den socialdemokratiske arbejderbevægelse.”” 


251 Historikeren Wilhelm Christmas-Møllers bog Obersten og kommandøren om det danske efterret- 
ningsvæsen i de første år efter den 2. Verdenskrig var et af de første værker, som kastede lys på 
forholdet mellem de danske efterretningstjenester og dansk politik. Christmas-Møller, som selv 
havde en baggrund i den militære efterretningstjeneste, fremlagde den hypotese, at der bestod et 
særlig tæt forhold mellem efterretningsvæsnet og den socialdemokratiske ledelse. Wilhelm Chri- 
stmas-Møller, Obersten og kommandøren. Efterretningstjeneste, sikkerhedspolitik og socialdemokrati 
1945-55 (Gyldendal, 1995), s. 7-12, 48-53. Christmas-Møller fandt, at sikkerhedsbevidstheden hos de 
socialdemokratiske ledere var særlig udtalt, dels på grund af, at partiet var statsbærende, dels på 
grund af at man efter befrielsen havde haft så mange kampe med kommunisterne om herredøm- 
met i arbejderbevægelsen. Ibid., s. 16. Han citerede en ledende efterretningsofficer for, at: "..Social- 
demokratiet [var] faktisk det eneste parti, der havde forståelse for betydningen af de hemmelige 
tjenesters arbejde. Ved at lægge ryg til en efterretningsudvikling, der ikke altid var demokratisk, 
set fra en ideel synsvinkel, fik partiet et ansvar, der betød, at det senere og efter evne lagde låg på 
de skandaleagtige sager, som opstod med mellemrum” Ibid., s. 16. Andetsteds fremkom forfatteren 
med en lignende udtalelse — her primært med sigte på den militære efterretningstjeneste — om, at 
de borgerlige partier ifølge P. Mørch ikke havde tilsvarende forbindelser til og forståelse for den 
politiske betydning af e-arbejdet. Ibid., s. 228. En betydelig modificering af denne tese om den eks- 
klusive sammenhæng mellem Socialdemokratiet og efterretningstjenesternes udvikling er imidler- 
tid nødvendig, selv om der næppe kan være tvivl om, at der i den socialdemokratiske inderkreds 
i den umiddelbare efterkrigstid var en betydelig interesse for og kontakt til udviklingen inden for 
landets sikkerhedsmyndigheder. Som anført bestod der således betydelige kontakter mellem atlant- 
pagtpartierne om udviklingen inden for centrale sikkerheds- og alliancespørgsmål. Hertil kommer, 
at det formentlig er vigtigt at skelne mellem den militære og den politimæssige efterretningsvirk- 
somhed. Endelig er der grund til at formode, at ledende borgerlige politikeres engagement i og 

Visse særlige forhold gjorde sig dog gældende for den socialdemokratiske 
arbejderbevægelses forhold til kommunisterne og for de socialdemokratiske le- 
deres forhold til især den politimæssige sikkerhedstjeneste. Sådanne forhold kan 
have spillet en rolle i sammenhæng med, at det var under en socialdemokratisk 
regering, at atlantpagtpartierne i enighed skred til en omlægning af sikkerheds- 
myndighederne og dannelsen af politiets efterretningstjeneste (PET). 

For det første havde den socialdemokratiske arbejderbevægelse og dens til- 
lidsfolk på arbejdspladserne siden 1930'erne været i strid med kommunisterne 
om magten i de lokale fællesorganisationer, i fagforbundenes lokalafdelinger og 
ide enkelte fagforbund. Denne rivalisering havde allerede siden 1930'erne fundet 
organisatorisk udtryk i AIC's forløber Hovedorganisationernes Informations- og 
propagandaafdeling, HIPA, som de to fremtrædende socialdemokratiske ledere, 
Hans Hedtoft og H.C. Hansen, havde stået i spidsen for.” For det andet var der 
en betydelig informationsudveksling mellem de nordiske socialdemokratier i 
1930'erne og 1940'erne, som væsentligt bidrog til at bestyrke og skærpe det so- 
cialdemokratiske trusselsbillede i forhold til kommunisterne.” For det tredje 
havde danske socialdemokrater i 1930'erne haft tæt kontakt til partifæller fra 
bl.a. Tyskland, som kunne videregive deres erfaringer med hensyn til forsvaret 
af den demokratiske orden.” En del af erfaringerne og synspunkterne fra for- 
valtningen af den indre sikkerhed i 1930'erne — bl.a. erfaringer fra Sikkerhedspo- 
litiet — er formentlig videreført bl.a. i kraft af en personmæssig kontinuitet i den 
socialdemokratiske ledelse — først og fremmest omkring Hans Hedtoft og H.C. 
Hansen. Endelig bør som en fjerde faktor nævnes, at der senest fra besættelsesti- 
den havde eksisteret nære personlige netværk mellem visse medarbejdere i PET 
og en kreds af socialdemokratiske politikere med berøring til AIC. 

Der var mellem atlantpagtpartierne betydelig opmærksomhed i forhold til 
den indre sikkerhed og de politimæssige efterretningsopgaver. I tiden mellem 
1948 og 1950 blev denne opmærksomhed og forventningen til, at det ville være 
nødvendigt at skride til skærpede tiltag, stadig større — ikke mindst under ind- 


forbindelser til e-virksomhed bl.a. på baggrund af kildesituationen har været undervurderet. Se i 
øvrigt Kommissionens beretning, bind 5. 

252. Rasmus Mariager og Klaus Petersen, ”Socialdemokratiet og forholdet til DKP under den kolde 
krig”, Arbejderhistorie, nr. 4, 2004, s. 55-76. 

253 Se bl.a.: ABA, Hans Hedtofts arkiv, ks. 51: Arnfinn Vik brev til Hans Hedtoft, 22. november 1948; 
Klaus Petersen & Regin Schmidt, ”Gemensam nordisk front. De nordiske socialdemokratiske ar- 
bejderbevægelser og deres anti-kommunistiske samarbejde under den kolde krig”, s. 42-46. 

254 Se iagttagelsen herom hos Henning Koch, Demokrati - slå til!, s. 81-85, 328. 

tryk at den tiltagende skærpelse af den kolde krig. Det kommunistiske kup i 
Tjekkoslovakiet og påskekrisen i 1948 bidrog til at skærpe denne opmærksom- 
hed over for kommunisterne og over for behovet for en effektiv efterretningstje- 
neste,” Disse erfaringer gav stødet til, at den socialdemokratiske regering under 
Hans Hedtofts ledelse allerede fra 1948 iværksatte overvejelser om en reorga- 
nisation af det danske efterretningsvæsen og en skærpet politisk overvågning 
og registrering af de danske kommunister. Overvejelserne om en reorganisering 
førte dog først til konkret politisk handling i 1950. Dette arbejde blev i det store 
og hele videreført af den borgerlige VK-regering under Erik Eriksen (V) fra 1950 
til 1953, der fuldførte reorganiseringen af efterretningstjenesterne og fik vedtaget 
femtekolonneloven og i 1953 den nye grundlov. Netop lovgivningsarbejdet om 
femtekolonneloven og om de sikkerhedsmæssige aspekter af grundlovsforarbej- 
det 1952-53 var da også genstand for et bredt samarbejde mellem atlantpagtpar- 
tierne. 

Ved siden af denne politiske baggrund var der, som tidligere nævnt, en række 
overvejelser i Justitsministeriet om en reorganisering af politiets politiske over- 
vågning og om et forbedret samarbejde med den militære efterretningstjeneste. 
I 1950 synes disse overvejelser om en effektivisering og reorganisering af efter- 
retningsvæsnet at have fået ny aktualitet. Departementschef i Justitsministeriet 
Eivind Larsen, som havde været chef for Københavns opdagelsespoliti, og som 
under besættelsen havde været statsadvokat for særlige anliggender, var den cen- 
trale figur i disse overvejelser.”7 

Medlemskabet af Atlantpagten og dannelsen af Den Nordatlantiske Traktat- 
organisation (NATO) som militær samarbejdsorganisation har utvivlsomt be- 
styrket regeringen i dens overvejelser om den indre sikkerhed og om behovet 
for en effektiv efterretningsorganisation. Ifølge Ernst Brix' senere beretning skal 
justitsminister K. K. Steincke netop have henvist til Danmarks tilslutning til At- 


255. Wilhelm Christmas-Møller, Obersten og kommandøren, s. 228-229, 76-77; om påskekrisen: Nikolaj 
Petersen, Påskekrisen 1948, s. 223-243; Bo Lidegaard, I kongens navn. Henrik Kauffmann i dansk 
diplomati 1919-1958, (København, 1996); Peer Henrik Hansen og Jakob Sørensen, Påskekrisen 1948; 
Thorsten Borring Olesen og Poul Villaume, I blokopdelingens tegn, s. 92-96. 

256 Wilhelm Christmas-Møller, Obersten og kommandøren, s. 146-147, 210. 

257 Vedr. Eivind Larsen se: Henning Koch, Demokrati — slå til!, s. 254 ff. Koch gør opmærksom på, at 
Eivind Larsen "der havde haft sin faste gang på Rosenørns Allé, var i Staunings lommebog i 1939 
blevet prioriteret som den mest ønskelige justitsminister? Ibid., s. 255, s. 519, note 53; Henrik Stevns- 
borg omtaler de personlige forbindelser til Hans Hedtoft: Henrik Stevnsborg, Politiet 1938-47, s. 107, 
118; Christmas-Møller, Obersten og kommandøren , s. 210. 

lantpagten, samt problemerne med REAs forhold til GE og til politikredsene.> 
Hertil kom givetvis bekymringen over spionagesager i udlandet, bl.a. i USA hvor 
Rosenberg-sagen om udlevering af atomhemmeligheder til Sovjetunionen skab- 
te røre. Endvidere føjede udbruddet af Koreakrigen den 25. juni 1950 ny alvor 
til de danske overvejelser. Endelig kan forhandlingerne om femtekolonneloven 
tidligt i 1950 have givet impuls til overvejelser på regeringsplan om, hvorvidt det 
nye lovkompleks om sådanne særlige politiske forbrydelser kunne give anled- 
ning til en ændring af efterretningsvæsnets organisation.” 


Reformplaner 


Meget tyder på, at der i den socialdemokratiske regering i foråret 1950 var en 
øget opmærksomhed på den indre sikkerhed. I såvel statsminister Hans Hedtofts 
som finansminister H.C. Hansens efterladte akter beror dokumenter, som afslø- 
rer interesse for en reorganisering af de nationale sikkerhedsmyndigheder.>” På 
samme tid søgte Hedtoft efter en afløser for justitsminister Busch-Jensen. Valget 
faldt på K.K. Steincke, som også i 1930'erne havde været justitsminister. Steincke 
havde som justitsminister deltaget i reformen af og oprustningen af sikkerheds- 
politiet i 1938 og været en udtalt kritiker af demokratiets modstandere. Hedtoft 
gjorde klart for Steincke, at alle større sager skulle forelægges ham. Steincke 


258 JM, P.O.-sag: ”Redegørelse II fra politichef E. Brix I anledning af den af ham begærte tjeneste- 
mandsundersøgelse som følge af de mod ham I "Ekstrabladet” rejste ærefornærmende sigtelser”, 
5. april 1957. 

259 Justitsministeren meddelte den 8. november 1949 regeringen, at der nu forelå et oplæg til fem- 
tekolonnelov fra dels en kommissionsbetænkning, dels beretning fra et folketingsudvalg: ABA, 
Socialdemokratiets Arkiv, kasse 1565, ministermøder 1947-50: "129. møde, 8.11. 1949”. Sagen kom 
frem på ministermødet igen i februar og marts 1950: Ibid.: ”142. møde, 20.2. 1950” samt ”145. møde, 
7.3. 1950”. 

260 ABA, H. Hedtofts arkiv, ks. 50/9: P. Lunding & A. Haslund: "Reorganisation af landets efterret- 
ningstjeneste” 21. juni 1950; ibid.: ”Om sikkerhedstjenestens organisation”, u. dato, u. forf., 8 s.; 
Ibid.: ”PM vedrørende de civile og militære opgaver, som der løses af efterretningstjenester”; 
21. juni 1950; ibid.: div. materiale om den norske efterretningsorganisation, om rigspolitichefens ef- 
terretningsafdeling, oversigt over udgifter vedr. efterretningsvæsen 1949-50, ibid., ks. 50/10: ”Rigs- 
politichefens beretning nr. 2-4, 1950”; ABA, H.C. Hansens arkiv, ks. 21/6: Den nationale sikkerheds- 
tjeneste, udat., ni s.; ibid., ks. 21/11: Notat om eksilregering, udat.; ibid., ks. 21/13: Opbygningen af en 
dansk sikkerhedstjeneste 1950, udat. u. forf.; ibid., ks. 21/15: B's planer for et hemmeligt politi (om 
det tyske sikkerhedspoliti). 

Justitsminister K.K. Steincke er først og frem- 
mest kendt for sit virke som socialminister og 
for socialreformen fra 1933. Steincke var imid- 
lertid tillige justitsminister fra 1935 til 1939. 
Hans tid som justitsminister var karakterise- 
ret ved en hård linje over for antidemokrati- 
ske bevægelser, hvortil han regnede kommu- 
nisterne. Det var formentlig denne baggrund 
og hans rolle i dannelsen af Sikkerhedspoli- 
tiet i 1939, som bevægede statsminister Hans 
Hedtoft til at udnævne Steincke til justitsmi- 
nister i 1950 med den udtrykkelige opgave at 
finde en nyordning for politiets efterretnings- 
opgaver (Polfoto). 


gik ind på vilkårene og tiltrådte som justitsminister den 4. marts 1950. At der 
var tale om en bunden opgave, fremgår af, at Hedtofts aftale med Steincke lød 
på højst to år.” 

Det er i sammenhængen klart, at af de sager, som Steincke skulle afstemme 
med Hedtoft, var den vigtigste utvivlsomt styrkelsen af REA som et særligt sik- 
kerhedspoliti med ansvar for kontraspionage og indre trusler. Hertil kom femte- 
kolonneloven, som Steincke som en af sine første embedshandlinger fremlagde 
for Folketinget i maj 1950. 

Det kan i denne sammenhæng være værd at citere Steinckes erindringer i en 
passage, hvor han omtaler sine foredrag og taler om demokratiet før sin udnæv- 
nelse, og hvori han diskuterede: 


261 "Tage Kaarsted, De danske ministerier 1929-1953. Et hundrede politisk-historiske biografier (Køben- 
havn, 1977), s. 408-410; Jacob Christensen, K.K. Steincke, s. 298-300; K.K. Steincke, Påen igen, 
(Fremad, 1954), s. 130-132; for 1930'erne se s. 67-68, udnævnelsen s. 124-126. 

"demokratiets magtmidler til brug for dets selvforsvar overfor dem, der netop 
vil udnytte de demokratiske frihedsrettigheder til at forberede vold og borger- 
krig for at tilintetgøre selve demokratiets grundlag, en undersøgelse der kommer 
ind på problemer som en særlig straffelovgivning til værn for statens sikkerhed, 
en 5-kolonnelovgivning o.s.v., problemer der jo er særlig aktuelle efter sidste 
verdenskrig” -% 


Og videre hedder det: 


"Dansk demokrati er i sin lammefromhed bange for at slå til — at skabe martyrer, 
som det så kønt, men falsk hedder — enddog slå til overfor en endnu farligere dik- 
taturbevægelse som den fjernstyrede kommunisme..”-% 


Der var således politiske interesse for en reform af sikkerhedstjenesten, som for- 
mentlig var afstemt med de enige atlantpagtpartier. Endvidere spillede Justitsmi- 
nisteriets departementschef Eivind Larsen en central rolle i overvejelserne. Ved 
sin tiltrædelse drøftede Steincke på et møde med Hedtoft og departementschef 
Eivind Larsen sidstnævntes forslag til en reorganisering af de civile og militæ- 
re tjenester.” Samtidig synes Steincke at have rettet sin opmærksomhed mod 
en kortlægning af erfaringerne fra 1939-40. I et dokument med titlen ”Sikker- 
hedspolitiet” opstillede Steincke maj-juni 1950 en liste over de oplysninger, som 
han havde samlet. Disse små stikordsoptegnelser over forløbet viser, at Steincke 
var af den opfattelse, at man i 1940, trods verserende overvejelser om efterret- 
ningsmæssige foranstaltninger med henblik på en forestående besættelse, havde 
været for svag i ledelsen af Justitsministeriet og af Sikkerhedspolitiet.” Denne 
materialesamling og Steinckes kommentarer viser, at justitsministeren gjorde sig 
nogle af de samme overvejelser, som regeringen gjorde i 1940, hvor landets sik- 
kerhed var truet af en indre og en ydre fjende. 

Steincke noterede sig på sin liste over baggrundsmateriale Elmquists cirku- 
lære af 31. maj 1947 som ”det nuværende grundlag for politisk efterretningsvirk- 
somhed, herunder om rigspolitichefens central” (dvs. REA). Det samme gjaldt 


262 K.K. Steincke, Påen igen, s. 110. 

263 Ibid., s. 187. 

264 JM, P.O.-sag: Eivind Larsen, notat, 19. april 1951. 

265 PET, ujournaliseret: Steincke: Sikkerhedspolitiet, 29. maj 1950. Der er givetvis tale om den 29. juni 
1950, da der i listen omtales et notat af 6. juni 1950. 

justitsministerens cirkulære af 11. juni 1947 om ”..de hemmelige kartoteker. Til- 
intetgjort??”, Endelig føjede han til listen ”Den ganske utilfredsstillende "grøn- 
ne" redegørelse af 6/6 50 til mig” og ”Svensk pjece om 5-kolonne og demokrati- 
ets selvforsvar”7% Sidstnævnte pjece var et optryk af en række artikler i Dagens 
Nyheter i tiden fra 18. marts til 1. april 1950 ved den politiske hovedredaktør Leif 
Kihlberg. Man finder her Steinckes påtegning uden på omslaget med angivelse af 
sidehenvisninger for temaer som: Wollweber, sabotagegrupper, fredskampagner, 
femtekolonne, nøglestillinger og endelig regeringsopgaver.”?” 

Steincke havde markeret kapitlet om regeringen og sikkerhedstjenesten, hvor 
Kihlberg bl.a. omtalte manglende oplysninger og behovet for klare retningslin- 
jer sanktioneret af regeringen. Ministeren havde ligeledes interesseret sig for de 
passager, hvor forfatteren understregede behovet for at styrke, specialisere og 
uddanne sikkerhedspolitiet. Det samme gjaldt passagen med omtalen af de mu- 
ligheder, som fandtes i at inddrage fagbevægelsen og hjemmeværnet i bekæm- 
pelsen af femtekolonnen.- 


Status i REA 


En række efterladte papirer fra denne periode viser, at Justitsministeriet havde 
forsøgt at gøre status om det eksisterende efterretningspolitis ressourcer og or- 
ganisation. En af statsadvokat Alex Haslund udarbejdet oversigt fra 1950 over 
REAS arbejde og ressourcer henviste til Justitsministeriets cirkulære af 31. maj 
1947 som grundlaget for arbejdet og for tjenestens organisation. Modsat under 
Sikkerhedspolitiet udgjorde personalet i REA og ude i politikredsene ikke et 
selvstændigt korps med eget normativ, men var en del af politiet under rigspo- 
litichefen. Arbejdet blev ledet og koordineret fra REÆs Centralafdeling, som pr. 
1. juni 1950 rådede over 45 medarbejdere, hvoraf de 29 var kriminalfolk og re- 
sten kontor- og hjælpepersonale. Københavns Politis Afdeling E rådede ud over 
chefen — statsadvokat Alex Haslund — over 14 kriminalfolk og to kontormedar- 
bejdere. Desuden rådede tjenesten blandt politiet rundt i landets politikredse 
over en række kontaktfolk, som var understillet den lokale politimester. Kun 


266 Ibid. Der ses ingen henvisning til beslutningen i 1948 om registrering af kommunisterne. 

267 PET, ujournaliseret: Bilag 8: Leif Kihlberg, Den ryske agenturen i Sverige ( Nordstedts, Stockholm, 
1950). De nævnte temaer er udførligt behandlet i Kommissionens beretning, bind 6. 

268 Ibid., s. 49-53. 

ti kriminalfolk — fra større provinsbyer som Århus, Aalborg, Esbjerg, Odense 
og Aabenraa — arbejdede udelukkende med efterretningsopgaver. Politikredsene 
uden for København var inddelt i ni større distrikter, som hver anden måned 
modtog besøg af to kriminalbetjente fra Centralafdelingen.”” 

REA varetog et nært samarbejde med en række andre myndigheder. Det 
gjaldt som nævnt GE. Man havde også kontakt til Fremmedpolitiet, som dagligt 
rapporterede til REA om hvilke visumpligtige personer, der var meddelt indrej- 
setilladelse. REA havde fra de vigtigste grænseovergangssteder sikret sig oplys- 
ninger om visse nærmere angivne personers ind- og udrejse til og fra Danmark. 
Siden 1948 havde der eksisteret et samarbejde med efterretningsmyndighederne 
i Norge og Sverige, som man afholdt regelmæssige møder med. Der var også 
etableret et samarbejde med de hollandske og belgiske myndigheder.”? 

I Justitsministeriets cirkulære af 31. maj 1947 hed det ganske vist, at registre- 
ring ikke måtte finde sted alene på grundlag af en persons lovlige politiske virk- 
somhed. Det fremgik dog (jf. Justitsministeriets meddelelse af 4. maj 1948), at 
man var i færd med at opbygge et arkiv med et centralt register samt en række 
specialregistre.”" Organisationen var fordelt i grupper, som helligede sig visse 
særlige arbejdsområder, deriblandt DKP, antikommunistisk virksomhed, na- 
zistisk virksomhed, femtekolonnevirksomhed, spionage m.m. Der var tale om 
et ganske betydeligt virkefelt ud over arbejdet med overvågning af våbenlov- 
givning, uniformsloven og kontrollen med oprettelsen af private radiosendere 
samt undersøgelser vedrørende udlændinges erhvervelse eller lejemål af fast 
ejendom i Danmark.” Kortlægningen af efterretningstjenestens aktiviteter og 
ressourcer tog ikke mindst sigte på en betydelig udvidelse — først og fremmest 
mandskabsmæssigt.”: Man sigtede højt med en plan om en personaleudvidelse 
i Centralafdelingen på 50 % og en udvidelse i Københavns Politis Afdeling E på 
100 %.”4 


269 PET, ujournaliseret: Rigspolitichefens efterretningsafdeling: u. titel (redegørelse), 2. juni 1950. 
Påtegnet med blyant: ”Haslunds redegørelse af 2.6. 50” 

270 Ibid. 

271 Ibid. 

272 Ibid., s. 3, 6. 

273 PET, ujournaliseret: Rigspolitichefens efterretningsafdeling: u. titel (redegørelse), 2. juni 1950. 
Påtegnet med blyant: ”Haslunds redegørelse af 2.6. 507, s. 6. 

274 PET, ujournaliseret: U. forf., u. dato [juni, 1950]: ”Personalet i rigspolitichefens efterretningsafde- 
ling”. 

Udkast til en reorganisering 


Ud over en ressourcemæssig oprustning og overvejelserne om en reorganisering 
og effektivisering havde man også berøring til samarbejdet med Generalstabens 
Efterretningssektion. En del af baggrunden for overvejelserne om en ny ordning 
for efterretningstjenesten var de fremkomne gensidige besværinger mellem REA 
på den ene side og Generalstabens Efterretningssektion på den anden. Visse 
kompetencestridigheder havde gjort sig gældende siden styrkelsen af REAs ind- 
sats på kommunistovervågningen i 1948. Der var ikke mindst betydelige proble- 
mer med hensyn til kontraspionage.”; 

I april 1948 var der blevet afholdt et møde mellem departementschef i Justits- 
ministeriet, Eivind Larsen, chefen for REA, statsadvokat Hoff, og fra GE general 
Møller og kaptajn Winkel om problemerne. Tvivlsspørgsmålene forblev dog ulø- 
ste i en tid, indtil der fra forsvarets side blev spillet ud med et forslag til en reor- 
ganisering, som indebar en aftale mellem forsvarsministeren, justitsministeren, 
udenrigsministeren og statsministeren. Herved skulle arbejdsdelingen præcise- 
res, og der skulle etableres en civil efterretningskoordinator fra f. eks. Statsmini- 
steriet. En del dokumenter i kommandør Mørchs embedsarkiv tyder således på, 
at man i Generalstabens og Marinens Efterretningsektioner fra 1949 og intensivt 
mellem foråret og sensommeren 1950 gjorde sig organisatoriske overvejelser om 
forholdet til REA'ss arbejdsfelt.” Mørch søgte i en længere redegørelse fra 1950 at 
understrege, at politiets sikkerhedsmæssige opgaver kun udgjorde en del af de 
samlede efterretnings- og sikkerhedsmæssige opgaver.”7 

Mørch gjorde gældende, at Rigspolitiet ikke havde holdt aftalen fra april 1948, 
og påpegede, at uklarhederne i kompetencefordelingen kunne skabe et uheldigt 
indtryk hos de udenlandske samarbejdspartnere. Han foreslog, at der dannedes 


275. Se Kommissionens beretning bind 5. 

276 RA, FE, Mørchs embedspapirer, pk. 2, læg 22: ”Disposition”, udat., u. forf. to s. Det fremgår af 
indholdet, at det er blevet til mellem 1948 og 1950, formentlig i 1949. Papiret er en skitse til et 
dokument, som opstiller de militære klagepunkter over REA og et ”konstruktivt forslag til en ny- 
ordning”. Se også sammesteds: "P,M. vedrårende indenrigstjenesten”, 7. september 1949, hvori mi- 
litæret gjorde krav på, at den militære indenrigstjeneste skulle varetage kontraspionage og bl.a. 
indtrængen i 5. kolonneorganisationer. 

277 RA, FE, Mørchs embedspapirer, pk. 2, læg 22: ”Redegårelse for den militåre efterretningstjene- 
stes (generalstabens og marinestabens efterretningssektioner) udvikling siden den 5. maj 1945 med 
henblik på samarbejdet med rigspolitiet”, udat., u. forf (er formentlig forfattet af P. A. Mørch), 
S. 21. 

et snævert koordinationsudvalg, hvis direktiver skulle fastsættes af regeringen, 
og som skulle bestå af repræsentanter for både forsvar, udenrigstjeneste og rigs- 
politi. Mørch foreslog, at man indkaldte til drøftelse af sagen på et møde mellem 
statsministeren, udenrigsministeren, justitsministeren, forsvarsministeren og 
værnscheferne.”% 

Tankerne blev udfoldet i et notat af 7. marts 1950, i hvilket forfatteren — for- 
mentlig Mørch — opsummerede sin organisatoriske tænkning. Mørch ønskede 
retningslinjer med hensyn til den militære kontraspionages og politiets sikker- 
hedsvirksomheds kompetencer vedrørende kommunistisk virksomhed.” Des- 
uden skulle Rigspolitichefens Efterretningstjeneste ændre navn til sikkerhedstje- 
neste, og politiets udenlandske forbindelser indskrænkes til udenlandsk politi, 
mens ”e-mæssige” forbindelser skulle — med henvisning til Norge og Sverige — gå 
gennem den militære efterretningstjeneste.” Den 20. maj sendte Generalkom- 
mandoen og Søværnet et brev til forsvarsministeren efter disse retningslinjer.” 

Samarbejdsproblemerne blev belyst fra REAsS synsvinkel i en 11 siders rede- 
gørelse fra statsadvokat Haslunds hånd. På grundlag af egne dagbogsoptegnelser 
redegjorde han for koordinationsmøderne med ledelsen af GE - Mørch og 
Schou — og for, hvordan GE efter hans opfattelse undlod at informere REA om 
væsentlige forhold og i det hele taget søgte at trænge sig ind på REAs arbejds- 
område.” Ifølge Haslund forblev der vanskeligheder i den gensidige informa- 
tion, og der var stadig rivalisering om kontakter, meddelere (specielt inden for 
hjemmeværnet) og kontakterne til udenlandske myndigheder. Hovedanstøds- 
stenen var, at GE efter REAs opfattelse trængte ind på politiets enemærker med 
hensyn til overvågning af kommunisterne.7% Haslund fastholdt, at GE's naturlige 


278 Ibid., s. 21-22. 

279 Ibid. 

280 Ibid. 

281 RA, FE, Mørchs embedspapirer, pk. 2, læg 22: Skrivelse fra generalkommandoen og søværnet til 
forsvarsministeren, 20. maj 1950. 

282 RA, FE, Mørchs embedspapirer, pk. 2, læg 22: "Redegørelse for forholdet mellem GENERAL- 
STABENS EFTERRETNINGSSEKTION og POLITIETS EFTERRETNINGSAFDELING, REA 
27.3. 1950”, (forf. A. Haslund). Se også dokumentet i: PET, ujournaliseret: ”Redegørelse for forholdet 
mellem Generalstabens Efterretningssektion og Politiets Efterretningsafdelinger, REA 27.3. 1950”. 
Forfatteren er her angivet som rigspolitichefen i ministerens læg m. oversigt 0. bilag: PET, ujour- 
naliseret: ”Sikkerhedspolitiet I Afd., Steincke 13.6. 50”. Af dokumentet fremgår imidlertid, at det er 
forfattet af REASs fungerende leder siden august 1949 — dvs. statsadvokat Alex Haslund. 

virkefelt inden for kontraspionagen måtte begrænses til militæret, dets perso- 
nel og militære og halvmilitære virksomheder og institutioner samt afsløring af 
egentlig militær spionage, og at GE's opretholdelse af et kommunistkartotek var 
et unødvendigt dobbeltarbejde.” 

Justitsministeren noterede i sin bilagsliste en kommentar ved henvisningen til 
dette dokument: ”Tåbelig dobbeltarbejde, utrolig illoyalitet osv. fra G.E's side” 75 
Utvivlsomt har ministeren i denne sammenhæng støttet sig til departementschef 
Eivind Larsens vurdering. I det hele taget er der grund til at formode, at depar- 
tementschefen, som selv havde betydelige erfaringer på sikkerhedsområdet fra 
før og under krigen, var en vigtig udfarende kraft bag arbejdet for at styrke poli- 
tiets efterretningsorganisation. Det skal tilføjes, at rivaliseringen skyldtes, at GE 
traditionelt havde haft til opgave at bekæmpe ulovlig efterretningsvirksomhed 
i Danmark, mens REAs opgaver havde været begrænsede. Som det fremgår af 
Kommissionens beretning bind 6, opdagede GE i 1945, at danske kommunister 
bistod de sovjetiske tjenester med at udøve militærspionage, mens REAss ledelse 
med henvisning til Justitsministeriets holdning afviste at deltage i kontraspio- 
nagevirksomheden. GE iværksatte en overvågning af DKP, hvilket i 1947 blev 
sanktioneret af den socialdemokratiske forsvarsminister. GE's optræden skal så- 
ledes ses i lyset af sektionens traditionelle indsats og politiets tilbageholdende 
indstilling efter krigen. 

Haslunds redegørelse var blevet til på opfordring af Justitsministeriet og er 
dateret den 27. marts, dvs. tre uger efter Steinckes tiltræden som justitsminister 
den 4. marts 1950. Den militære efterretningstjenestes stillingtagen afspejler for- 
mentlig, at man har erkendt og accepteret, at den stigende politimæssige efter- 
retningsindsats over for femtekolonnespørgsmål og over for kommunisterne var 
nødvendig. Efter marts 1950 synes det således, at initiativet igangsat af Steinckes 
tiltræden og med departementschef Eivind Larsen som drivende kraft er over- 
gået til Justitsministeriet. 

I begyndelsen af juni syntes man at være på vej fra refleksion til handling med 
hensyn til en reform af REA. I et strategipapir fra begyndelsen af juni konstate- 
rede Eivind Larsen (på baggrund af Haslunds redegørelse) den utilfredsstillende 


284 Ibid., s. 10-11. 

285 PET, ujournaliseret: "Sikkerhedspolitiet I Afd., Steincke 13.6. 50”. 

286 RA, FE, Mørchs embedspapirer, pk. 2, læg 22: ”Referat af møde i justitsministeriet, den 21. septem- 
ber 1950 kl. 10.00”, 22. september. 1950, seks s. Eivind Larsens bemærkninger. Se også Kommissio- 
nens beretning bind 6. 

situation i REA. Han foreslog i stedet samlingen af et ministerielt sikkerheds- 
udvalg for at tilrettelægge sikkerhedstjenestens virke, koordinere sikkerhedsar- 
bejdet og ”organisere strategien og taktikken vedrørende den politisk betonede 
kamp mod kommunismen” Han udkastede videre den tanke, at man skulle 
samle den politimæssige og militære (dvs. for sidstnævntes vedkommende den 
indenlandske afdeling) sikkerhedstjeneste under en chef, men med to souschefer 
for de to afdelinger og som bindeled til ministerudvalget.”7 

Der var altså tale om ideer, som knyttede an til Mørchs organisatoriske fore- 
stillinger, men med betydelig stærkere vægt på en enhedstjeneste og med bre- 
dere perspektiver med hensyn til indsatsen mod især kommunismen. 

Den 8. juni orienterede Steincke på ministermødet sine ministerkolleger om 
sikkerhedstjenesten og dens forhold, som det kursorisk hedder i ministermø- 
deprotokollen. Det blev besluttet, at et lille ad hoc ministerudvalg bestående af 
statsminister Hedtoft, udenrigsminister Gustav Rasmussen, forsvarsminister 
Rasmus Hansen og justitsminister Steincke skulle varetage den nærmere be- 
handling af sagen.” Det vides endvidere, at ministermødet gav tilslutning til 
grundprincippet i reformen — dannelsen af et sikkerhedsudvalg og sammenslut- 
ningen af de to tjenester under én chef — således som skitseret i Eivind Larsens 
papir.” 

K. K. Steincke greb nu sammen med forsvarsminister Rasmus Hansen i for- 
længelse af regeringens beslutning den 8. juni fat om samarbejdsproblemet, idet 
de instruerede fungerende politiinspektør Haslund og oberstløjtnant Lunding 
om at udarbejde en betænkning til brug for regeringens indre overvejelser om 
en nyordning af sikkerhedsmyndighederne. Grundlaget for betænkningen var 
departementschef Eivind Larsens udkast til en nyordning. Mandatet var be- 
grænset til kompetencefordelingen. Hovedprincipperne i udkastet — dannelsen 
af et sikkerhedsudvalg under regeringen og sammenslutningen af de to tjenester 
under en fælles chef — var som nævnt allerede stadfæstet i et ministermøde.”? 
Betænkningen lagde ud med at afvise et af de arbejdsområder, som efter Ei- 
vind Larsens udkast var henvist til ministerudvalget for sikkerhedsspørgsmål, 


287 PET, ujournaliseret: "Om sikkerhedstjenestens reorganisation”, u. dato. Forfatteren var, fremgår det 
af Steinckes omslag, Eivind Larsen. Ud for omtalen af en central chef var noteret i blyant ”Her- 
mann”, Dvs. landsdommer Povl Hermann. 

288 ABA, Socialdemokratiets Arkiv, kasse 1565: "162. ministermøde, 8.6. 1950”. 

289 PET, ujournaliseret: Redegørelse fra Haslund & Lunding (u. titel), 21. juni 1950. 

290 PET, ujournaliseret: Redegørelse fra Haslund & Lunding (u. titel), 21. juni 1950. Det må dreje sig om 
ministermødet den 8. juni 1950, jf. ovenstående. 

nemlig den ”politisk betonede kamp mod kommunismen” i form af oplysnings- 
virksomhed.7” Det, Haslund og Lunding hermed sagde, var, at den militære og 
politimæssige gren af efterretningstjenesten ikke havde noget at gøre med den 
politiske kamp mod kommunisterne. 

For så vidt angik politiets efterretningsopgaver henviste betænkningen til 
behovet for gennemførelsen af det, der betegnedes som security-tanken. Her- 
med mentes, at den politimæssige efterretningstjeneste skulle påtage sig ansvaret 
for person- og dokumentsikkerheden i staten (bortset fra Forsvarsministeriet 
og militære organer). Inden for livsvigtige virksomheder (virksomheder af stra- 
tegisk interesse), offentlige værker, transport og kommunikation skulle REA i 
samarbejde med ledelse og faglige organisationer påtage sig ansvaret for værnet 
mod og kortlægningen af en eventuel femtekolonne. Overvågning af fremmede 
repræsentationer var ligeledes klart en politiopgave.”” Forfatterne var enige i be- 
hovet for en udvidet registrering: 


"For saa vidt der herved tænkes paa en mulighed for registrering af personer ud 
over de ved justitsministeriets fortrolige cirkulære af 31. maj 1947 fastsatte rammer, 
hvorefter registrering ikke maa finde sted alene paa grundlag af en persons lovlige, 
politiske virksomhed, kan referenterne give tilslutning til, at en saadan udvidet 
registrering maa skønnes absolut nødvendig til bekæmpelse af 5. kolonne virk- 
somhed ogyderliggaaende politisk infiltration i officielle institutioner m.v. Det har 
her vist sig, at cirkulærets stive regel paa dette punkt har været hæmmende for et 
effektivt efterretningsarbejde, og en ændring af cirkulæret maa skønnes paakrævet 
allerede nu, idet man næppe bør afvente gennemførelsen af det fremsatte lovfor- 
slag til ændring af straffeloven (5. kolonne loven)” 


Haslund og Lunding kunne tilslutte sig, at det måtte være en politiopgave at ud- 
folde et systematisk studium af kommunistisk strategi og taktik og at indsamle 
oplysninger om den internationale kommunisme i såvel dens legale som illegale 
former. 

Af interesse er også, at betænkningen gav tilslutning til, at der i fredstid blev 
etableret en filial i udlandet med henblik på ”sikring af efterretningstjenestens 
livsvigtige arkivmateriale ved anbringelse af fotografiske gengivelser paa et pas- 

sende sted i udlandet” Referenterne anbefalede, at efterretningstjenesten ikke 
skulle påtvinges for faste rammer med hensyn til at samarbejde med arbejds- 
givere, fagforeninger eller med hensyn til at etablere et net af civile meddelere. 
Også for så vidt angik samarbejdet med fremmede efterretningstjenester, anbe- 
falede referenterne, at man udstak ret vide rammer. Afslutningsvis gjordes der 
opmærksom om, at de nye opgaver ville kræve en personaleudvidelse i REA med 
mindst 10-15 nye medarbejdere og tilsvarende for Københavns Politis Efterret- 
ningsafdeling.7”5 

Den 29. juni forelå der fra Eivind Larsen en indstilling til ”Den nationale 
sikkerhedstjeneste”. Arbejdsopgaverne for den politimæssige sikkerhedstjeneste 
omfattede indsamling af ”alle oplysninger” om yderligtgående, evt. revolutio- 
nære partier, alle aspekter af femtekolonne-virksomhed, udenlandske legationer 
og missioner, spionage, sabotage og ulovlige strejker, illegal kurervirksomhed 
mellem Danmark og udlandet, politiske trusler og attentater, våben- og radio- 
sager, flygtningespørgsmål samt mindretalsspørgsmål i Sønderjylland. Til støtte 
skulle etableres en teknisk afdeling og en kartoteksafdeling, som — bl.a. ved ind- 
dragelse af erfaringer fra udlandet — skulle opbygge et centralt hovedkartotek, 
arbejdskartoteker mv. Endelig skulle der etableres en teoretisk planlægningssek- 
tion med den opgave at studere og klarlægge yderligtgående, revolutionære par- 
tiers historie og arbejdsmetoder på grundlag af dansk og udenlandsk materiale. 
Ressourcemæssigt sigtede man på en udvidelse af antallet af politimæssige efter- 
forskere i REA fra 27 til 45. Også kontorpersonalet på 17 personer måtte udvides. 
Lederen af den politimæssige efterretningstjeneste skulle bistås af en souschef 
dvs. en jurist med kendskab til politiforhold. Hertil kom en jurist — politifuld- 
mægtig — som leder af det indenlandske efterretningsarbejde samt en kriminal- 
kommissær som umiddelbar personalechef for politipersonalet. Man anslog, at 
disse udvidelser ville kræve en forhøjelse af budgettet på 250.000 kr. således at 
udgifterne steg fra de hidtidige 800.000 kr. om året til 1.050.000 kr.”f 

Koreakrigens udbrud den 25. juni 1950 kastede en alvorlig slagskygge ind over 
dansk sikkerhedspolitik. På Det udenrigspolitiske Nævns møde den 29. juni stod 
det allerede klart for mange, at krigen i Det Fjerne Østen hensatte Vesteuropa, 


294 Ibid., s. 9-10. Citat s. 10. 

295 Ibid., s. 8-9. Vedrørende PET's sikkerhedskopiering af arkivet, ss Kommissionens beretning bind 3 
om PET's virksomhed 1968-1989. 

296 PET, ujournaliseret: Den nationale sikkerhedstjeneste, 29. juni 1950, påtegnet: E.L. samt ”justitsmi- 
nisteren”. 

herunder Danmark, i en endnu mere udsat position end førhen. Denne situa- 
tion foranledigede Ole Bjørn Kraft (KF) til at spørge statsminister Hans Hedtoft, 
hvorvidt man nu var helt tryg ved den danske efterretningstjenestes effektivitet, 
idet denne jo var opdelt i to adskilte afdelinger. 

Hedtoft benyttede sig af denne anledning til at orientere nævnet om rege- 
ringens reorganiseringsplaner, og om at der var nedsat et regeringsudvalg til at 
forfølge sagen. Statsministeren var ikke tilfreds med samarbejdet mellem den 
civile og militære efterretningstjeneste. Han forudså i stedet en ordning, hvor 
den militære tjeneste fremover kun skulle varetage den rent militære oplys- 
ningsvirksomhed, mens de øvrige opgaver blev henlagt under en fælles chef, 
som under sig skulle have en politimæssig og en militær sektion. De indsamlede 
efterretninger skulle ledes videre til en snæver kreds af ministre, som skulle have 
beføjelse til at instruere chefen for efterretningstjenesten om gennemførelsen af 
særlige opgaver. Denne oplysning blev hilst velkommen af Ole Bjørn Kraft, som 
yderligere opfordrede til at fremskynde efterretningstjenestens reorganisering.” 
Der var således blandt atlantpagtpartierne tilslutning til regeringens bestræbelse 
på at styrke efterretningstjenesten. 

Hvad de nævnte særlige opgaver kunne være, fremgik af et andet spørgs- 
mål til statsministeren om, hvorvidt man var parat til at indlede straffesag mod 
Land og Folk for avisens forvrængede udlægning af de alvorlige internationale 
begivenheder. Hedtoft tilsluttede sig kritikken af Land og Folks reportager og 
ønsket om en straffesag. Han oplyste, at regeringen havde drøftet dette spørgs- 
mål, men at regeringens juridiske rådgivere havde ment, at sagen ikke kunne 
føres til doms. Det rettede man sig efter, idet Hedtoft tilføjede, at hvis der skulle 
foreligge en mulighed for at gennemføre et sagsanlæg, ”ville der blive slået til”>" 
Da Jørgen Jørgensen (RV) til Hedtofts bemærkninger oplyste, at Aksel Larsen 
skulle tale på et bestemt møde samme dag, var statsministerens svar, at ”efterret- 


297 RA, UM: ”Referat af møde i Det udenrigspolitiske Nævn den 29. juni 1950, kl. 16.00”. Foruden de 
fire oprindelige ministre med ansvar for reorganiseringen af tjenesten nævnte Hedtoft nu også 
finansministeren, H. C. Hansen, som deltager i disse overvejelser. Ibid. 

298 Ibid. Det var hensigten med femtekolonneloven at kriminalisere visse former for publicistisk 
virksomhed, som usandfærdigt tillagde regeringen visse synspunkter eller handlinger. Disse be- 
stemmelser blev dog ændret ved lovens behandling i 1951 efter pres fra bl.a. Danske Dagblades 
fællesforening. Se K.K. Steincke: Påen igen, s. 112-113, 187. Rigsdagstidende, 1951-52. Landstinget, sp. 
796-797 (Steincke). 

ningstjenesten ville holde øje med den slags møder”. Hertil er der ikke i referatet 
anført kommentarer.” 

Den 1. juli 1950 modtog departementschef Eivind Larsen besked fra Steincke 
om, at regeringen — dvs. de fire sikkerhedsministre — den foregående dag havde 
godkendt nyordningen. Man havde accepteret Steinckes forslag til ledelsesgrup- 
pe. Der blev knyttet kontakt til landsdommer Povl Hermann, som gav et forelø- 
bigt tilsagn. Da det stod klart, at det var på plads med Lunding, kunne man tage 
kontakt til politikommandør Ernst Brix, som gav tilsagn den 4. juli." 


Ernst Brix var i 1945 politimester i Aabenraa og tillige 
konstitueret politikommandør for Sydjylland. Han blev 
i 1950 blev udnævnt til vicepolitichef og chef for PET. 
Som chef for PET søgte Brix at sikre embedet en pri- 
vilegeret stilling med adgang til regeringens centrale 
ministre, samtidig med at han søgte at centralisere 
beslutningerne i tjenesten omkring dennes juridiske le- 
delse. Brix lagde stor vægt på PET's rolle i det interna- 
tionale efterretningssamarbejde og søgte at fremme det 
internationale samarbejde over for de såkaldte frontor- 
ganisationer. Allerede kort efter sin tiltræden løb Brix 
ind i samarbejdsvanskeligheder med kriminalassistent 
Christian Madsen, som snart efter forlod PET uden dog 
at opgive forbindelsen til tidligere kolleger. Fra 1956-57 
eskalerede Brix” interne problemer. Efter sin afgang fra 
PET blev han i 1960 udnævnt til politimester i Gentofte 
(Arbejdermuseet/ABA). 


Rekonstruktionen af Hedtofts mundtlige instruks til den nye PET-chef må støtte 
sig til Brix" efterfølgende påberåbelse af de aftaler, som blev indgået ved hans 
ansættelse. Gentagne gange senere gjorde Brix således gældende, at han ved sin 
ansættelse var blevet tilkendegivet, at han havde direkte referat til enhver af mi- 
nistrene, således at referatet af en given sag skulle fremføres over for den pågæl- 


299 RA, UM: "Referat af møde i Det udenrigspolitiske Nævn den 29. juni 1950, kl. 16.00”. 

300 PET, ujournaliseret: "Notat, Eivind Larsen, 17.7. 1950”. At der må have været tale om en godkendelse 
af de fire sikkerhedsministre fremgår af, at Hedtoft først den 11. juli informerede ministermødet om 
nyordningen, jf. ABA, Socialdemokratiets Arkiv, kasse 1565: "167. ministermøde, 11.7. 1950”. 

dende minister, og ikke gennem Justitsministeriet.:” Der var i så fald tale om 
et stærkt mandat, idet Brix kunne forelægge sager uden om sin departements- 
chef og minister. Konstruktionen er forklarlig i sammenhæng med ønsket om 
at etablere en overordnet national sikkerhedschef med reference til Regeringens 
Sikkerhedsudvalg. 

I dagene 7.-11. juli 1950 forhandlede departementschefen med finansminister 
H.C. Hansen om finansieringen af nyordningen.;” Den 1. juli orienterede stats- 
minister Hans Hedtoft ministermødet om den påtænkte nyordning af efterret- 
ningstjenesten og om de personelle planer med hensyn til Hermann, Lunding 
og Brix.;%% Bortset fra, at der var visse problemer med at få Lunding frigjort, var 
kabalen næsten på plads den 14. juli, hvor Eivind Larsen på Steinckes opfordring 
redegjorde for status for statsminister Hans Hedtoft. 

På et møde i Det udenrigspolitiske Nævn den 1. august 1950 kunne Hedtoft 
nu i mere endelig form redegøre for regeringens reorganisering af sikkerheds- 
tjenesten til en organisation med to afdelinger: en civil og en militær med én 
overordnet chef. Han oplyste også, at cheferne ville blive Brix og Lunding, mens 
den overordnede chef ville blive landsdommer Hermann. Igen modtog han Ole 
Bjørn Krafts anerkendelse for at have bragt sikkerhedstjenesten i orden. Kraft 
ville i øvrigt også gerne vide, om det var hensigten at bringe resultaterne af ef- 
terretningstjenestens undersøgelser til nævnets kundskab. Hedtofts svar var lidt 
forbeholdent. Oplysninger af teknisk karakter ville tilgå de højere embedsmænd, 
mens oplysninger af politisk karakter ville tilgå et regeringsudvalg bestående af 
statsministeren, udenrigsministeren, forsvarsministeren og justitsministeren. 
Men som Hedtoft bemærkede: ”Hvad der var af virkelig betydning ville blive 
meddelt de politiske partier”;”> Her har statsministeren sikkert tænkt på traditio- 
nen for, at regeringen til tider uformelt konsulterede lederne af ”de demokratiske 
partier” om centrale politiske spørgsmål. Bemærkningen kan umiddelbart også 


301 PET, ujournaliseret: læg vedr. statsministeriets cirkulære af 23. april 1952, Brix til kt. ch. Heide- 
Jørgensen, 26. februar 1952, s. 2. 

302 PET, ujournaliseret: "Notat, Eivind Larsen, 17.7. 1950”. 

303 ABA, Socialdemokratiets Arkiv, kasse 1565: "167. ministermøde, 11.7. 1950? 

304 PET, ujournaliseret: "Notat, Eivind Larsen, 17.7. 1950”. Wilhelm Christmas-Møller giver den oplys- 
ning, at det var Hedtoft, som udvalgte Lunding som kandidat til chefposten i den militære efterret- 
ningstjeneste, idet han ønskede en officer, som '..han turde stole på... , Christmas-Møller, Obersten 
og kommandøren, s. 197. Andetsteds siger Christmas-Møller, at det var forsvarsministeren, som 
foretrak Lunding frem for kommandør Mørch. Ibid., s. 82. 

305 RA, UM: ”Referat af møde i Det udenrigspolitiske Nævn den 1. august 1950 kl. 14.00”. 

ses som en udstrakt hånd til de øvrige atlantpagtpartier, som støttede styrkelsen 
af efterretningstjenesten og dennes arbejde. 

Den 21. september 1950 blev der afholdt endnu et møde i Justitsministeriet om 
reorganiseringen. I mødet, som var indkaldt af Eivind Larsen, deltog Hermann, 
Brix og Haslund. Fra forsvaret deltog oberst Nordentoft, kommandør Mørch 
samt oberstløjtnanterne Lunding, Winkel og Schou. Anledningen var igen sam- 
arbejdet mellem tjenesterne, ikke mindst som det forelå belyst gennem Haslunds 
redegørelse, men også gennem Eivind Larsens udkast til en reorganisering af 
efterretningstjenesterne. Eivind Larsen anlagde en forsonlig linje, bl.a. med at 
udkaste ”tanken, om det ville være praktisk, at den militære E-tjeneste helt og 
holdent blev udskilt fra kontraspionagetjenesten” Det betød, at GE's indenland- 
ske afdeling burde lægges sammen med REA. Eivind Larsen oplyste også, at 
reorganiseringen var blevet besværliggjort af militærets folk, og at fremgangs- 
måden ved udpegningen af den nye leder ”fra regeringens side måtte skønnes 
at være mindre tilfredsstillende”>% Han forklarede, at man ønskede at udnævne 
landsdommer Hermann som civil leder af et koordinationsorgan. Denne skulle 
virke formidlende mellem tjenesterne og referere til et ministerkollegium på fem 
ministre (dvs. et sikkerhedsudvalg på ministerniveau). Den aktive militære ef- 
terretningstjeneste skulle dog forblive uden for systemet med direkte reference 
til forsvarsministeren.;”7 

Under punktet fordeling af opgaverne gennemgik man under Eivind Larsens 
ledelse de omstridte arbejdsområder. Det blev fastslået, at det var tvingende med 
udveksling af oplysninger, og at ”sikkerhed indenfor egne rammer udelukkende 
var en militær opgave”. Mørch påpegede, at den militære kontraspionage var af- 
hængig af politiets samarbejde med fagforeningerne på Holmen. Lunding mente, 
at sikkerheden inden for egne rammer måtte forstås i ”videste forstand”, og gjor- 
de krav på sikkerheden inden for krigsindustrien og virksomheder designerede 
til at indgå i krigsindustrien. Her enedes man om, at der var tale om ”et over- 
drev” hvor der skulle finde et samarbejde sted, og hvor ”koordinator formentlig 
ville kunne udfolde et velsignelsesrigt arbejde”? 


306 RA, FE, Mørchs embedspapirer, pk. 2, læg 22: "Referat af møde i justitsministeriet, den 21. sep- 
tember 1950 kl. 10.00”, 22. september 1950, 6 s. Mødet er første gang omtalt i: Christmas-Møller, 
Obersten og kommandøren, s. 197-199. Christmas-Møllers kildegrundlag var kommandør Mørchs 
arkiv, pk. 167, ”mødereferat af 21.9. 1950”. 

307 Ibid. 

308 Ibid. 


Politiets efterretningstjeneste 1945-1968 


GRUNDLÆGGELSEN AF PET 1950-1953 


På grundlag af Haslunds memorandum medgav oberstløjtnant Lunding til 
gengæld, at kontrollen med kommunister og andre ”uønskede elementer” måtte 
være en opgave for politiet.” Lunding satte derimod stærkt ind på, at forsvaret 
måtte have et meldenet med henblik på krigstilstande ude i landet, og at dette 
net skulle udbygges, vedligeholdes og uddannes i fredstid. Det måtte også om- 
fatte personelle oplysninger, om end den militære efterretningstjeneste straks 
skulle videregive sådanne oplysninger til REA, såfremt de var af civil art.” Han 
tilføjede, at når militæret havde tiltaget sig sikkerhedsopgaver i Danmark efter 
1945, skyldtes det, at politiet ikke havde haft ressourcer til at løse problemerne. 
Nu hvor politiet atter var kommet på fode, var det naturligt at det overtog disse 
opgaver.” 

Der var her tale om en markant indrømmelse fra militær side, som var ud- 
gangspunktet for den følgende drøftelse. Mødedeltagerne enedes om, at det ikke 
var tilladeligt for den militære efterretningstjeneste at hverve politifolk som med- 
delere, eller for politiet at hverve meddelere blandt forsvarets befalingsmænd. 
Mere kompliceret var spørgsmålet om hjemmeværnet, hvor det ikke lykkedes 
de militære repræsentanter at holde REA ude. Det aftaltes, at REA kunne hverve 
også befalingsmænd i hjemmeværnet, men dog kun efter nærmere aftale med 
GE. Også inden for skibsfarten bestod der en gråzone, som nødvendiggjorde et 
vist samarbejde. Her fandt Justitsministeriet, at sikring af skibe mod sabotage, 
sikring af havne og i det hele taget sikring mod, at skibsbesætninger overtog 
skibe og førte dem til en uønsket havn, måtte være en politiopgave. Også her 
blev der givet tilsagn om samarbejde. Opsynet med fremmede legationer hen- 
lagdes derimod til politiets efterretningstjeneste, om end man måtte indrømme 
militæret at kunne ”dyrke fremmede forbindelser”. Kontakten til faglige organi- 
sationer forblev en politiopgave, ligesom politiet skulle føre et hovedkartotek.>” 
Til gengæld fastholdt forsvarets efterretningstjeneste atlantpagtsikkerheden som 
en militær opgave indtil anden bestemmelse blev truffet.” 

Mødet udgør en milepæl på vej mod dannelsen af PET og etablering af det 
virkefelt, som tjenesten kom til at tage op i 1950'erne. Det var klart, at mens GE 
i vidt omfang havde udfyldt funktioner i bl.a. kommunistovervågningen og på 


309 Ibid. 
310 Ibid. 
31 Ibid. 
312 Ibid. 

den indre sikkerheds område, og mens politiet var optaget af retsopgøret mv., 
var politiets efterretningsopgaver og indsats på dette område fra 1948 vokset 
betydeligt. Udviklingen i 1949-50 var formentlig også udtryk for, at politiet nu 
krævede sine virkefelter tilbage og havde erhvervet sig en tilstrækkelig erfaring 
og ballast til at gøre det med effekt. 

Det synes imidlertid som om, at den militære efterretningstjeneste med 
Lunding og Mørch i spidsen i hvert fald indtil videre formåede at forsvare sin 
selvstændige stilling over for forsøget på et opbygge en enhedstjeneste. Depar- 
tementschefen konstaterede senere, at aftalerne med Hermann og Brix allerede 
var på plads før regeringsskiftet, og at de dannede grundlag for den nye VK- 
regerings overvejelser." 


PET's grundlæggelse 


Arbejdet med etableringen af politiets efterretningstjeneste (PET) fortsatte under 
den nye VK-regering under ledelse af statsminister Erik Eriksen. De for sikker- 
hedsarbejdet centrale ministre var den konservative udenrigsminister Ole Bjørn 
Kraft, forsvarsminister Harald Petersen (V) og justitsminister Helga Pedersen 
(V).> Hvilke overvejelser den nye regering gjorde sig, findes der kun få oplys- 
ninger om. Den 20. december 1950 redegjorde Erik Eriksen på ministermødet 
for det ”system, man var ved at opbygge vedrørende en sikkerhedsplan”. Hvori 
dette system bestod, fremgår ikke af mødeprotokollen.>” Da regeringen drøftede 
forberedelserne til general Eisenhowers besøg i Danmark, bad justitsministe- 
ren udenrigsminister Ole Bjørn Kraft om i få ord over for general Eisenhower 
at understrege ”de sikkerhedsforanstaltninger, vi her i landet havde truffet mod 
5. kolonne”;” Den nye justitsminister Helga Petersen bekræftede i store træk 
vilkårene for Brix' overtagelse af PET. Ved den nye Venstre-regerings tiltræden 
gik den afgående justitsminister K.K. Steincke til sin efterfølger og drøftede med 
hende sin plan for efterretningstjenesten. Hun skal have været enig i oplægget, 
men i ministermødet have stødt ind i det argument, at man kunne bortspare 


314 JM, P.O.-sag: Eivind Larsen, notat, 19. april 1951. 

315 Tage Kaarsted, De danske ministerier, S. 455 f., 462-463, 481-482. 
316 Ministermødeprotokol, 20. december 1950. 

317 Ministermødeprotokol, 10. januar 1951. 

Helga Pedersen var dommer og blev justitsminister i 
Erik Eriksens VK-regering 1950-53. Som justitsminister 
afsluttede hun grundlæggelsen af PET. Det var i Helga 
Pedersens tid som justitsminister, at Folketinget vedtog 
femtekolonneloven og færdiggjorde forarbejdet til den 
nye grundlov, som blev vedtaget i 1953 (Arbejdermu- 
seet/ABA). 


den egentlige chefpost, til hvilken landsdommer Povl Hermann var designeret. 
Bortset fra denne ændring fortsatte reorganiseringen i overensstemmelse med 
Justitsministeriets oplæg. 

Brix har siden hen kommenteret de vilkår, som blev etableret ved hans over- 
tagelse af chefposten i PET. Han bemærkede i en redegørelse fra 1952, at justits- 
minister Helga Petersen ved hans tiltrædelse havde tilkendegivet, at embedets 
struktur og forretningsområde ville blive som nævnt med tidligere justitsmini- 
ster Steincke. Regeringen ønskede dog at udskyde Hermanns stilling som koor- 
dinationschef mellem PET og Forsvarsstabens Efterretningssektion, og imellem 
efterretningstjenesterne og regeringens snævre sikkerhedshedsudvalg, idet man 
fandt det mere formålstjenligt at have direkte kontakt til de pågældende efter- 


318 Politimestrene overvejer protest, Berlingske Aftenavis, 16. februar 1957. Steincke gav denne oplys- 
ning til Berlingske Aftenavis i forbindelse med blæsten omkring Brix" ledelse nogle år efter. Steinc- 
kes vurdering var, at man hermed havde fjernet den centrale figur og pillet strukturen i opbygnin- 
gen af sikkerhedstjenesten fra hinanden. Ibid. Se også: K.K. Steincke, Påen igen, s. 150. ”Hun var så 
elskværdig at invitere mig til middag, hvor jeg anvendte hele aftenen på at redegøre for planerne, 
men såvidt jeg har forstået, kunde hun ikke få dem gennemført, hvad der lyder yderst troligt og 
meget dansk” Ibid. 

retningschefer.>?” Få måneder efter regeringens tiltræden drøftedes det i Rege- 
ringens Sikkerhedsudvalg (det ”lille ministermøde”), om man skulle oprette en 
af efterretningstjenesterne uafhængig sikkerhedskomité. Hertil svarede statsmi- 
nister Erik Eriksen: ”Vi har jo Lunding-Brix, og jeg vil ikke høre tale om flere 
komitéer”>" 

Den 1. januar 1951 blev politiets efterretningsvirksomhed udskilt som et selv- 
stændigt embede under rigspolitichefen og omdøbt til Politiets Efterretningstje- 
neste. Som ny chef indsattes konstitueret vicepolitichef Ernst Brix, og tjenesten 
forblev med adresse på Politigården i København. PET-chefen havde referat til 
departementschefen og i særlige tilfælde til justitsministeren og statsministeren. 
Samtidig blev de politimæssige efterretningsopgaver udvidet. REASs princip med 
politikredsene som udøvende arm for efterretningsarbejdet blev fastholdt, og 
kontakt blev bl.a. etableret ved rejsehold, som udgik fra centralen på Politigår- 
den.” De storstilede ambitioner om en mandskabsudvidelse synes derimod at 
være blevet opgivet. Hvor denne beslutning faldt, er uklart. I slutningen af fe- 
bruar 1951 redegjorde statsministeren over for ministrene om de samtaler, som 
han, udenrigsminister Kraft, justitsminister Helga Pedersen og forsvarsminister 
Harald Petersen havde haft med oberstløjtnant Lunding og vicepolitichef Brix. 
Indholdet af disse samtaler kendes ikke.” 

Den eneste ændring i forhold til tidligere var, at den nye regering ikke øn- 
skede den planlagte koordinationschef som bindeled. Brix blev bedt om at 
effektivisere tjenesten og rapportere direkte til Justitsministeret og ”det snævre 
regeringsudvalg”.+ Af den senere redegørelse fra Brix fremgår det indirekte, at 
den nye regering har lagt vægt på et brud med den gamle organisations praksis, 
og at man har været sig bevidst, at der var tale om et også politisk sensitivt ar- 


319 PET, ujournaliseret: ”læg vedr. partiformandsmødet d.8.januar 1953”, bilag 1, 18 s. redegørelse fra 
Brix, 1. december 1952. 

320 PET, ujournaliseret: læg vedr. statsministeriets cirkulære af 23. april 1952, Brix til kt. ch. Heide- 
Jørgensen, 26. februar 1952, s. 1. 

321 PET, ujournaliseret: afskrift, 12. januar 1951. 

322 Ministermødeprotokol, 20. februar 1951. 

323 JM, P.O.-sag: Redegørelse (u. titel) fra E. Brix til departementschefen for Justitsministeriet, 1. de- 
cember 1952. Brix brugte formuleringen, at den nye regering ønskede at "udskyde koordinations- 
chefen. Ibid., s. 1. 

324 Ibid., s. 1. 

bejde. Erik Eriksen erklærede ved et af de første møder, at arbejdet skulle sigte 
efter ”så lidt som muligt, men saa effektivt som muligt” 

Centralafdelingen fik hovedkvarter på Politigården, hvorfra man skulle sam- 
le efterretningsaktiviteterne hos kontaktmændene i politikredsene og i Køben- 
havns Politis Afdeling E. Brix skulle instruere efterretningsfolk, som formelt var 
understillet de lokale politimestre og for Københavns vedkommende politidi- 
rektøren. Heri rummedes en samarbejdsmæssig udfordring. Det gjaldt specielt 
i forhold til politidirektøren for København og KE. KE var i mandskabsstyrke 
sammenlignelig med Centralafdelingen, og KE havde en lang erfaring med hen- 
syn til specielt kontraspionage, fremmede legationer og overvågning i det poli- 
tisk meget aktive hovedstadsmiljø. 

Brix har i forbindelse med de undersøgelser, som blev foretaget ved hans til- 
bagetræden som leder af PET 1956-57 udførligt beskrevet de forhold, som præ- 
gede PET's registreringer ved hans embedsovertagelse. Selv med et vist kilde- 
mæssigt forbehold kan disse retrospektive forklaringer være værd at inddrage 
i forsøget på at vurdere betydningen af den nye tjenestes etablering og skiftet 
fra REA. Brix var ifølge eget udsagn kritisk over for den organisation, som han 
overtog. Der var 27 kriminalpolitifolk og et antal kontorister, men da hver mand 
havde sit eget arbejdsområde, var arbejdet slet organiseret, uden samarbejde og 
samordning. Der fandtes store bunker af ubearbejdet stof, og oplysningerne var 
samlet i et hovedkartotek og et stort antal arbejdskartoteker. Brix stillede sig ret 
kritisk over for konsekvenserne af Justitsministeriets cirkulære af 1947, som efter 
hans opfattelse i vidt omfang havde betydet, at man ved omfattende destruktion 
havde ødelagt det materiale, som var grundlag for oplysninger, som meget kort- 
fattet var nedfældet på de bevarede kartotekskort. Der var ligeledes tale om en 
betydelig udveksling af oplysninger mellem REA, KE og FE om personer med 
kommunistisk sindelag.” Også ordningen af kontraspionagen og for udleverin- 
gen af oplysninger beskrev Brix som mangelfuld.” 

For at rette op på de mange huller, som var opstået, og dermed sikre oplys- 
ningernes lødighed, gennemførte Brix — stadig efter egne oplysninger — en ny- 
ordning af de registrerede oplysninger. Fra slutningen af 1951 eller begyndelsen 


325 Ibid., s. 4. Brix tilføjelse i margenen. 

326 JM, P.O.-sag: "Redegørelse II fra politichef E. Brix i anledning af den af ham begærte tjeneste- 
mandsundersøgelse som følge af de mod ham i "Ekstrabladet rejste ærefornærmende sigtelser”, 
5. april 1957, 8. 3. 

327 Ibid., s. 3-4. 

af 1952 blev der ikke længere noteret nye oplysninger på de gamle kartotekskort. 
Fremover skulle alle oplysninger fra politikredsene indgå i kontrolleret form, 
og materialet henlægges i aktsamlinger som dokumentation. Der blev etableret 
et hovedregister, hvori man kunne finde navn og henvisninger til akterne. De 
gamle kartotekskort, som indeholdt en mængde oplysninger, som ikke fandtes 
andetsteds, blev i mellemtiden bevaret og underkastet en kritisk gennemgang, 
hvorunder værdiløse oplysninger blev destrueret.;> 

Brix gennemførte ved sin embedsovertagelse en stramning af brugen af de 
forhåndenværende oplysninger og en skærpelse af vilkårene for videregivelse af 
oplysninger til andre myndigheder samt firmaer mv. Det blev praksis, at PET i 
forbindelse med sikkerhedsundersøgelser kun videregav eventuelle belastende 
oplysninger, men at det var den pågældende styrelse, der besluttede at sikker- 
hedsgodkende eller ikke.;? 

Som Brix selv retrospektivt bemærkede, havde han imidlertid haft betyde- 
lige vanskeligheder ved at gennemføre disse principper i sin embedsperiode. En 
særlig komplikation var kriminalassistent Christian Madsens kontakt til den 
amerikanske efterretningstjeneste, hvor denne, antagelig med H.C. Hansens vel- 
signelse, udleverede kopier af REA-materiale til amerikanerne. Brix fratog straks 
Christian Madsen dennes kontakt til amerikanerne, hvilket fik kriminalassisten- 
ten til ved udgangen af januar 1951 at søge om forflyttelse til Fremmedpolitiet. 
Brix orienterede efterfølgende Hedtoft og Urban Hansen om sin beslutning, som 
den tidligere statsminister støttede." Hedtofts reaktion (således som den er be- 
skrevet i Brix” udsagn) tyder på, at han formentlig var blevet holdt uvidende 
af H.C. Hansen om dennes og Christian Madsens tætte kontakt til den ameri- 
kanske efterretningstjeneste. Ifølge Brix havde det været ham magtpåliggende at 


328 JM, P.O.-sag: Tjenestemandsforhør vedr. Brix. Beretning, s. 27; Brix forklaring til tjenestemands- 
forhøret: JM, P.O.-sag: "Udskrift af forhørsprotokol for forhør i medfør af tjenestemandsloven over 
politichef Ernst Brix”, s. 26-29. Forklaring af flere kriminalassistenter og en kontorassistent, som 
bekræfter denne ændring. Ibid., s. 80-81 samt 82-83. 

329 JM, P.O.-sag: "Redegørelse II fra politichef E. Brix i anledning af den af ham begærte tjeneste- 
mandsundersøgelse som følge af de mod ham i "Ekstrabladet rejste ærefornærmende sigtelser”, 
5. april 1957, S. 4-5. 

330 JM, P.O.-sag: E. Brix, ”Redegørelse II fra politichef E. Brix i anledning af den af ham begærte tjene- 
stemandsundersøgelse som følge af de mod ham i "Ekstrabladet” rejste ærefornærmende sigtelser”, 
5. april 1957; ”Udskrift af forhørsprotokol for forhør i medfør af tjenestemandsloven over politichef 
Ernst Brix”, s. 26. Det er ikke oplyst, hvorfor Urban Hansen blev inddraget. Brix har formentlig 
ønsket at bevare det nære samarbejde med AIC. 

sikre, at oplysninger om kommunistisk sindelag — med mindre det havde forbin- 
delse til egentlig international kommunistisk virksomhed — ikke kom uden for 
de danske myndigheders rækkevidde.” 


Revision af cirkulæret fra 31. maj 1947? 


Ernst Brix blev af Justitsministeriet anmodet om at udarbejde et udkast til en 
ny instruks vedrørende politiets efterretningsvirksomhed. Den 24. april 1951 til- 
sendte han ministeriet det ønskede udkast.” I forhold til Justitsministeriets ret 
kortfattede cirkulære fra 31. maj 1947 var der nu tale om en længere tekst, som 
ligesom cirkulæret fra 1947 tog udgangspunkt i de i straffelovens kapitel 12 og 
13 omhandlede forbrydelser, men som tydeligere end sin forgænger henviste til 
femtekolonnevirksomhed. Femtekolonnevirksomhed blev defineret som: 


"Ved 5. kolonnevirksomhed forstås enhver virksomhed fra enkeltpersoner, grup- 
per eller organisationer, som går ud på ved planlæggelse og gennemførelse af 
spionage, sabotage, attentater, infiltration, propaganda m.v. at svække landets for- 
svar eller dets alm. modstandsevne over for angreb på statsmagtens sikkerhed og 
frihed”+ 


Herefter udfoldedes detaljerede retningslinjer for PET's arbejde på en lang 
række felter med berøring til den indre sikkerhed. Centralt stod sikringen af 
centraladministrationen og dokumentsikkerheden. Hertil kom kontraspionage 
og tilsyn med en række forhold, såsom kontrol med ulovlige radiosendere, med 
våbenlovgivningen og udlændinges erhvervelse eller faste lejemål af fast ejendom 
i Danmark. På personkontrollens område nævntes flere væsentlige områder. Det 
gjaldt gennemførelse af nøjere efterretningsmæssig kontrol med fremmede og 
rejsende og den almindelige politiske overvågning, som først og fremmest blev 
samlet under femtekolonnebegrebet. Det hed således, at det påhvilede tjenesten 


331 JM, P.O.-sag: "Udskrift af forhørsprotokol for forhør i medfør af tjenestemandsloven over politichef 
Ernst Brix” s. 26-27. 

332 JM, P.O.-sag: Brix til justitsministeriet, 24. april 1951. 

333 JM, P.O.-sag: Udkast til fortroligt cirkulære til rigspolitichefen, chefen for politiets efterretnings- 
tjeneste, politidirektøren i København og samtlige politimestre, (u. dato), syv s., version I. For en 
nærmere beskrivelse af femtekolonneloven se Kommissionens beretning, bind 15. 


334 JM, P.O.-sag: Udkast til fortroligt cirkulære til rigspolitichefen, chefen for politiets efterretnings- 
tjeneste, politidirektøren i København og samtlige politimestre, (u. dato), I, s. 1. 

at indsamle og bearbejde oplysninger vedrørende femtekolonnevirksomhed el- 
ler kræfter, der mistænktes at forberede uroligheder i samfundet. 

Organisatorisk lagde udkastet op til en helt central og stærk stilling for PET 
og for dennes ledelse. I spændingsfeltet mellem rigspolitichefen, politidirektøren 
i København og de lokale politimestre lagde udkastet op til en styrket stilling for 
PET's chef. På det operationelle felt tiltænktes chefen for PET mulighed for — ef- 
ter forhandling med politidirektøren eller den lokale politimester — i særlige til- 
fælde at iværksætte ”specielle politimæssige undersøgelser”. Endvidere hed det, 
at hvis en politiundersøgelse krævede ”særlige forholdsregler”, kunne chefen for 
PET efter forhandling med vedkommende politimester ”træffe de foranstaltnin- 
ger, som måtte findes påkrævet”>% 

Hvad angik forbindelser til udlandet, tildelte udkastet chefen for PET en nøg- 
lerolle med hensyn til enhver art af oplysninger af efterretningsmæssig interesse. 
Ligeledes blev der foreslået en styrkelse af PET's stilling i fremmedkontrollen 
med visumpligtige rejsende i forhold til rigspolitichefens fremmedafdeling. En- 
delig anførtes en række almindelige bestemmelser, som bl.a. vedrørte mulighe- 
den for at benytte meddelere, deres anonymitet, troværdighed mv.;7 

Justitsministeriet noterede sig i et notat om udkastet, at dette lagde op til en 
væsentlig forandring i forhold til 1947-cirkulærets bestemmelse som begræn- 
sede adgangen til registrering af personer. Man var bekymret for, at PET's chef 
skulle få for store beføjelser i forhold til politikredsene. En bemærkning - for- 
mentlig fra departmentschef Eivind Larsen — på notatet anførte, at udkastets 
formulering om bemyndigelsen til PET's chef om ”… alene at overtage ledelse af, 
og — med de begrænsninger der følger af nærværende cirkulære — ansvaret for 
gennemførelsen af de med politiets særlige efterretningsvirksomhed forbundne 
opgaver” burde ”afdæmpes”. Der har sandsynligvis været et ønske om at undgå 
tvivl om, at PET's chef var underordnet departementet. 

Brix centraliserede beslutningerne og kontrollen med oplysninger omkring 
sig selv og en lille ledergruppe af jurister. Han indskærpede ”som det mest på- 
trængende af alt” personalet, at ingen oplysninger måtte gives udadtil, medmin- 


335. Ibid., I, s. 1-2. 

336 Ibid., s. 3-5. 

337 Ibid., s. 5-7. På den ene side blev meddeleres sikkerhed og anonymitet stærkt betonet, men på den 
anden side blev det understreget, af enhver politimand på chefens anmodning skulle kunne være i 
stand til at angive kildens identitet. Ibid., s. 6. 

338 JM, P.O.-sag: Notat fra Justitsministeriet vedr. udkast til cirkulære (u.titel), 28. april 1951. Bemærk- 
ning i margen formentlig ved Eivind Larsen. 

dre Brix selv havde godkendt til hvem og under hvilken form oplysningerne 
kunne gives. Der blev ligeledes indført en streng disciplin med de oplysninger, 
som beroede i tjenestens kartoteker.;> 

Betydningen af de historiske erfaringer med de politiske kartoteker frem- 
gik også af, at der etableredes en nødplan for tilintetgørelse af arkiverne i en 
krigssituation, og at det over for tjenestens operative grene indskærpedes, at 
efterretningstjenestens virkemidler var begrænset af bestemmelserne i retspleje- 
loven. Det blev gjort personalet klart, at overholdelsen af disse bestemmelser var 
en ”absolut nødvendighed”. 


Helga Pedersens instruks 


Vicepolitichef Brix fik sine instrukser fra regeringen mundtligt, men modtog 
den 24. januar 1952 tillige en skriftlig instruks fra justitsministeren. Samme dag 
modtog politiets chefer et cirkulære med samme indhold fra Justitsministeriet. 
Den 8. april 1952 fulgte et fortroligt cirkulære fra Statsministeriet, hvori PET- 
chefens beføjelser med hensyn til sikkerhedsmæssige foranstaltninger blev fast- 
lagt.” Justitsministerens cirkulære bemyndigede chefen for PET til at meddele 
politidirektøren i København og de lokale politimestre anvisninger med hensyn 
til tilrettelæggelsen af efterretningsarbejdet i politikredsene. Det blev også be- 
stemt, at enhver henvendelse fra udlandet — som ikke åbenbart var uden efter- 
retningsmæssig interesse — skulle tilgå PET. PET fik ansvaret for de nødvendige 
foranstaltninger til sikring af centraladministrationen, ligesom tjenesten skulle 
forelægges sager vedrørende indrejse- og opholdstilladelse til visumpligtige 
udlændinge. Til varetagelse af efterretningsopgaverne i politikredsene tildeltes 
PET lokale politifolk. Cirkulæret indeholdt ingen anvisninger på, om man måtte 
indhente og registrere oplysninger om enkeltpersoner eller organisationer, men 
bestemte blot, at Justitsministeriets cirkulære af 31. maj 1947 blev ophævet.” 


339 Ibid., s. 2-3. Brix's oplysninger om strengheden af dette regime må dog ses i lyset af, at den pågæl- 
dende redegørelse fremkom i forbindelse med kritik af kartoteksvæsenet i 1952. 

340 Ibid., s. 4-5. 

341 JM, P.O.-sag: Redegørelse (u. titel) fra E. Brix til departementschefen i Justitsministeriet, 1. decem- 
ber 1952. 

342 JM, P.O.-sag: Fortroligt cirkulære til rigspolitichefen, chefen for Politiets Efterretningstjeneste, po- 
litidirektøren i København og samtlige politimestre angående organisationen af politiets efterret- 
ningstjeneste, Helga Petersen/Heide-Jørgensen, 24. januar 1952. 

I instruksen til Brix specificeredes de opgaver, som PET skulle varetage. Det 
drejede sig i første omgang om straffelovens kapitel 12 og 13, som netop var under 
ændring med Folketingets forhandlinger om vedtagelsen af en femtekolonne- 
lov.” Under disse opgaver faldt kontraspionagen, overvågningen af fremmede 
repræsentationer i København, efterretningsmæssig kontrol med udlændinge, 
kontrol med våbenlovgivningen, kontrol med private radiosendere og udlæn- 
dinges erhvervelse eller lejemål af fast ejendom i landet. Endvidere pålagdes 
tjenesten i forhandling med de militære myndigheder at sikre de efterretnings- 
mæssige og sikkerhedsmæssige foranstaltninger med hensyn til medlemskabet 
af NATO, bl.a. dokumentsikkerheden. Endelig hed det, at chefen for PET skulle 
holde regeringen underrettet om ”alle forhold af betydning for landets indre sik- 
kerhed” og videreformidle regeringens instrukser til politidirektøren og politi- 
mestrene, 

Disse pligter tog Ernst Brix op, da han i 1952 udsendte en række rundskri- 
velser til PET's Centralafdeling, politidirektøren i København og til politikred- 
sene med retningslinjer for arbejdet. Rundskrivelserne 1-5 berørte en række 
sikkerhedsforhold vedrørende koder, dokumentsikkerhed og lignende; de ef- 
terfølgende tre rundskrivelser 6-9 udstak de nøjere retningslinjer for den po- 
litiske efterforskning og overvågning og registrering af borgere, foreninger og 
sammenslutninger. 

Rundskrivelse nr. 7 var en ”ønskeseddel” med hensyn til, hvilke oplysninger 
tjenesten ønskede indberettet om ”politiske organisationer og sammenslutnin- 
ger, der som følge af formål og arbejdsmetoder kan være af efterretningsmæssig 
interesse” Her var et fingerpeg om, hvilke kriterier man skulle anlægge for at 
vurdere, hvilke foreninger og sammenslutninger, som det var fornødent at over- 
våge. Først og fremmest ønskedes en grundig redegørelse for foreningens opbyg- 
ning, organisation, dens økonomiske forhold, presse, adresser, lokaler mv. Der 
ønskedes endvidere indsendt nøje oplysninger om organisationens arbejdsme- 
toder. Videre ønskedes oplysninger om dækorganisationer og ungdomsorgani- 
sationer.+ Om medlemmer af organisationen ønskede man oplyst følgende: 


"Indberetninger om enkeltpersoner må foruden oplysninger om personens fulde 
navn, fødedata, fødested, stilling, arbejdsplads og bopæl også indeholde oplysnin- 


343 JM, P.O.-sag: Instruks (udateret). 
344 Ibid. 
345 PET, ujournaliseret: "Rundskrivelse nr. 7, 1952”, 7. april 1952. 

ger om den pågældendes ægteskabelige stilling og for giftes vedkommende fulde 
generalia på ægtefællen. Det må endvidere til belysning af den indberettede per- 
sons aktivitet og fanatisme tilstræbes at give en kort karakteristik af denne, og i 
forbindelse hermed bør det oplyses, hvilke personer han omgås. Ligeledes ønskes 
oplyst, om den pågældende er i besiddelse af motorkøretøj, fast ejendom (som- 
merhus, kolonihave) m.v., og om han har et påfaldende stort pengeforbrug” 


Ikke kun medlemskab kunne udløse en indberetning. Også abonnement på vis- 
se dagblade og tidsskrifter knyttet til organisationen ønskedes indberettet. Det 
samme gjaldt personer, som regelmæssigt købte disse blade. For så vidt angik 
strejker og faglige aktiviteter, ønskedes oplysninger om strejkernes årsag, for- 
mål og omfang. Man ønskede også kendskab til organisationsmedlemmernes 
placering i fagforeningerne og til, om en minoritet tilhørende den pågældende 
organisation tilrev sig ledelsen i fagforeningen. Endvidere: ”Organisationens 
eventuelle forsøg på gennem infiltration at skabe grundlag for femtekolonne 
virksomhed ønskes belyst så indgående som muligt”% 

Der var tale om en omfattende indhentningsvirksomhed på det personelle 
plan i politikredsene vedrørende både ledere og medlemmer af hovedorganisa- 
tionen og lederne af dæk- og ungdomsorganisationer samt alle talere på møder, 
aktivister mv. Selv sympatisører, om hvilke man ikke havde konstateret direkte 
tilhørsforhold til organisationen, ønskedes indberettet i fuldt omfang. Hvad mere 
var, politikredsene måtte på opfordring fra PET's Centralafdeling i København 
være indstillet på at levere personoplysninger om personer, som søgte ansættelse 
i stat og kommune og i visse centrale virksomheder. Det blev indskærpet, at man 
nøje måtte prøve pålideligheden af de indberettede oplysninger. Det skulle såle- 
des fremgå, om oplysningerne støttede sig på dokumentariske oplysninger, eller 
om de stammede fra en meddeler. I sidstnævnte tilfælde skulle indberetningen 
indeholde en bedømmelse af meddelerens tilforladelighed samt oplysning om, 
hvorvidt informationerne støttede sig på meddelerens egne erfaringer.” Man 
syntes således at have været opmærksom på de potentielle problemer med hen- 
syn til pålideligheden af de indberettede oplysninger og på, at man måtte søge at 
udskille lokal sladder og rygter. 

Rundskrivelse nummer 8 fra samme dag etablerede regelsættet for indberet- 
ning af oplysninger om foreteelser, som kunne være udtryk for illegal virksom- 
hed rettet mod landets selvstændighed og sikkerhed. Rundskrivelse nummer 8 


346 Ibid. 
347 Ibid. 

havde særligt opmærksomheden rettet mod de aktiviteter, som blev udfoldet 
fra visse udenlandske repræsentationer i Danmark. Men det var klart, at in- 
teressen reelt også omfattede danske statsborgere eller personer bosiddende i 
Danmark. Dette fremgik af den indledende indskærpelse til politikredsene om 
at indsende oplysninger vedrørende mistanker om, at en person drev ulovlig 
efterretningsvirksomhed til fordel for en fremmed magt. I det hele taget rum- 
mede rundskrivelsen instruks om indrapportering af alle oplysninger, som 
kunne være relevante for femtekolonneaktivitet.; Også personer, som ansøgte 
om radioamatørsendetilladelse, kom under skærpet undersøgelse. Endvidere 
rummede rundskrivelsen en indskærpelse om at indsende alle oplysninger om 
ulovlig våben- og sprængstofbesiddelse, våbensmugling, våbendepoter, tyverier 
af sprængstof og våben mv.” Man ønskede desuden oplysninger om sabotage og 
om ulykker, som kunne være forårsaget af skjult sabotage." 

Rundskrivelse nummer 9 fuldendte den gruppe af rundskrivelser, som fast- 
lagde kriterierne for PET's overvågning og registrering. Skrivelsen fastlagde be- 
stemmelserne for PET's overvågning af fremmede og rejsende. Her bestemtes 
det alment, at politikredsene skulle indberette ”politisk mistænkelige” personers 
ind- og udrejse af Danmark. Det var en bestemmelse, som omfattede såvel dan- 
ske statsborgere som udlændinge bosiddende i Danmark og andre udlændinge. 
Rundskrivelsen fastlagde også, at kredsene ved behandling af ansøgninger om 
udlændinges indrejse-, opholds- eller arbejdstilladelse skulle overveje oplysnin- 
ger, som kunne gøre det sikkerhedsmæssigt betænkeligt at imødekomme ansøg- 
ningen. Det samme var tilfældet for ansøgninger om dansk indfødsret. Sådanne 
oplysninger skulle tilstilles fremmedpolitiet eller PET's Centralafdeling. Hertil 
kom bestemmelser om overvågning af skibe fra østblokken, som anløb dansk 
havn, illegal indrejse, illegale flygtningeruter mv.;> Det centrale er rundskrivel- 
sens bestemmelser om kontrol med ”politisk mistænkelige personers” ind- og 
udrejse, samt med udlændinges ansøgning om indrejse,- opholds- og arbejdstil- 
ladelse samt ansøgning om dansk indfødsret. 


348 PET, ujournaliseret: "Rundskrivelse nr. 8, 19527, 7. april 1952. 
349 Ibid. 
350 Ibid. 
351 PET, ujournaliseret: "Rundskrivelse nr. 9, 1952”, 7. april 1952. 
352 Ibid. 

Den nationale sikkerhedsmyndighed? 


I atlantpagtsamarbejdet var det forudsat, at medlemslandene oprettede en natio- 
nal sikkerhedsmyndighed som ansvarlig for dokumentsikkerhed mv. i forhold 
til NATO-samarbejdet. Spørgsmålet blev først rejst på et såkaldt lille minister- 
møde i sensommeren 1951. Mødet fandt sted på foranledning af Forsvaret, som 
rejste spørgsmålet, om man skulle oprette en national sikkerhedskomité. Dette 
blev afvist af statsminister Erik Eriksen med henvisning til PET og FE. Da den 
danske repræsentant ved NATO's stedfortræderråd i London videresendte en 
henstilling fra NATO's Security Coordinating Committee om, at medlemslande- 
ne oprettede nationale sikkerhedskomitéer, svarede Udenrigsministeriet den 11. 
august 1951 — bl.a. på baggrund af ministermødets stillingtagen — at den danske 
regering havde tildelt chefen for PET og chefen for FE sådanne beføjelser, at de 
tilsammen udgjorde en dansk national sikkerhedskomité.>> 

PET's rolle som ansvarlig for personsikkerheden gav gennem længere tid 
anledning til usikkerhed om ansvars- og kompetencefordelingen. I 1952 instru- 
eredes PET derfor ved et statsministerielt cirkulære om at forestå de sikkerheds- 
foranstaltninger, som Danmark var forpligtet til under Den Nordatlantiske 
Traktats Organisations aftaler, bl.a. på centraladministrationen og de her un- 
derlagte områder (bortset fra Forsvarsministeriet).>" Det statsministerielle cir- 
kulære havde især betydning på dokument- og bygningssikkerhedens område, 
hvor PET fik en rådgivende og vejledende funktion over for de offentlige myn- 
digheder, som lå inde med klassificerede dokumenter. 

I 1952 rejste FE på ny spørgsmålet om den nationale sikkerhedsmyndighed. 
Det var opfattelsen hos den militære tjeneste, at Statsministeriets skrivelse fra 
den 23. april ikke kunne forstås som udtryk for, at der var taget en beslutning 
om den nationale sikkerhedsmyndighed. Efter forhandlinger med Brix udarbej- 


353 JM, P.O.-sag: Udenrigsministeriet til den danske repræsentant ved Det nordatlantiske Stedfortræ- 
derråd, 11. august 1951. PET, ujournaliseret: Læg vedr. statsministeriets cirkulære af 23. april 1952, 
Brix til kt. ch. Heide-Jørgensen, 26. februar 1952, s. 1. Se også: JM, P.O.-sag: Hans v. Haffner: Den 
nationale sikkerhedsmyndighed, 4. marts 1960. 

354 PET, emnesag: Afskrift af udkast til Statsministeriets cirkulære af 23. april 1952; JM, P.O.-sag: Cir- 
kulære til ministerierne, 23. april 1952, N. Elkjær-Hansen; endelig version i PET, ujournaliseret: læg 
vedr. Statsministeriets cirkulære af 23. april 1952, ”Statsministeriets cirkulære af 23. april 1952”, pmv, 
J. Elkjær-Larsen. 

355. PET, ujournaliseret: læg vedr. Statsministeriets cirkulære af 23. april 1952, bilag 3, "Referat af møde 
den 23. maj 1952”, 6. juni 1952, 800. 

dede oberstløjtnant Schou et udkast til et statsministerielt cirkulære, som direkte 
fastslog oprettelsen af myndigheden.>' Brix gjorde dog ophævelser mod udka- 
stet, der indeholdt en bestemmelse om, at i tilfælde af uenighed mellem PET og 
FE skulle sagen forelægges Justitsministeriet og Forsvarsministeriet. Brix mente 
ikke, at han var underlagt departementet og var af den opfattelse, at det måtte 
være ministrene, dvs. regeringen, der skulle afgøre eventuelle stridigheder.” 

På et forsvarsmøde (dvs. formentlig et møde i Forsvarsrådet) den 1. novem- 
ber 1952 var der endnu uklare momenter i sikkerhedsordningen. Ministrene 
måtte konstatere, at der på grund af uenighed mellem FE og PET var uklarhed 
om, hvilken dansk myndighed, der var den nationale sikkerhedsmyndighed i 
overensstemmelse med NATO's sikkerhedsbestemmelser. Problemet var stadig, 
at ansvaret var delt mellem de to myndigheder. Udenrigsminister Ole Bjørn 
Kraft kunne meddele, at Danmark rangerede meget lavt i en af NATO foreta- 
get undersøgelse af effektiviteten af alliancens sikkerhedssystemer. Man enedes 
om, at udenrigsministeren og forsvarsministeren skulle søge sagen løst ved at 
lade et embedsmandsudvalg udforme en ny indstilling og derpå rejse sagen for 
statsministeren.” Spørgsmålet blev efterfølgende drøftet på embedsmandsni- 
veau mellem Statsministeriet, Forsvarsministeriet og Justitsministeriet, men der 
blev ikke truffet nogen aftale om at oprette en særlig national sikkerhedsmyn- 
dighed. 

Det løbende tilsyn med NATO-sikkerhedsbestemmelserne synes gennem 
1950'erne at have været delt mellem FE og PET. Man havde dog et koordine- 
rende organ i form af det snævre regeringsudvalg, den såkaldte firemandsko- 
mité, bestående af statsministeren, udenrigsministeren, forsvarsministeren og 
justitsministeren, som fra tid til anden modtog oplysninger fra chefen for PET 
og fra chefen for FE. Siden hen dannedes det såkaldte ”sikkerhedsudvalg” på 
embedsmandsniveau med deltagelse af direktøren for Udenrigsministeriet samt 
departementscheferne for Justitsministeriet og Forsvarsministeriet. Meget taler 
dog for, at dette udvalg først blev dannet efter VK-regeringens afgang i 1953. Sik- 


356 JM, P.O.-sag: Forsvarsministeriets 11. kontor, Notat vedrørende oprettelsen af en national sikker- 
hedsmyndighed, 14. oktober 1952. 

357 Ibid.: E. Brix til oberst H. M. Lunding, 22. september 1952. 

358 JM, P.O.-sag: Ekstraktafskrift af referat af Forsvarsmøde den 1. november 1952. 

359 JM, P.O.-sag: Referat af møde den 13. november 1952 i Forsvarsministeriets 11. kontor. 

kert er det til gengæld, at Embedsmændenes Sikkerhedsudvalg blev fast etableret 
i 1958.36? 


Justitsministerens udtalelser i Folketinget i 1952 
om politisk registrering 


Under den udenrigspolitiske forespørgselsdebat i Rigsdagen den 31. oktober 1952 
kom spørgsmålet om den politiske registrering til debat. Ordføreren for Retsfor- 
bundet, Kjeldgaard Iversen, rettede en kritik mod de følger, som Atlantpagtmed- 
lemskabet efter hans opfattelse havde fået for den indre sikkerhed. Det gjaldt det, 
han betegnede som det ”øgede hemmelighedskræmmeri omkring militærpoliti- 
ske foranstaltninger”, og spionagefrygten.” 

Kjeldgaard Iversen ville gerne vide, om det var en følge af femtekolonneloven, 
at kriminalpolitiet foretog undersøgelser af visse borgeres politiske tilhørsfor- 
hold, når disse offentligt advarede mod regeringens udenrigspolitik. Han rejste 
videre spørgsmålet, om det kunne være rigtigt, at man med henvisning til At- 
lantpagtmedlemskabet nægtede visse personer indrejsevisum til at deltage i en 
international konference om en anden udenrigspolitik.” Justitsminister Helga 
Pedersen henviste i sit svar til, at kriminalpolitiet i sager vedrørende straffelo- 
vens kapitler 12 og 13 (dvs. femtekolonneloven) ikke foretog sig andet, end hvad 
der svarede til en politimæssig efterforskning i andre kriminelle sager. Hun 
mente til gengæld ikke, at personer, som blot havde protesteret mod regeringens 
politik, burde kunne blive udsat for politimæssig undersøgelse. Aksel Larsen 
(DKP) udtalte, at man i Danmark førte kartotek over alle, som mistænktes for at 


360 JM, P.O.-sag: Hans v. Haffner: Den nationale sikkerhedsmyndighed, 4. marts 1960. Der henvises 
således til, at medlemmerne var direktør Nils Svenningsen, departementschef Langseth og depar- 
tementschef Boas. Muligvis er embedsmandsudvalget dannet som følge af, at Hans Hedtofts rege- 
ring fra 1953 ikke synes at have haft et sikkerhedsudvalg på kabinetsniveau. Til gengæld vides, at 
udenrigsminister H.C. Hansen havde et nært samarbejde med direktør Svenningsen. Det første 
møde i Embedsmændenes Sikkerhedsudvalg, det såkaldte koordinationsudvalg, blev afholdt den 
6. juni 1958. PET, ujournaliseret: PET's interne referater fra de første møder i Embedsmændenes 
Sikkerhedsudvalg. 

361 Rigsdagstidende, 1952-53, 104. ord. saml., I, sp. 579 (Kjeldgaard Iversen). 

362 Ibid., sp. 580 (Kjeldgaard Iversen). 

363 Ibid., sp. 599 (H. Petersen). 

have en anden politisk opfattelse end Atlantpagtpartierne.:% Kjeldgaard Iversen 
ville vide, om folk, som underskrev og anbefalede modstand mod regeringens 
politik, risikerede, at kriminalpolitiet rettede forespørgsel til arbejdsgiver eller 
andre om, hvorvidt den pågældende var kommunist. Han foreslog, at sådanne 
kartoteker skulle destrueres. Justitsminister Helga Pedersen tilkendegav i sit 
svar, at det var politiets pligt at påse, at straffelovens kapitel 12 og 13 ikke blev 
overtrådt. Enkeltsager ville hun kun udtale sig om, hvis de blev forelagt.” Deri- 
mod erklærede hun ”…at der her i landet ikke foretages registrering af personer 
blot på grund af deres politiske overbevisning?” Det er værd at bemærke, at det 
lille ”blot” i vidt omfang svarede til ordet ”alene”, som i regeringserklæringen af 
30. september 1968 skulle få betydning for forståelsen af erklæringens række- 
vidde. 

Johannes Christiansen (RV) rejste i forbindelse med 1. behandlingen af fi- 
nansloven den 4. november 1952 spørgsmålet om efterretningstjenestens regi- 
streringer. Christiansen ønskede oplyst, hvilken kontrol man fra ministeriets 
side foretog for at undgå, at der skulle ske fejl fra efterretningstjenestens side. 
Han var i særlig grad bekymret for, at borgere, som f.eks. ved deres underskrift 
tilsluttede sig appeller eller protester mod landets udenrigs- og forsvarspolitik, 
skulle blive registreret af PET. Det var så meget desto mere aktuelt, som man 
netop i forhandlingerne om femtekolonneloven var enedes om, at bestemmelsen 
i $ 103, stk. 2, der kriminaliserede deltagelse i parti- eller organisationsarbejde, 
som tilsigtede samarbejde med en fjende, skulle udgå. Christiansen foreslog, at 
ministeren lod foretage stikprøver i kartotekerne på de navne, som havde tilslut- 
tet sig protester mod landets udenrigspolitik, for at se, om de var registreret for 
disse deres lovlige politiske anskuelser og ytringer. Endelig mente Christiansen 
at vide, at man også i hjemmeværnet overvejede muligheden for at indføre hem- 
melige kartoteker.;% 

Da justitsministeren den 13. november besteg Folketingets talerstol for at be- 
svare spørgsmålet, citerede hun den radikale Jørgen Jørgensens ord fra 1947-de- 
batten om nødvendigheden af et efterretningsvæsen.;”” Derpå søgte hun at af- 


364 Ibid., sp. 622 (A. Larsen). 

365 Ibid., sp. 628-629 (Kjeldgaard Iversen). 

366 Ibid., sp. 629 (H. Petersen). 

367 Ibid. 

368 Rigsdagstidende, 104. ord. samling 1952-53, Folketinget, I, sp. 660-661 (Johs. Christiansen). 

dramatisere karakteren af kartotekerne ved at henvise til, at de blot var en form 
for registre, der gjorde det muligt at finde de indsamlede oplysninger, når man 
havde brug for dem.”? Hun forklarede, at der var tale om arbejdskartoteker, og 
sammenlignede dem med de arbejdskartoteker, som politiet benyttede sig af, 
når de undersøgte andre straffesager.” Ministeren mente, at politiet kunne have 
brug for at have opmærksomheden rettet mod personer, der kunne mistænkes 
for at kunne begå ”politiske forbrydelser” i en given situation, og at oplysnin- 
gerne fra dette forebyggende efterforskningsarbejde nødvendigvis måtte regi- 
streres.” Helga Pedersen understregede, at hun til stadighed holdt sig i kontakt 
med PET's ledelse og herigennem blev orienteret om den måde, hvorpå arbejdet 
søgtes gennemført, og hun forsikrede om, at man ikke blev registreret, hvis man 
kritiserede den officielle udenrigspolitiske linje. Hun havde ladet foretage en 
stikprøveundersøgelse blandt de 4.500 underskrivere af appellen fra den 8. ok- 
tober mod Lissabonprotokollen (NATO's Rådsmøde), og resultatet var, at ingen 
registrering havde fundet sted på grundlag af denne adresses underskrifter.” 
Det gjaldt også indbyderne til sådanne adresser. Men her var politiet dog mere 
interesseret, da man var opmærksom på, at sådanne kunne være i forbindelse 
med fremmed magt, uden at dette fremgik klart, og uden at underskriverne var 
klar herover.” 

Den fortsatte debat viste, at der stadig var en udbredt betænkelighed over for 
de politiske kartoteker og PET's virksomhed. Johannes Christiansen foreslog, at 
et rigsdagsudvalg skulle nedsættes af regeringen til at undersøge, hvilke direkti- 
ver, politiet havde fået, og effektiviteten af kontrollen med, om politiet overholdt 
direktiverne.;”; 


370 Ibid., sp. 995-996 (H. Pedersen). 

371 Ibid. 

372 Ibid., sp. 997 (H. Pedersen). 

373 Ibid., sp. 998 (H. Pedersen). 

374 Ibid., sp. 998-999 (H. Pedersen). 

375 Ibid., Kjeldgaard Iversen tilsluttede sig kritikken af tjenesten med en afstandtagen fra, at man for- 
blev i kartoteket efter en negativ undersøgelse. Han mente i øvrigt, at de farlige ikke var dem, som 
åbent tilkendegav deres synspunkter, men derimod dem, som uden at bekende deres ståsted arbej- 
dede under jorden anonymt. Ibid., sp. 1066-1067 (Kjeldgaard Iversen). 

Jutlandia-sagen 


En af de mange sager, der gav anledning til ganske særlig opmærksomhed i Rigs- 
dagen og i dagspressen, berørte en embedsmand, som skulle med hospitalsskibet 
Jutlandia til Korea, hvor der på dette tidspunkt udkæmpedes hårde krigshand- 
linger. Den 2. november 1952 rejste direktør Aage Schoch i Politiken sagen med 
henvisning til justitsministerens bemærkninger i Rigsdagen om, at man kun un- 
dersøgte politiske forhold i forbindelse med straffelovens kapitel 12 og 13. Han 
oplyste, at han havde kendskab til en statsembedsmand, som skulle på mission i 
udlandet, men som på grund af dette ikke-eksisterende register fik at vide, at det 
nok var bedst, at han alligevel ikke kom af sted. Det havde efterfølgende vist sig, 
at oplysningerne i ”spøgelseskartoteket” stammede fra politiets ”urene kilder, 
d.v.s. tilfældig og ondsindet selskabelig sladder””f 

Sagen tog sin begyndelse, da en kriminaloverbetjent ved Københavns Politis 
Afdeling E modtog en underhåndshenvendelse fra en kontakt i sekretariatet for 
Dansk Røde Kors. Denne havde form af en navneliste over de personer, som 
skulle med hospitalsskibets forestående togt til Korea, og kontakten ønskede at 
vide, om der ifølge PET var noget til hinder for, at de pågældende deltog i togtet. 
Kriminaloverbetjenten lod derpå navnene på listen søge i Københavns Politis 
Afdeling E, og konstaterede at én af personerne — den centrale i sagen — var 
kendt som kommunist. Politimanden ringede derpå til sin kontakt. Han med- 
delte dog ikke direkte, at den pågældende var kommunist, men han lod forstå, 
at embedsmanden var ufordelagtigt bekendt, eller at man ikke kunne anbefale 
ham. Han var klar over, at dette ville blive opfattet således, at den pågældende 
var kommunist. Kontakten i Røde Kors gjorde da også klart, at han opfattede 
oplysningerne som alvorlige, og at der ikke kunne være tvivl om, at Dansk Røde 
Kors' præsident ville tage sagen op med det formål at hindre den pågældendes 
deltagelse i togtet til Korea. Kriminaloverbetjenten svarede hertil, at det under 
ingen omstændigheder måtte komme frem, at oplysningerne kom fra politiet. 7 

Kort efter opdagede ledelsen af PET, at Udenrigsministeriet via KE havde 
modtaget oplysning om, som det hed, at den pågældende var kommunist. Brix 
hidkaldte derpå den pågældende kriminalbetjent, som fremlagde en notits fra 
KE fra 21. september 1951, hvoraf det fremgik, at den pågældende var kommunist 


376 Aage Schoch, ”Spøgelseskartoteket”, Politiken, 2. november 1952. 
377 JM, P.O.-sag: "Notits over møde på politiinspektør Haslunds kontor den 15.11. 1952” 17. november 
1952, u. forf., to s. 

og medlem af DKP. Da Brix spurgte, hvilke beviser man havde, svarede krimi- 
nalbetjenten, at når hans kollega i notitsen havde skrevet, at manden var medlem 
af DKP, så var det rigtigt. Vicepolitichefen erklærede hertil, at ”en sådan oplys- 
ning ikke kunne godtages uden nærmere prøvelse”;7? GE afviste samtidig, at den 
pågældende var kommunist. Umiddelbart derpå meddelte PET Udenrigsmini- 
steriet, at der ikke var betænkeligheder ved den pågældendes udsendelse med 
Jutlandia.7? En måned senere tog Røde Kors igen kontakt til kriminaloverbe- 
tjenten og til den kriminalassistent, som var KE's daglige leder, med det formål 
at få belyst, hvorfor der var tale om modstridende oplysninger. De to kriminal- 
betjente meddelte derpå den pågældende person fra Røde Kors oplysningerne 
fra Københavns Politis Afdeling E.; 

Sagen gav anledning til en intern undersøgelse i PET, idet den satte spørgs- 
målstegn ved, om ledelsens instruks om, at der ikke måtte videregives oplys- 
ninger, blev overholdt.” Alex Haslund, som var leder af Københavns Politis Af- 
deling E, forsvarede det passerede, mens Brix oplyste, at justitsministeren ville 
blive orienteret, og at hun derpå muligvis ville udbede sig en forklaring fra Has- 
lund eller den pågældende politimand. Umiddelbart efter den interne under- 
søgelse udarbejdede Brix og Mogens Jensen et brev til justitsministeren, hvoraf 
det fremgik, at den pågældende polititjenestemands handling måtte anses for 
at være en tjenesteforseelse. I det hele taget fremgik det af udkastet, at henven- 
delsen til PET var behandlet korrekt, mens tjenesteforseelsen altså udsprang fra 
Københavns Politi.” 

Den efterfølgende korrespondance mellem PET, KE og Justitsministeriet vi- 
ste, at KE længe havde haft en praksis om, at man over for Røde Kors oplyste, 
om personer, der skulle ansættes eller udsendes, var kendt i KE.” Ifølge Haslund 
havde instruksen af 24. januar 1952 ikke medført nogen ændringer af praksis 
vedrørende videregivelse af oplysninger." Alex Haslund fortsatte med at forkla- 
re, hvorfor man i den københavnske afdeling kunne sidde sådanne retningslinjer 
overhørig: 


378 Ibid., E. Brix til Justitsministeriet, 18. november 1952, s. 1-2. 

379 Ibid., s. 2. Se også notits, 11. august 1952. 

380 Ibid., "Notits over møde på politiinspektør Haslunds kontor den 15.11.1952”, 17. november 1952. 

sens forslag. 

383 Ibid., A. Haslund til Justitsministeriet, 18. november 1952. 

384 Ibid., s. 3. 


Politiets efterretningstjeneste 1945-1968 


115 


116 


GRUNDLÆGGELSEN AF PET 1950-1953 


"Det nævnte cirkulære fastslår alene forsåvidt angår centraladministrationen og 
de dertil knyttede administrationsgrene, at sikkerhedsspørgsmålene er henlagt di- 
rekte til politiets efterretningstjeneste. Forsåvidt angår øvrige områder, f. eks. store 
industriforetagender som Burmeister & Wain 0.1l., med hvilke virksomheder og 
institutioner Københavns politis efterretningsafdeling til stadighed har haft nær 
kontakt, mener jeg mig formelt og reelt berettiget til i et vist omfang at afgive op- 


lysninger om personer, idet dette erfaringsmæssigt er en uomgængelig nødvendig 
forudsætning for, at de pågældende virksomheder og institutioner på sin side er 
villige til at give oplysninger af efterretningsmæssig værdi til politiet” 


Ifølge Brix var det ikke det første tilfælde, hvor han havde søgt at pålægge KE en 
mere restriktiv praksis.' Brix berettede, at han gentagne gange over for Haslund 
havde betonet, at der ikke måtte udleveres oplysninger uden om PET's ledelse for 
at undgå, at personer blev ”belastet”, uden at oplysningernes troværdighed var 
blevet vurderet af ledelsen.” 

Til spørgsmålet om forholdet mellem PET's Centralafdeling og KE føjer sig 
videre spørgsmålet om kvaliteten af de oplysninger, som KE i første omgang 
havde bygget sin vurdering på, og om hvorvidt de oplysninger, som lå i central- 
kartoteket og i KE's arbejdskartoteker, var ajour og overensstemmende. Under- 
søgelserne i den konkrete sag viste, at oplysningerne om, at den pågældende 
embedsmand skulle være kommunist, byggede på udsagn fra en officer og en 
kilde, der byggede sin vurdering på det forhold, at embedsmanden var velvilligt 
indstillet over for kommunisterne på arbejdspladsen. 

Allerede den 16. november 1952 var direktør Schoch tilbage med en ny kritik 
af ministersvaret. Han påpegede, at denne sagesløse embedsmand havde stået 
opført i politiets hemmelige kartotek som samfundsfarlig, og at politiet tyde- 
ligvis havde bygget sine oplysninger på ondsindet sladder og forkerte oplysnin- 
ger. Han gjorde også opmærksom på, at ministerens synspunkter vedrørende 
arbejdskartoteker betød, at enhver kunne blive opført i et arbejdskartotek.” 


385 Ibid., s. 3. Understregning med blyant formentlig ved justitsminister Helga Pedersen. 

Helga Pedersen og partiformændene 


Statsminister Erik Eriksen meddelte på et ministermøde den 27. november 1952, 
at den radikale Jørgen Jørgensen havde givet udtryk for et ønske om en forhand- 
ling om de hemmelige kartoteker. Eriksen mente, at det måtte klares ved den tra- 
ditionelle metode, hvorved partiformændene indkaldtes til orientering.” Helga 
Pedersen forberedte hurtigt en orientering. Der blev taget kontakt til den norske 
regering for at indhente oplysninger om, hvordan PET's norske søstertjeneste, 
POT, havde grebet en lignende sag an, og Helga Pedersen mødtes med sin norske 
kollega for af denne at lade sig informere om praksis.” 

Ministeren lod endvidere vicepolitichef Ernst Brix udfærdige en længere over- 
sigt over sine forholdsregler siden udnævnelsen til PET-chef. Den 18 sider lange 
og grundigt gennemredigerede redegørelse er værd at referere i en vis detalje, 
idet Brix heri udfoldede PET's praksis med hensyn til overvågning, registrering 
og videregivelse af oplysninger. Brix understregede på ny, at ingen oplysninger 
måtte videregives uden sanktion fra chefen, at oplysninger nøje måtte prøves, og 
at det var op til den rekvirerende myndighed at drage konsekvenserne af de fra 
PET videregivne oplysninger. Brix understregede endvidere, at oplysninger ikke 
måtte bygge på de ofte summariske specialkartoteker, men måtte støtte sig til 
akterne.” Vicepolitichefen forsikrede, at han over for tjenesten havde fremhæ- 
vet, at retsplejelovens bestemmelser om indgreb i meddelelseshemmeligheden 
og lignende skulle overholdes nøje, og han tilføjede, at PET under hans embeds- 
periode ikke havde benyttet sig af telefonaflytninger uden retskendelse. 

Brix gjorde i dokumentet rede for PET's arbejdsområder. Her fremgik det, 
at tjenestens indhentning af personoplysninger på danske kommunister var 
ekstensiv: 


"Man søger at følge partiets (herunder kvinde- og ungdomsafdelingers) organisa- 
toriske opbygning, økonomi, politik, propaganda og presse samt arbejdsmetoder, 
herunder møder, demonstrationer, strejker, aktioner m.v. Det søges oplyst, hvilke 


390 Ministermødeprotokol, 27. november 1952, kl. 12,00. 

enkeltpersoner, der har sluttet sig til den kommunistiske ideologi og om det er 
pålagt den enkelte særlige opgaver, og da hvilke,”4 


Brix understregede, at de såkaldte frontorganisationer blev underkastet en særlig 
overvågning, da de — om end de fremtrådte som officielt ikke-kommunistiske — 
havde et så stærkt kommunistisk islæt, at de reelt var kommunistisk styrede i den 
forstand, at de fra Moskva udsendte direktiver blev fulgt af frontorganisationer- 
ne. Her hed det dog, at den primære interesse var organisationernes tilblivelse, 
politik og metoder, mens enkeltpersoner kun havde interesse for så vidt, som de 
kunne betragtes som de egentlige ledere af den førte politik (og dermed formo- 
dedes at være kommunister). Et andet arbejdsfelt var modvirkning af kommuni- 
stisk infiltration i statens, kommunernes og visse private virksomheders livsvig- 
tige institutioner. Fra en række myndigheder modtog og bearbejdede tjenesten 
hver måned hen ved 2.000 forespørgsler om, hvorvidt bestemte personer var 
egnede til beskæftigelse i sensitive stillinger. De fleste kunne besvares negativt, 
dvs. at der ikke fandtes nogen belastende oplysninger om de pågældende. Andre 
måtte underkastes en nærmere undersøgelse — enten fordi der var tale om ar- 
bejde af fortrolig karakter (jf. Danmarks forpligtelser overfor Atlantpagten) eller, 
fordi tjenesten lå inde med oplysninger, som krævede nærmere undersøgelse.” 

Brix forklarede, at tjenesten lå inde med en samling gamle specialkartoteker 
eller arbejdskartoteker, hvis oplysninger man på det pågældende tidspunkt ikke 
længere kunne nære tillid til. Ifølge Brix bestod problemet i, at tjenestens hoved- 
kartotek, der fungerede som journal, efter iværksættelsen af kommunistregistre- 
ringen i 1948 var blevet suppleret med et antal special- eller arbejdskartoteker. 
Disse kartoteker indeholdt kort på personer og organisationer, der skønnedes at 
være af særlig efterretningsmæssig interesse. Det var Brix' vurdering, at nogle af 
specialkartotekerne indeholdt navne, der ikke var af interesse for tjenesten, og at 
oplysningerne på kortene var for summariske til at danne grundlag for bedøm- 
melse af en sag. Han havde derfor indført den praksis, at specialkartotekerne 
kun måtte benyttes som journal, og at en bedømmelse skulle ske på grundlag af 
oplysningerne i sagens akter.”? PET indsamlede, akterede og videregav oplys- 
ninger om personer, som man mistænkte for at være kommunister, med henblik 
på at udelukke disse fra sensitive eller centrale stillinger i stat, kommune eller 

livsvigtige virksomheder. Men Brix" redegørelse føjer det til billedet, at PET's le- 
delse efter alt at dømme har været sig de mulige konsekvenser af de videregivne 
oplysninger bevidst og har bestræbt sig på at sikre, at sådanne oplysninger var 
sikre. Når Brix ikke straks lod specialkartotekerne destruere, hang det sammen 
med, at disse udgjorde den eneste virksomme indgang til de tidligere behand- 
lede sager.” 

Brix tog udgangspunkt i femtekolonneloven i sin afgrænsning af de person- 
grupper, som tjenestens virke først og fremmest måtte rette sig imod. Det dre- 
jede sig om personkredse, der — med Brix" formulering — satte deres ideologiske 
overbevisning højere end deres loyalitet over for fædrelandet (dvs. kommuni- 
ster) og udlændinge, der ikke følte loyalitet over for Danmark (f.eks. borgere fra 
østblokken). Gennem observation og andre metoder søgte tjenesten at konsta- 
tere, om de pågældende var involveret i undergravende virksomhed.” 

Justitsminister Helga Pedersens tilsvarende redegørelse var formentlig udar- 
bejdet med henblik på en orientering af det snævre sikkerhedsudvalg og blevien 
lettere redigeret version benyttet til at orientere partiformændene.” Justitsmi- 
nisteren indledte sin redegørelse med at betone, at hun og det snævre regerings- 
udvalg var blevet holdt orienteret om politiets efterretningstjenestes arbejde ved 
jævnlige mundtlige forhandlinger med Brix. Hun tog dog et enkelt forbehold, 
idet hun nævnte, at hun som minister ikke kunne følge enkeltsager, som ikke 
særligt var blevet hende forebragt. Hun henviste til de sager, der var blevet rejst, 
og som havde vist, at der kunne begås fejl, og at der kunne være grundlag for nye 
retningslinjer.” 

Helga Pedersens redegørelse støttede sig på Brix” memorandum med længere 
parafraser eller citater. Der blev ikke lagt skjul på PET's særlige overvågning af de 
danske kommunister, og ministeren henviste eksplicit til Brix" oplysninger om, 
at man søgte ”oplyst, hvilke enkeltpersoner, der har sluttet sig til den kommuni- 
stiske ideologi” (denne passage er markeret med rød dobbeltstreg i margenen 


397 Ibid., s. 12. Om de tidlige specialkartoteker se Kommissionens beretning bind 6 om PET's overvåg- 
ning af Danmarks Kommunistiske Parti 1945-1989. 

398 JM, P.O.-sag: ”Politiets Efterretningstjeneste”, 1. december 1952, s. 13-14. 

399 JM, P.O.-sag: Redegørelse u. titel, u. forfatter, og u. dato, 18 s. Det fremgår af indholdet, at dokumen- 
tet er fra ultimo december 1952, og at det stammer fra Helga Pedersens hånd. Papiret må opfattes 
som et udkast til redegørelsen for partiformændene. På side 18 f.n. står: ”Overfor partiformændene 
mener jeg, at jeg vil kunne meddele det væsentlige indhold af den redegørelse, jeg her har givet med 
enkelte udeladelser og forkortelser” Ibid., s. 18. 

400 Ibid., s. 1. 

samt et NB). Også oplysningerne om frontorganisationerne, og at interessen for 
enkeltpersoner for så vidt kun gjaldt dem, som måtte opfattes som ledere af den 
førte politik, blev trukket frem. Derimod var det ganske vist medtaget i ministe- 
rens manuskript, at man samarbejdede med fremmedpolitiet, overvågede frem- 
mede legationer samt, at man havde opbygget de mange special-kartoteker, men 
ved disse passager havde ministeren i margenen markeret et ”// partiformænde- 
ne”. Der blev stedse i redegørelsen lagt vægt på de særligt strenge forskrifter med 
hensyn til videregivelse af oplysninger. Et særligt afsnit af ministerens fremlæg- 
gelse drejede sig om hensynet til Danmarks stilling i NATO-samarbejdet. Hun 
forklarede her nødvendigheden af, at Danmark havde en sikkerhedsgodkendel- 
sesprocedure for personer, som skulle arbejde med dokumenter, der i NATO 
var klassificeret. Det fremgik, at også betydelige civile områder var berørt af for- 
svarsmæssige hensyn, og af den danske interesse i at kunne levere produkter til 
det militære beredskab for NATO.” Forudsætningen for dette var imidlertid, 
at man kunne sikre sig, at de danske statsborgere, der fik adgang til fortrolige 
oplysninger, (igen med Brix' formulering) ikke satte deres ideologi højere end 
deres nationale pligt.” 

Ministeren argumenterede kraftigt imod, at man skulle destruere de indsam- 
lede oplysninger — ikke mindst sådanne, som var resultat af negative undersøgel- 
ser, hvor intet belastende var fremkommet om en person — og i stedet støtte sig 
til løbende undersøgelser: 


"Hvis man først iværksætter en undersøgelse, når faren er akut, vil det oftest 
være for sent. Derfor er det nødvendigt for efterretningstjenesten i tide at være 
opmærksom på alle, der har sluttet sig til en ideologi — som f. eks. den kommuni- 
stiske. Man kan ikke vente med at interessere sig for de enkelte medlemmer af et 
parti, der bekender sig til en sådan ideologi, indtil der foreligger oplysninger, der 
indicerer, at den pågældende er farlig. En undersøgelse af et partimedlems forhold 
giver ganske vist i langt de fleste tilfælde til resultat, at det må anses for usandsyn- 
ligt, at dette medlem deltager i noget ulovligt, men efterretningstjenesten må regne 
med muligheden for, at han en dag kan blive benyttet som spion, kurer, sabotør 
eller lignende. Der vil imidlertid normalt ikke være nogen rimelig mulighed for i 
tide at blive opmærksom herpå, medmindre man til stadighed centralt samler og 
bearbejder alle om den pågældende foreliggende oplysninger, selv om disse ikke 


401 Ibid., Vedr. partiformændene s. 2 hedder det om de fremmede legationer '..behøver vel ikke næv- 
nes for partiformændene.., samt s. 3 og s. 5. 
402 Ibid., s. 10. 

isoleret betragtet synes særligt betydningsfulde. Sammenlagt kan de give et bil- 
lede, der påkalder skærpet opmærksomhed7”4% 


Alle oplysninger var således af betydning for at vurdere en persons tilforladelig- 
hed, og sikkerhedsundersøgelser foretaget gennem forespørgsel til den enkelte 
politikreds gav ikke et tilstrækkeligt værn. Ministeren konkluderede derfor, at 
man fremdeles burde lade PET indsamle oplysninger om alle, der var medlem- 
mer af kommunistiske organisationer, eller om hvem man måtte antage, at de var 
kommunister, om end man ikke havde sikker viden om, at de var medlemmer 
af kommunistiske organisationer. I parentes hedder det tilføjende: ”Politiet vil 
således i et vist omfang kunne have grundlag for at samle oplysninger om kom- 
munistiske sympatisører” Til gengæld var Helga Pedersen mere tvivlende over 
for, om man burde registrere medlemmer af kommunistiske frontorganisationer. 
Men det var nødvendigt at følge disse foreninger, da de måtte anses for redskaber 
for østblokken i den kolde krig. Ministeren medgav, at medlemmer af sådanne 
organisationer hurtigt måtte indse, at der var tale om konspirativt arbejde, og at 
mange af disse ikke-kommunistiske medlemmer måtte anses for mulige emner 
for hvervning som meddelere for de østlige efterretningstjenester, men hun kon- 
kluderede, at tjenesten næppe burde registrere medlemmerne af sådanne orga- 
nisationer (her var med pen tilføjet: ”de menige”). 

Det fremgår af ministerens redegørelse, at mens kommunisterne (og perso- 
ner mistænkt for at være kommunister) var under overvågning, ønskede man at 
forsikre partiformændene om, at politisk aktive borgere af ikke-kommunistisk 
observans ikke blev gjort til genstand for politisk overvågning og registrering. 
Helga Pedersen forsikrede således, at hun ville indskærpe, at efterretningstjene- 
sten ikke skulle interessere sig for enkeltpersoner i ikke-kommunistiske fredsak- 
tiviteter;””” 

Ministeren oplyste, at der ikke var givet nogen form for oplysning fra PET til 
tyske myndigheder.” Hun søgte her at mane den frygt i jorden, som var opstået 
som følge af en række avisartikler om visumvanskeligheder i forbindelse med 


403 Ibid., s. 12-13. 

404 Ibid., s. 14. Ministeren har konsekvent gennemrettet manuskriptet således, at frontorganisationer er 
ændret til støtteorganisationer. 

405 Ibid., s. 15. Teksten er ændret fra: '..vil der selvsagt kunne være anledning for efterretningstjenesten 
til at være opmærksom på og følge sådanne foreteelser..” til det blidere '….så vil efterretningstjene- 
sten kende deres eksistens. Ibid. 

406 Jf. følgende afsnit. 

danske statsborgeres indrejse i Vesttyskland. Hun betonede, at de kritiske sager, 
som fra tid til anden kom frem, først og fremmest måtte søges reduceret ved, at 
videregivelse af oplysninger fra PET blev centraliseret og kontrolleret fra ledel- 
sens hånd. 

Justitsministeren lovede i denne forbindelse at stoppe de huller, som måtte 
være i systemet, og som rummede mulighed for, at oplysninger kunne omgå 
PET's ledelse på vej fra tjenestens arkiver til andre myndigheder og aktører. I før- 
ste omgang drejede det sig om i rundskrivelser til politimestrene at indskærpe, 
at oplysninger fra PET kun måtte videregives via PET's ledelse. Dernæst drejede 
det sig om, at der i Københavns Politis Afdeling E synes at have eksisteret en 
”genvej” for oplysninger, idet ledelsen af Afdeling E mente sig beføjet til at vide- 
regive oplysninger uden at høre centralledelsen.:” 

Videre var det ministerens opfattelse, at ordningen med hensyn til Hjem- 
meværnet måtte ændres. Her fremgik det, at Hjemmeværnet i visse politi- 
kredse lokalt havde forespurgt PET om personoplysninger. Fremover måtte 
Hjemmeværnet, mente Helga Pedersen, rette henvendelse til de militære efter- 
retningsorganer, som så centralt måtte rette en henvendelse til PET. Endelig 
fremgik det, at der med henblik på at holde arbejdspladser frie for kommunistisk 
infiltration (som det hed) var videregivet oplysninger på lokalt plan. Også denne 
virksomhed måtte ophøre, mente ministeren, og tilføjede lidt uklart: ”Skal denne 
opgave løses, må det normalt ske uden politiets medvirken” 

Der var altså tale om en fremstrakt hånd til de partiformænd, som måtte 
føle anledning til betænkeligheder ved PET's virke på det politiske område. Det 
fremgik da også af, at ministeren videre lovede at sørge for en udrensning af 
overflødigt stof fra arkiverne, og for at registrering af enkeltpersoner blev modi- 
ficeret i overensstemmelse med det sagte. Derimod afviste ministeren ideen om 
at indsætte et kontrolorgan af permanent eller midlertidig karakter.” Der blev 
henvist til, at den politiske kontrol var blevet udøvet ved, at ministeren og en 


407 Ibid., s. 16-17. 

408 Ibid., s. 17-18. 

409 JM, P.O.-sag: redegørelse u. titel, u. forfatter, og u. dato, 18 s., s. 18. Tanken om en kontrolkomité 
havde været fremme i pressen med bl.a. overvejelser om et organ sammensat af rigsdagsmænd eller 
dommere. Ministerens begrundelse for afvisningen var: 'Det vil være uforeneligt med den pligt til 
hemmeligholdelse, som Danmark har overfor udlandet, og vil ikke kunne tage ansvaret bort fra 
justitsministeren og regeringer, Ibid. 

snævrere kreds af ministrene var blevet holdt orienteret af PET's ledelse.”? Kon- 
kluderende havde ministeren eller departementet i talemanuskriptet i margenen 
anført, at: ”Ministerudvalget maa være kontrol nok, jvf. Norge” 


Opfølgning 


Der er ikke i arkivet efterladt et referat af mødet mellem ministeren og parti- 
formændene. Et ark af formentlig Brix” håndskrevne notater fra mødet er imid- 
lertid bevaret. De nedfældede kommentarer giver indtryk af, at det var påtræn- 
gende nødvendigt at værge sig mod en kommunistisk infiltration der ville kunne 
lamme landet i tilfælde af en konfrontation med Sovjetunionen. Viggo Starcke 
omtalte angiveligt, at et stort kraftværk havde over 50 % kommunister blandt de 
ansatte, mens storebæltsoverfarten ligeledes skulle være bemandet med mange 
kommunister. Det synes, som om Jørgen Jørgensen har udtrykt skepsis over for 
dette udsagn. Han omtalte fejlagtige lokale oplysninger og faren ved at holde folk 
ude fra stillinger. Jørgensen synes at have argumenteret for, at kommunisterne 
skulle have lov at hverve tilhængere, og at være fremkommet med en formule- 
ring om, at 1.000 kommunister heller ikke kunne være så farlige. Starcke svarede 
åbenbart under henvisning til livsvigtige værker, og at ”1000 kommunister øde- 
lægger København”. Andre henviste til erfaringen den 9. april 1940 og til natio- 
nalt livsvigtige funktioner. Karl Olsen, som var formand for den konservative 
rigsdagsgruppe, henviste til forsøgene på at undgå infiltration i 1940. Udenrigs- 
minister Ole Bjørn Krafts indlæg var noteret med stikord som civil krig, kom- 
munister forbundne med militær krig og ”nødvendigt at følge K”. Jørgen Jørgen- 
sens sidst noterede indlæg lød i Brix” notits: ”.ikke noget imod, at man følger 
navnlig — dem, der staar i Spidsen!”»> 


410 JM, P.O.-sag: Helga Pedersens redegørelse (anført foroven: Ludvigsens udkast). s. 1. I margenen 
var med blyant anført: 'Hyppigere møder kunne være afholdt. Fremtiden?" Ibid. Der findes ingen 
referater fra møder mellem PET's ledelse og ministre fra VK-regeringen i årene 1950-52. 

41 Ibid., s. 18. 

412 PET, ujournaliseret: læg partiformandsmødet d. 8. januar 1953, bilag 7, fragment, udateret, forment- 
lig Brix” håndskrift. Tilsyneladende har Brix således deltaget i partiformandsmødet. En interessant 
detalje er bilag 8 sammesteds, som er en konvolut med en iturevet seddel, som er limet sammen, 
samt et forsøg fra PET's side på at tyde sedlen. Sedlen stammer formentlig fra en mødedeltager, 
som har benyttet den til stikord, og efter mødet revet den itu og bortkastet den. Optegnelser er 
stikordsagtige: ”Hvad kontrol med de grundlæg [?] forpligtelser som NATO -, Kontrol Karthotek, 

Disse brudstykker formidler naturligvis ikke noget nuanceret billede af dis- 
kussionen. Notaterne er vanskelige at tyde og telegramagtige, og der er klart tale 
om et fragment af mere udførlige notater. Men det fremstår utvetydigt, at de 
radikale nærede betænkeligheder ved til dels overvågningen, men især ved de 
konsekvenser den måtte kunne få for kommunister ansat på livsvigtige værker 
og i nationale nøglefunktioner. Det fremgår også, at der fandtes en stærk bekym- 
ring for det, der opfattedes som kommunistisk infiltration. 

Den 31. marts 1953 fulgte justitsministeren i et brev til Brix op på bl.a. Jutlan- 
dia-sagen. Hun anmodede vicepolitichefen om at lade Københavns Politis Afde- 
ling E og politikredsene forstå, at ingen oplysninger måtte videregives, hverken 
officielt eller under hånden til andre end danske politimænd, der arbejdede med 
efterretningsopgaver, med mindre der fra vicepolitichefen var givet tilladelse 
dertil.” Brix fulgte op på sagen den 10. april i et brev til politidirektøren i Køben- 
havn" og i breve til politimestrene i kredsene rundt om i landet. Sidstnævnte 
blev endvidere instrueret om, at de ikke måtte videregive belastende oplysninger 
til Hjemmeværnets distriktsudvalg. Derimod var det fortsat udtrykkeligt tilladt 
at give distriktsudvalgene ”negative” oplysninger, dvs. at en potentiel hjemme- 
værnsmand ikke var ufordelagtigt bekendt i PET, 

Allerede den 18. november 1952 havde Brix i øvrigt som opfølgning på fol- 
ketingsdebatten om de hemmelige kartoteker skrevet til chefen for Københavns 
Politis Afdeling E, politinspektør Haslund, og anmodet ham om at genoptage 
personundersøgelserne i det hidtidige omfang. Brix fandt det naturligt, at Kø- 
benhavns Politis Afdeling E havde været yderst forsigtig med personforespørg- 
sler fra Forsvaret og offentlige myndigheder, mens man afventede justitsmini- 
sterens svar på forespørgslerne i Folketinget. Da ministerens svar forelå, fandt 
vicepolitichefen imidlertid, at tingene var sat på plads — herunder at hun havde 
ladet forstå, at der blev foranstaltet pålidelighedskontrol med visse tjenestemænd 
og andre betroede folk i offentlig virksomhed.”? 

Ministeren strammede tilsynet med PET gennem de første måneder af 1953. 
Der blev således fra februar til maj afholdt fire møder mellem Helga Pedersen, 


[?]o 000 kart. kort, hver gang der, blev spurgt, blive staaende”. Flere af punkterne er overstregne. 
Ophavsmanden til sedlen er ukendt. 

413 PET, administrativ sag: Helga Pedersen til Brix, 31. marts 1953. 

414 PET, administrativ sag: genpart, Brix til politidirektøren, 10. april 1953. Påtegn. MJ. 

415 Ibid. 

416 PET, administrativ sag: Koncept, Brix til A. Haslund, 19. november 1952, påtegnet OS, samt påteg- 
net ”III + henl. 21.11.-52 OS”. 

departementschef Vilhelm Boas, Brix og Mogens Jensen. Dagsordenen mindede 
på mange måder om den, der anvendtes i de senere møder i Regeringens Sik- 
kerhedsudvalg og Embedsmændenes Sikkerhedsudvalg. Der var tale om, at Brix 
i store træk gennemgik de vigtigste af de løbende sager, hvoraf de fleste havde 
relation til kommunisterne eller til kommunistiske frontorganisationer. Mini- 
steren synes derudover at have viet særlig opmærksomhed til planerne om reor- 
ganiseringen af tjenestens kartotekssystem til et såkaldt tromlesystem. Desuden 
drøftede man etableringen af en særlig observationstjeneste. Endelig drøftede 
man også visse spørgsmål vedrørende forholdet til udlandet og de udenlandske 
tjenester.” 

Brix meddelte ministeren, at man i PET havde indført et nyt registratursy- 
stem den 1. januar 1953, og at alle nye sager blev registreret på dette system. Det 
hidtidige arkiv ville blive gennemgået med henblik på nyklassificering og kas- 
sation. Han meddelte, at et stort antal kort — dvs. personregistreringer — og akter 
var blevet kasseret. Brix benyttede imidlertid også lejligheden til at anmode om 
mere personale, ikke mindst to nye fuldmægtige til arbejdet med nye sikker- 
hedsregler for myndighederne osv.” Den 26. maj oplyste Brix, at 22.000 kort var 
blevet omskrevet. Hvor mange personregistreringer der skjulte sig bag disse tal, 
er svært at vurdere. Men interessen samlede sig også om kartoteket hos Køben- 
havns Politis Afdeling E, hvis kort ligeledes måtte omskrives og placeres på det 
nye tromlesystem.”? 

Departementschefen og kontorchef Ludvigsen mødtes med politiinspektør 
Haslund fra Københavns Politis Afdeling E den 30. juni 1953. Haslund gav em- 
bedsmændene en grundig redegørelse for KE's kartotek og dets funktioner mv. 
Kartoteket havde karakter af et internt arbejdsredskab for Storkøbenhavn for- 
delt på personer og gader. De enkelte kort rummede et kort sagsresumé og en 
henvisning til den pågældendes sagsakt. De særligt belastede personers kort var 
markeret med at stort A, mindre med et B osv. For mange personers vedkom- 
mende fandtes der ikke noget bogstav, men kortet fik alligevel lov til at stå og 
samle oplysninger til vurdering af personen. Kartoteket var oprettet i 1948, men 
rummede en del ældre oplysninger. Der var cirka 30.000 personer opført på 


417 JM, P.O.-sag: Møde hos justitsministeren den 16. februar 1953; Møde mandag den 30. marts 1953 hos 
justitsministeren; Mødereferat 4. maj 1953; Møde hos justitsministeren den 26. maj 1953. 

418 JM, P.O.-sag: Møde mandag den 30. marts 1953 hos justitsministeren og Mødereferat 4. maj 1953. 

419 JM, P.O.-sag: Møde hos justitsministeren den 26. maj 1953. Tromlesystemet er nærmere beskrevet 
senere i dette bind samt i bind 3. 

kortene, og heraf mente Haslund, at højst 1.000 personer var markeret med et 
A. Kortene rummede oplysninger om kommunisterne, men også vedrørende 
danske nazister og det tyske mindretal.”” 

Haslund forklarede, at kortene ikke dannede grundlag for oplysninger udad- 
til, idet sådanne efter instruksen ikke blev givet fra politiinspektørens embede. 
På den anden side erklærede han også, at der blev rettet cirka 50 forespørgsler 
til kartoteket om dagen. Efterprøvning af oplysningerne fandt ikke altid sted, 
idet KE — som det fremhævedes — kun skulle indsamle, men ikke vurdere det 
indsamlede materiale til evt. videregivelse. Klassificeringen med betegnelsen A 
skete ved Haslunds bestemmelse, og denne skulle orienteres om alle oplysninger, 
som påførtes A-kort.:” 

De to embedsmænd besigtigede endelig afdelingen og stiftede stikprøvevis 
bekendtskab med kartoteket og aktmapperne.””> Af kontorchefens overleverede 
notater fra mødet fremgår der et par ekstra interessante oplysninger. Oplysnin- 
ger til kartoteket tilgik først og fremmest KE via avisoplysninger og kontakter. 
Efter stikordene vedrørende det forhold, at KE kun indsamlede, men ikke vurde- 
rede oplysninger til videregivelse, står: ”Indskærpet”. Endelig fremgik det også af 
de sparsomme notater, at abonnenter på Land og Folk blev oprettet på kort, men 
de fleste var allerede kendt i forvejen.” PET modtog løbende genparter af KE's 
indberetninger, og efter sagsbehandlingen i registraturen, hvor de indberettede 
personer og organisationer alt efter oplysningernes vigtighed blev registreret på 
tromlen og indført i arbejdskartoteker, blev indberetningerne lagt på de rele- 
vante sagsakter (person- og emnesager). 


420 JM, P.O.-sag: Den 30. juni 1953, to s. referat u. forf. 

421 Ibid. 

422 Ibid. 

423 JM, P.O.-sag: Gult konceptpapir: "Notat: 30/6- 53, Møde m. Haslund, u. forf., u. dato. 

4. NATO OG DET VESTLIGE 
EFTERRETNINGSSAMARBEJDE 


Forpligtelser som følge af NATO-medlemskabet 


Efterhånden som Atlantpagten begyndte at opbygge sin organisation og det 
sikkerhedspolitiske og militære samarbejde, begyndte de sikkerhedspolitiske 
konsultationer inden for pagten at inddrage PET. ++ Ser man tilbage på reorga- 
niseringen af politiets efterretningsvirksomhed i 1950-51, forekommer det nær- 
liggende, at det ikke mindst var med henblik på den politisk betydningsfulde 
internationale dimension af sikkerhedsarbejdet, at man havde ønsket en kon- 
centration af den politiske kontrol, direkte adgang til statsministeren og mulig- 
hed for rapport til et lille ministerudvalg.”” Her lå altså i støbeskeen en stærk po- 
litisk kontrol med tjenestens internationale forbindelser. Med VK-regeringens 
organisation var denne dimension knyttet til de ressortansvarlige ministre, dvs. 
justitsministeren og udenrigsministeren og til en koordination mellem disse. 
Hovedvægten i samarbejdet mellem PET og udlandet lå endnu i 1952 på det 
bilaterale plan. Kontakter til de nordiske lande, til britiske og amerikanske tje- 
nester og for så vidt også til de franske, belgiske og hollandske tjenester var al- 


424 Nærværende afsnit beskriver konsekvenserne af allianceforpligtelsen med hensyn til den politiske 
kontrol med PET. For en dybdegående beskrivelse af PET og det internationale samarbejde se 
Kommissionens beretning bind 4. 

425 I Steinckes erindringer findes en lille antydning af den internationale dimension: '..det drejede sig 
om en koordination af militærets og politiets efterretningsvæsen med en selvstændig leder, der 
havde direkte referat til et særligt ministerudvalg, som vilde kunne følge arbejdet også med hensyn 
til international kontakt? K.K. Steincke, Påen igen, s. 150. Om reorganiseringen i en international 
kontekst se også: Thorsten Borring Olesen og Poul Villaume, I blokopdelingens tegn. Dansk uden- 
rigspolitiks historie, bind 5 (Danmarks Nationalleksikon, 2005), s. 228. 

lerede funktionelle, da Ernst Brix overtog ledelsen af det nydannede PET. Da 
Ernst Brix i december 1952 for ministeren udfærdigede sin redegørelse for PET's 
arbejde, benyttede han sig af lejligheden til også at fastslå retningslinjerne for 
PET's forhold til udlandet. Det fremgik, at kontakten til udenlandske tjenester 
blev varetaget af ledelsen, at den byggede på personlige kontakter, og at man nøje 
vurderede behovet for oplysninger og beskyttelsen af danske borgere.”? 

Brix oplyste, at PET i forbindelse med visumforespørgsler til tider og til en- 
kelte lande videregav oplysninger om danske statsborgere. Sådanne forespørgs- 
ler havde i reglen den form, at der blev henvist til visse oplysninger, som det 
pågældende lands legation lå inde med, og så kunne PET i visse tilfælde be- 
kræfte eller uddybe disse oplysninger. Forespørgslerne var i vidt omfang mo- 
tiveret af presseomtale af den person, som søgte visum. Brix mente, at PET's 
oplysninger i mange tilfælde ligefrem havde bidraget til at lempe visumvilkårene 
for de pågældende.” Han benyttede sig også af lejligheden til at betone vilkå- 
rene for det internationale efterretningsarbejde, idet han oplyste, at det var en 
forudsætning, at samarbejdet blev holdt ”strengt hemmeligt”. Hvis samarbejdet 
blev afsløret, ville det straks blive afbrudt, hvilket ville gøre ”ubodelig skade” på 
PET's arbejde.”? Hermed havde Ernst Brix i ikke ringe grad formået at forme 
rammebetingelserne for PET's internationale relationer, således at han selv — el- 
ler i det mindste embedet — ikke alene var vogter for videregivelse af oplysninger 
til udenlandske tjenester, men også garant for den tillid, som PET måtte nyde 
fra de samarbejdende tjenesters side. Han benyttede sig også af lejligheden til at 
betone vilkårene for det internationale efterretningsarbejde, idet: 


". det fra udenlandsk side hele tiden har været en forudsætning for forbindelsen 
til mit embede, at samarbejdet og genstanden for dette holdes strengt hemmelig. 
Skulle denne forudsætning briste, må jeg forvente, at al forbindelse til mit embede 
vil blive afbrudt til ubodelig skade for arbejdet, som i hvert fald indtil nu hovedsa- 
gelig har været til betydelig fordel for danske interesser”+? 


Han advarede hermed mod, at man politisk skulle søge oplysning om PETs sam- 
arbejde med udlandet. Dette vink blev registreret af departementet. I kontorche- 


426 JM, P.O.-sag: E. Brix: Notits, 1. december 1952, 3. s., u. titel. Klassificeret yderst hemmeligt, s. 1. 
427 Ibid., s. 2. 
428 Ibid., s. 3. 
429 Ibid., s. 3. 

fens udkast til justitsminister Helga Petersens redegørelse til hendes ministerkol- 
leger er ovenfor citerede passage uden indholdsmæssige ændringer gået direkte 
ind i talemanuskriptet. Passagen er anmærket med fed blyant og vedføjet den 
konklusion, at: ”NB dvs taler imod kontrolorgan”. Udkastet var tilføjet den op- 
lysning, at Udenrigsministeriets direktør Svenningsens opfattelse var, at: ”..Helt 
udelukket med et saadant kontrolorgan”. +? 

Endelig var det et tilbagevendende tema, at Brix, i det omfang det var mu- 
ligt, søgte at stive regeringens holdning af med hensyn til en hård linje over for 
frontorganisationer. Muligvis blev denne tendens bestyrket af det tætte samar- 
bejde mellem PET og Udenrigsministeriet, hvor der var enighed om at holde 
Danmark på en stærkt NATO-orienteret linje. Samme dag som mødet med par- 
tiformændene den 8. januar 1953 orienterede Brix departementschef Boas i Ju- 
stitsministeriet om visse andre landes ordninger med hensyn til proceduren for 
afskedigelse af politisk upålidelige tjenestemænd. I tilslutning hertil fandt Brix 
anledning til at fremhæve et bestemt allieret land som eksempel på, at et med- 
lemskab af kommunistiske frontorganisationer betragtedes som et så alvorligt 
forhold, at tjenestemanden ikke kunne forblive i sin stilling. Tilsvarende forhold 
gjaldt i andre europæiske lande. Desuden kritiserede han, at ministeren over 
for partiformændene havde givet udtryk for, at medlemmer af frontorganisatio- 
ner ikke kunne registreres.” Brix præciserede her, at når hans egen redegørelse 
omtalte sådanne medlemmer som uden interesse, så var det i den forstand, at de 
ikke aktuelt ansås for farlige. Men det var ikke hans hensigt at give udtryk for, at 
de ikke burde registreres. 

Et videre spørgsmål i denne sammenhæng er motiverne bag den politiske 
overvågning, som fandt sted i PET-regi. Skyldtes prioritering og retningslinjer 
for tjenestens arbejde udelukkende hensyn til specifikt danske sikkerhedshen- 
syn, eller blev de danske efterretningsaktiviteter også påvirket af krav, forpligtel- 
ser og prioriteringer fra alliancesamarbejdet i NATO i disse år? 

At PET's opgaver også var påvirket af medlemskabet af NATO, kan ikke over- 
raske. Dette udspringer alene af det forhold, at der i alliancen fandtes fælles in- 


430 JM, P.O.-sag: Helga Petersens redegørelse (anført foroven: Ludvigsens udkast), s. 16. Oplysningen 
vedr. Svenningsen s. 18. 

431 PET, ujournaliseret: læg vedr. partiformandsmødet d. 8. januar 1953, bilag 5, Brix til Boas, 8. januar 
1953. 

432 Ibid., s. 2. 

433 Ibid. 

stitutioner, fælles beslutningsprocesser og fælles militær planlægning, som alt 
sammen rummede mange informationer af sikkerhedsmæssigt følsom karakter. 
Medlemslandenes adgang til NATO-organisationens dokumenter krævede, at 
disse måtte forpligte sig til at opretholde et for helheden tilfredsstillende sikker- 
hedsniveau. Under Det Nordatlantiske Råd blev der etableret et vist samarbejde 
med hensyn til en koordinering af dokumentsikkerhed, sikkerhedsclearing af 
personel med adgang til sådanne dokumenter osv. Dette spillede en ikke uvæ- 
sentlig rolle som baggrund for en del af PET's overvågningsaktiviteter. Ernst Brix 
henviste til NATO-forpligtelser, da han i december 1952 redegjorde for tjenestens 
arbejde som grundlag for justitsministerens videre redegørelse for bl.a. partifor- 
mændene.%+ 

NATO's sikkerhedsbestemmelser krævede personundersøgelser og sikker- 
hedsgodkendelse af personer, som fik adgang til klassificeret materiale. Brix 
gjorde imidlertid også opmærksom på, at personkredsen, som ville få adgang til 
at arbejde med sådanne dokumenter, som berørte Atlantpagten, ville være stor 
og voksende, da også en stor del civile administrationsgrene ville få forbindelse 
til NATO-interesser på bl.a. det økonomiske område. Han pegede også på, at 
visse dele af det private erhvervsliv kunne komme i berøring med forhold, som 
var underlagt NATO's sikkerhedskrav.” 

Der fandtes således ikke alene et sæt sikkerhedsbestemmelser for medlems- 
landene, men også fælles organer, som havde til opgave at formidle det sikker- 
hedsmæssige samarbejde og overvåge, at medlemslandene opretholdt en vis 
sikkerhedsmæssig disciplin. Da en arbejdsgruppe under organisationen i 1952 
gennemgik sikkerhedsbestemmelserne, udarbejdedes tillige en rapport, hvori 
det for det civile område blev anbefalet at etablere en sikkerhedskomité (Se- 
curity Committee) og et permanent sikkerhedsbureau. Sikkerhedskomiteen 
skulle sammensættes af repræsentanter fra alle medlemslandene og sammen 
med NATO's Standing Group rådgive Det Nordatlantiske Råd i spørgsmål med 
berøring til NATO's sikkerhedspolitik. Det permanente bureau skulle have til 
opgave at varetage det daglige arbejde med sikkerheden ved NATO's internatio- 
nale myndigheder og ved medlemslandenes myndigheder. Bureauet skulle be- 
mandes med eksperter og løbende studere sikkerhedsproblemerne. Desuden 
ville bureauet få bemyndigelse til at gennemføre inspektion af de internationale 
og nationale myndigheders håndtering af sikkerheden. Disse anbefalinger blev 


434 JM, P.O.-sag: E. Brix: Notat u. titel, 1. december 1952, 18 S., S. 14-15. 
435 Ibid., s. 15-16. 

godkendt af Det Nordatlantiske Råd den 20. august 1952, og tiltrådt af Standing 
Group den 16. september 1952. Det første møde i sikkerhedskomiteen blev fastsat 
til begyndelsen af marts 1953. 

Det permanente sikkerhedsbureaus inspektionsbeføjelse gav anledning til, 
at justitsminister Helga Pedersen før sikkerhedskomiteens første møde i marts 
1953 over for Brix rejste spørgsmålet om, hvorvidt dette kunne rumme et afkald 
på suverænitetsbeføjelser fra dansk side. Efter en drøftelse nåede Helga Peder- 
sen sammen med Brix og departementet frem til den vurdering, at inspektionen 
ikke rummede nogen beføjelse til at træffe beslutninger, men udelukkende til at 
rapportere, og at der derfor ikke kunne være tale om suverænitetsindskrænknin- 
ger.” De danske repræsentanter til Sikkerhedskomiteens møder blev en PET- 
jurist og Udenrigsministeriets sikkerhedsofficer, legationsråd Wenck.” 

Sikkerhedskomiteens primære funktion kom til at ligge inden for det fore- 
byggende arbejde mht. dokumentopbevaring, sikkerhedsclearing, bygningssik- 
kerhed osv.%? 

Det mere operativt orienterede samarbejde med hensyn til politisk overvåg- 
ning og efterforskning af subversiv virksomhed kom til at ligge i den såkaldte 
Special Committee, NATO's Specialkomite. Forhandlingerne om dannelsen af 
Specialkomiteen viser, at PET var en aktiv udfarende kraft inden for NATO- 
samarbejdet. På regeringsniveau er der tegn på, at man i sommeren 1951 be- 
gyndte at forberede dannelsen af en national dansk sikkerhedsorganisation som 
forbindelses- og koordinationsled i forhold til atlantpagtsamarbejdet. Det blev 
således fra embedsmandsside indstillet til udenrigsminister Ole Bjørn Kraft, at 
han på ministermødet den 13. juli 1951 skulle støtte dannelsen af en sådan natio- 
nal sikkerhedsmyndighed som forudsat af atlantpagtssamarbejdet. Her hed det 


436 JM, P.O.-sag: Udenrigsministeriet til Justitsministeriet, 2. marts 1953 (T. journalnr. 103.G.11.a.). De 
fra 1952 gældende sikkerhedsbestemmelser findes i NATO-dokument DC 2/7 (Final). 

437 JM, P.O.-sag: Mødereferat 4. maj 1953. I øvrigt fremgik det, at der ville fremkomme et referat fra 
sikkerhedskomiteens møde, hvortil PET ville udsende en PET-jurist. Ibid. Det skal erindres, at 
disse overvejelser fandt sted umiddelbart før vedtagelsen af den nye grundlov den 5. juni 1953, hvori 
vilkårene for suverænitetsafgivelse blev fastlagt i $ 20. 

438 JM, P.O.-sag: Møde mandag den 30. marts 1953 hos justitsministeren. Legationsråd Hans Wenck 
varetog siden 1950 udenrigsministeriets sikkerheds- og kommunikationstjeneste. Krak's blå bog, 
1969, S. 1364. 

439 Der er i sprogbrugen i denne periode en vis terminologisk uklarhed mht., hvilken komité, der var 
sikkerhedskomitéen. Også det, som siden hen blev til Specialkomitéen, benævntes en tid som sik- 
kerhedskomitéen. 

også, at man i denne forbindelse måtte indstille sig på at støtte britiske tanker i 
NATO om at etablere et sikkerhedsudvalg, hvori medlemslandene var repræsen- 
teret med en civil og en militær repræsentant.” 

I NATO's Stedfortræderråd var Danmark og Belgien i januar 1952 fremme 
med forslag om et samarbejde på sikkerhedsområdet inden for Atlantpag- 
ten. Fra dansk side blev initiativet taget af departementschef Eivind Larsen, 
der i marts 1951 i et notat understregede behovet for en koordinering af NATO- 
medlemslandenes indre sikkerhedsforanstaltninger. I sommeren 1951 vedtog 
regeringen at fremsætte et forslag herom i NATO.+” Brix besøgte i januar 1952 
Bruxelles for at drøfte initiativet med belgierne, og det fremgår ligeledes, at han 
konsulterede sine hollandske samarbejdspartnere. Brix synes i det væsentligste 
at have været motiveret af, at de små lande ikke havde ressourcer til at placere 
kontaktmænd i hinandens hovedstæder, og af, at de store magter var tilbøjelige 
til at dominere i efterretningssamarbejdet med de små lande.” 

Den 23. maj 1952 overrakte den faste danske repræsentant i Det Nordatlan- 
tiske Råd, Vincens Steensen-Leth, et dansk memorandum med et forslag om et 
sikkerhedssamarbejde til NATO's vicegeneralsekretær." Forslaget lagde op til et 
omfattende samarbejde, som supplerede samarbejdet om dokumentsikkerheden 
med en fælles indsats mod subversiv virksomhed, sabotage og spionage. Det lå 
også i forslaget, at der skulle gøres en indsats mod den kommunistiske propa- 
ganda. Det danske forslag indebar også, at samarbejdet skulle omfatte kommu- 
nistisk infiltration i såvel NATO's organer som den nationale offentlige admi- 
nistration og forsvarsvigtige institutioner. Endelige skulle man støtte hinanden 
i kortlægningen af kommunisternes kommunikationskanaler, kurértjenester og 
transport. 

Den 28. juni havde PET tilsendt Justitsministeriet en indstilling til spørgs- 
målet om en sikkerhedskomité i NATO. Heraf fremgik det, at PET havde været 
en drivende kraft bag det danske initiativ, men at PET derimod ikke havde haft 
oplysnings- eller propagandaaktiviteter i tankerne. PET frarådede stærkt, at man 


440 JM, P.O.-sag: "Referat til udenrigsministeren til brug under ministermødet fredag den 13. juli 1951 
kl. 16”. 

441 JM, P.O.-sag: "Steensen-Leth depeche til UM”, 29. januar 1952. 

442 Se Kommissionens beretning bind 4 vedrørende PET's virkemidler (afsnittet om det internationale 
samarbejde). 

443 JM, P.O.-sag: "Referat af møde i udenrigsministeriet den 11.7. 1952 kl. 11.00 vedr. det danske forslag 
til udvidet ikke-teknisk samarbejde indenfor NATO på det sikkerhedsmæssige område”. 

444 JM, P.O.-sag:, "Steensen-Leth depeche til UM”, 23. maj 1952. 

henlagde den udadvendte propagandaaktivitet under det samme centralorgan, 
som skulle indsamle oplysninger. Man var derfor også imod det belgiske for- 
slag, som netop forbandt sikkerhedsarbejdet med propagandaarbejdet. Mogens 
Jensen advarede også mod de institutionelle aspekter i det belgiske forslag, som 
opererede med tre regionale komitéer, der var forbundet i et magtfuldt central- 
organ. Man anså en sådan opbygning for en fare for de små landes ligeberetti- 
gede deltagelse i samarbejdet, da det i så fald ville være forbeholdt de store lande 
at være repræsenteret i centralorganet. 

Baggrunden for PET's forslag var tjenestens opfattelse af, at efterretningsar- 
bejdet var domineret af stormagterne, og at det var meget svært for de mindre 
lande at blive delagtiggjort i de oplysninger, som de indsamlede. Det gjaldt så 
meget desto mere, som at de små lande ikke havde ressourcer til at stationere 
repræsentanter hos samarbejdspartnerne. Idéen bag forslaget om en komité var 
derfor, at alle tjenester kunne mødes og koordinere indsatsen på kontraspiona- 
geområdet.: Tanken var, at samarbejdet tillige kunne fungere som en mode- 
rator på forholdet mellem stormagterne og de små lande i Atlantpagten. Ifølge 
Mogens Jensen var problemet, at de store efterretningstjenester forsøgte at ud- 
nytte de små tjenester, og at det var vigtigt at undgå, at komitéen blev domineret 
af de store lande. 

Der lå således også det væsentlige hensyn bag manøvren at forme samarbej- 
det om de sikkerhedsmæssige spørgsmål i NATO sådan, at de små lande både 
kunne få del i udvekslingen af oplysninger, men samtidig kunne varetage deres 
efterretningsmæssige integritet og uafhængighed. Der blev på denne baggrund 
opnået enighed mellem Udenrigsministeriet, Justitsministeriet og PET om at 
fastholde det danske forslag og om at afvise det belgiske forslag. Der var dog 
nogen diskussion om muligheden for at etablere en koordinerende sekretariats- 
funktion i den form, som det danske forslag rummede.” 

Efter forhandlinger mellem NATO's sekretariat og Mogens Jensen udarbejde- 
de sekretariatet et udkast til et samarbejde på det sikkerhedsmæssige område.” 
Den 10. september 1952 besluttede NATO's Råd at etablere et ekspertudvalg som 


445 JM, P.O.-sag: E. Brix til V. Boas, 28. juni 1952. 

446 JM, P.O.-sag: "Referat af møde i udenrigsministeriet den 11.7. 1952 kl. 11.00 vedr. det danske forslag 
til udvidet ikke-teknisk samarbejde indenfor NATO på det sikkerhedsmæssige område”. 

447 Ibid., s. 3-6. 

448 JM, P.O.-sag: "Sandager Jeppesen depeche til UM”, 9. september 1952. 

skulle sikre det sikkerhedsmæssige samarbejde.” Beslutningen støttede sig til 
det udkast, som var udarbejdet efter forhandling med Mogens Jensen. I dette do- 
kument fastslog man, at indsatsen mod det, som man betegnede som kommuni- 
stisk subversiv aktivitet, var en fælles NATO-opgave, og at man til formidlingen 
af samarbejdet om denne opgave etablerede et komitésystem. Samarbejdet skulle 
være praktisk orienteret, og de nye komitéer skulle sigte på udveksling af kon- 
krete oplysninger om først og fremmest principper og metoder med hensyn til at 
modvirke internationale subversive aktiviteter. Endelig skulle komitéstrukturen 
ikke have mulighed for indblanding i de nationale efterretningstjenester og i øv- 
rigt være underlagt Det Nordatlantiske Råd.” På rådsmødet fandt dette til dels 
danskinspirerede dokument almindelig støtte. Under forhandlingernes forløb 
blev det dog klart, at de danske præferencer for et regionalt baseret samarbejde 
ikke lod sig opretholde, og at der kun ville blive tale om én samlet komite bestå- 
ende af eksperter.” 

Det første møde i ekspertkomitéen blev fastsat til den 20. oktober 1952. Som 
dansk repræsentant udpegedes Mogens Jensen. Ved udsendelsen af PET's 
næstkommanderende til NATO-møde uden et egentligt opdrag fra sit ministe- 
rium eller fra udenrigsministeren havde PET i realiteten fået en vis handlefrihed 
med hensyn til NATO-samarbejdet på den indre sikkerheds område. 

Formelt set var Mogens Jensen altså den danske regerings repræsentant.” 
Da det kom til selve mødet, mødte imidlertid ikke alene Mogens Jensen, men 
også Brix og udenrigsministeriets repræsentant op i en efter forholdene talstærk 
delegation." 


449 JM, P.O.-sag: "Sandager Jeppesen depeche til UM”, 13. september 1952. 

450 JM, P.O.-sag: North Atlantic Council. Cooperation against Subversive Activities. Note by the De- 
puty Secretary General, C.-M.(52)72, 6. september 1952. 

451 JM, P.O.-sag: "Sandager Jeppesen depeche til UM”, 13. september 1952; Ibid.: Ekstraktafskrift af 
dokument C.-R(52)20 af 12. september 1952 (partielt referat fra rådsmødet). 

452 JM, P.O.-sag: "H. Wenck, UM til Justitsministeriet”, 8. oktober 1952, påtegnet 10. oktober 1952 ved H 
(kontorchef Povl Hansen). Brix havde ønsket, at Mogens Jensen deltog i mødet. Hansen fandt ikke, 
at der var anledning til, at nogen mødte for Justitsministeriet. Ibid. 

453 Dette fremgik af Justitsministeriets bekæftelse til UM af den mundtlige meddelelse om, at Mogens 
Jensen skulle møde til udvalget: JM, P.O.-sag: "koncept Justitsministeriets 5. kontor til H. Wenck"; 
UM, 16. oktober 1952. 

454 JM, P.O.-sag: Working Group on Co-operation against Subversive Activities. Summary Record of a 
meeting held at the Palais de Chaillot, Paris, on Monday 2oth October 1952 at 11 a.m., NATO Secret 
summary Record AC/32-R/1. Dateret 21. oktober 1952. 

På ekspertkomiteens møde i Paris den 20. oktober 1952 fik danskerne lejlig- 
hed til at fremlægge deres memorandum fra maj samme år med forslag om et 
tættere samarbejde om at modvirke subversiv politisk aktivitet. Sammen med 
det danske forslag forelå som nævnt også andre forslag sammen med sekretaria- 
tets princippapir — C.-M.(52)84 —- som Danmark også som ovenfor omtalt havde 
haft en vis indflydelse på. 

Man enedes om at etablere et samarbejde om at udveksle generelle oplys- 
ninger om fjendens forsøg på at infiltrere, bedrive efterretningsvirksomhed og 
udføre andre former for undergravende aktiviteter.” Det blev dog fastholdt, at 
udveksling af mere konkret information normalt bedst kunne håndteres på bi- 
lateral basis, og at hensigten først og fremmest var at udveksle synspunkter og 
information på mere generelle spørgsmål. Dette lå så ganske på linje med det 
danske forslag. Derimod fik den danske delegation ikke sin vilje med hensyn 
til det organisatoriske spørgsmål, idet ekspertkomiteens flertal slog fast, at man 
måtte fastholde én central komité. Denne komité skulle altså fremme udvekslin- 
gen af information og rapportere til Det Nordatlantiske Råd om sit arbejde.”' 
Desuden kunne den afgive anbefalinger til Det Nordatlantiske Råd og i særlige 
tilfælde til medlemslandenes tjenester.” Man besluttede endelig at benævne den 
centrale komité The NATO Special Information Committee. 

På mødet den 20. oktober havde en af de danske delegerede — formodentlig 
Brix — et indlæg, hvori han begrundede den danske regerings forslag om et ud- 
videt sikkerhedssamarbejde, og hvori han fremførte en stærkt formuleret appel 
til at styrke samarbejdet på dette felt.+? Den danske efterretningstjeneste havde 
indsamlet værdifulde oplysninger om kommunistiske aktiviteter, som kunne 
være af værdi for NATO's medlemslande, men fandt det vanskeligt at videre- 
bringe disse oplysninger til de relevante myndigheder i en passende form. Det 
ville derfor være en fordel at have et NATO-organ, der kunne koordinere indsat- 
sen mod undergravende aktiviteter.” Det var imidlertid ikke blot frontorgani- 


455 JM, P.O.-sag: Working Group on Co-operation against Subversive Activities. Summary Record of a 
meeting held at the Palais de Chaillot, Paris, on Monday 2oth October 1952 at 11 a.m., NATO Secret 
summary Record AC/32-R/1. Dateret 21. oktober 1952. 

sationer og lignende kommunistiske aktiviteter, som PET ønskede et samarbejde 
og en udveksling af systematiske oplysninger om. 'Talemanuskriptet anfører også 
behovet for udveksling af specifikke personoplysninger vedrørende deltagerne 
i frontorganisationernes forberedende møder og kongresser.” Desuden frem- 
førte de danske forhandlere det synspunkt, at samarbejdet skulle vies til studiet 
af de kommunistiske partier og den kommunistiske presse ud fra den betragt- 
ning, at de kommunistiske aktiviteter verden over, trods lokale forskelle, var ens. 
Endvidere skulle man styrke samarbejdet om overvågningen af udlændinge mis- 
tænkt for agentvirksomhed og af østmagternes diplomatiske personel.” 

Selv om PET's ledelse således i vidt omfang havde bidraget til dannelsen af 
den nye specialkomité, var Ernst Brix ikke helt tilfreds med referatet fra mødet. 
I en længere indsigelse imødegik han, at man på mødet skulle have været enige 
om, at specialkomitéen skulle have mulighed for at indgive anbefalinger til med- 
lemslandenes regeringer eller til de nationale tjenester. Derimod fandt han det 
mere på sin plads at anføre, at komitéen kunne meddele informationer direkte 
til de nationale tjenester.” Brix anførte også den logiske indvending mod det 
foreslåede arrangement, at en henstilling til en tjeneste, der var blevet vedtaget 
enstemmigt, ville indebære, at den selv samme tjenestes repræsentant skulle tage 
stilling til sin egen tjeneste. 

Den danske NATO-delegation delte dog ikke Brix” betænkeligheder ved spe- 
cialkomitéens muligheder for at indgive anbefalinger til medlemsregeringerne 
og til de nationale tjenester. Man fandt ikke bestemmelsen betænkelig, da det var 
tydeliggjort, at det var op til regeringerne, om de ville følge sådanne anbefalin- 
ger./% Justitsministeriet havde ikke betænkeligheder.” 

En revideret version af den foreløbige rapport til Rådet fulgte den 4. novem- 
ber fra sekretariatet med en række tilføjelser foreslået af de enkelte delegatio- 

ner.”” Først og fremmest blev det mere tydeligt formuleret, at der måtte være tale 
om et tillidsbyggende samarbejde, som kun kunne udvikle sig langsomt. Ifølge 
rapporten skulle specialkomitéen ikke alene sørge for udveksling af informatio- 
ner, men også diskutere og udveksle oplysninger med hensyn til måder, hvorpå 
man kunne modgå og afsløre subversive aktiviteter. Altså et skridt længere i 
det udfarende efterretningsarbejde. Også den rådgivende funktion var vokset i 
løbet af de forløbne uger, idet det nu fremgik, at komitéen eller de nationale re- 
præsentanter på baggrund af drøftelserne i komitéen kunne afgive anbefalinger 
til Rådet eller til de enkelte medlemslandes regeringer. Det var dog fortsat over- 
ladt til regeringernes egen afgørelse, om de ville følge anbefalingerne, og det blev 
understreget, at medlemslandene havde forskellige regler og retningslinjer. Der 
var altså i første omgang ikke lagt op til fælles regler.” 

Specialkomiteen skulle vise sig at blive et forum, hvor de centrale embeds- 
mænd inden for kontraspionage og subversionsovervågning udvekslede erfa- 
ringer og drøftede foranstaltninger. Fra dansk side havde man endda lidt større 
ambitioner. Brix gav på specialkomiteens møde den 23. marts 1953 udtryk for 
ønske om et centralt sekretariat med fast stab og en permanent registratur ”op- 
bygget på en særlig måde (hvor ved man noget om hvem?)” Så langt gik man dog 
ikke. Formen blev i stedet, at hvert lands repræsentant i specialkomitéen gav en 
oversigt over problemernes omfang. Det fremgik, at man først og fremmest var 
optaget af ”k” [kommunisme], og af frontorganisationerne, ikke mindst World 
Federation of Trade Unions (WFTU). I specialkomitéen enedes man om, at de 
enkelte lande skulle indsende en skriftlig redegørelse for problemerne til sekre- 
tariatet, som så skulle videresende — men ikke bearbejde — dem.”? Hermed var 
man altså landet på en form og en substans i samarbejdet, som var mindre am- 
bitiøs, end det fra PET ønskede. 

Man skal sandsynligvis forstå Brix" forslag således, at den centrale registratur 
først og fremmest skulle befatte sig med østeuropæiske statsborgere og kendte 
eller mistænkte østeuropæiske efterretningsofficerer. Tanken var, at når et med- 
lemsland havde afsløret en østeuropæisk efterretningsofficer, som optrådte un- 


467 JM, P.O.-sag: ”Working Group on Co-operation against Subversive Activities. Note by the Secre- 

der diplomatisk dække, så skulle agenten ikke kunne begynde på en frisk ved at 
blive forflyttet til et andet NATO-land, da oplysningerne om den pågældende 
straks skulle stilles til rådighed for det nye værtsland. Forløbet omkring special- 
komitéens dannelse viser, at PET i atlantpagtsamarbejdet søgte at afveje behovet 
for et tættere internationalt samarbejde over for ønsket om at bevare kontrollen 
over sine oplysninger og kilder. 


NATO og foranstaltninger for at modvirke subversion 


På NATO's Rådsmøde den 11. juni 1952 fremlagde generalsekretær Lord Ismay 
et dokument, som behandlede den civile organisation i Atlantmagterne i krigs- 
tid. Et af de centrale punkter vedrørte femtekolonnevirksomhed, mens et an- 
det punkt vedrørte beskyttelsen af de såkaldte nøglepunkter, dvs. virksomheder, 
kommunikationsknudepunkter, militære installationer osv., som var af central 
strategisk betydning. Under pkt. 4, som omhandlede femtekolonnevirksom- 
hed, blev det slået fast, at personer med ”onde hensigter” (”evilly disposed per- 
sons”) skulle anholdes i tilfælde af et sovjetisk angreb.” De fleste af dokumentets 
punkter beskæftigede sig med mulighederne for en koordinering og styrkelse 
af medlemslandenes civilforsvars- og flygtningeberedskab, men netop på dette 
ene punkt berørte generalsekretæren direkte PET's arbejdsområde. Temaet var 
ikke nyt hverken for PET, danske politikere eller den danske offentlighed. Man 
havde med den nys vedtagne femtekolonnelov oprustet lovgivningen, og et for- 
beredende arbejde var i gang inden for beredskabsplanlægningen. Men Lord Is- 
may anslog alligevel her tematikken på en ny og dramatisk måde. Var der ud fra 
alliancehensyn og hensynet til det fælles militære beredskab inden for pagten 
et behov for en skærpet — og muligvis koordineret — indsats på dette område? 
Hvorledes stillede et sådant krav dansk suverænitet i forhold til de sikkerheds- 
ordninger, som man fra dansk side ville foretrække? Endelig rørte Lord Ismays 
memorandum ved et af de centrale aspekter i kampen mod femtekolonnevirk- 
somhed i en situation med truende udsigt til krig: Skulle borgere med en mulig, 
mistænkt forbindelse til femtekolonnevirksomhed anholdes? På hvilket grund- 

lag skulle dette ske andet end ud fra PET's politiske registreringer, og skulle der 
da udarbejdes arrestationslister. Og i såfald på hvilket bevisgrundlag? 

Det Nordatlantiske Råd besluttede at nedsætte en arbejdsgruppe for at be- 
handle de spørgsmål, som var rejst af generalsekretæren. Til brug for dette ar- 
bejde udbad Udenrigsministeriet sig i første omgang udtalelser til sagen fra de 
berørte ministerier, herunder Justitsministeriet og PET, om bl.a. civilforsvaret og 
Hjemmeværnet.”” 

Justitsministeriets første besvarelse af forespørgslen fra Udenrigsministeriet 
fokuserede på politiets opgaver med hensyn til at sikre hjemmefronten. I besva- 
relsen konstaterede ministeriets embedsmænd, at man måtte træffe forberedel- 
ser til anholdelse af femtekolonnefolk, og at man måtte regne med ”endda kraftig 
og organiseret væbnet modstand” Afspærringer og kampopgaver i forbindelse 
med anholdelser skulle varetages af det uniformerede politi med støtte fra sær- 
lige hjemmeværnsenheder, som tillige havde fået en politimæssig uddannelse. 
Med hensyn til beskyttelse af særlige civile og militære nøglepunkter af strate- 
gisk betydning havde man allerede i Danmark etableret en nøglepunktsorgani- 
sation (”Key Point” organization) i Forsvarets regi. Nøglepunkter kunne f.eks. 
være kraftværker, telefoncentraler, radio- og telegrafinstallationer eller militære 
anlæg af særlig betydning. Om beskyttelsen af nøglepunkterne hed det blot, at 
man her havde etableret et samarbejde mellem de militære myndigheder og de 
lokale politimyndigheder, og at hjemmeværnet måtte deltage i bevogtningen af 
nøglepunkterne. Derimod var der ikke i besvarelsen overvejelser over en even- 
tuel forudgående registrering af, hvem der skulle anholdes som femtekolonne- 
folk, eller om hvorvidt personer — som det hed — om hvis nationale holdning der 
kunne rejses tvivl, og som var bosiddende i nærheden af nøglepunkter, skulle 
interneres. Der fandtes altså ikke på dette tidspunkt egentlige PET-anholdelses- 
lister i tilknytning til det materiale, som belyser disse problemfelter i PET's og i 
Justitsministeriets arkiver.” 

Den 26. juni 1952 afholdt en NATO-arbejdsgruppe vedrørende civilforsvar i 
krigstid sit første møde. Formanden Sir Frederick Hoyer Millar konstaterede, at 
gruppens arbejde ville rumme en afklaring af problemstillingen, en indsamling 
af materiale om medlemslandenes forholdsregler på dette område og endelig en 

konstatering af, hvilke ”huller” der måtte være. Af særlig interesse for PET var 
de under arbejdsgruppens emnefelt faldende punkter, som omfattede foranstalt- 
ninger mod femtekolonnevirksomhed og beskyttelse af særlige punkter mod sa- 
botage og lignende. Der var imidlertid ikke i arbejdsgruppen fuld enighed om, 
hvorvidt disse områder hørte til gruppens mandat, som i første omgang berørte 
det egentlige civilforsvar og flygtningespørgsmål. Under diskussionen af femte- 
kolonnespørgsmålet blev det fra et medlemsland anført, at det kommunistiske 
parti dér var forbudt, hvilket foranledigede formanden til at konstatere, at dette 
spørgsmål faldt uden for arbejdsgruppens mandat. Den danske repræsentant in- 
formerede blot om femtekolonneloven.”; 


Nøglepunkter og femtekolonne 


Nøglepunktsproblematikken berørte spørgsmålet om, hvem der havde ansvaret 
for beskyttelsen af nøglepunkterne mod sabotage eller subversiv virksomhed. 
Den fysiske beskyttelse var ikke PET's opgave, men overvågning og sikkerheds- 
godkendelse af personel og kontrol med borgere, som kunne udgøre en trussel 
udefra, var en PET-opgave. 

Inden for NATO havde man taget nøglepunktsspørgsmålet op sammen 
med overvejelserne om den civile organisation i krigstid. I interimrapporten til 
Det Nordatlantiske Råd fra den 4. juli 1952 anførte arbejdsgruppen for den ci- 
vile organisation i krigstid, at beskyttelsen af nøglepunkter mod sabotage skulle 
henvises til undersøgelse på et senere tidspunkt.” I løbet af det videre forløb 
i arbejdsgruppen fremgik det imidlertid, at SHAPE (NATO's hovedkvarter i 
Europa) havde taget nøglepunktsspørgsmålet op og stod i forbindelse med med- 
lemsregeringerne om løsning af disse opgaver.” Den 25. marts besluttede Det 
Nordatlantiske Råd at stille arbejdsgruppens undersøgelser af dette spørgsmål i 
bero.”? Alligevel dukkede spørgsmålet snart igen op på dagsordenen i arbejds- 
gruppen vedrørende atlantmagternes civile organisation i krigstid. På et møde 

den 9. juli 1952 blev det besluttet at rette henvendelse til regeringerne og opmun- 
tre til dannelsen af et ekspertudvalg, som skulle tage sig af disse spørgsmål. Det 
drejede sig blandt andet om udveksling af oplysninger om klassifikation af så- 
danne typer af nøglepunkter. Også metoderne til deres beskyttelse var til debat, 
ligesom man tog sigte på, at man ved periodiske udvekslinger af oplysninger fik 
mulighed for at sikre sig, at medlemslandene i fornødent omfang opfyldte deres 
forpligtelser på dette område.” Justitsministeriets 6. kontor svarede imidlertid, 
at ministeriet ikke anså, at man i Danmark var nået så vidt på dette område, at 
man havde erfaringer at give videre til andre. Ministeriet mente, at dette var de 
enkelte regeringers ansvar, og om end udveksling af oplysninger muligvis kunne 
være til nytte, at generelle normer formentlig var af mindre betydning.? 

Formanden foreslog, at der blev givet et ekspertudvalg et mandat, som om- 
fattede en kortlægning af, hvilke installationer, der krævede beskyttelse, samt 
fremlæggelse af forslag til, hvordan man skulle indsætte mandskab til beskyttelse 
af disse punkter og til yderligere beskyttelsesforanstaltninger.”” 

Fra dansk side modsatte Justitsministeriet sig ikke nedsættelse af et sådant 
ekspertudvalg, men valgte ikke at lade sig repræsentere heri. Samme linje fulgte 
Udenrigsministeriet.”” I februar 1954 udarbejdede Udenrigsministeriet et akt- 
stykke om de danske synspunkter, som lå på linje med denne indstilling. Man 
kunne således gå ind på en udveksling af oplysninger om de generelle principper 
for udvælgelsen af sådanne installationer og nøglepunkter, samt om den gene- 
relle karakter af de metoder til beskyttelse af disse punkter, som ville være nyttige 
til at give vejledning for de nationale regeringer. Men man var ikke indstillet på, 
at periodisk udveksling af oplysninger skulle tjene til at sikre, at medlemsrege- 
ringerne opfyldte deres forpligtelser på dette område. Denne indstilling fandt 
uden videre Justitsministeriets tilslutning den 20. februar 1954. 

Civilorganisationskomité NATO's rapport fra januar 1955 kom ind på det 
subversive område med hensyn til beskyttelsen af nøglepunkter. På kontrasa- 
botageområdet henstillede komitéen først og fremmest til, at medlemslandene 
indledningsvis skulle forsøge at fastslå hvilke kredse, der kunne tænkes af udøve 
sabotage, og hvordan den ville blive udført. Resultaterne af denne trusselsvur- 
dering burde ligge til grund for udarbejdelsen af sikkerhedsplaner.”%+ Først og 
fremmest var, hed det, den bedste beskyttelse et højt niveau af indre sikkerhed i 
form af indgangskontrol, personsikkerhedsundersøgelse mv.” I sin henstilling 
til Rådet opfordrede Civilorganisationskomitéen endvidere til, at medlemslan- 
dene tog de nødvendige skridt til at sikre nøglepunkter mod sabotage. 

I Danmark var arbejdet med hensyn til beskyttelse af nøglepunkter sat igangi 
1951. Den 5. september 1951 afholdtes således mellem en række ministerier og in- 
stitutioner et møde foranlediget af forsvarsstabens oprettelse af en Nøglepunkts 
Efterretningsorganisation. Hensigten var bl.a. en kortlægning og prioritering af 
de punkter, som var sårbare over for angreb eller sabotage.” I 1952 klagede Brix 
til rigspolitichef E. Heide-Jørgensen over, at PET ikke var orienteret om eller 
inddraget i den nye nøglepunktsorganisation. Brix fandt, at det arbejde, som 
denne organisation kunne tænkes at udføre, ville påvirke centrale elementer af 
PET's virke og skabe forvirring i de involverede ministerier og styrelser.” Det 
drejede sig til dels om den traditionelle rivalisering mellem PET og den militære 
efterretningstjeneste, men til dels også om den nøjere arbejdsdeling med hensyn 
til sikkerheden omkring nøglepunkterne. 

Først i maj 1952 blev der afholdt et møde om sagen mellem forsvarsstaben 
og PET. Førstnævntes repræsentanter bekræftede, at nøglepunktsudvalget skulle 
virke som rådgivningsorgan også for PET, men at arbejdet endnu ikke var så 
fremskredet, at man kunne lægge sig fast på en samarbejdsform. Man lovede at 
vende tilbage til sagen. Endnu i 1955 klagede Brix over, at løftet var blevet genta- 
get ved adskillige telefoniske henvendelser fra PET, men at han ingen som helst 
føling havde med udvalgets arbejde. Det var da heller ikke PET, men rigspoliti- 
chefens embede, som var repræsenteret i udvalget. Først i 1955 lovede Lunding 

over for Brix, at PET ville blive tilstillet lister over en række udvalgte nøglepunk- 
ter, 79 

Nøglepunktsarbejdet gik således langsomt, og i 1955 var sagen endnu ikke 
langt fremme. Kildematerialet tyder på, at der ikke af PET var planlagt vidt- 
rækkende foranstaltninger over for personer, som var registreret eller overvåget 
af PET for så vidt angik afværgelsen af sabotagehandlinger i krigstid eller ved 
truende udsigt til krig, med undtagelse af grupper, der kunne tænkes at hin- 
dre hjemmeværnets opstilling. PET's nye instruks fra 30. november 1953 pålagde 
efterretningstjenesten at yde bistand til planlæggelse og gennemførelse af for- 
holdsregler til sikring mod spionage, sabotage, infiltration og lignende. Alligevel 
konstaterede Brix i 1955, at man i hvert fald med hensyn til beskyttelsesforanstalt- 
ninger mod sabotage kun meget begrænset og lidt tilfældigt havde taget denne 
opgave op. Årsagen var efter hans opfattelse, at PET ikke fra nøglepunktsudval- 
get eller militæret havde modtaget en militær vejledning om potentielle mål. 

Brix slog fast, at det måtte være politiets efterretningsopgave at afgøre ”hvem 
og hvor sabotagetruslen kan ventes fra”. Politiets Efterretningstjeneste havde 
udviklet to forskellige praksisser i sine sikkerhedsundersøgelser. For det første 
bestræbte tjenesten sig på at kortlægge den kommunistiske tilstedeværelse på 
nøglepunkter, dvs. livsvigtige militære og civile installationer, virksomheder osv. 
Man søgte ikke at udrense de identificerede kommunister, og ville først i en kri- 
sesituation tage stilling til, hvad der skulle ske med dem. For det andet søgte 
man gennem personundersøgelser at holde kommunister og andre formodet 
politisk upålidelige personer ude fra nøglestillinger, dvs. stillinger, der gav ad- 
gang til klassificerede oplysninger, eller som gav mulighed for at udføre alvorlig 
sabotage. Det fremgår, at disse foranstaltninger endnu var begrænsede; angive- 
ligt på grund af manglende samarbejde fra militærets side. Brix anbefalede, at 
myndighederne begrænsede sig til en kortlægning af den mulige infiltration og 
til skridt til at modværge yderligere infiltration. Dette tyder på en — fra PET's 
side — tilbageholdende og i omfang begrænset politisk overvågning foranlediget 
af nøglepunktsproblematikken. Her skal det til gengæld erindres, at de områder, 
som man talte om som sikringsområder, omfattede talrige områder også inden 
for private og offentlige virksomheder — herunder post- telegraf- og telefonvæs- 
net, Statsradiofonien, jernbanevæsnet, skibsfarten, luftfarten mv. Det var i øvrigt 

også arbejdspladser, som traditionelt havde stærke faglige klubber med enten 
socialdemokratiske eller kommunistiske sympatier. 

Egentlige ”aktive sikringsforantaltninger” — Brix” udtryk — kunne således ikke 
komme på tale før ved et forestående krigsudbrud. Det må antages, at han her 
henviser til anholdelser af mistænkte, interneringer, eller i hvert fald forskellige 
politimæssige tiltag over for de personer, som man havde under mistanke. Dette 
var hovedreglen efter Brix opfattelse. Det fremgår af Brix' efterfølgende bemærk- 
ninger, at han i særlig grad var optaget af, at hærkommandoen allerede i fredstid 
ønskede at orientere hjemmeværnet om de personer, som blev vurderet til at 
udgøre en potentiel trussel i forbindelse med sabotage.”” 

Brix' ærinde var først og fremmest at påtale den manglende information og 
det manglende samarbejde på nøglepunktsområdet fra Forsvarets og fra den 
militære efterretningstjenestes side. Men han præciserede imidlertid også, at 
PET's ansvar på dette område begrænsede sig til at ”anvise de personkredse, 
opmærksomheden bør være henvendt på af hensyn til risikoen for sabotage- 
handlinger” Men der var altså en diskrepans, påpegede vicepolitichefen, mel- 
lem på den ene side Det Nordatlantiske Råds opfordring fra den 19. januar 1955 
til medlemslandene om at gennemføre sikringsforanstaltninger mod sabotage, 
og på den anden side de begrænsede tiltag i Danmark om blot at udarbejde en 
nøglepunktsfortegnelse. Brix udbad sig da også fra ministeriet en stillingtagen 
til, om man skulle imødekomme hærkommandoens og hjemmeværnets anmod- 
ning om fra PET at modtage forlods orientering om karakteren og omfanget af 
en mulig femtekolonnevirksomhed i tilfælde af krig.” 

FE lod efterfølgende PET modtage de i nøglepunktssektionen udarbejdede 
nøglepunktslister og etablerede et samarbejde, således at Brix blev holdt ajour 
med ændringer i nøglepunktsfortegnelsen. Hos PET tog man derpå skridt til en 
mere systematisk bearbejdning af nøglepunktsproblemet — først og fremmest 
i form af en kortlægning af den såkaldte infiltration inden for de enkelte sik- 
ringsområder. En særlig nøglepunktsafdeling blev etableret med den opgave at 
fremme dette arbejde i politikredsene og at bearbejde de indkomne resultater. 
I efteråret 1956 var dette arbejde fremskredet, men endnu ikke tilendebragt.” 


491 JM, P.O.-sag: Brix til Justitsministeriet, 28. marts 1955, S. 4. 

Den tyske forbindelse 


En af de sager, som optog kritikerne af PET, var en formodet forbindelse til de 
tyske myndigheders behandling af visumansøgninger. I PET var man bevidst 
om det ømtålelige forhold til naboen i syd. Mens der allerede i 1946 var etableret 
forbindelse mellem de militære efterretningstjenester og tyske militære efterret- 
ningsorganisationer, kom den første officielle forbindelse mellem Forbundsre- 
publikken og PET først i stand i 1951. Kontakten opstod på initiativ af chefen for 
det tyske visumkontor ved det tyske generalkonsulat i København. Brix havde 
den 10. og den 11. april 1951 på sit kontor møde med den tyske repræsentant, som 
ønskede at drøfte et nærmere samarbejde mellem PET og det tyske visumkon- 
tor om tilvejebringelse af oplysninger om personer, der søgte tysk indrejse- og 
gennemrejsevisum. Den tyske repræsentants ærinde var at få mulighed for efter 
anmodning at modtage politiske oplysninger fra PET vedrørende personer, som 
søgte tysk visum.” Brix afviste imidlertid forespørgslen, idet han erklærede, at 
han anså en sådan instruktion som ”mindre hensigtsmæssig”, og at han ”i be- 
tragtning af samtlige foreliggende forhold ikke kunne yde bistand til det om- 
handlede formål” 5 

Da Brix under det store udredningsarbejde efter rigsdagsdebatterne om PET 
udarbejdede en redegørelse for PET's udenlandske forbindelser, kom han også 
ind på debatten om en eventuel udlevering af oplysninger om danske statsbor- 
gere til de tyske myndigheder i forbindelse med visumbehandling. Han bemær- 
kede her, at der ikke mellem PET og de tyske myndigheder var etableret nogen 
forbindelse. Det blev præciseret, at PET ikke på nogen måde — heller ikke indi- 
rekte via andre landes repræsentationer — udleverede oplysninger om danske 
forhold eller om enkeltpersoner til repræsentanter for de tyske myndigheder. 
Brix formodede, at de oplysninger, som det tyske konsulat i København havde 
været i besiddelse af, måtte hidrøre fra materiale, som det allierede "Allied Per- 
mit Office”, kunne have givet tyske myndigheder, eller at den tyske tjeneste af 
egen kraft havde indsamlet oplysningerne i Danmark via åbne kilder som f. eks. 
aviser.” Hermed kunne Brix altså fuldstændig tilbagevise forestillingerne om, at 
PET havde forbindelse med de tyske efterretningsmyndigheder. 


494 PET, ujournaliseret: E. Brix til dep. chef. Eivind Larsen, 19. april 1951. 

I PET's ledelse var man af den opfattelse, at en eller anden form for indhent- 
ning af efterretninger fra Tyskland var en forudsætning for et effektivt arbejde. 
Man frygtede endnu, at Danmark skulle blive transitstation for en efterfølger til 
Wollweber-organisationen, og at der skulle opstå et kommunistisk melde- eller 
kurernet med udgangspunkt i Tyskland. De traditionelle forbindelser mellem 
tyske og danske kommunister gjorde det da også naturligt at søge efter kilder 
til, hvad der foregik i det store land ved Danmarks sydgrænse, og til hvem der 
måtte komme rejsende til Danmark sydfra. Hertil kom den sikkerhedspolitiske 
nødvendighed af, at man inden for atlantsamarbejdet (herunder myndighederne 
i den af de vestallierede besatte Forbundsrepublik) etablerede et sikkerhedssam- 
arbejde. 

Tidligt i 1953 overvejede PET og Justitsministeriet mulighederne for at etable- 
re et samarbejde med de vesttyske myndigheder. På et møde med justitsministe- 
ren og departementet den 16. februar 1953 gjorde Brix rede for de tyske efterret- 
ningstjenester, som kunne komme på tale som samarbejdspartnere. Det drejede 
sig om det såkaldte Bureau Gehlen ved Munchen, Bundesverfassungsschutz og 
det tyske SPD's efterretningsnet. Vicepolitichefen meddelte, at han allerede et år 
tidligere med den danske generalkonsul i Hamburg som mellemmand var blevet 
kontaktet af Verfassungsschutz med et tilbud om at etablere et samarbejde. Brix 
havde etableret en forbindelse, og efterfølgende skriftligt søgt at opklare, hvilke 
oplysninger der kunne være tale om.” Først og fremmest havde man brug for 
samarbejdet, idet den tyske tjeneste angiveligt havde oplysninger om ”forbindel- 
ser nordpå”. Til gengæld for disse oplysninger ville PET videregive oplysninger 
om ”konkrete sager angående illegal virksomhed”. 

Argumentationen synes at have overbevist justitsministeren. Drøftelsen re- 
sulterede således i, at det aftaltes, at Brix skulle tage forbindelse med direktøren 
i Udenrigsministeriet Nils Svenningsen for at lade sig orientere om Udenrigs- 
ministeriets syn på sagen.” På mødet den 4. maj 1953 blev det oplyst, at Brix ef- 
ter aftale med Svenningsen havde etableret en forbindelse til sin tyske modpart. 
Svenningsen havde fundet det ”rigtigt og stemmmende med den almindelige ten- 
dens på andre områder at optage den”. Forsigtigvis blev forbindelsen formidlet 
via politipræsidenten i Hamburg, og det blev understreget, at der kun ville være 

tale om at meddele oplysninger om konkret mistanke om illegal virksomhed af 
kriminel karakter." 

5. DEN NYE INSTRUKS I 1953 


Instruksen af 30. november 1953 


Den 21. oktober 1953 modtog vicepolitichef Brix fra departementschef Vilhelm 
Boas en indkaldelse til et samråd med justitsminister Hans Hækkerup. Justitsmi- 
nisteren ønskede at drøfte instruksen til PET og retningslinjerne for tjenestens 
arbejde. Vedlagt brevet var et udkast til en ny instruks og til ændringer af rund- 
skrivelser nr. 6 og 7.5” Rundskrivelserne 6 og 7 var de centrale forholdsordrer 
vedrørende dels samarbejde med udenlandske efterretningsmyndigheder, dels 
efterforskning af organisationer og personer på det politiske område. 

Mogens Jensen, som i 1953 var politifuldmægtig i PET, erindrer, at initiativet 
til arbejdet med den nye instruks kom fra PET selv. Den juridiske ledelse i PET 
bestod på dette tidspunkt af chefen Brix, en ældre politifuldmægtig samt Mo- 
gens Jensen.” 


"Vidnet havde intet forlæg. Han havde ikke set nogen tidligere instrukser. Der var 
to punkter, der var meget vigtige, dels, at PET var uafhængig af andre politiembe- 
der, dels at PET skulle have bemyndigelse til at samarbejde med andre, udenland- 
ske efterretningstjenester”5 


Da Brix i ministeriet sjældent talte med andre end ministeren, tilfaldt det Mo- 
gens Jensen at holde kontakt til kontorchef Christian Ludvigsen i Justitsmini- 
steriet om arbejdet med instruksen. Indholdet af Mogens Jensens udkast blev 


501 JM, ujournaliseret: "Ny instruks m.v? P.O.-sag: Koncept til brev fra departementschefen i Justitsmi- 
nisteren til vpc. Brix, påtegnet 'bringes i dag, dateret 21. oktober. 

ikke drøftet med andre end Ludvigsen.;% Formentlig er forklaringen, at Mogens 
Jensen i tiden mellem debatten om PET tidligt i 1953 og regeringsskiftet muligvis 
sammen med Christian Ludvigsen havde arbejdet på en ajourføring af PET's 
instruks, og at det var en version af dette udkast, som tilgik Ernst Brix efter Hans 
Hækkerups tiltræden som justitsminister. 


Hans Hækkerup (til højre) var cand. jur. og 
socialdemokratisk folketingspolitiker. Han var 
i 1953-64 justitsminister i skiftende socialde- 
mokratiske regeringer. Han var 1964-68 in- 
denrigsminister. Her er han i samtale med en 
østeuropæisk diplomat under en reception (Ar- 
bejdermuseet/ABA). 


Justitsministeriets udkast lagde op til en stramning af departementets og justits- 
ministerens kontrol med PET. Det fremgik af udkastet, at ministeriet som en 
følge af kartoteksdebatten havde forhandlet med repræsentanter for Rigsdagens 
”demokratiske partier” om ændringer i de gældende retningslinjer for PET's 
virke. Justitsministeriet indskærpede PET-chefens pligt til at holde ministeren 
underrettet om alle sager af betydning, tjenestens retningslinjer og virksomhed 
i det hele taget.” Vicepolitichefen fik også indskærpet betydningen af, at han 

holdt ministeriet underrettet om henvendelser til og fra andre ministerier og 
myndigheder samt udenlandske tjenester.” 

Ud over at justitsministeren herved befæstede sin kontrol med PET over for 
andre ministerier — vel først og fremmest Udenrigsministeriet — og indskærpede 
vicepolitichefens underretningspligt over for departementet, så rummede skri- 
velsen også videre direktiver om tjenestens registrerings- og arkiveringspraksis. 

For det første bad man Brix om at lade gennemgangen og omorganiseringen 
af PET's arkiv fremskynde. I forbindelse hermed blev det understreget, at mate- 
riale i det eksisterende arkiv, som efter de regler, hvorefter man fremtidig skulle 
arbejde, ikke burde opbevares, blev udskilt og destrueret. Det føjedes til, at Ju- 
stitsministeriet skulle holdes orienteret om, hvordan dette arbejde skred frem.” 

For det andet fremgik det, at instruksens bestemmelser om personregistre- 
ring måtte underkastes begrænsninger, idet det blev påpeget, at en for vidtgående 
registrering kunne bevirke en forringelse af det indsamlede materiales brugbar- 
hed. Ligeledes havde forhandlingerne ført frem til enighed om en begrænsning i 
politikredsenes indberetningspligt.;”" 

Endelig blev det på ny understreget, at videregivelse af oplysninger måtte 
styres fra PET's centrale ledelse. Dette gjaldt for politidirektøren for Købehavn, 
for hjemmeværnsforeningerne, og for politikredsenes mulige videregivelse. For 
så vidt angik livsvigtige institutioner blev det overladt til tjenesten at vurdere, 
om risikoen for femtekolonnevirksomhed kunne begrunde en afvigelse fra den 
regel, at oplysninger ikke blev givet til virksomheder eller organisationer om en- 
keltpersoner i forbindelse med ansættelse eller optagelse. Det blev her indskær- 
pet, at rundskrivelse 6 om videregivelse af oplysninger til udenlandske myndig- 
heder hidtil havde kunnet give anledning til misforståelser, og at denne skulle 
tilbagekaldes og erstattes af en ny rundskrivelse.5? 

Sammen med konceptet til denne skrivelse findes ved akterne udkast til nyaf- 
fattelse af de centrale rundskrivelser 6 og 7. Så vidt vides, var det første gang, at 
Justitsministeriet påtog sig rollen som koncipist af PET's rundskrivelser. 

Udkastet til rundskrivelse 6 indeholdt reglerne for besvarelse af forespørgs- 
ler fra udenlandske myndigheder.” Det medsendte udkast til ny rundskrivelse 

7 (dvs. den generelle indhentningsinstruks) lå tæt på den oprindelige. Det var 
mere kortfattet, men den generelle instruks om indsendelse af oplysninger om 
medlemskab af visse foreninger og sammenslutninger havde ikke set nogen syn- 
derlig indskrænkning. Oplysning om organisationens deltagelse i politiske valg 
samt om stillere og anmeldere var dog faldet ud. En række krav om oplysninger i 
forbindelse med plakatopklæbning, strejker, faglig aktvitet mv. havde endvidere 
fundet en mere generel form." Det blev understreget, at det skulle fremgå af 
indberetningerne, hvorvidt de byggede på dokumentarisk materiale eller med- 
delere; i det sidste tilfælde skulle indberetningerne indeholde en vurdering af 
meddelerens troværdighed.” Oplysninger om personforhold forblev i det store 
og hele formuleret som hidtil, men frontorganisationer blev nævnt som interes- 
seområde.>” 

Efter sit møde med justitsminister Hans Hækkerup udfærdigede vicepoliti- 
chefen et længere brev, hvori han gav udtryk for reservationer over for den skær- 
pede underretningspligt og begrænsningerne med hensyn til kontakt til andre 
ministerier og udenlandske myndigheder." Flere vidnesbyrd peger på, at Brix 
var lidet indstillet på at rapportere til departementschefen om sine kontakter til 
andre styrelser og til udenlandske samarbejdspartnere, og at han insisterede på 
den direkte kontakt til den relevante minister, som efter Brix' opfattelse ofte var 
en anden minister end justitsministeren.” 

Brix synes først og fremmest at have stillet sig stærkt afvisende over for den i 
instruksudkastet indeholdte kontrol med PET's forbindelser til danske og uden- 
landske myndigheder. Brix henviste til nytten af sine direkte kontakter til Uden- 
rigsministeriet, Finansministeriet og statsministeren.” Samtidig forsikrede han, 
at han ikke havde noget ønske om at holde noget skjult for ministeren, og at 
han ville holde Justitsministeriet underrettet om alle vigtige sager.” I margenen 
ud for disse bemærkninger var i en skrift, som ligner Hans Hækkerups, tilføjet 
spørgsmålet: ”jamen, hvis er skønnet?” Brix insisterede endvidere på, at en 

forelæggelsespligt efter de udkastede retningslinjer ville få vidtgående konse- 
kvenser for Danmarks internationale — og især det skandinaviske — samarbejde 
på det efterretningsmæssige område og nærmest ville være en katastrofe for den 
udbygning af de internationale forbindelser, som Brix i sin tid i PET havde på- 
begyndt.” 

Efter de indledende drøftelser mellem Brix og departementet løftedes sagen 
op blandt de centrale ministre. Den 9. november videresendte Hans Hækkerup 
udkastet til ny instruks, udkastet til ny affattelse af rundskrivelserne 6 og 7 samt 
et notat om de af Brix foreslåede ændringer til statsminister Hedtoft, udenrigs- 
minister H.C. Hansen samt forsvarsminister Rasmus Hansen. Hækkerup for- 
klarede, at han gerne snarest ville ”drøfte de problemer, der står i forbindelse 
dermed? Sagen var hermed løftet op i Regeringens Sikkerhedsudvalg.>” Depar- 
tementschef Boas videresendte til Brix ”eksemplar af den ny instruks” samt ”ud- 
kast til” rundskrivelserne og orienterede ham om, at Hans Hækkerup ville drøfte 
sagen med den snævre kreds af sine ministerkolleger. Boas tilføjede: ”Forsåvidt 
angår instruksen vil også Deres forslag til affattelsen af det med rødt markerede 
stykke blive inddraget i drøftelsen”>" Desværre blev der ikke taget referater af 
møderne i Regeringens Sikkerhedsudvalg i 1950'erne.” 

Af særlig interesse var de nye retningslinjers kontrol med PET's kontakter til 
danske og udenlandske myndigheder. Her hed det således i vendinger, som kun 
til en vis grad byggede på Brix" forslag fra 1953, at PET skulle underrette mini- 
steriet om henvendelser fra danske eller udenlandske myndigheder, der kunne 
rejse spørgsmål om PET's retningslinjer, eller som i øvrigt måtte være af interesse 
for ministeriet.” Også for henvendelser fra PET skulle der ske underretning. 
Som hidtil blev der henlagt betydelige opgaver til PET: Sager vedrørende straf- 
felovens kapitel 12 og 13, forholdsregler mod spionage, sabotage, infiltration og 
lignende mod statens og kommunernes administration og livsvigtige private og 
offentlige institutioner og virksomheder, sikkerhedsmæssige foranstaltninger 

jævnfør NATO-samarbejdet, kontrol med udlændinge, kontrol med radiosen- 
dere, udlændinges erhvervelse af ejendom, kontrol med våbenlovgivningen.;+ 
Instruksen understregede behovet for at begrænse registreringen: ”Registrering 
må indskrænkes til det absolut påkrævede” Endelig blev det indskærpet, at 
tjenesten kun måtte videregive personoplysninger efter godkendelse af chefen 
eller dennes stedfortrædere.” 

Ved udsendelsen af den nye instruks til Brix blev denne af justitsminister 
Hækkerup og Christian Ludvigsen instrueret om, at instruksen var fortro- 
lig, men at dens indhold burde meddeles til de politifolk, som arbejdede med 
efterretningsopgaver. Orienteringen af justitsministeren eller departementet 
skulle —- med mindre omstændighederne tilsagde andet — normalt ske i forbin- 
delse med de møder, som fremover dels skulle holdes i et snævert ministerud- 
valg vedrørende sikkerhedsforhold hver tredje uge i Justitsministeriet, dels hver 
uge efter afholdelsen af disse møder.;7 

Den nye instruks, kom — med modifikationer ved regeringserklæringen af 30. 
september 1968 og retningslinjerne vedrørende efterforskning på det politiske 
område fra 1983 — til at gælde for PET's virksomhed fra november 1953 frem til 
1996.>? Mogens Jensen har over for Kommissionen givet udtryk for den opfat- 
telse, at PET's praksis ikke ændredes efter instruksens udsendelse.” Man kan 
da også diskutere, hvor substantielle ændringer der skete i forhold til PET's ef- 
terforsknings- og registreringsbeføjelser. Den nye instruks var ganske vist holdt 
mere generelt, og der var en indskærpelse af prøvningen af troværdigheden af 
bl.a. kildeoplysninger og af relevansen af de registrerede oplysninger. Men så- 
danne hensyn var for så vidt i overensstemmelse med en målrettet efterforskning 
og et anvendeligt arkiv. 

Bestemmelsen om, at PET skulle indhente stillerlister og lignende blev taget 
ud. Samtidig udvidedes opgaveområdet med den udtrykkelige indskærpelse af, 
at PET specifikt skulle følge frontorganisationerne. Til gengæld blev PET-che- 
fens frirum i forhold til Justitsministeriet og den hidtidige stilling som nationalt 
sikkerhedsagentur på regeringsniveau indsnævret sammen med den hidtidige 


524 Ibid., 1-3. 

525 Ibid., 3. 

526 Ibid., 3. 

527 PET, ældre materiale fremfundet hos Københavns Politi: H. Hækkerup og Chr. Ludvigsen til 
E. Brix, 30. november 1953. 

528 Redegørelse vedrørende dele af PET's virksomhed, marts 1998, s. 11. 

529 RB: E. Mogens Jensen, 4. oktober 2000. 

frihed i samarbejdet med udenlandske tjenester. Ligeledes blev PET's mulighe- 
der for efter eget skøn at udlevere oplysninger til institutioner og udenlandske 
samarbejdspartnere betydeligt indsnævret i forhold til den justitsministerielle 
kontrol. 


Frontorganisationer 


Vicepolitichef Brix henstillede, at man fastholdt en nøje overvågning af frontor- 
ganisationer. Brix forklarede, at frontorganisationernes reelle mål var de samme 
som DKP's, at de søgte ”.under falsk maske...” at indfange hjælpere og under- 
støtte Moskvas propaganda. Det var, ifølge Brix, her i periferien, at Sovjetunio- 
nen erfaringsmæssigt søgte sine agenter." Han fortsatte med at påpege, at en så- 
dan ændring i PET's praksis markant ville svække Danmarks deltagelse i NATO's 
Specialkomité i Paris, hvor samarbejdet bl.a. på dansk insisteren i vidt omfang 
var rettet mod studiet af frontorganisationernes virke." 

Brix' position med hensyn til frontorganisationer skal ses i sammenhæng 
med de drøftelser, der foregik i NATO og i den danske regering på dette tids- 
punkt vedrørende deltagelse i internationale kommunistiske frontorganisationer 
— ikke mindst den kommunistisk dominerede og sovjetvenlige fredsbevægelse 
- og NATO-medlemslandenes visumpolitik i forhold til afholdelse af internatio- 
nale konferencer og møder i regi af sådanne organisationer. Det var ikke noget 
tilfælde, at Brix i sin henvendelse til Hækkerup udtrykkeligt henviste til sine tæt- 
te kontakter med udenrigsministeriet, og ej heller at han vedlagde en liste over 
frontorganisationer i Danmark. Et P.M. fra Brix i november beskæftigede sig 
således med spørgsmålet om, hvilken politik der i forlængelse af en opfordring 
fra NATO kunne føres for at hindre frontorganisationerne i at afholde møder i 
Danmark.” 

På Det udenrigspolitiske Nævns møde den 14. marts 1952 under VK-regerin- 
gen havde man allerede berørt spørgsmålet om en koordinering af atlantpagt- 
landenes linje over for østblokdiplomater. Sagen var blevet drøftet på et uformelt 
udenrigsministermøde i forbindelse med NATO's Lissabonmøde. Flere lande 
stod foran at træffe foranstaltninger over for østblokdiplomaters bevægelser. 


530 JM, ujournaliseret: ad udkast til rundskrivelse 7, udat. 
531 Ibid. 
532. JM, P.O.-sag: "P.M., 14.11. 19537 7 S. (u. angivet forfatter, men forf. er tydeligt Brix). 

Danmark tog ikke stilling til sagen på mødet, men bl.a. Storbritannien så gerne 
at Danmark deltog i sådanne foranstaltninger på linje med de øvrige allierede. På 
nævnets møde stillede Jørgen Jørgensen sig skeptisk over for rejserestriktioner 
og strammere visumregler.5> 

Den 2. december — altså umiddelbart efter Brix” insisteren på behovet for 
at følge frontorganisationerne — redegjorde udenrigsminister H.C. Hansen over 
for Det udenrigspolitiske Nævn for en skærpet linje i forhold til frontorganisa- 
tionerne. H.C. Hansen fremlagde tanken om en sådan restriktiv linje med en 
del betænkeligheder, men lagde på den anden side heller ikke skjul på, at der 
efter hans opfattelse skete fordækt virksomhed i ly af konferencer organiseret 
af frontorganisationerne.;;+ Udenrigsministeren redegjorde for de mere eller 
mindre restriktive praksisser, der blev fulgt i andre NATO-lande, og oriente- 
rede om, at der på NATO's informationskonference i 1953 på britisk foranledning 
var vedtaget en resolution, som henstillede til medlemsregeringerne at træffe de 
foranstaltninger, som man skønnede nødvendige for at modvirke afholdelsen af 
konferencer med skjulte kommunistiske formål. 

H.C. Hansen påpegede over for nævnet risikoen for, at Danmark, som følge 
af andre landes mere restriktive praksis blev opsamlingsland for sådanne kon- 
gresser. Han fandt derfor, at Danmark burde slutte op med egne foranstaltninger. 
Konkret ville det være at benytte en ”rimelig tid på de fornødne politimæssige 
undersøgelser” forud for udstedelsen af visa, således at man faktisk reelt udeluk- 
kede sådanne kongresser fra at blive afholdt i Danmark. H.C. Hansen gjorde det 
i øvrigt klart, at det ikke var meningen at hindre åbne kommunistiske kongresser 
i at blive afholdt, men derimod udelukkende såkaldt tildækkede organisationer. 

Han fandt støtte i sine synspunkter hos sin forgænger Ole Bjørn Kraft (KF), 
mens Jørgen Jørgensen (RV) og Thorkil Kristensen (V) fremkom med princi- 
pielle betænkeligheder og ønskede en debat om spørgsmålet på et ”lidt højere 
plan”. Hertil replicerede H.C. Hansen, at sagen allerede var blevet udsat af den 
danske regering for at man kunne orientere nævnet, og at det jo ikke var hen- 
sigten at proklamere den fælles NATO-linje officielt. Både Frode Jakobsen (S) 
og Thorkil Kristensen opfordrede til, at man fra dansk side tog spørgsmålet op i 
NATO's ministerråd ud fra den opfattelse, at et forbud mod sådanne konferencer 
ville være skadeligt for den vestlige sag. Begge fandt det dog også nødvendigt, at 


533. UM: Referat af møde i Det udenrigspolitiske Nævn fredag den 14. marts 1952. 
534 UM: Referat af møde i Det udenrigspolitiske Nævn den 2. december 1953. 

Danmark ikke kom til at stå alene i spørgsmålet. Udenrigsministeren fremsatte 
efterfølgende sammen med sin norske kollega en erklæring over for NATO-kol- 
legerne om, at de ville forbeholde sig selv at udfinde de metoder, som skulle brin- 
ges i anvendelse for at hindre de kommunistiske frontorganisationers møder.»' 


535. Ibid., s. 28-33. 

536 UM: Referat af møde i Det udenrigspolitiske Nævn onsdag den 13. januar 1954, s. 3-4. Vedr. kom- 
munistisk dominerede frontorganisationers møder i Danmark se også: Thorsten Borring Olesen og 
Poul Villaume: I blokopdelingens tegn. Dansk udenrigspolitiks historie 1945-1972 (Gyldendal, 2005), 
S. 228. 

6. PET'S INDRE FORHOLD I 1950”ERNE 
PET's organisation og virke 


Efter 1953 var PET organiseret med en lille ledelse bestående af Brix og to jurister 
samt en række afdelinger, som ledtes af kriminalpolitifolk. En betydelig del af det 
efterretningsmæssige arbejde lå stadig i politikredsene og i Københavns Politi, 
som opretholdt Københavns Politis Afdeling E som en særlig efterretningsafde- 
ling. I politikredsene udførtes arbejdet af PET's kontaktmænd. I de større byer 
som Aalborg, Odense og Århus var der en lidt større bemanding på tre-fire po- 
litifolk, som var udtaget til efterretningsarbejde. PET foretog regelmæssige be- 
søgsrunder i kredsene med henblik på orientering og instruktion. Med hensyn 
til registre var det hensigten, at politikredsene ikke rummede registreringer, som 
rakte ud over det, der var indberettet til PET's Centralafdeling.;7 

I 1955 var PET's Centralafdeling organiseret i en række afdelinger, som hver 
blev ledet af en kriminalassistent.>” Afdeling I med syv medarbejdere rum- 
mede PET's registratur, arkiv og interne postkontor. Afdelingen løste journali- 
seringsopgaver, klassificering, registrering og arkivering. Herunder hørte også 
sager vedrørende våbenloven og radiosager. Afdeling II med otte medarbejdere 
ledet af ka. Einar Andersen var en af de store afdelinger med kommunismen og 
kommunistiske støtteforeninger, strejker, trusler mv. (samt antikommunisme) 
som arbejdsområde. Afdeling III med fem medarbejdere varetog sikringsop- 
gaver med hensyn til spionage, sabotage, femtekolonnevirksomhed mv. inden 


537 RB: E. Mogens Jensen, 4. oktober 2000. 
538 PET, emnesag: ”Dagsbefaling 35, kk C. Holton”, 18. april 1955, E. Brix. vedhæftet gul forside mrk. 
1955" 

for nøglepunkterne i centraladministrationen, industri, infrastruktur, herunder 
civile mobiliseringsplaner og relationen til hjemmeværn og bedriftsværn. Af- 
deling IV var med sine tolv medarbejdere tjenestens største og mest operativt 
orienterede afdeling. Dens arbejdsfelt var kontraspionage, anden femtekolonne- 
virksomhed og udenlandske legationer, kurerforbindelser, sikring og alarmering 
samt Øst-Vest handel. Grundlæggende var der tale om en arbejdsdeling, hvor 
afdeling II primært arbejdede med de hjemlige kommunister, mens afdeling IV 
arbejdede med kontraspionageforhold med berøring til Sovjetunionen og øst- 
magterne. Afdeling V havde seks medarbejdere. Afdelingen arbejdede med ud- 
lændinge i almindelighed, politiske flygtninge, flygtningeorganisationer, græn- 
seoverløbere samt nazisme. Endelig havde afdeling VI blot to medarbejdere, som 
havde ansvaret for oversætterfunktionen (i tilknytning til telefonaflytning mv.), 
forespørgsler til og fra udlandet samt biblioteksfunktionen. Der var således først 
og fremmest tale om stabsfunktioner i forbindelse med de øvrige afdelingers 
arbejde. 

PET var med andre ord en lille efterretningsorganisation. Omfanget af ef- 
terretningsindsatsen var dog større end PET's formelle mandskabsstyrke kunne 
give indtryk af, idet Københavns Politis Afdeling E som nævnt varetog bety- 
delige efterretningsmæssige opgaver for Storkøbenhavn, og idet PET i de fleste 
politikredse havde lokale kontaktfolk, som også varetog efterretningsmæssige 
opgaver. Ikke desto mindre må den nationale politimæssige indsats på efterret- 
ningsområdet karakteriseres som meget beskeden ikke alene efter en europæisk, 
men også efter nordisk målestok. 

Det er svært at danne sig et indtryk af PET's virke i 1950'erne, idet der kun er 
efterladt relativt få akter fra PET's ledelse. En stor del af det bevarede materiale er 
i øvrigt af mere normativ art, idet det typisk består i korrespondance mellem Ju- 
stitsministeriets politikontor og PET om instrukser, regler mv. Der findes ingen 
håndakter bevaret fra PET-chefen eller lignende, og det er derfor ofte vanskeligt 
at rekonstruere ledelsens overvejelser og beslutninger. Der er fortrinsvis bevaret 
rundskrivelser, dagsbefalinger mv., mens det operative materiale skal søges i de 
bevarede operationssager og i person- og emnesager. Derimod kan man danne 
sig et vist indtryk af PET's virke fra korrespondancen med Justitsministeriet, 
som er bevaret i departementets akter. 

En værdifuld kilde til PET's virke i 1950'erne består af en undersøgelse med 
henblik på en reorganiseringen af efterretningsvæsnet. Undersøgelsen blev gen- 
nemført i 1956 med bistand af to kontorchefer fra Justitsministeriet. Man gen- 
nemførte interviews med afdelingslederne i PET og med ledelsen af Københavns 
Politis Afdeling E og dannede sig hermed et overblik over det operative virkefelt, 

problemer mv. I akterne er dels bevaret undersøgelsesudvalgets endelige rapport 
fra 1957, men også en del revisionsakter og medlemmernes notater vedrørende 
samtaler med de aktive efterretningsmedarbejdere og påtegnelser over de udar- 
bejdede aktivitetsoversigter. Materialet er unikt i den forstand, at det er en kom- 
plet aktivitetsoversigt forsynet med kommentarer, som er kommet direkte fra de 
berørte medarbejderes mund.” 

Udvalgets rapport giver et godt overblik over organisation og virkefelt i PET. 
PET var ledet af en vicepolitichef, Ernst Brix, som blev støttet af politiinspektør 
Mogens Jensen og to fuldmægtige, Arne Nielsen og Ole Stevns. Juristerne tog 
sig af alle ledelsesopgaver samt inspektions- og instruktionsrejser til provinsen. 
Ole Stevns var tilsynsførende for afdeling II-III og Arne Nielsen for afdeling IV. 
Kriminalkommissær Holton fungerede som personalechef for det politimæssige 
personale. Den ene fuldmægtig førte desuden kassebogen for PET's ”særlige kas- 
se” til hemmelige udgifter. Efter at revision var gennemført af hovedrevisoratet, 
blev bilag mv. destrueret. 

Københavns Politis Afdeling E hørte under politidirektøren for København. 
Afdeling E var opdelt i to underafdelinger, E og E2. Afdelingen blev ledet af en 
kriminalkommissær og beskæftigede to kriminalassistenter, ti andre kriminal- 
betjente og tre kontorhjælpere. Afdelingen beskæftigede sig i vidt omfang med 
kommunisterne. De fleste politifolk arbejdede sammen to og to med opgaver 
som tilsyn og kontakt med skibe i havnen, overvågning af politiske møder, in- 
filtrationsundersøgelser mv. Under strejker og politiske uroligheder mv. holdt 
man sig orienteret om, hvor, hvornår og i hvilket omfang der kunne ventes uro- 
ligheder. Afdelingen varetog også afhøringer af personer bl.a. i forbindelse med 
observationstjenesten i E2. Afdelingen havde et betydeligt navnekartotek, der 
i summarisk form indeholdt de indsamlede oplysninger om personen, og som 
henviste til de underliggende sagsakter.5” Afdeling E2 havde som sit hovedvir- 
kefelt overvågningen af personel ved de østlige legationer. Hertil kom observati- 
ons- og overvågningsopgaver, som ønskedes løst af PET eller Afd E. Afdelingen 
blev ledet af en kriminalassistent, og bestod herudover af en kriminalassistent 
og 21 andre kriminalfolk. Hertil kom et antal løst ansatte, som støttede i obser- 
vationsopgaver.;" 


539 JM, P.O.-sag: Udvalget vedr. P.E.T. 

540 JM, P.O.-sag: Redegørelse for PET-udvalgets undersøgelser og overvejelser, udat., u. underskr., 19 s., 
S. 9-10, 15-16. 

541 Ibid., s. 16-17. 

Det centrale virkefelt for PET's Centralafdeling i perioden var de danske 
kommunister. Reelt havde de to PET-afdelinger II og IV den danske og in- 
ternationale kommunisme som virkeområde. Afdeling II arbejdede med regi- 
strering af de danske kommunister, herunder den kommunistiske virksomhed 
i fredsbevægelser og ”andre dækorganisationer”. Afdelingen synes også at have 
søgt at skaffe sig systematiske oplysninger om DKP's taktik og organisation mv., 
og det fremgik, at det vigtigste formål var at forhindre kommunistisk infiltration 
i ”sikkerhedsområder” i fredstid og at skride ind over for kommunisterne i en 
krisesituation.;% 

Oplysninger fremkom såvel fra centralembedet som fra politikredsene og 
stammede i vidt omfang fra åbne kilder. Men en del oplysninger stammede også 
fra fortrolige kilder. Blandt disse var i vidt omfang medlemmer af Socialdemo- 
kratiet og fagorganisationerne, udenlandske kontakter, underhånden fremskaffe- 
de lister over Land og Folk-abonnenter, stillerlister og egentlige meddelere. 
Hertil kom forskellige operative kilder i form af observationer af mistænkelige 
personer, mikrofonaflytninger af møder mv. Ifølge notater fra interviewene 
oplyste afdelingens leder til udvalget bl.a.: ”Registrering af kommunister i vide- 
ste forstand (ideologien er afgørende)”. Det må have betydet, at formelt med- 
lemskab ikke var afgørende, men at PET vurderede, om den pågældende havde 
ideologisk affinitet til kommunisterne. 

Hertil kom en klassifikation af de registrerede kommunister, hvilket tyder 
på, at der skete en vis forberedelse til en krigssituation (anholdelse eller interne- 
ring). Man skulle videre, hed det, efterforske tegn på, at ”katastrofen nærmer sig 
gennem ordregivning til komm. partiet”>> Om kontakten til Socialdemokratiet 
forklaredes, at: ”Der må gives dette parti noget til gengæld for information” 
Det bemærkes her, at afdelingslederen i afdeling II var den føromtalte Einar An- 
dersen, som angiveligt skulle pleje forbindelser til Socialdemokratiets top. 

Om arbejdsmetoderne nævntes videre, at enhver i PET kunne skaffe sig 
agenter og meddelere. Blandt sådanne hemmelige kilder nævntes klubformænd, 
fagforeningsledere og lignende samt abonnentsfortegnelser på Land & Folk. 


542 For en dyberegående beskrivelse af efterforskningen mod kommunisterne se Kommissionens be- 
retning bind 6. 

543 JM, P.O.-sag: Redegørelse for PET-udvalgets undersøgelser og overvejelser, udat., u. underskr., 19 s. 

544 Ibid., s. 2-3. 

545 JM, P.O.-sag: løsark påtegnet "25/2 57; formentlig Kjøgx” håndskrift. 

546 Ibid. 

Desuden nævntes egentlige agenter (”medlemmer af partiet”). Hermed mentes 
formentlig meddelere eller kontakter. Man forudså, at DKP i en krisesituation 
ville afholde distriktskonferencer og havde i det øjemed forberedt aftaler med 
hoteller og lignende med henblik på at skaffe sig oplysninger. Hertil kom åbne 
kilder og oplysninger fra kredsene. Endelig nævntes studium af oplysninger om 
taktik osv. fra udlandet, Land og Folk samt fra socialdemokratiske tidsskrifter 
(sandsynligvis Socialdemokratiske Noter).;7 

Afdeling IV tog sig først og fremmest af overvågningen af de østlige legatio- 
ner og deres personale samt af femtekolonnevirksomhed. En stor del af arbejdet 
bestod dels af observationer, som gennemførtes af observationshold, og af tek- 
niske indhentningsoperationer. Herudover indhentede man oplysninger opera- 
tivt gennem meddelere, agenter og gennem udenlandske forbindelser, som man 
f. eks. kunne forelægge visumansøgninger.”” Afdeling III beskæftigede sig også 
med aspekter af det, som opfattedes som den kommunistiske trussel, idet man 
varetog kontrol med infiltration dels i Forsvarets nøglepunkter, dels i visse of- 
fentlige eller private virksomheder. Her hed det, at kontrollen ikke alene tog sigte 
på kommunister (igen i ”videste forstand”), men også karaktermæssigt ”brådne 
kar”; 

Dette arbejde, som i bred forstand var rettet mod kommunisterne, resulte- 
rede i afdeling II i en række specialkartoteker. Det vigtigste kartotek var kar- 
toteket over kommunister ”i videste forstand” (som dog ikke dækkede Køben- 
havnsområdet, som var dækket ind af KE's virke). Dertil kom foruden visse 
hjælpekartoteker et kartotek over kommunister i fagforeningsbestyrelser, og et 
over kommunisters rejser til udlandet. Det fremgår ikke af materialet, hvor man- 
ge registrerede, der var tale om. Afdeling IV havde kartoteker over østdiplomater 
og mistænkte udenlandske efterretningsfolk. Desuden havde man et specialkar- 
totek over personer med forbindelse til østlegationer. Afdeling III havde et spe- 
cialkartotek med en politikredsvis oversigt over infiltration i nøglepunkter, samt 
en politikredsvis samling af mapper over nøglepunkter med indholdsfortegnelse 


547 Ibid. 

548 JM, P.O.-sag: Redegørelse for PET-udvalgets undersøgelser og overvejelser, udat., u. underskr., 
S. 4-6. 

549 Ibid., s. 3-4. 

over kendte ansatte. Hertil kom et infiltrationskartotek, som ikke vedrørte For- 
svarets nøglepunkter.5" 

Afdeling V arbejdede som nævnt med udlændinge i almindelighed, emi- 
grantsammenslutninger, politiske flygtninge (dvs. afhoppere), nazister samt 
foretog visse undersøgelser for FE. Afdelingen indhentede bl.a. oplysninger fra 
visumansøgninger, samarbejdede med Fremmedpolitiet, kontakter på hoteller- 
ne samt paskontrollen. Der fandtes, for så vidt angik danske statsborgere, alene 
et kartotek over danske nazister. Bemærkningen om, at ”Afdelingen beskæftiger 
sig en del med at videregive oplysninger til Forsvarets efterretningstjeneste og til 
efterretningstjenesterne i U.S.A. og England”, må formodes først og fremmest at 
have drejet sig om afdelingens opgaver med hensyn til fremmede efterretnings- 
tjenesters aktiviteter på dansk grund, dvs. primært udveksling af oplysninger om 
østlige efterretningstjenesters virke.” 

De håndskrevne notater giver antydningsvise forestillinger om modus ope- 
randi. Ledelsen holdt kontrol med kredsene via inspektionsbesøg og havde for- 
delt kontakten på Brix, Arne Nielsen, Mogens Jensen og en kriminalkommis- 
sær. Formålet med arbejdet blev omtalt som sikkerhed, livsvigtige stillinger og 
at registrere alle kommunister samt at studere ideologi, organisation og taktik. 
Blandt de hemmelige kilder omtaltes meddelere, hvor der skelnedes mellem fa- 
ste og tilfældige, abonnentlister og egentlige agenter (medlemmer af partiet). 
Til dette arbejde blev der givet lejlighedsvise gaver og diæter. I udvalgsrap- 
porten fra 1957 findes bevaret et regnskab for den særlige kasse for perioden 
1. september 1956 til 31. januar 1957.” Af de knap 50.000 kr., som i denne pe- 
riode benyttedes fra den særlige kasse, androg udgifter til restaurationsbesøg, 
gaver og vederlag til meddelere og indenlandske forbindelser knap 11.000 kr. 
Rapporten fra undersøgelsen i 1957 gjorde den anmærkning, at enkelte af ud- 
gifterne fra den særlige kasse ikke burde have været afholdt. Det drejede sig om 
10 kroner månedligt til opvask i afdeling V på Vesterport samt 50 kroner måned- 
ligt, som blev givet som tilskud til marketendersken.>" 


550 Ibid., s. 3, 5-6. Den politikredsvise oversigt over kendte personer ved nøglepunkter kunne muligvis 

Udgifterne af den særlige kasse dækkede i 1950'erne over en del udsving, som 
ikke synes at markere nogen klar tendens til stigning. Forbruget har formentlig 
været ret aktivitets- og konjunkturbestemt. Langt størstedelen af udgifterne lå 
placeret på centralembedet, mens andre mindre poster fordeltes på observati- 
onstjenesten og Københavns Politis Afdeling E samt til politikredsene. Forbru- 
get i 1951 var på 85.447 kroner, mens udsvingene lå mellem 79.547 kroner i 1952 
som det laveste punkt og 160.063 kroner i 1954 som det højeste punkt. Hertil 
kom andre kilder som udenlandske og åbne kilder. ”Centralt registrering + frit 
slag til at skabe sig meddelere og agenter (individuelt)” Også telefonaflytninger 
blev berørt. Her var der som nævnt fem. Rumaflytninger og ømtålelige opera- 
tioner blev ordnet centralt. Hertil kom arbejdet med immigranter og politiske 
flygtninge, som skete i samarbejde med Fremmedpolitiet. Om nazisterne var der 
blot noteret: ”lokalf'>7 I realiteten spillede nazisterne kun en meget lille rolle i 
PET's arbejde i denne periode og kan næppe siges at have været opfattet som 
nogen trussel.;> 


Tromlerne 


I sommeren 1952 ansattes 16 nye kriminalbetjente i PET. En af de væsentligste 
opgaver for de nye var at medvirke i en omlægning af tjenestens registratur og 
arkiv. Grundprincippet i den eksisterende ordning var et hovedkartotek, hvor 
den registreredes oplysninger stod anført på et hovedkort, suppleret med en 
række specialkartoteker og arkiver.” Inspirationen til det nye registreringssy- 
stem kom fra et studiebesøg, som fuldmægtig Mogens Jensen aflagde i Sverige, 
hvor han beså et sådant registreringssystem. Ved hjemkomsten fortalte han Brix 
om systemet, og denne besluttede at overtage det, da der havde været mange 
ulemper med det kartotekssystem, som PET hidtil havde benyttet sig af. Det 
nye system var et såkaldt tromlesystem, som var en registernøgle til PET's arkiv. 
Tromlerne var tøndeformede ruller med påhæftede papirstrimler, som kunne 
søges stikordsmæssigt. Papirstrimlerne rummede blot navn, stikord eller emne 

samt arkivhenvisning, journalnummer og ganske få stikordsagtige oplysninger. 
Oplysninger kunne samtidig søges systematisk efter en emnemæssig klassifika- 
tion. Arkivet blev ligeledes omlagt til et system med sagsmapper inddelt i en 
detaljeret emneinddeling. PET's egentlige oplysninger på personer og emner 
fandtes således i akter eller aktmapper, som kunne strække sig fra tynde læg 
med få ark til kassevis af læg med betydelige akter. Der kunne således være sager 
på enkeltpersoner, på partier eller politiske grupperinger eller på sagsområder 
som f. eks. ”illegal virksomhed” eller ”våbenfund” Søgning af oplysninger i 
PET's arkiv kunne således ske ved en emnemæssig indgang eller ved en søgning 
på tromlerne. Mogens Jensen har forklaret for Kommissionen: 


"De gik generelt ikke så meget op i, hvad og hvor meget der blev registreret på 
tromlerne. Her blev alt muligt registreret mellem hinanden — lige fra frontorga- 
nisationer til sikkerhedsgodkendelser og håndbogsstof. Tromlerne indeholdt nok 
også oplysninger om ledelserne i de politiske partier, men det var for at forhindre, 
at politifolkene dummede sig. Selve overførslen fra de gamle kartoteker til trom- 
lerne blev udført af politifolk og kontorfolk” 5 


Med denne ordning etableredes en enhedsregistratur.;” Det betød også, at man 
med den begyndende virksomhed med sikkerhedsundersøgelser placerede disse 
sager på tromlen sammen med DKP's centralkomité og andre, som blev registre- 
ret for politiske anskuelser. 

En fastlagt fremgangsmåde for registrering synes ikke på dette tidspunkt at 
have eksisteret. Der var forskellige muligheder for at fastlægge registreringsbe- 
grebet. Det kunne således hævdes, at en person var registreret, hvis den pågæl- 
dendes navn stod på en strimmel på tromlerne. Heri lå ikke nogen trusselsvur- 
dering. Desuden kunne personen være forsynet med et sagsnummer eller have 
sin egen sagsmappe. I lægget med personoplysninger ville der normalt i bunden 
ligge den notits eller den rapport, som har givet anledning til, at der blev udskilt 
en selvstændig personsag. Herefter ville nye notitser med henvisning til det på- 
gældende navn blive tilakteret ofte med henvisning til de emnesager, som der 
var berøring til. Formentlig fandtes der på dette tidspunkt hverken fra ledelsens 

eller fra departementets side nogen præcis terminologi for, hvornår en person 
var registreret.;S 

Overførelsen fra de gamle kartoteker foregik ved, at hovedkortene blev gen- 
nemlæst, klassificeret efter indhold i forhold til den nye emnefortegnelse, og 
derpå blev kortfattede oplysninger påtegnet en strimmel, som blev indsat på 
tromlen. Dette arbejde omfattede ca. 300.000 kort i det gamle kartotek. Modsat 
de gamle kort, som rummede en mængde oplysninger om den pågældende, blev 
strimlerne kun påført navn, korte generalia og de vigtigste oplysninger samt et 
person- eller sagsnummer, som henviste til den sagsmappe, hvor oplysninger 
fandtes. 

Den praksis, som udviklede sig i PET, var, at navngivne personer omtalt i 
indkomne notitser blev søgt i PET's registre, dvs. på tromlen. Notitserne på sa- 
gerne udgør ofte den eneste ledetråd med hensyn til, hvad der var grundlaget 
for registreringen af de pågældende personer. Oplysningerne i sådanne notitser, 
som typisk var det første dokument ved etableringen af en personsag i PET, var 
generelt ganske kortfattede. Grundlaget for registrering var således kun sjældent 
ekspliciteret. Man kan imidlertid i mange af de bevarede personsager slutte sig 
til registreringsgrunden på grundlag af den pågældendes forbindelse til politiske 
organisationer. Kun sjældent rummer notitserne en trusselsvurdering, ligesom 
oplysninger om den pågældendes selvstændige aktivitet ofte kun optræder for 
personer i centrum af PET's interesse, mens oplysningerne om personer uden 
ledende opgaver i mange tilfælde består af notitser, hvor de pågældendes navne 
optræder i sammenhæng med andre personers aktiviteter eller oplysninger. 

Udvalgsrapporten fra 1957 beskriver udmærket sagsgangen i forhold til regi- 
streringer i Afdeling I. Ved indkomne oplysninger ville sagerne blive modtaget af 
den jurist, som havde forestået postfordelingen, og blive indført i en datojournal 
(formentlig i afdelingen). Derpå ville der ved kriminalpolitifolkene i afdelingen 
ske en klassificering af det indkomne materiale, hvor der ville blive taget stilling 
til, om en sag gav anledning til registrering. Her ville man ikke alene tage stil- 
ling til, om der burde ske personregistrering, men også til, om der skulle ske en 
registrering på emner. Sagen ville derpå blive registreret, og der ville i givet fald 
ske en tilaktering til allerede registrerede sager. Derpå ville sagen gå til den afde- 

ling, hvor den hørte hjemme. Efter endt brug i afdelingen ville sagen gå tilbage 
til afdeling I til arkivering.” Det var udvalgets vurdering, at det nye system var 
mindre effektivt end det gamle (hvor kartotekskortene indeholdt de væsentligste 
oplysninger), men dette var kommet ”i miskredit under den politiske debat om 
kartotekerne” Udvalget tilføjede, at man havde en stor ”pukkel” af gamle sager, 
der ventede på at blive overført til det nye system. 

Afdelingen rådede ud over sit hovedregister, som bestod af tre tromler, over 
en række støttekartoteker. Blandt disse var et emnestikordsregister, kartotek over 
Udenrigsministeriets personale, over personer, som havde ophold på de ame- 
rikanske baser i Grønland samt kartotek over sikkerhedsundersøgte personer. 
Flere ældre kartoteker var endnu i 1950'erne bevarede, selvom de ikke benyttedes 
meget. Det drejede sig om Centralkartoteket (nazister), Frøslevkartoteket samt 
det såkaldte svenskekartotek (som rummede navne på danske flygtninge til Sve- 
rige under krigen samt den danske politiafdelings kartotek over mistænkelige 
personer).;”7 


Videregivelse af oplysninger til udenlandske myndigheder mv. 


I tilslutning til den nye instruks indskærpede politiinspektør Brix over for poli- 
tiinspektøren i København og landets politimestre, at videregivelse af oplysnin- 
ger af efterretningsmæssig interesse under ingen omstændigheder måtte gives til 
østeuropæiske og asiatiske lande uden forudgående tilladelse fra Brix. På sam- 
me måde oplystes det, at videregivelse af oplysninger til andre lande forudsatte 
forudgående tilladelse fra PET. Lignende gjaldt videregivelse af efterretnings- 
mæssige oplysninger til danske myndigheder, private institutioner og personer. 
Undtaget var alene videregivelse af oplysninger til danske polititjenestemænd, 
der arbejdede med efterretningsopgaver, samt oplysning til hjemmeværnets di- 
striktsudvalg om, at en person, som søgte optagelse i hjemmeværnet, ikke var 
politiet ufordelagtigt bekendt. 

Kontakten til udenlandske tjenester gik gennem afdeling VI, som fungerede 
som oversætterenhed og ”postkontor”. Afdelingen havde ikke et selvstændigt 

kartotek, men arkiverede alt originalt materiale fra udlandet og bevarede gen- 
parter af alt stof, som sendtes til udlandet. I 1956 var der 3.313 indgående sager 
og 3.257 udgående sager.5”? Den største korrespondance fandt sted med Storbri- 
tannien, som tegnede sig for de 1.916 indgående og 1.285 udgående sager. Fra 
USA modtog man 410 sager, mens man udsendte 695 skrivelser til USA. Ellers 
var der kontakt til Holland, Sverige, Norge og Frankrig samt i mindre grad med 
andre Vesteuropæiske og nordiske lande. Meget tyder derimod på, at man har 
forholdt sig tilbageholdende i forhold til udveksling af oplysninger med Vest- 
tyskland. Man modtog herfra blot 12 forespørgsler eller skrivelser, mens man 
udsendte 56.57? 

Skrivelser fra samarbejdspartnere blev kun undtagelsesvist arkiveret i PET's 
arkiv, men blev i stedet samlet under kildebetegnelser i Afdeling VI's arkiv. Be- 
svarelser af henvendelser skete på grundlag af udkast fra de sagsbehandlende 
afdelinger, men al ind- og udgående post til bilaterale forbindelser blev godkendt 
af Arne Nielsen. 

Afdelingen førte korrespondancemapper over ind- og udgående post. Kor- 
respondancen var i 1950'erne støt voksende. En del af stofmængden skyldtes 
større redegørelser tilsendt PET fra samarbejdspartnere om den sovjetiske ef- 
terretningsvirksomhed og om østeuropæiske tjenester osv. Hertil kom en del 
henvendelser fra større samarbejdspartnere om enkeltpersoner og om frontor- 
ganisationers virksomhed. Frem mod 1956 voksede forespørgsler fra specielt én 
samarbejdspartner i et sådant omfang, at afdeling VI beskrev det som ”ligefrem 
overvældende”. Efter en forhandling mellem PET's chef og den pågældende sam- 
arbejdspartner i maj 1956 aftog antallet af henvendelser betydeligt.” De fleste af 
sådanne henvendelser omhandlede danske statsborgere, mens henvendelser om 
udlændinge gik til afdeling V, som besvarede henvendelserne direkte.” 


PET og Atlantpagtsamarbejdet 


I samarbejdet med andre allierede tjenester i NATO's specialkomité forholdt den 
danske tjeneste sig i reglen yderst tilbageholdende med hensyn til at videregive 

oplysninger i almindelighed og oplysninger om ”personsikkerhed” i særdeles- 
hed. Det var et generelt træk for alle medlemslandenes tjenester, at man fandt, 
at specialkomitéen var for stort et forum til at videregive sensitive oplysninger; 
noget sådant foregik i reglen på bilateral basis. 

I det hele taget synes der fra dansk side at være blevet udøvet tilbageholden- 
hed med hensyn til at påtage sig forpligtelser eller med hensyn til udvidelse af 
de institutionelle samarbejdsformer ud over specialkomitéens ad hoc drøftelser. 
I forhold til samarbejdet i NATO om frontorganisationernes møder mv. var PET 
utilbøjelig til at lade drøftelserne glide over i NATO's komité for information og 
kulturelt samarbejde, som ellers bl.a. havde til opgave at imødegå anti-NATO 
propaganda. I september 1953 forespurgte Udenrigsministeriet således efter et 
møde i informationskomitéen hos Justitsministeriet, om man ville kunne frem- 
skaffe oplysninger om forløbet af kommunistisk inspirerede kongresser såsom 
Verdensungdomsfestivalen i Bukarest i juli og august 1953 og om deres propa- 
gandavirkninger i medlemslandene. At Udenrigsministeriet ikke var blind for 
karakteren af de ønskede oplysninger, fremgik af, at man tilsendte PET's chef 
en genpart af forespørgslen.%” Justitsministeriet videresendte sagen til udtalelse 
i PET, hvor Mogens Jensen henledte opmærksomheden på, at ”Det omhand- 
lede emne henhører således direkte under det til denne specialkomité henlagte 
arbejdsområde”. PET anbefalede, at behandlingen af sådanne problemer burde 
ske i nøje samarbejde med Specialkomitéen.”+ Ved at henlægge drøftelsen til 
Specialkomitéen undgik man ikke alene, at et NATO-organ skulle tiltage sig be- 
føjelser over for de nationale tjenester, men også at udlevere informationer til 
Udenrigsministeriet og miste kontrollen med brugen af disse informationer. Det 
fremgik da også af Mogens Jensens formodning om, hvad der kunne friste ”de 
enkelte efterretningstjenester” til at være tilbageholdende. Han fandt således, at 
”de” -— og utvivlsomt ikke mindst PET selv — kunne tænkes at være mere til- 
bageholdende med at udlevere oplysninger til en international komité, på hvis 
udnyttelse af oplysningerne de var uden indflydelse, end hvis oplysningerne ka- 
naliseredes gennem Specialkomitéen.”; 

Den danske NATO-repræsentation lod sig imidlertid ikke helt overbevise. På 
et møde i NATO's informationskomité den 5. november 1953 rejste den danske 
delegerede samordningsproblemet i forhold til Specialkomitéen for sine kolle- 

ger. Debatten viste, at der for så vidt allerede var etableret en vis kontakt mel- 
lem de to komitéer. Andre repræsentationer gav udtryk for, at de i den lignende 
problematik havde indrettet en arbejdsdeling mellem metoderne til afsløring af 
undergravende virksomhed på en ene side og på den anden de politiske vurde- 
ringer af dækorganisationernes propaganda. 'Tanken var altså, at de nationale 
efterretningsorganer skulle stille generelle oplysninger til rådighed. Sådant al- 
ment materiale blev da også leveret af PET, men Brix fastholdt i en svarskrivelse 
til Justitsministeriet i december, at udvekslingen mest ”rationelt” kunne ske via 
Specialkomitéen frem for de nationale organer.” 

I 1955 overvejede Justitsministeriet et af en større allieret stillet forslag om 
at etablere et nyt sikkerhedsorgan i NATO. Tanken var, at det nye organ skulle 
aflaste Sikkerhedskomitéens bureau, varetage forbindelsen mellem de nationale 
sikkerhedstjenester og rådgive disse med hensyn til spørgsmål om kontraspio- 
nage og ”personnel security”. Hverken Justitsministeriets departement eller PET 
havde sympati for denne tanke. Departementet ønskede forslaget stillet i bero 
i sin svarskrivelse til Udenrigsministeriet. Bag formuleringerne i skrivelsen lå 
formentlig en vis reservation over for nye NATO-organer, som kunne tage selv- 
stændigt initiativ over for de nationale sikkerhedstjenester eller over for med- 
lemsregeringerne på sikkerhedsområdet. Først og fremmest hvilede denne hold- 
ning på en udpræget modvilje mod at eksponere sig for krav fra NATO-organer 
om at modtage oplysninger om de nationale efterretningsorganers virke og om 
afgørelser inden for ”personnel security”. Man ønskede ikke nye organer ved si- 
den af Specialkomitéen.5>7 

I 1956 fremkom der i NATO's sikkerhedsbureau overvejelser om, hvorvidt 
der var brug for en sikkerhedsplanlægning, som tog sigte på en nødsituation, 
hvor der ville være brug for international koordination. Man var med andre 
ord begyndt at overveje, om der i en nærkrigssituation eller umiddelbart ved et 
krigsudbrud ville være brug for at have forberedt et samarbejde med hensyn til 
den indre sikkerhed og samarbejde på efterretningsområdet. 

NATO arbejdede med planer om at forberede en samordnet indsats mod spi- 
onage og sabotagegrupper, som i en nødsituation forventedes at ville udfolde en 
subversiv aktivitet. Sikkerhedsbureauet fandt, at man inden for det civile område 
kunne have behov for en i god tid forberedt og mere koordineret indsats mel- 
lem medlemslandene. Man fandt, dels at de civile sikkerhedsmyndigheder ville 
spille en vigtig rolle for at understøtte de militære myndigheders indsats mod 
subversiv virksomhed, dels at det ville påhvile de civile sikkerhedsmyndigheder 
i medlemslandene at sikre de områder, som lå uden for det militære operations- 
område. Det blev bragt i forslag, at medlemslandene på forhånd forberedte en 
udveksling af anholdelseslister umiddelbart efter et krigsudbrud, således at man 
kunne pågribe mistænkte subversive kræfter, som søgte tilflugt i et naboland. 
Videre blev det foreslået at overveje, at man søgte at nå til enighed om, hvilke 
personer der var mistænkt for at udgøre en sikkerhedsrisiko, og som skulle an- 
holdes umiddelbart efter krigsudbruddet. Hertil kom en del andre mulige ko- 
ordinationsopgaver, der ligesom de nævnte byggede på den forudsætning, at et 
krigsudbrud kunne ske pludseligt efter et forudgående, uvarslet atomvåbenan- 
greb, som ville sprede kaos og ødelægge kommunikationslinjerne i de ramte om- 
råder. Man frygtede her, at subversive kræfter ville søge at bidrage til dette kaos 
ved at sprede usikkerhed og ved at sabotere offentlige anlæg og mål, som lå uden 
for de ramte områder.” 

Disse overvejelser havde nær forbindelse til de militære aspekter af bered- 
skabsplanlægningsarbejdet. I regi af NATO's hovedkontor i Paris pågik der i 1956 
parallelle drøftelser om de opgaver, som de civile myndigheder ville være pålagt i 
en nødsituation eller efter et krigsudbrud. NATO forventede således, at de civile 
myndigheder i medlemslandene på forhånd ville have forberedt lovhjemmel til 
de planlagte civile nødforanstaltninger i de områder, som lå uden for den umid- 
delbare krigszone.” I tilfælde af forhøjet beredskab var det således et ønske, at 
de civile myndigheder var i stand til at tilbageholde eller i et begrænset tidsrum 
”neutralisere” personer, om hvem der forelå begrundet mistanke om, at de ville 
deltage i ”spionage, sabotage eller subversiv aktivitet” rettet imod NATO. 


578 JM, P.O.-sag: ”NATO Specialkomité. Sikkerhedsplanlægning med henblik på en nødsituation. 
Sekretærens P.M., AC/46-D/144” 20. januar 1956. 

579 JM, P.O.-sag: ”NATO. Sikkerhedsplanlægning med henblik på en nødsituation. Sekretærens me- 
morandum. AC/46-D/225”, (udat. men omtaler et afholdt møde i maj 1956). 

PET tilsluttede sig ikke NATO's planer om en koordineret efterretningsindsats 
i krigstid. I forhold til planerne om et fælleskartotek erklærede Mogens Jensen, 
at mistænkelige personer, som flygtede til andre medlemslande ved et krigsud- 
brud, kunne eftersøges på normal vis, og at han ikke kunne se, hvordan sådanne 
hensyn kunne motivere oprettelsen af et fælleskartotek. Han afviste ligeledes, at 
der kunne eksistere et behov for et centralt koordinerende efterretningsorgan. 
Danmark havde, bemærkede Mogens Jensen, et udmærket bilateralt samarbejde 
med de andre NATO-medlemslande, og udvekslingen af oplysninger fra Dan- 
mark om personer fra et andet medlemsland skete uden de vanskeligheder, som 
kunne begrunde oprettelse af et centralt kartotek.” Mogens Jensens stillingtagen 
til de enkelte punkter skete ganske vist uden forudgående tilslutning fra Justits- 
ministeriet, men svarede i alt væsentligt til PET's forudgående og efterfølgende 
stillingtagen.” På et møde i Specialkomitéen den 30. og 31. oktober 1957, hvor 
man bl.a. drøftede efterretningssamarbejde i krigstid, gentog den danske repræ- 
sentant (formentlig Mogens Jensen) sin modstand mod at udlevere lister over 
danske statsborgere i fredstid. 

Også med hensyn til udveksling af oplysninger om udviste østdiplomater var 
den danske delegerede tilbageholdende. Han erklærede sig ganske vist rede til 
at videresende kortfattede oplysninger om sådanne udviste østdiplomater, men 
havde forbehold over for videre udlevering af baggrundsmateriale såsom rap- 
porter, indberetninger eller sagsfremstillinger vedrørende de pågældendes sub- 
versive virke. Det var formentlig kun på grund af flere andre og større landes 
modstand mod et forslag om udveksling af lister over alle sovjet- og warszawa- 
pagtdiplomater i medlemslandene, at den danske delegerede ikke førte endnu et 
forbehold til referat over for dette forslag.5% 

PET indtog således både en integrerende og afskærmende holdning over for 
NATO's efterretningssamarbejde. På den ene side havde den danske tjeneste 
været en af initiativtagerne til oprettelsen af Specialkomitéen, i den hensigt at 
give de små tjenester større indflydelse over for de store landes tjenester. På den 
anden side indtog PET med opbakning fra Justitsministeriet en restriktiv hold- 


581 Ibid., s. 5. 

582 JM, P.O.-sag: ”Summarisk resumé af møder afholdt d. 12.-13. juli 1956 med repræsentanter for 
SHAPE”, 18. juli 1956, Mogens Jensen, s. 7. 

583 JM, P.O.-sag: læg 'destruktion, dokumenter': Specialkomitéens møde den 30. og 31. oktober 1957, 
s. 4, 8. november 1957, u. forf. 

584 Ibid., s. 8. 

ning i forhold til etablering af NATO-organer med myndighed i forhold til efter- 
retningsforhold i medlemslandene og i forhold til videregivelse af oplysninger. 
Tjenestens stilling strakte sig endog til ikke alene en systematisk opretholdelse af 
PET's organisatoriske integritet i krigstid, men også til suverænitetshåndhævelse 
i forhold til PET's oplysninger i fredstid. PET foretrak gennem perioden stedse 
at fastholde samarbejdet på bilateralt plan eller at bruge Specialkomitéen som 
forum for tværgående drøftelser som supplement til de bilaterale samarbejds- 
forbindelser. 


Nøglepunkter og undtagelseslovgivning 


NATO's initiativ med hensyn til et styrket overgangsberedskab rejste på ny 
spørgsmålet om de igangværende drøftelser om nøglepunkterne, ligesom det 
aktualiserede spørgsmålet om en undtagelseslovgivning. Disse to temaer var 
nøje forbundet, idet nøglepunktsproblematikken havde berøring til den mulige 
internering af mistænkte personer, som boede i nærheden af nøglepunkter, eller 
fjernelse af personer fra stillinger i virksomheder eller institutioner af betydning 
for Forsvaret. Sådanne indgreb rejste naturligt spørgsmålet om de pågældendes 
frihedsrettigheder og retlige stilling. 

NATO's initiativ reaktualiserede drøftelserne om samarbejdet om beskyttel- 
sen af nøglepunkter. Den arbejdsgruppe, som var blevet nedsat til at beskæftige 
sig med dette spørgsmål, anbefalede i en rapport i 1955, at medlemslandene ud- 
arbejdede fortegnelser over nøglepunkter, som skulle være omfattet af de særlige 
sikkerhedsforanstaltninger. 

I Danmark havde man i 1955 på foranledning af det interministerielle ko- 
ordinationsudvalg vedrørende NATO-sager iværksat en drøftelse mellem For- 
svarsministeriet, Justitsministeriet, FE og PET om overgangsberedskabet og 
om ansvars- og opgavefordelingen mellem de civile og militære myndigheder i 
krigstid.” I forlængelse heraf og under indtryk af NATO's henvendelse til med- 
lemsregeringerne om et styrket overgangsberedskab pågik der i 1956 drøftelser 
mellem FE og PET om samarbejdet mellem de militære og civile sikkerheds- 
myndigheder i en såkaldt nødsituation. I marts 1956 fremsatte FE over for PET 


586 Ibid., s. 7-8. 
587 JM, P.O.-sag: E. Brix: Notat, u. titel, 22. juni 1956. Notatet er formentlig konciperet af Mogens Jen- 
sen, hvis initialer er anført, mens Brix har underskrevet. 

en liste over de sikkerhedsfunktioner, som man fra militær side forventede, at 
PET ville tage sig af i en sådan undtagelsessituation i samarbejde med militæret. 
Det drejede sig om to hovedområder: Neutralisering af ledende og særligt aktive 
kommunister, heraf formodede ledere af et (formodet) illegalt kommunistisk 
partiapparat og en eventuel kommunistisk modstandsorganisation, og indskri- 
den over for mistænkte personer, som var ansat i eller boede i nærheden af nøg- 
lepunkter. Hertil kom en række andre politimæssige funktioner samt opgaver, 
som helt og holdent tilfaldt politiet alene, såsom organisering af afrejse for, samt 
udvisning eller internering af fjendtligt gesandtskabspersonel og personer til- 
hørende fjendtlige nationer.” PET var stærkt optaget af at bevare sin autonomi 
og at være i stand til at fortsætte sit virke som civil sikkerhedsmyndighed også i 
krigstid. Der synes at være blevet etableret en forståelse mellem FE og PET om, 
at PET skulle fungere videre også i krigstid i såvel krigszonen som i området 
uden for krigszonen. Den efterretningsmæssige konsekvens af den ordning, som 
var til forhandling, var, dels at PET forud for en undtagelsessituation måtte have 
forberedt de oplysninger, som var fornødne for at kunne løse sådanne opgaver, 
dels at PET organisatorisk skulle træde i forbindelse med de militære myndighe- 
der på såvel centralt som lokalt niveau.” Det betød, at PET måtte forventes at 
have sikret og forberedt registeroplysninger til brug for en nødsituation, og at 
disse oplysninger havde en sådan karakter, at man uden videre forberedelse var 
i stand til at iværksætte de planlagte foranstaltninger såsom anholdelser, tilbage- 
holdelser eller internering." 

PET's ledelse benyttede således sin kontrol med efterretningsoplysningerne 
til at sikre sin autonomi og sine organisatoriske interesser mod en militær over- 
tagelse i en undtagelses- eller krigssituation. I PET-ledelsens ord taltes der om 
”erfaringsmateriale” som summen af de foreliggende oplysninger og tilstedevæ- 
relsen af de civile efterretningsfolk, som kendte materialets tilblivelse og karak- 
ter. Endvidere betød det valgte arrangement mellem PET og FE, at der også i 
fredstid måtte bestå en direkte forbindelse mellem PET og FE på såvel centralt 
som på lokalt niveau. I sin konsekvens betød denne ordning en formalisering 


588 JM, P.O.-sag: Lunding til PET, 10. marts 1956, Forsvarsstaben. Efterretningsafdelingen: Counter 
Intelligence (CI) funktioner, som kræver rigspolitiets medvirken. 

589 JM, P.O.-sag: E. Brix: Notat, u. titel, 22. juni 1956. 

af, at PET måtte have oplysninger klar til brug i en militær undtagelsessituation, 
og at disse oplysninger ville være til rådighed på lokalt niveau i politikredsene.;” 

Under de tidligere omtalte møder mellem repræsentanter fra NATO og de 
danske militære og civile sikkerhedsmyndigheder kom spørgsmålet om und- 
tagelseslovgivning og sikring af nøglepunkterne på ny op til drøftelse. Mogens 
Jensen gav her udtryk for et pragmatisk syn på sikringen af nøgleområderne. 
Han advarede mod, at man stirrede sig blind på spørgsmålet om interneringer. 
Den fornødne beskyttelse kunne efter hans opfattelse i mange tilfælde opnås ”…. 
blot ved at fjerne eventuelle usikre elementer fra "Key point -områderne” Mo- 
gens Jensen fandt, at internering blot var den mest indgribende foranstaltning 
blandt en række forskelligartede former for indgreb og modforanstaltninger, 
hvoraf mange efter hans opfattelse kunne gennemføres uden nogen speciel lov- 
givning.”” 

I Danmark havde man ikke forberedt nogen undtagelseslovgivning på dette 
område. Mogens Jensen fandt, at femtekolonneloven sammen med retspleje- 
lovens bestemmelser om anholdelse og fængsling gav et vist grundlag for mod- 
forholdsregler, og at man formentlig ad fortolkningens vej ville kunne nå frem til 
det resultat, at der i den bestående lovgivning var hjemmel til vidtgående foran- 
staltninger. På samme måde afviste han også behovet for at forberede en lovgiv- 
ning, som rummede et forbud mod visse foreninger og sammenslutninger, idet 
det afgørende var at følge ”enkeltpersoner og deres aktivitet” 

Udgangspunktet for arbejdet med egentlige anholdelseslister var i Danmark 
den arbejdsdeling om opgaverne i en krigssituation, som i 1956 var etableret mel- 
lem FE og PET. Konkret lå myndigheden til iværksættelse af foranstaltningerne 
hos regeringen og justitsministeren. Ordren ville ifølge PET's oversigt over krigs- 
tidsforanstaltninger fra 1959 blive givet senest ved krigsudbrud, men helst før: 


"Utvivlsomt vil man dog fra regeringens side udskyde iværksættelsen af så ekstra- 
ordinær og indgribende en foranstaltning længst muligt. Såfremt der skal være en 


591 Se: JM, P.O.-sag: E. Brix: Notat, u. titel, 22. juni 1956, s. 7, hvor det nævnes, at kommunikationslin- 
jerne til den nationale ledelse kunne blive afbrudt, og at landsdelskommandoerne således kunne 
blive bragt til at disponere på grundlag af det lokale efterretningsmateriale. Også ibid., s. 8. 

592 JM, P.O.-sag: Summarisk resumé af møder afholdt d. 12.-13. juli 1956 med repræsentanter for 
SHAPE, 18. juli 1956, Mogens Jensen, s. 7 

593 Ibid., s. 6-7. 

594 PET, ujournaliseret: Notits om internering af kommunister i Danmark i krisesituationer, 23. no- 
vember 1998, bilag 2: PET Notat u. titel vedr. forholdsregler i en krigssituation, 16. april 1959. 

rimelig udsigt til, at politiet i en spændt og urolig situation skal kunne iværksætte 
pågribelse af de præsumptivt farlige personer, må der allerede i fredstid udarbej- 
des detaillerede planer for, hvem der skal pågribes, og hvorledes foranstaltnin- 
gerne skal iværksættes, samt for hvorledes der skal forholdes med de pågrebne”»5 


Den konkrete planlægning var efter dette at dømme også udfoldet på lokalt ni- 
veau i Københavns Politis Afdeling E og i politikredsene. I Københavns Politis 
Afdeling E havde man inddelt de berørte personer i tre grupper alt efter forment- 
lig ”farlighed”. I gruppe I var der 125 personer, mens gruppe II og III rummede 
respektive 271 og 606 personer. I alt 1.002 personer var i 1959 anført på anholdel- 
seslister i Københavns og Frederiksberg kommuner. Til denne gruppe taltes i øv- 
rigt også personer, som havde bopæl uden for København, men hvis arbejdssted 
rummede en særlig tilknytning til hovedstaden. Det gjaldt også medlemmer af 
Folketinget. Anholdelse var i øvrigt nøje planlagt og fordelt i fem distrikter, hvor- 
til personoplysninger med videre var nøje forberedt. Oplysningerne var samlet i 
et specialkartotek opdelt efter de tre grupper i Københavns Politis Afdeling E.”f 

PET anså den københavnske ordning som et velegnet udgangspunkt for 
planlægningen i resten af landet. Her var den ved en krigssituation ikrafttræden- 
de regionsinddeling af politiet grundlag for beredskabsplanlægningen. PET in- 
struerede således om, at oplysninger svarende til de københavnske burde bero 
centralt hos de enkelte regionspolitiledere. Desuden skulle regionspolitilederen 
have rådighed over oplysninger om partikontorer og andre kontorer i regionen 
samt bopæle for DKP's afdelings- og distriktskasserere, som man formodede 
ville ligge inde med komplette medlemslister. Ansvaret for personers optagelse 
i disse specialregistre og for deres klassifikation efter formodet farlighed lå hos 
PET.” Formuleringer i oversigten fra 1959 efterlader indtryk af, at skitsen for 
Københavns Politis Afdeling E er konstaterende, mens den for regionspolitile- 
dernes vedkommende forekommer normativ. Den giver således indtryk af, at 
anholdelsessystemet på dette tidspunkt var forberedt i Københavnsområdet, 
men endnu ikke overalt var klargjort i provinsen. Det kan formodes, at en del af 
materialet har været til rådighed i politikredsene i især nogle af de større byer. 
Et landsdækkende system er formentlig, hvis det er blevet konsekvent etableret, 
opbygget omkring 1959-60. Omfanget af de personer, som har været anført i de 

pågældende specialkartoteker kan ikke i dag fastslås, men tager man udgangs- 
punkt i de ca. 1.000 personer, som i 1959 var anført i specialkartoteket i Køben- 
havns Politis Afdeling E, og tager i betragtning, at København rummede nogle 
af DKP's stærkeste styrkepositioner, så forekommer det ikke sandsynligt, at det 
samlede antal på landsplan i 1959 har oversteget ca. 2.000 personer. 

Hvad angik nøglepunktskartotekerne, dvs. kartotekerne over ansatte i livs- 
vigtige institutioner og virksomheder, der formodedes at ville udgøre en sik- 
kerhedsrisiko i tilfælde af en krig, vides det, at Arne Nielsen i 1969 gav ordre til 
en markant reduktion af disse kartoteker med ca. 75 %. Dette skal have betydet, 
at der resterede ca. 1.000-1.200 personer i kartoteket.”” Man kan på grundlag 
heraf slutte, at kartoteket i tiden forinden har omfattet 4-5.000 personer. Det var 
PET's praksis at kortlægge den kommunistiske tilstedeværelse i nøglepunkterne, 
men der var så vidt vides ikke udarbejdet konkrete planer for sikkerhedsforan- 
staltninger i en krigssituation. Det er således uklart, om kun en del eller samtlige 
4-5.000 personer i nøglepunktskartotekerne ville blive interneret i en krigssitua- 
tion. 

Nøglepunktssystemet blev afviklet i 1970. De eksisterende anholdelseslister 
og nøglepunktskartoteker er efter alt at dømme blevet destrueret i 1970. 


PET og de uformelle antikommunistiske netværk 


En gennemgående figur i flere af de overleverede beretninger om PET's uformel- 
le kontakter til private antikommunistiske aktører i 1950'erne er den socialdemo- 
kratiske udenrigs- og (fra 1955) statsminister H.C. Hansen. Mange af de forbin- 
delser, som rakte fra PET's efterforskning til den socialdemokratiske bevægelse, 
samledes i H.C. Hansens hånd. Dels findes der mange vidnesbyrd om, at H.C. 
Hansen nærede betydelig interesse for den indre sikkerhed og for at modtage 
efterretninger om den politiske udvikling såvel inden for som uden for landets 
grænser. Dels var H.C. Hansen selv en væsentlig faktor i formuleringen af dansk 
koldkrigspolitik og sikkerhedspolitik allerede fra slutningen af 1940'erne og frem 
til sin udnævnelse som udenrigsminister i Hans Hedtofts regering i 1953. 


598 PET, ujournaliseret: Notits om internering af kommunister i Danmark i krisesituationer, 23. no- 
vember 1998, S. 4. 

599 PET, ujournaliseret: Notits om internering af kommunister i Danmark i krisesituationer, 23. no- 
vember 1998, s. 4, bilag 1: Arne Nielsen til politikredsene, 8. juni 1970. 


Politiets efterretningstjeneste 1945-1968 


PET's VIRKE 1953-1968 


Hans Christian Svane Hansen markerede 
sig allerede i den socialdemokratiske ung- 
domsbevægelse i kampen mod kommu- 
nisterne. Under besættelsen var han leder 
af HIPA, og havde tætte forbindelser til 
politiet og hæren. H.C. Hansen bevarede 
efter besættelsen sin interesse for sik- 
kerhedsforhold og opretholdt til sin død 
kontakten til sit netværk fra krigens tid. 
Blandt hans kontakter var bl.a. Urban 
Hansen fra AIC og kriminalassistenterne 
Christian Madsen og Einar Andersen. 
H.C. Hansen spillede som statsminister 
en vis rolle i Brix' afsked som chef for PET 
(Polfoto). 


H.C. Hansen tilhørte sammen med Buhl og Hedtoft Socialdemokratiets ufor- 
melle ledelse efter ophøret af samarbejdspolitikken og havde en central posi- 
tion som forbindelsesled mellem samarbejdspolitikerne, den såkaldte ”lille 
generalstab” og modstandsbevægelsen, og synes at have haft endda særdeles 
gode forbindelser til Politigården i København.” Centrale kontakter her var 
to kriminalbetjente fra Københavns Politis Afdeling D, Christian Madsen og 
Verner Dinesen. Madsen og Dinesen havde begge under besættelsen i Køben- 
havns Politis Afdeling D haft ansvaret for det såkaldte kommunistkartotek. Efter 
krigen aflagde de udførlige beretninger for Den Parlamentariske Kommissions 
undersøgelser om kartotekets tilblivelse, anholdelsen af kommunisterne og om- 
stændighederne omkring flugten fra Horserødlejren i 1943. Chefen for Køben- 
havns Politis Afdeling D, politikommissær Hans Peter Andst, berettede for Den 

Parlamentariske Kommission, at Christian Madsen og Verner Dinesen den 1. 
april 1940 blev overflyttet til Afdeling D. Han forklarede, at formålet med over- 
flytningen af netop disse politifolk var, at de skulle holde direkte kontakt til de 
socialdemokratiske politikere.” 

Ifølge andre oplysninger kørte kriminalfolkene Christian Madsen, Verner 
Dinesen og Max Weiss under besættelsen ofte med H.C. Hansen og Hedtoft og 
eskorterede dem rundt til de forskellige møder. Der er referencer til flere lejlig- 
heder, hvor Madsen og Dinesen bragte H.C. Hansen rundt i byen eller eskorte- 
rede ham over Sundet til Sverige. Der er ligeledes referencer til forskellige andre 
politikontakter til bl.a. redaktøren af politiets illegale meddelelser, Hans Chri- 
stensen.”? Disse betjente var også involveret i fremskaffelsen af falske papirer.'% 
H.C. Hansens forbindelser er blevet beskrevet på følgende måde: 


"H.C. var særdeles velunderrettet om alt, hvad der foregik 'under jorden. Han 
havde en forbløffende evne til at finde ind til kilderne. Han fik forbindelse med 
politiets inderkreds, med militærets efterretningstjeneste og med en mængde 
mennesker, der vidste noget, og da både militæret og politiet gled ud af billedet, 
blev deporteret eller gik under jorden, var det ham, der blev kontaktmanden”+ 


En forbindelse synes også at have bestået i kraft af, at kriminalbetjentene Mad- 
sen og Dinesen senere under krigen spillede en central rolle i etableringen af 
den illegale såkaldte P-rute over Øresund til Sverige. Madsen og Dinesen hørte 
til den kreds af politifolk, som den militære efterretningstjeneste havde tætte 
forbindelser til, og som varetog vigtige kurér- og forbindelsesopgaver. P-ruten 
spillede en vigtig rolle for kurértjenesten over Øresund, ligesom den formentlig 
har været aktiv med hensyn til overførsel af pengemidler til modstandsarbejdet; 
en ordning som netop H.C. Hansen var en central aktør bag. En anden rute, som 
servicerede forbindelsen mellem politikerne og den militære efterretningstje- 


601 Henning Koch, Demokrati — Slå til!, s. 251, 517, n. 34-37 (PK beretning VI, bilagsbind 2, aktstykker, 
946-947, 959, bilagsbind 3 (sten. ref.), sp. 474-476, bd. VIL, bilagsbd. 2 (aktstykker), s. 918-19, 908, 
S. 101, 921, 957. To andre betjente Max Weiss og Alfred Andersen havde fået til opgave at holde op- 
syn med nazisterne og stå for kontakten til de konservative, ibid., s. 517, n. 35. 

neste, var Leif B. Hendils rute./% Leif B. Hendil blev senere, i perioden 1948-58, 
chefredaktør for Ekstra Bladet. 

Som det vil fremgå af det følgende, havde netværkene fra besættelsestiden 
med politikere, politifolk og modstandsfolk efter alt at dømme en vigtig betyd- 
ning for PET's virke på det politiske område i 1950'erne. På den ene side betød 
de tætte personlige kontakter, at der opstod uformelle forbindelser mellem de 
danske efterretningstjenester (PET og FE), private antikommunistiske grupper 
(Firmaet, AIC, Atlantsammenslutningen), udenlandske tjenester og ledende po- 
litikere fra Atlantpagtpartierne (S, KF og V). Disse uformelle kontakter betød, 
at man i fortrolighed og i en snæver kreds kunne løse opgaver effektivt og uden 
om de officielle bureaukratier og beslutningsprocesser. På den anden side synes 
de uformelle netværk at have bidraget til den splittelse, der prægede PET under 
Brix” ledelse, og som i et vist omfang lammede tjenestens virksomhed i midten 
af 1950'erne. 

Udenrigsminister H.C. Hansen havde allerede i de tidlige 1950'ere marke- 
ret sig på det sikkerhedspolitiske område med bl.a. positioneringer i forhold til 
spørgsmålet om amerikanske baser på dansk territorium. H.C. Hansen synes 
også at have været centralt placeret i etableringen af sikkerhedsgodkendelser af 
danske arbejdere på de amerikanske baser i Grønland. Oplysningerne er til en 
vis grad uklare, idet det oplyses, at ordningen blev igangsat i 1952 på et tidspunkt, 
hvor H.C. Hansen var i oppositionen og var ”skyggeudenrigsminister”. Det kan 
dog ikke udelukkes, at H.C. Hansen har virket som mellemmand i forståelse 
med VK-regeringen, men i det hele taget var PET ikke selv i 1968 i stand til gen- 
nem akterne at opklare oprindelsen til arrangementet. 

H. C. Hansen synes at have været et centrum for de mere eller mindre uoffi- 
cielle forbindelseslinjer, som gik fra PET og fra de danske efterretningsmiljøer til 
den socialdemokratiske bevægelse. Forbindelserne gik primært over tre linjer: 
Firmaet, AIC og politifolk og embedsmænd med socialdemokratiske sympatier 
og nære relationer til H.C. Hansen. Mange af disse personlige bånd var præget af 
fælles oplevelser under besættelsestiden og af stærke atlantiske sympatier og en 


605 Hans Christian Bjerg: Ligaen. Den danske militære efterretningstjeneste 1940-1945. En studie i efter- 
retningsfunktionen som del af det europæiske modstandsbegreb under 2. verdenskrig, bd. I (Gylden- 
dal, 1985), S. 125, 275-76, 283, 285f.; samme bd. II, 85-87. Peer Henrik Hansen, Da Yankeeerne kom til 
Danmark, s. 60-64. 

606 JM, P.O.-sag: Vedr. de Danmark påhvilende internationale forpligtelser til at foretage sikkerheds- 
undersøgelse, Arne Nielsen 8. februar 1968. 

antikommunistisk indstilling. Ved den socialdemokratiske regeringsovertagelse 
i 1953 samlede H.C. Hansen således flere af nøglefigurerne fra besættelsestiden 
om sig. Det gjaldt bl.a. Udenrigsministeriets pressesekretær Sigvald Kristensen, 
men også nogle af de PET-medarbejdere, som havde haft et samarbejde med 
H.C. Hansen under besættelsen. H. C. Hansen synes i særlig grad at have fast- 
holdt personlige bånd til den tidligere PET-medarbejder, ka. Christian Madsen, 
som han havde haft forbindelser til under besættelsen, og afdelingsleder i PET, 
ka. Einar Andersen. 

I denne kreds med udenrigsministeren som centrum samledes visse forbin- 
delser mellem parti, AIC og PET. Billedet af, at der var en gruppe PET-medar- 
bejdere med nære bånd fra besættelsestiden og med tætte forbindelser til kred- 
sen om H.C. Hansen, bekræftes i de fleste forklaringer fra PET-medarbejdere fra 
denne periode og findes refereret som en del af den PET-interne overlevering 
i forklaringer fra PET-folk fra tiden efter 1950'erne.” I ”Danmark besat og be- 
friet” beretter Hartvig Frisch således, at underhåndskontakterne i 1944 mellem 
kredsen om Vilhelm Buhl og den skibsfartssagkyndige ved det tyske gesandt- 
skab, G.F. Duckwitz, som tidligere havde givet varsel om aktionen mod de dan- 
ske jøder, skete ved, at daværende overbetjent Chr. Madsen på foranledning af 
Hedtoft og H.C. Hansen hentede Duckwitz i bil. 

Besættelsestiden og kontakten til Sverige under krigen spillede en vigtig rolle 
som samlingspunkt for flere personer i denne kreds, og ikke mindst for flere 
PET-medarbejdere; men også Sigvald Kristensen og redaktør Leif Hendil var 
en del af kredsen. En PET-medarbejder forklarede i 1956 den nedsatte kommis- 
sionsdomstol: 


”…en del af 'de gamle i afdelingen [havde] under besættelsen haft et mere eller 
mindre nært samarbejde med redaktør Hendil. Selv havde han således boet på 
samme hotel (Adlon) i Malmø som Hendil, fra han måtte tage til Sverige i novem- 
ber 1943 til januar-februar 1944. Også Einar Andersen og Chr. Andersen kom til 
Sverige7”699 


Ved afhøringerne i den omtalte kommissiondomstol kom det frem, at flere af 
medarbejderne i PET havde gamle personlige netværk med rødder i besættel- 
sestiden og de illegale sundtransporter, og at dette netværk for en dels vedkom- 


607 Et eksempel herpå i: RB: 22. august 2001. 
608 H. Frisch: Danmark besat og befriet, bind III, 1948, s. 161 f. 
609 JM, P.O.-sag: Kommissionsdomstolen af 27. oktober 1956, udskrift af retsbog I, s. 24 (C.P. Sunov). 

mende blev holdt vedlige gennem månedlige møder i klubben ”den 167,6? H.C. 
Hansens forbindelse til klubben kendes ikke, men det må dog stå klart, at han 
delte fortid under besættelsestiden med flere i kredsen, og at han stod adskillige 
nær, herunder Sigvald Kristensen og Christian Madsen. 

Også AIC synes at have været et væsentligt led i H.C. Hansens forbindelse 
til PET's arbejde. H. C. Hansen havde spillet en vigtig rolle i grundlæggelsen af 
AIC og havde sæde i centralens arbejdsudvalg, hvor han havde et tæt samarbejde 
med Urban Hansen, som var en af de centrale kræfter i AIC mellem 1947 og 1956. 
Urban Hansens forbindelse til H.C. Hansen strakte sig tilbage til trediverne, hvor 
Urban Hansen havde været kredsformand og hovedbestyrelsesmedlem i DSU, 
mens H.C. Hansen var DsU-formand. 

En anden H.C. Hansen nærtstående socialdemokrat var Poul Hansen, som 
var forbundssekretær i DSU 1933-37, og mellem 1945 og 55 var sekretær i AIC. Fra 
1945 udgjorde Poul Hansen et bindeled mellem AIC og folketingsgruppen. Efter 
en kort periode 1955-56 som partisekretær blev Poul Hansen i 1956 forsvarsmi- 
nister.” H.C. Hansen havde ligeledes et tæt samarbejdsforhold til Niels Matthia- 
sen, som fra modstandsarbejdet kendte H.C. Hansens pressesekretær i Uden- 
rigsministeriet, Sigvald Kristensen. Niels Matthiasen var medstifter af den i 1950 
stiftede Atlantsammenslutning og var en periode i 1950'erne tilknyttet AIC, før 
han i 1957 blev udnævnt til socialdemokratisk partisekretær. Foreningen havde 
også som medlem sekretær i AIC og medlem af Københavns Borgerrepræsenta- 
tion, Urban Hansen.” 

PET havde i kraft af personlige kontakter et samarbejde med AIC, hvor sidst- 
nævnte organisation udleverede oplysninger til PET. En af kontakterne til AIC 


610 JM, P.O.-sag: Kommissionsdomstolen af 27. oktober 1956, udskrift af retsbog I, s. 24 (C.P. Sunov), 
s. 28 (Einar Andersen), s. 45, 47 (Chr. Madsen), s. 64. (Sigvald Kristensen); JM P.O.-sag: Kommis- 
sionsdomstolen af 27. oktober 1956, udskrift af retsbog IL, s. 110 (N.P. Jensen), s. 137 (Chr. Andersen), 
s. 145 (J. Hald). 

611 Poul Hansen blev i 1933 sekretær for DSU, mens H.C. Hansen var DsU-formand. Han afløste H.C. 
Hansen som formand i 1937. Poul Hansen var forbundet med H.C. Hansen i venskab og i synspunk- 
ter. Begge delte en stærkt antikommunistisk indstilling og generationen af yngre socialdemokraters 
mere positive syn på forsvarssagen. Poul Hansen var 1945-55 sekretær i AIC, men blev allerede i 
1947 sekretær i folketingsgruppen. 'Tage Kaarsted, De danske ministerier 1953-72, (Odense Universi- 
tetsforlag, 1992), s. 87-88. 

612 Sarah von Essen: ”NATO sikrer freden. Atlantsammenslutningens oprettelse og tidlige virke”, Ar- 
bejderhistorie nr. 1, 2004, 38-53. 

var kriminalassistent Einar Andersen,” der også havde kontakt til H.C. Hansen 
og personkredsen omkring ”Firmaet”. 

En anden forbindelse, som involverede H.C. Hansen og AIC, var Firmaet og 
denne private organisations hemmelige aflytning af det kommunistiske folke- 
tingsmedlem Alfred Jensens lejlighed. Firmaets aktiviteter var støttet af en bred 
kreds af repræsentanter fra Atlantpagtpartierne (S, V og KF). Blandt dem, der 
havde kendskab til Firmaet var (foruden FE, udenlandske tjenester og ledende 
erhvervsfolk) Hedtoft, H.C. Hansen og Urban Hansen fra Socialdemokratiet, 
Ole Bjørn Kraft fra De Konservative og Venstres Erik Eriksen. Hans Hedtoft, 
H.C. Hansen og lægen, den tidligere modstandsmand, Erik Husfeldt var blandt 
dem, som Firmaets grundlægger Arne Sejr henvendte sig til. Da der ikke blev 
opnået økonomisk støtte til dette arbejde, var Hans Hedtoft og H.C. Hansen 
blandt dem, som ifølge Sejr forgæves søgte at overtale statsminister Erik Eriksen 
til at støtte initiativet. Da socialdemokraterne genvandt regeringsmagten ude- 
blev den lovede økonomiske støtte imidlertid. Der synes at have hersket en for- 
ståelse mellem V, KF og S om, at regeringen skulle undgå en direkte kontakt til 
Firmaet, som i stedet finansieredes via bl.a. arbejdsgiverbidrag. Desuden opret- 
tedes et forretningsudvalg, hvor Erik Husfeldt fungerede som mellemled mellem 
regeringen og Sejrs organisation. 

Arne Sejrs bestræbelser knyttede også an til AIC og til dennes daværende le- 
der Urban Hansen, som Firmaet i 1950'erne etablerede en informationsudveksling 
med.” Forbindelsen bestod i det såkaldte kontaktudvalg, hvor forskellige anti- 
kommunistiske grupperinger havde sæde. Det gjaldt bl.a. Urban Hansen fra AIC, 
Niels Mathiasen fra Fred og Frihed samt Per Hækkerup (hhv. Niels Vilhjelm) fra 
Europabevægelsens antikommunistiske ungdomsorganisation.”; 

Den person i Firmaet, som primært tog sig af aflytningsoperationen af Alfred 
Jensen, Niels Anders Frommelt, havde visse forbindelser til AIC og besøgte in- 
formationscentralen for at indhente oplysninger. Kontakten til AIC gik via Ur- 
ban Hansen. Når Frommelt — via aflytningerne — havde skaffet sig navne, hen- 
vendte han sig til AIC, som ofte vidste mere.” Frommelt kunne således ofte få 
oplyst, hvor de pågældende arbejdede. Forbindelsens karakter forekommer dog 


613 RB: E. Mogens Jensen, 4. oktober 2000. 

614 PET, ujournaliseret: PET, Arne Nielsen: rapport 12. december 1963, vedhæftet redegørelse af Arne 
Sejr, s. 5-7. Se også Kommissionens beretning vedrørende Stay-behind mv. i bind 5. 

615 RB: Niels Anders Frommelt, 4. september 2002. 

616 RB: Niels Anders Frommelt, 6. februar 2001. 

ikke ganske oplyst. Således forklarede Frommelt senere for Kommissionen, at 
oplysningerne fra AIC var meget begrænsede, og at han aldrig så arkivskabe eller 
-skuffer hos AIC. Det var en underordnet person, han talte med i AIC, og han 
blev ikke stillet spørgsmål af AIC.” 

Kommandør P.A. Mørch fra FE forklarede i 1963 i forbindelse med PET's 
interne undersøgelse af oplysningerne om aflytningen af det kommunistiske 
folketingsmedlem Alfred Jensen, at H.C. Hansen havde kendskab til Arne Sejrs 
arbejde (han vidste dog ikke om den daværende statsminister kendte til selve 
aflytningerne), og at han billigede dette. Han skulle også have kendt til Sejrs for- 
bindelse til en udenlandsk allieret efterretningstjeneste, som selv havde forbin- 
delse til statsministeren. H.C. Hansen skulle have givet udtryk for, at PET ikke 
skulle orienteres om aflytningsoperationen, hvilket skulle have haft sin årsag i 
statsministerens modvilje mod Brix.” 

Mørchs formodninger om H.C. Hansens involvering støttes af, at Frommelt 
over for Kommissionen har forklaret, at han en enkelt gang havde lejlighed til 
at træffe H.C. Hansen i 1954, før denne blev statsminister. Mødet fandt sted på 
Husfeldts bopæl, og vidnet mente at erindre, at også Arne Sejr havde været til 
stede.” Ifølge Frommelt gav H.C. Hansen udtryk for sin anerkendelse af aflyt- 
ningsoperationen.”” Aflytningen af Alfred Jensen var påbegyndt to år tidligere 
-—i1952. Frommelt mente i øvrigt også at kunne huske, at man talte om forbindel- 
sen med en allieret myndighed, som havde stillet aflytningsudstyret til rådighed. 
Han var dog ikke i stand til at sige, om H.C. Hansen gav indtryk af at have haft 
kendskab til aflytningsoperationen før det omtalte møde.” 


617 RB: Niels Anders Frommelt, 4. september 2002. 

618 PET, ujournaliseret: PET, Arne Nielsen: rapport 20. august 1963 (forklaring ved Mørch), s. 3-4. 

619 RB: Niels Anders Frommelt, 4. september 2002. 

621 Ibid., s. 11, 9. Se i øvrigt Kommissionens beretning, bind 5, for en nærmere redegørelse for aflytnin- 
gen. 

Mau-maweerne og brix'erne 


Kort tid efter Brix” overtagelse af chefposten i PET udviklede der sig betydelige 
samarbejdsvanskeligheder som efter flere beskyldninger mod Brix førte til en 
undersøgelse af hans embedsførelse. Landsdommer Topsøe-Jensen, der i 1956- 
57 undersøgte Brix" embedsførelse, forsøgte ud fra sine afhøringer af personalet 
at fastslå årsagerne til problemerne, hvilket var vanskeligt. Det var imidlertid 
landsdommerens indtryk, at der allerede havde bestået et vist modsætningsfor- 
hold mellem de oprindelige kriminalfolk, der havde gjort tjeneste i SIPO, og som 
var fortsat i REA efter krigen, og de folk fra Troels Hoffs særlige statsadvokatur, 
som han bragte med sig i 1945. 

Blandt de nye kriminalfolk var personer med socialdemokratiske sympatier: 
Christian Madsen, Einar Andersen mfl. Den tredje gruppe var de folk, som Brix 
havde medbragt fra Sønderjylland. Det var særligt de socialdemokratiske kri- 
minalfolk, der ytrede modvilje mod Brix. Christian Madsen skal angiveligt have 
haft ambitioner om at blive souschef. Da dette ikke kunne lade sig gøre under 
Brix, der ønskede at styrke juristernes position og ansætte en politikommissær, 
forlod Christian Madsen tjenesten i 1951, men han opretholdt kontakten til sine 
støtter. Einar Andersen var angiveligt bitter på Brix, der i 1955 havde erstattet 
ham som leder af afdeling IV med en af sine egne folk, A.H. Sørensen. En anden 
af Madsens støtter følte sig også tilsidesat af Brix.” 

Ernst Brix var — som det er fremgået af den foregående skildring — en effektiv, 
centralistisk orienteret chef, som vogtede over sine beføjelser ikke alene i forhold 
til ministeriet og andre politimyndigheder, men også indadtil i forhold til et per- 
sonale, som havde haft et betydeligt større frirum i det svagere organiserede REA 


622 JM, P.O.-sag: Den under 27. oktober 1957 nedsatte kommissionsdomstol, Beretning, D, s. 35-39. 

og i Københavns Politis Afdeling E. Men Brix synes også at have haft svagheder: 
Han skal have haft en tendens til at udvide sin virksomhed, men havde samtidig 
svært ved at gennemføre sine mange idéer.” 

Vidner, som gjorde tjeneste i PET i 1950'erne, har for Kommissionen forkla- 
ret, hvordan der helt tilbage fra 1952 udvikledes samarbejdsproblemer mellem 
det, som blandt medarbejderne kaldtes ”brix'erne” og — inspireret af Kikuyu-op- 
standen i Kenya mod det britiske kolonistyre i årene 1952-60 — ”mau-mauerne”. 
Mens brixerne ofte var medbragte folk fra Sønderjylland eller loyale neutrale, 
udgjordes mau-mauerne først og fremmest af en gruppe medarbejdere, som 
enten havde tætte forbindelser til socialdemokratiske kredse eller var utilfredse 
med Brix" centralistiske ledelsesstil.”+ Formentlig lå der også i denne brudlinje 
en operationel og stilmæssig forskel, idet mau-maw'erne — at dømme efter det 
svage kildemateriale — var mere operationelt og aktivistisk orienterede, og i be- 
tydelig grad trak på netværk og traditioner fra besættelsestiden. Da samarbejds- 
problemerne kulminerede, lækkede interne kilder i PET således til dagspressen 
en kritik af, at ledelsen havde drejet efterretningsarbejdet i retning af avislæsning 
og registrering på bekostning af mere udfarende operative foranstaltninger. 

I midten af 1950'erne begyndte pressen at skrive kritisk om PET og tjene- 
stens angiveligt manglende resultater. Med henvisning til opklarede spionage- 
sager i andre lande rejstes i pressen flere gange spørgsmålet om, hvorvidt man 
var ordentligt rustet på det efterretningsmæssige område. Det var bl.a. afslørin- 
gen af en norsk spionagesag, Sunde-sagen, som fik den danske presse til at røre 
på sig.” Det var først og fremmest frygten for de hjemlige kommunister, som 
gav sig udslag i disse overvejelser. Debatten om kontraspionage fortonede sig 
imidlertid hurtigt til fordel for en pressekritik af Brix' ledelse af PET og af tje- 
nestens registreringspraksis. I maj 1954 behandlede Folketinget en lovændring 
om politiets ledelse, og i den forbindelse redegjorde Brix over for det lovfor- 
beredende folketingsudvalg for PET's arbejde. Sagen gav anledning til, at PET 
igen for en kort stund kom på den politiske dagsorden. Ordføreren for udvalget, 


623 Ibid., Notat, 17. april 1957 [signatur ulæselig]. 

624 RB: 20. marts 2001; 22. august 2001. 

625 JM, P.O.-sag: Vedrørende telefonaflytning og brevcensur, 13. marts 1964 u. forf. 

626 ”Ikke vagtsomme nok?” Berlingske Aftenavis, 16. februar 1954; ”Spionfaren”, Nationaltidende, 28. fe- 
bruar 1954; ”Er Efterretnings-Væsnet tilstrækkeligt udrustet?” Roskilde Avis, 15. marts 1954. Sunde- 
sagen drejede sig om en norsk kommunist, Asbjørn Sunde og dennes medhjælpere, som i 1954 blev 
anklaget for samarbejde med KGB. Sunde blev idømt otte års fængsel. Trond Bergh og Knut Einar 
Eriksen, Den hemmelige krigen. Overvåkning i Norge 1914-1997, bind 1 (Oslo, 1998), S. 247-248. 

socialdemokraten Peter Sørensen, benyttede lejligheden ved udvalgets beretning 
ved 2. behandlingen af lovforslaget den 21. maj 1954 til at fremkomme med en 
politisk erklæring til støtte for PET. Sørensen betegnede PET's arbejde i lyset 
af erfaringerne fra besættelsen som ”nødvendigt, men advarede dog imod, at 
kartotekerne blev for omfattende. Justitsminister Hans Hækkerup erklærede sig 
enig med ordføreren, mens den radikale A.C. Normann udtalte betydelig skepsis 
med hensyn til PET's arbejde.” 

Det skal have været i forbindelse med denne debat, at der forekom en ejen- 
dommelig hændelse i PET. På dette tidspunkt var personalet i arkivet i færd med 
at omlægge det gamle kartotekssystem til tromlesystemet. Siden omkring 1951- 
52 havde man kritisk gennemgået oplysningerne på kartotekskortene med hen- 
blik på at overføre eller kassere optegnelserne. Det var imidlertid et arbejde, der 
havde trukket ud længere end planlagt. Under den store kartoteksdebat i 1952 
havde justitsminister Helga Pedersen, departementschef Boas og kontorchef 
Ludvigsen besøgt arkivet, hvorunder de havde besigtiget kartoteket. Det forlød 
nu, at der kunne forventes et nyt besøg i arkivet af bl.a. radikale politikere og 
for at undgå, at kartoteksdebatten blev genoptaget, blev det besluttet at gemme 
kartoteket. Afdelingslederen og to medarbejdere flyttede derfor kartoteket ind i 
et vægskab i en af fuldmægtigenes kontor. Efter nogle dage, hvor der ikke havde 
været besøg, blev kartoteket flyttet tilbage.” 

I maj 1954 indledte Ekstra Bladet på foranstaltning af chefredaktør Leif Hen- 
dil en regulær kampagne mod PET-chefen. Hendil havde over for statsminister 
Hedtoft, Erik Eriksen og H.C. Hansen gjort opmærksom på problemerne i PET 
og rettede kritik mod Brix' person.” Afsløringerne kunne imidlertid næppe 


627 Folketingstidende, 1953-54, sp. 5614 (P. Sørensen), sp. 5617-5618 (H. Hækkerup) og sp. 5619 (A.C. 
Normann). 

628 JM, P.O.-sag: Beretning vedrørende forhør efter tjenestemandslovens $ 17 mod politichef Brix, i 
henhold til Justitsministeriets skrivelse af 9. marts 1957, s. 27-29; Tjenestemandsforhør vedr. Po- 
litichef Brix, E, Udskrift af forhørsprotokollen, s. 16-18, 43, 46-48, 51, 67-68, 70-71, 72-74, 79-80, 
84. Landsdommer Topsøe-Jensen vurderede, at da problemet med kartotekerne var blevet løst til- 
fredsstillende, men at man blot ikke havde nået at afvikle det gamle system, måtte hele hændelsen 
betegnes som "pudsig”. Ibid.: Beretning, s. 29. 

629 ”Opgiv kilderne eller før bevis!” Socialdemokraten, 18. marts 1958. Hendil havde siden besættelsen, 
hvor han spillede en vigtig rolle i organiseringen af de illegale ruter over Sundet, nær kontakt til 
danske og udenlandske efterretningskredse. Ibid. ”Hendil gik til tre ministre om Brix”, Dagens Ny- 
heder, 18. marts 1958. Trafikken over Øresund under besættelsen var i øvrigt et punkt, hvor Hendils 
veje kan have krydsedes med Christian Madsens og Verner Dinesens trafik til Sverige. 

have fundet sted uden kilder inden for PET's mure.” Landsdommer H. "Topsøe- 
Jensens undersøgelse (jf. nedenfor) viste efterfølgende, at flere af de socialde- 
mokratiske kriminalfolk kendte Hendil fra det illegale arbejde under besættel- 
sen. Christian Madsen og Einar Andersen var sammen med andre politifolk og 
FE-officerer medlemmer af en klub, kaldet ”Den 16?” fordi de mødtes på denne 
dato hver måned. Her kom Hendil også ofte. Kriminalfolkene søgte også at få 
H.C. Hansen til at tage affære over for Brix. En tidligere PET-medarbejder har 
over for Kommissionen på anden hånd videregivet en beretning fra en anden 
PET-mand, som under et selskab, hvor både H.C. Hansen og Christian Madsen 
deltog, så hvordan Madsen bearbejdede H.C. Hansen for at få Brix fjernet.” 

De indre samarbejdsproblemer i PET under Brix" ledelse gav igen fra febru- 
ar 1956 stødet til en offentlig debat om PET's organisation og arbejdsform. De 
mere principielle spørgsmål druknede ganske vist efterhånden, som offentlighe- 
den fik indblik i samarbejdsproblemer og personkonflikter inden for tjenesten. 
Især Ekstra Bladet kunne flere gange fortælle, at der i regeringen og i Justits- 
ministeriet foregik overvejelser om organisationen og dens arbejdsformer. Den 
29. februar 1956 rejste avisen i en leder spørgsmålet om en effektivisering af PET's 
arbejdsformer. Der var tre efterretningsorganer i Danmark — militærets, Køben- 
havns Politis og rigspolitichefens, dvs. PET. Af disse havde den sidste udviklet sig 
til en fabel, skrev avisen, og regeringen måtte nu tage hånd i hanke med tingene. 
Brix' afdeling havde kun udmærket sig ved det ”sorte kartotek”, om hvilket man 
blot vidste, at ”et hundredetusindtal” danske statsborgere var blevet registreret 
som mistænkte ”ofte paa det mest usandsynlige og letsindige grundlag” Ifølge 
avisen havde Brix" tjeneste til dato ikke formået at afsløre nogen form for spio- 
nage, men havde udviklet sig til ”landets største avislæsestue".% 


630 Hendil og Ekstra Bladet var således kommet i besiddelse af et hemmelig-stemplet PET-dokument. 
En PET-medarbejder beretter, at der blev foretaget en undersøgelse, og at man fandt en af 'mau- 
mau-ernes' fingeraftryk på dokumentet. RB: 20. marts 2001. 

631 JM, P.O.-sag: Den under 27. oktober 1957 nedsatte kommissionsdomstol, Beretning, D, s. 39-40. 

632 RB: 20. marts 2001. 

633 Leder: ”Brix' fiasko”, Ekstra Bladet, 29. februar 1956. Bladets kritik byggede tydeligvis på en inside- 
viden om, hvad man foretog sig, og det er ikke umuligt, at det kunne være kommet fra Christian 
Madsen, som repræsenterede en mere aktivistisk linje. Det antydes af bemærkningen om, at: ”I 
Hoffs tid skete der noget. Dygtige, erfarne politifolk gjorde paa mange omraader en indsats, der 
dels havde betydning indadtil, dels gav os position og værdi udadtil, f.eks. ved udveksling af oplys- 
ninger”. Ibid. Chr. Madsen havde netop forbindelse til den britiske og amerikanske efterretnings- 
tjeneste i denne tid. 

Utilfredsheden blandt personalet med arbejdsforholdene i PET blev flere 
gange taget op af Kriminalpolitiforeningens forhandlingsudvalg på møder med 
Justitsministeriet. Foreningen gav udtryk for den opfattelse, at forklaringen på, 
at dele af personalet var beskæftiget med trivielt kontorarbejde, og at ingen kri- 
minalfolk ønskede at gøre tjeneste i PET, var, at personalet var for stort. I som- 
meren 1956 nedsatte justitsministeren som tidligere anført et udvalg, der havde 
til opgave at undersøge mulighederne for en reduktion af kriminalpolitiperso- 
nalet i PET.%+Inden udvalget kunne gå i gang med arbejdet, blev det imidlertid 
overhalet af udviklingen, da de interne brydninger kulminerede i den såkaldte 
Brix-sag. 


Brix-sagen 


Den 22. september 1956 klagede Dansk Kriminalpolitiforening til Justitsmini- 
steriet over, at et tjenstligt forhør af en kriminaloverbetjent i PET's lokaler i no- 
vember året før i hemmelighed var blevet optaget på bånd. Da Ekstra Bladet en 
måned senere kunne gengive indholdet af klagen, nedsatte justitsministeren en 
kommissionsdomstol under landsdommer Topsøe-Jensen, der havde til opgave 
at identificere bladets kilder. Mens undersøgelsen foregik, meddelte de tre øvrige 
jurister i PET, Mogens Jensen, Arne Nielsen og Ole Stevns, Justitsministeriet, at 
Brix havde afgivet urigtig forklaring, da han over for kommissionsdomstolen 
benægtede ethvert kendskab til optagelsen af afhøringen. Ifølge juristerne havde 
samarbejdsproblemerne og kompetencestridighederne gjort arbejdsforholdene 
utålelige, og efter den urigtige forklaring fandt de et fortsat samarbejde med Brix 
umuligt. 

Den følgende måned afleverede det udvalg, der var blevet nedsat i sommeren 
1956, sin beretning til ministeriet, hvori man pegede på fire mindre økonomiske 
uregelmæssigheder i Brix” embedsførelse, hvilket førte til et tjenestemandsforhør 
af PET-chefen.& Den 12. juni 1957 meddelte Justitsministeriet Brix en skriftlig 
”irettesættelse” for to forhold: Brix havde beholdt et gulvtæppe, der var statsejen- 
dom, som kompensation for nogle afholdte repræsentationsudgifter, og han hav- 
de tillige fået refunderet udgifter til vedligeholdelse af tjenesteboligen af PET's 


634 JM, P.O.-sag: Notat, Brix-sagen, udateret. 
635 Ibid., Notat, Brix-sagen, udateret. 


Politiets efterretningstjeneste 1945-1968 


KRISEÅR 


”særlige kasse”. Redaktør Leif Hendil blev efterfølgende dømt ved Østre Lands- 
ret for ærekrænkende udtalelser i forbindelse med Ekstra Bladets artikler.” Brix 
vendte ikke tilbage til PET og blev senere politimester i Gentofte. 


PET's nye ledelsesstruktur 


I kølvandet på Brix' tilbagetræden rettede justitsminister Hans Hækkerup den 
13. august 1957 henvendelse til stats- og udenrigsminister H.C. Hansen for at 
drøfte en omlægning af PET's ledelsesforhold med denne. Hækkerup tænkte 
sig, at PET skulle henlægges under rigspolitichefen. Det ville have den fordel, at 
personale- og økonomiadministration kunne ske ved rigspolitichefens embede, 
som blot skulle følge tjenesten i store træk. Lederen af PET skulle fremover i ste- 
det for at være vicepolitichef være politiinspektør, men dog forblive den faktiske 
leder af de efterretningsmæssige opgaver og bevare direkte referat for Justitsmi- 
nisteriet. 

I tilslutning til svækkelsen af PET-chefens beføjelser og charge synes regerin- 
gen at have ønsket en stærkere koordinering af sikkerhedsspørgsmål i central- 
administrationen. Justitsminister Hækkerup foreslog H.C. Hansen at oprette et 
Embedsmandsudvalg for Sikkerhedsspørgsmål. Sigtet skulle være at opnå bedre 
koordination mellem den civile og den militære efterretningstjeneste og et tæt- 
tere interministerielt samarbejde. Hækkerup lagde også op til, at man skulle gen- 
optage møderne i Regeringens Sikkerhedsudvalg og fremover afholde sådanne 
ministerudvalgsmøder hver sjette uge.'? På ministermødet den 25. marts 1958 
blev det derpå besluttet at nedlægge vicepolitichef Brix” embede og i stedet lægge 
PET ind under rigspolitichefen med en politiinspektør som daglig leder. Den 
første chef blev den hidtidige souschef, politiinspektør Mogens Jensen.” 

Embedsmandsudvalget for Sikkerhedsspørgsmål fik til opgave at holde Re- 
geringens Sikkerhedsudvalg underrettet om sager af betydning for landets indre 


636 Ibid., Justitsministeriet til politichef E.V.H. Brix, 12. juni 1957. 

637 Ibid., Redegørelse vedrørende straffesagen mod chefredaktør Leif B. Hendil, ”Ekstrabladet” i 
anledning af dennes æreskrænkende udtalelser om politichef E. Brix, udateret. Tidligere medar- 
bejdere har over for Kommissionen beskrevet Brix-sagen: RB: Ole Stevns, 6. november 2001; RB: 
20. marts 2001; RB: E. Mogens Jensen, 4. oktober 2000. 

638 JM, ujournaliseret: "Ny instruks m.v”; læg u. titel, H. Hækkerup til H.C. Hansen, 13. august 1957. 

639 Ibid. 

640 RA, arkivnr. 11010, ministermødeprotokoller 1957-62, 54: Ministermøde 25. marts 1958. 

og ydre sikkerhed, at fremkomme med henstillinger og afgive udtalelser. Hertil 
kom den opgave at sikre det interministerielle samarbejde på sikkerhedsområ- 
det samt at sikre samarbejdet mellem PET og FE. Udvalget kom til at bestå af 
direktøren for Udenrigsministeriet, Nils Svenningsen, departementschefen i Ju- 
stitsministeriet, Vilhelm Boas, samt departementschefen i Forsvarsministeriet, 
Carl Langseth. I udvalgets møder deltog også chefen for PET og chefen for FE. 
Formandskabet for udvalget lå hos Udenrigsministeriet, som også var repræsen- 
teret ved chefen for sit sikkerhedskontor, der ydermere virkede som udvalgets 
sekretær og udarbejdede mødereferat. Det bemærkes, at departementschefen i 
Statsministeriet ikke på dette tidspunkt deltog i arbejdet. Dette kan skyldes, at 
H.C. Hansen endnu var stats- og udenrigsminister, og gennem sin udenrigsmi- 
nisterielle portefølje (frem til oktober 1958) var i stand til at holde sig orienteret. 
Udvalget afholdt i reglen månedlige møder. Eftersom der ikke blev afholdt regel- 
mæssige møder i Regeringens Sikkerhedsudvalg, refererede styrelsescheferne til 
hver sin minister. Efter august 1963 blev Statsministeriet videre holdt underrettet 
om møderne ved, at mødereferatet blev tilsendt statsministeren.” 

Dagbladet Informations analyse var, at nu havde man halvhjertet og langt 
om længe gennemført den plan, som Steincke oprindelig havde haft, og som 
var blevet opgivet, blot med den forskel, at Embedsmændenes Sikkerhedsudvalg 
overtog den koordinerende funktion, som oprindeligt havde været tiltænkt en 
landsdommer.” 


Blechingberg-sagen 


Blechingberg-sagen var den første store danske spionagesag under den kolde 
krig. Sagen drejede sig om den danske diplomat Einar Blechingberg, som var 
kommet i økonomisk uføre og dermed havde blottet sig for hvervning fra den 
polske efterretningstjeneste. Blechingberg kom i den polske efterretningstjene- 
stes søgelys, da han var udstationeret i Warszawa i 1953, og han blev efterfølgende 


641 JM, P.O.-sag: Embedsmandsudvalget i sikkerhedsspørgsmål, notat til statsministeren, november 
1963. Udvalgets kommissorium findes i: PET, ujournaliseret: PET's interne referater fra de første 
møder i embedsmændenes sikkerhedsudvalg. Det første møde blev holdt den 6. juni 1958. Ibid.: 
Møde i koordinationsudvalget den 6. juni 1958. PET har egne referater fra perioden 1958-61, idet 
Mogens Jensen selv tog referat af møderne frem til mødet den 15. september 1961. 

642 Leder: Efterretningstjenesten, Information. 28. februar 1958. 

hvervet i København og tildelt kodenavnet Oliwa. Han begyndte at forsyne po- 
lakkerne med dokumenter fra Udenrigsministeriet og fortsatte sin virksomhed, 
da han blev udstationeret i Bonn. Han blev anholdt i maj 1958 og idømt otte års 
fængsel for ulovlig efterretningsvirksomhed til fordel for Polen. 

Blechingberg var kommet i økonomisk uføre, fordi han gennem mange år 
havde levet over evne, og han havde været involveret i flere økonomiske ure- 
gelmæssigheder under sine udstationeringer i Mexico og USA. Det gjorde ham 
sårbar over for fremmede efterretningstjenesters hvervningsforsøg. Udenrigs- 
ministeriet havde haft kendskab til disse risici,” men havde ikke meddelt dem 
til PET, da han var blevet sikkerhedsundersøgt i forbindelse med hans godken- 
delse til adgang til NATO-dokumenter.””> Sagen rejste alvorlige spørgsmål ved 
Udenrigsministeriets håndtering af sagen, og både H.C. Hansen og ministeriets 
direktør Nils Svenningsen blev kritiseret.” Fra PET's side efterlyste man derfor 
en bedre koordination og en bedre orientering af PET i forbindelse med sik- 
kerhedsundersøgelser. Det gjaldt ikke mindst ønsket om, at bl.a. Udenrigsmini- 
steriet skulle være bedre til at orientere PET om ministeriets ansattes forhold.” 

På mødet i Sikkerhedsudvalget den 9. marts 1959 rejstes en diskussion af, 
hvem der havde ansvaret for sikkerhedsgodkendelser. Sagen blev rejst, fordi 
PET i forbindelse med en såkaldt grundig undersøgelse af en ansat i Udenrigs- 
ministeriet konstaterede stor gæld og en livsførelse, som udsatte vedkommende 
for mulig afpresning. Dette fremgik ikke af Udenrigsministeriets personalesag. 
Mogens Jensen benyttede sig af lejligheden til at understrege, at PET ved f.eks. 
sikkerhedsgodkendelsessager stod magtesløs over for at fremskaffe baggrunds- 
oplysninger om personer med mange års ansættelse i Udenrigsministeriet. Ved 
f.eks. sikkerhedsgodkendelse af ambassadører kunne man ikke gøre andet end 
at søge i sine registre. Det rejste spørgsmålet om, hvem der havde ansvaret for 
sikkerhedsgodkendelsessager. Direktør Svenningsen mente, at det var PET's op- 
gave. Det afviste Mogens Jensen klart og henviste til, at det var tjenestens praksis 
at videregive eventuelle ufordelagtige oplysninger, men uden at tage stilling til 


643 Dansk Institut for Internationale Studier, Danmark under den kolde krig. Den sikkerhedspolitiske 
situation 1945-1991 (DIIS, 2005), bind 1, s. 466-468. 

644 Jakob Andersen og Oleg Gordievsky, De røde spioner. KGBS operationer i Danmark — fra Stalin til 
Jeltsin, fra Stauning til Nyrup (Høst & Søn, 2002), s. 586-597. 

645 RB: Ole Stevns, 6. november 2001. 

646 Claus Bjørn, H.C. Hansen, s. 436-437. 

647 PET, ujournaliseret: PET's interne referater fra de første møder i embedsmændenes sikkerhedsud- 
valg. Også RB: Erling Quaade, 21. marts 2001. 

eventuelle konsekvenser.” Man fortsatte drøftelsen på mødet den 2. april 1959. 
Svenningsen erklærede sig nu indforstået med, at ikke PET, men den pågæl- 
dende styrelse havde ansvaret for sikkerhedsgodkendelserne. Mogens Jensen 
forklarede, at: 


"T den udstrækning, der i de konkrete undersøgelsessager var fremkommet ufor- 
delagtige oplysninger, havde efterretningstjenesten altid været meget omhyggelig 
med ikke at indlade sig på nogen vurdering af disse oplysninger, men havde kun 
refereret det rent faktisk foreliggende for vedkommende styrelse enddog uden at 
ledsage referatet af nogen form for indstilling med hensyn til konsekvenserne” 


Der udspillede sig en diskussion mellem Svenningsen og Mogens Jensen, hvor 
sidstnævnte erklærede, at PET ved sådanne godkendelser jo — bl.a. i kraft af den 
manglende adgang til de pågældendes personalesager — kun kunne støtte sig til 
en registermæssig undersøgelse, og at det derfor var en vigtig opgave for mini- 
steriet selv at sikre sig, at de pågældende var egnede til godkendelse. Udenrigs- 
ministeriets direktør var noget skeptisk over for spørgsmålet om, hvorvidt mi- 
nisteriet kunne løfte denne opgave, men tilføjede, at siden det var styrelsen, der 
skulle sikkerhedsgodkende, var der ingen grund til, at PET fik indsigt i styrelsens 
fortrolige personaleakter.? 

Efter henstilling fra PET nåede man frem til, at styrelserne i sådanne tilfælde, 
hvor anmodning om en grundig undersøgelse blev fremsat til PET, selv lod ind- 
hente oplysninger fra de pågældendes hidtidige foresatte. Svenningsen gik ind på 
dette med den tilføjelse, at Udenrigsministeriet ikke skulle udarbejde en længere 
rapport til PET om de pågældendes pålidelighed, men blot i kort skematisk form 
give udtryk for en bedømmelse.” Hermed præciseredes den fremtidige ordning 
for sikkerhedsgodkendelser. PET var herefter alene ansvarlig for fremskaffelse af 
oplysninger, mens det var den pågældende styrelses ansvar at bedømme oplys- 
ningerne og drage konsekvensen deraf. 


648 Ibid., Møde i koordinationsudvalget den 9. marts 1959, s. 6. 

649 PET, ujournaliseret: PET's interne referater fra de første møder i embedsmændenes sikkerhedsud- 
valg, Møde i koordinationsudvalget den 9. marts 1959, s. 6. 

650 PET, ujournaliseret: PET's interne referater fra de første møder i embedsmændenes sikkerhedsud- 
valg, Torsdag den 2. april afholdtes der møde i koordinationsudvalget. 

651 Ibid., s. 3. 

Blechingberg-sagen fik den følgevirkning, at man i Udenrigsministeriet etab- 
lerede et sikkerhedskontor, den såkaldte afdeling A III, med ansvar for sikker- 
hedsarbejdet og for samarbejdet med PET. Mens PET førhen ikke havde haft 
adgang til ministeriets personaleakter, eller mulighed for at indhente oplysnin- 
ger, blev det nu sikret, at der fra spørgeskemaer fra ministeriet tilgik PET per- 
sonoplysninger til brug for sikkerhedsgodkendelser. Herefter ville PET gennem- 
føre søgning på, om der fandtes oplysninger på de pågældende ansøgere. PET 
meldte herefter tilbage til ministeriets personalekontor, som — hvis man ønskede 
at gå videre — via afdeling A III i Udenrigsministeriet anmodede PET om at gen- 
nemføre en såkaldt ”grundig undersøgelse”. Ved sådanne undersøgelser kunne 
PET f. eks. indhente oplysninger fra de pågældendes tidligere arbejdspladser og 
lignende. Fokus på disse skiftede nu også gradvis lidt fra at hindre ideologisk 
upålidelige medarbejdere i at få adgang til klassificerede oplysninger, til at man 
også rettede blikket mod andre risikofaktorer såsom gæld og livsførelse, som 
kunne udsætte en medarbejder for hvervningsforsøg fra fremmede tjenester. 


Christian Madsen og H.C. Hansen 


H.C. Hansen fastholdt gennem sin ministertid en forbindelse til Christian Mad- 
sen. Forbindelsen fortsatte efter Madsens forflyttelse til Fremmedpolitiet i 1951, 
hvor han placeredes med ansvar for paskontrollen i Kastrup Lufthavn. Fra sin 
position i paskontrollen i Kastrup havde Christian Madsen lejlighed til at fort- 
sætte med at dyrke uformelle kontakter med ikke alene de ind- og udrejsende 
danske kommunister, men også sovjetiske diplomater og danske politikere i al- 
mindelighed. Madsens politiske forbindelser synes ikke at være aftaget med hans 
forflyttelse. Fragmenter af aflytningerne af Alfred Jensen, som er bevaret gennem 
PET's undersøgelse i 1963, viser, at Alfred Jensen og fire andre kommunister, da 
de den 14. august 1957 vendte tilbage fra en delegationsrejse til Moskva, oplevede, 
at Christian Madsen hjalp dem gennem tolden uden toldeftersyn.5 

PET's arkiv rummer flere akter, som viser, hvordan PET konstaterede en del 
selskabelig omgang mellem Christian Madsen, visse af kollegerne i Fremmedpoli- 
tiet og sovjetiske diplomater. En første melding synes at være en henvendelse fra 
kk. Madsen til kk. Holton den 11. juni 1958, hvor førstnævnte orienterede om en 


652 RB: Erling Quaade 21. marts 2001. 
653 PET, ujournaliseret: Rapport 26. september 1963, s. 32. 

kontakt til sovjetdiplomater ved en SAS-middag. Holton noterede, at Christian 
Madsen var villig til at orientere Holton på forhånd, hvis lignende skulle ind- 
træffe. Ved en anden lejlighed kontaktede kk. Madsen kriminalinspektøren i 
PET for at drøfte sikkerhedsforhold ved et russisk flådebesøg i forbindelse med 
ministerpræsident Khrusjtjovs planlagte besøg i Danmark. Madsen var tilsyne- 
ladende blevet kontaktet af den sovjetiske konsul Khrjatjkov, som ønskede et 
møde mellem den sovjetiske marineattaché og politiet. I løbet af samtalen be- 
mærkede kriminalkommissær Madsen, at han også skulle op for at tale med 
”Sigvald” (dvs. legationsråd Sigvald Kristensen) om sagen.” Den usædvanlige 
fremgangsmåde viser, at kriminalkommissæren havde gode kontakter til Uden- 
rigsministeriets daværende pressechef, Sigvald Kristensen. Der kan næppe her- 
ske tvivl om, at Kristensen videreformidlede sådanne oplysninger til stats- og 
udenrigsminister H.C. Hansen. 

Christian Madsen optræder flere gange i rapportmaterialet vedrørende over- 
vågningen af sovjetdiplomater. Ikke sjældent gik der videre en forbindelse til 
udenrigsministeriets pressechef Sigvald Kristensen. Aktiviteten i sovjetkontak- 
terne synes ikke mindst at have været høj i tiden omkring 1958-59, mens det 
overvejedes, om det ville være muligt for SUKP's førstesekretær Khrusjtjov at 
aflægge et statsbesøg i Danmark.” 

I 1960 fattede rigspolitichefen og chefen for fremmedpolitiet bekymring 
for Madsens selskabelige omgang med østdiplomater. I en samtale med rigs- 
politichefen forklarede Madsen, at han af tjenstlige grunde qua sit tilsyn med 
paskontrollen i Kastrup Lufthavn fandt det nødvendigt at opretholde et ven- 
skabeligt forhold til de pågældende. Han forklarede, at ”..han altid havde holdt 
nu afdøde statsminister H.C. Hansen og den tidligere chef for pressebureauet, 
minister Sigvald Kristensen, nøje orienteret om sine møder med herværende 


654 PET, ujournaliseret: Enkeltsager vedr. politipersonalet, læg 'Chr. Madser': Notits, Holton, udat. 
vedr. samtale 11. juni 1958. 

655 PET, ujournaliseret: enkeltsager vedr. politipersonalet, læg 'Chr. Madsen, Notits, u. titel, 2 s., 
7. august 1959, påtegnet 10. august 1959 ved politifuldmægtig Ole Stevns, at departementschefen 
var underrettet. 

656 PET, ujournaliseret: enkeltsager vedr. politipersonalet, læg 'Chr. Madser': Notits, 6. august 1959; 
Ibid., Observationsrapport, 30. juli 1959; Ibid., Specialnotits, 1. august 1959; Ibid., ”Observationsrap- 
port vedr. fredag den 23. maj 1958”, 28. maj 1958; Ibid., ”Observationsrapport vedr. 19. november 
1957”. 

østdiplomater”.%” H.C. Hansen har formentlig fundet det hensigtsmæssigt at sik- 
re sig oplysninger fra flere fortrolige kilder, end det de officielle statslige kanaler 
havde at tilbyde. Christian Madsen synes imidlertid ikke ganske at have brudt 
sine forbindelser til den socialdemokratiske top efter H.C. Hansens død i 1960. 
Madsen blev således uformelt kaldt til hjælp ved visse lejligheder, hvor statsmi- 
nister Kampmann ikke kunne kontaktes. 

Endnu i 1963 plejede Christian Madsen forbindelser med sovjetiske diploma- 
ter. Bl.a. skal han have deltaget i en drøftelse med 2. sekretær ved den sovjetiske 
ambassade Nikolaj Tjaskikh om en sovjetisk ambassadereception for køben- 
havnske politifolk. Madsens kontakter med de sovjetiske diplomater var i øvrigt 
kendetegnet ved, at der i reglen deltog en anden dansk embedsperson. Desuden 
orienterede han PET om de planlagte arrangementer, hvor der deltog repræsen- 
tanter fra østlegationer og repræsentanter fra Fremmedpolitiet.&? 

H.C. Hansens interesse for efterretningsoplysninger er bevidnet af Mogens 
Jensen, der efter sin udnævnelse til politiinspektør og efterfølger til Brix flere 
gange blev indkaldt til møder med statsministeren uden om departements- 
chefen: ”Statsministeren ville vide noget om de personer, han samarbejdede 
med, og om PET havde noget på en given person” Der udviklede sig således 
ikke mindst efter Mogens Jensens overtagelse af chefstolen i PET et udmærket 
og fortroligt forhold med tidvis orientering af stats- og udenrigsministeren om 


sager af interesse.” 


657 PET, ujournaliseret: Notits u. titel, 30. april 1960, påtegnet: 'Refereret for dep. ch. Boas, der tog det 
oplyste til efterr. 2.-5.-60 M.J? 

658 RB: Ole Stevns, 6. november 2001. 

659 PET, ujournaliseret: enkeltsager vedr. politipersonalet, læg 'Chr. MadserY: Notits u. titel, Mogens 
Jensen, 21. november 1963; PET, ujournaliseret: enkeltsager vedr. politipersonalet, læg 'Fremmed- 
politiets forbindelser med herværende østlegationer; brev M. Jensen til Ole Stevns, 29. januar 1963. 

660 RB: E. Mogens Jensen, 4. oktober 2000. 

661 For et tidligere eksempel på orientering af statsministeren, se JM, P.O.-sag: koncept til brev Mogens 
Jensen til H.C. Hansen 5. november 1956 samt afskrift af H.C. Hansens svarskrivelse 6. november 
1956. Jf. sidstnævnte: ;.Med tak for lån tilb. sender jeg hermed den ene (eksemplar nr. 3) af de mod- 
tagne beretninger vedr. D.K.P. forhold 1955-57. med venlig hilsen din heng”. Denne udveksling fandt 
sted i efterdønningerne efter den 20. partikongres, storkonflikten i påsken 1956, og opstanden i 
Ungarn. 

H.C. Hansens uformelle østdiplomati 


En del af H.C. Hansens uformelle netværk angik en russisk født dansk forret- 
ningsmand. Den pågældende fungerede gennem en årrække som mellemmand 
mellem personlige erhvervs- og myndighedskontakter i Sovjetunionen og dan- 
ske erhvervsfolk, som handlede med Østeuropa. Forbindelsen rejser blandt an- 
det det spørgsmål, om ledende danske politikere tildelte pågældende ”beskyttel- 
se” mod efterretningstjenestens kontraspionageefterforskning, og om man satte 
udenrigspolitiske hensyn (dvs. forholdet til Sovjetunionen) over en tilbundsgå- 
ende politiefterforskning. 

Forretningsmanden var russisk født, men studerede i Berlin i 1914, hvor- 
fra han dagen før udbruddet af 1. Verdenskrig rejste til København som flygt- 
ning. Han opholdt sig en tid i USA. Efter krigen forsøgte han at vende tilbage 
til Rusland, men blev forhindret af den russiske revolution, og rejste i stedet i 
1917 til Danmark, hvor han opholdt sig frem til 1922. Han var her fortrinsvis 
beskæftiget ved advokatfirmaer, som arbejdede med økonomiske forbindelser 
til Rusland eller med juridisk bistand til russiske immigranter. Det drejede sig 
bl.a. om at få ordnet pasforhold, visa og opholdstilladelser.'””Forretningsmanden 
var 1920-22 ofte i Berlin, hvor han havde kontakt til såvel russiske immigranter 
som repræsentanter for sovjetregimet. Det firma, hvor han arbejdede, fungerede 
som mellemled i forhandlinger mellem danske forretningsfolk og en sovjetisk 
handelsdelegation, som besøgte Danmark. Tidligt 1921 modtog de danske poli- 
timyndigheder et anonymt tip om, at den pågældende havde tætte forbindelser 
til danske kommunister, og at han var mellemmand mellem den sovjetiske rege- 
rings udsending (senere viceudenrigskommissær) Maksim Litvinov og danske 
agenter. Det hævdedes ligeledes, at den pågældende havde hjulpet en broder — en 
kommunistisk kommissær i Kharkov — til falske papirer med henblik på dennes 
flugt til Danmark. Vedkommende skulle således også tidligere have hjulpet per- 
soner til ophold i Danmark under falsk påskud. De danske politimyndigheder 
var imidlertid ikke i stand til at skaffe sikre oplysninger om disse forlydender. 
Justitsministeriet resolverede den 27. juni 1921, at der ikke var grundlag for ud- 
visning, idet man ikke fandt ”oplysningerne fra forskellig side” tilstrækkeligt do- 
kumenterede. Ministeriet ønskede imidlertid den pågældende holdt under ob- 
servation. En undersøgelse gennemført af det danske statspoliti i efteråret 1921 
gav heller ikke anledning til at foretage sig videre. 


662 PET, personsag: ”Vedrørende [ - ]”, 11. november 1954, seks sider. 

I 1920-21 udarbejdede forretningsmanden forslag til en aftale om sovjetisk- 
skandinavisk samhandel. Forslaget var angiveligt udarbejdet til brug for den 
sovjetiske ledelse. I 1922 bosatte han sig en tid i Berlin, hvorfra han drev kom- 
missionshandel for store danske firmaer engageret i handel med Sovjetunionen. 
I marts 1933 flyttede den pågældende med sin familie tilbage til Danmark under 
indtryk af de herskende tilstande i Tyskland efter Adolf Hitlers udnævnelse til 
rigskansler. Også en broders familie fulgte med. Broderens opholdstilladelse i 
Danmark blev anbefalet af statsminister Thorvald Stauning.” 

PET modtog i 1970'erne oplysning om, at statspolitichef Mensen efter forret- 
ningsmandens tilbagekomst til Danmark i 1930'erne havde henvendt sig til Ju- 
stitsministeriet med ønske om, at forretningsmanden blev udvist, da han mentes 
at være ”russisk spion”. Ifølge disse oplysninger skulle forretningsmanden efter 
Mensens opfattelse allerede ved sin ankomst til Danmark ved den 1. Verdenskrig 
have været spion for den russiske tsars efterretningstjeneste, og efter revolutio- 
nen have fortsat sit virke som kontakt for sovjetregimets efterretningsvæsen.'+ 
Forretningsmanden skulle imidlertid have knyttet nære kontakter til ledende 
socialdemokrater — herunder statsminister Thorvald Stauning og H.C. Hansen — 
som skulle have støttet hans ansøgning om dansk indfødsret.” 

Forretningsmanden kan have stiftet venskab med Stauning, fordi han i 
1920'erne og 1930'erne havde været i stand til at formidle ordrer på skibsbygnin- 
ger til USSR. Kontrakterne skulle således være kommet i stand via forbindelser, 
som faderen havde knyttet ved hjælp af familiemedlemmer, som arbejdede på 
den daværende sovjetiske handelsrepræsentation i Berlin. Stauning skulle op- 
rindelig have været af den opfattelse, at den betaling, som faderen modtog for 


663 Ibid. 

664 Disse oplysninger fremkom under en samtale i 1972 mellem Jørn Bro og den da pensionerede po- 
litimester Brix. Samtalen skyldtes en interesse for forretningsmanden, og oplysningerne stammede 
fra Brix” viden om efterforskningen mod den pågældende i 1950'erne. Oplysningerne er omgivet 
med betydelig usikkerhed. Der var ikke alene gået mere end ti år, siden Brix havde stiftet bekendt- 
skab med oplysningen om Mensens holdning tredive år tidligere. Brix havde ydermere anledning 
til at nære en vis modvilje mod H.C. Hansen, som i 1957 havde spillet en afgørende rolle i Brix 
afgang som PET-chef. PET, personsag: ”Vedr. [ - ], 8. februar 1972. 

665 Ibid., s. 2. I Brix forklaring: "Som bekendt blev der ikke talt om at udvise [forretningsmanden] 
- derimod fik han ved STAUNINGS og især H.C. HANSENS intervention meget hurtigt dansk 
indfødsret. Hans forbindelse med H.C. HANSEN skriver sig således i hvert fald helt tilbage til 
1930'erne”, Ibid. 

denne virksomhed, gik videre som støtte til DKP i Danmark. Han lod sig dog 
senere overbevise om, at der var tale om bestikkelse af sovjetrussere.' 

Ved tilbagekomsten til Danmark var forretningsmanden i stand til at spille en 
vigtig rolle med hensyn til at bringe handelskontrakter mellem danske firmaer og 
Sovjetunionen i stand. I 1930'erne var han således i stand til at formidle kontrak- 
ter til fordel for landbrugseksporten, men han var først og fremmest aktiv som 
mellemmand mellem Danmark og Sovjetunionen med hensyn til at sikre skibs- 
bygningskontrakter. Forretningsmanden modtog en betydelig kommission for 
disse tjenester, og efterretningstjenesterne formodede, at store summer af disse 
kommissioner blev videregivet til kontakter i Sovjetunionen. Forretningsman- 
den opretholdt i tiden frem til besættelsen forretningsforbindelser til USSR.” 

I 1943 rejste familien til Sverige, hvor man opholdt sig resten af krigen, og 
hvor forretningsmanden knyttede forbindelse til den sovjetiske legation i Stock- 
holm. Efter det oplyste skulle forbindelsen til legationen have haft at gøre med 
forretningsmandens beskæftigelse med forsyningsproblemerne i Danmark efter 
krigen. Han fik her forbindelse med en legationssekretær, som især beskæftigede 
sig med Danmark, og var ad denne vej også i stand til at få adgang til visse politi- 
ske oplysninger. Disse oplysninger kom dels via den danske gesandt i Stockholm 
minister Kruse, dels via den svenske minister i København Dardel og endelig 
også ad andre kanaler til de danske socialdemokratiske politikeres kundskab, 
som forretningsmanden havde haft forbindelse med under handelsforhandlinger 
før krigen.” Det er muligt, at dennes virke som mellemmand i øvrigt skete ef- 
ter opfordring fra hans socialdemokratiske forbindelser i København. I vinteren 
1944-45 skal Christian Madsen have opsøgt forretningsmanden i Stockholm og 
på vegne af danske socialdemokrater opfordret forretningsmanden til at benytte 
sine kontakter til den sovjetiske legation for at finde ud af, hvilken regering rus- 
serne ønskede i Danmark efter befrielsen. Forretningsmanden mødtes efterføl- 


666 Disse oplysninger blev givet af Christian Madsen i en samtale med Arne Nielsen i 1966, og byggede 
formentlig på oplysninger fra dels Madsens virke i Københavns Politi i 1930'erne, dels på oplysnin- 
ger fra forretningsmanden. PET, personsag: ”Vedr. [ - ], 25. juli 1966. Adspurgt om bestikkelserne 
forklarede Madsen, at det havde han ikke nogen anelse om. Ibid. 

667 PET, operationssag: ”Notat: subject: The late [ - ], May 1975, fem s. 

668 PET, operationssag: læg med opsummering 70 s., vedr. sagen, s. 14f. 

669 Mary Dau, Danmark og Sovjetunionen 1944-49, (Munksgaard, 1969), s. 72-75. I november 1944 an- 
kom Sigvald Kristensen, som havde arbejdet ved det illegale Information, og som stod H.C. Hansen 
nær, til Stockholm, hvor han forblev som forbindelsesperson til de svenske socialdemokrater til maj 


1945. 

gende med den sovjetiske kulturattaché Vladimir Rasin i sit hjem.7? En del af 
de videresendte oplysninger kendes fra et notat fra Erik Seidenfadens hånd om 
en samtale med forretningsmanden, hvor denne gav oplysninger om den rus- 
siske position med henblik på videregivelse til den socialdemokratiske ledelse i 
København.” Forløbet af forretningsmandens virke som formidler af de dansk- 
sovjetiske følere i Stockholm strækker sig formentlig fra vinteren 1944-45 frem 
til maj 1945. I februar blev forretningsmanden sat i forbindelse med drøftelser i 
Stockholm om regeringsdannelsen og forsyningssituationen efter krigen. Endnu 
den 7.-8. maj 1945 rejste Christian Madsen til Stockholm med et brev fra Vilhelm 
Buhl til forretningsmanden, hvori denne opfordredes til at søge goodwill hos 
russerne for den nye danske befrielsesregering.”” 

Efter tilbagekomsten til Danmark opretholdt familien kontakt til sovjetiske 
repræsentanter, og familiens bolig blev et hyppigt mødested for russere og pro- 
minente danskere. Forretningsmanden opretholdt i denne periode stadig sin 
særlige status som mellemled i handelsforhandlingerne mellem ikke alene dan- 
ske virksomheder og sovjetiske myndigheder, men synes også at have spillet en 
rolle i handelsforhandlingerne mellem den danske regering og Sovjetunionen. 
Han havde ved sin formidlende indsats under de dansk-russiske forhandlinger i 
oktober 1947 bl.a. sikret Danmark lempelige betalingsbetingelser og formået at 
mindske kravene til størrelsen af smøreksporten til Sovjetunionen.” 

PET-materiale, som er bevaret fra 1950-51, viser, at PET på dette tidspunkt 
havde oplysninger, som pegede i retning af det tætte forhold mellem forretnings- 
manden og centrale personer i sovjetsystemet.” I 1955 kom PET under vejrs 
med, at forretningsmanden skulle have haft forbindelser til sovjetiske efterret- 
ningsfolk. Oplysningerne stammede fra en sovjetisk efterretningsofficer, V.M. 
Petrov, som sammen med sin familie flygtede til Vesten og i 1954 meldte sig som 
politisk flygtning. Under afhøringerne ved en vestlig tjeneste med forbindelse til 
PET oplyste Petrov, at hans hustru under sin tjeneste ved den sovjetiske ambas- 
sade i Stockholm i 1944-45 var blevet instrueret af den sovjetiske efterretnings- 


670 PET, personsag: Oversigt Vedr. [ - ], udateret, oversigt vedr. [ - ], titel på forsiden: indholdsforteg- 
nelse, Hemmeligt, s. 15. 

671 Erik Seidenfaden, ”Mummespillet mellem det legale og illegale Danmark, Berlingske Tidende, søn., 
22. oktober 1967. Denne samtale fandt sted den 4. april 1945. 

672 Mary Dau, Danmark og Sovjetunionen 1944-49 S. 72-75. 

673 PET, personsag: Sammenhæftet læg m. bl. dokumenter u. titel, vedhæftet kopier af korrespondan- 
ce, Axel Kristensen til forretningsmanden, 20. november 1947. 

674 Se: PET, personsag, bilag 1-5: bl.a. bilag 4, ekstrakt, 24. januar 1953. 

chef i Sverige, Vladimir Rasin, om at besøge en dansk statsborger, som Rasin 
havde knyttet forbindelse til, og som havde tilbudt sin assistance. Fru Petrov 
besøgte hver aften en uge igennem danskeren og modtog to-tre timer diktat fra 
danskeren om, hvad hun betegnede som ”en mængde interessante oplysninger” 
om den politiske situation i Danmark, om de ledende politiske personligheder 
og deres indbyrdes ”intriger” samt oplysninger ”af ufordelagtig art” om danskere 
i Sverige, herunder medlemmerne af den danske repræsentation i Stockholm.” 
Den pågældende modtog ikke betaling for oplysningerne. PET identificerede 
gennem oplysningerne den pågældende dansker som forretningsmanden.?”? 

Da PET modtog Petrov-oplysningerne, tog Brix kontakt til statsminister 
H.C. Hansen og orienterede denne om det fremkomne. Statsministeren resol- 
verede, at der ikke skulle foretages undersøgelser mod forretningsmanden. Der 
foreligger ikke et samtidigt dokumentgrundlag for denne beslutning, men ved 
en senere lejlighed oplyste Mogens Jensen, at statsministeren havde erklæret, 
at ”han på baggrund af sit personlige nære kendskab” til forretningsmanden 
”måtte anse det for udelukket, at denne kunne udøve ulovlig efterretningsvirk- 
somhed”? Herefter besluttede Brix at henlægge sagen.”” Ministersekretær Helge 
Hjortdal bekræftede senere over for PET, at forretningsmanden nød en ganske 
særlig priviligeret adgang til H.C. Hansen. Statsministeren havde mod sædvane 
været meget umeddelsom over for Hjortdal om karakteren af forbindelsen, men 
forklarede ved en lejlighed, at forretningsmanden var en mand af ”helt usæd- 
vanlig betydning for Danmark, idet han havde ydet landet uvurderlige tjenester”. 
H.C. Hansen karakteriserede forretningsmanden som mere dansk end de fleste 
danske, og en ædel karakter.”? Dette bekræftes af flere breve i fotokopi adresseret 
fra H.C. Hansen til forretningsmanden, og som strækker sig fra 9. oktober 1953 
over 1955-56 til 30. maj 1958.7? Forretningsmandens særlige status synes i øvrigt 
bekræftet af, at der ved hans personsag i PET's arkiv lå en anmærkning om, at 


675 PET, personsag: Oversigt Vedr. [ - ], udateret, oversigt vedr. [ - ], titel på forsiden: indholdsforteg- 
nelse, Hemmeligt, s. 14. 

676 Ibid. 

677 PET, personsag: Brevkopi fra M. Jensen til A. Haslund, 11. februar 1964, s. 1. 

678 PET, personsag: Notat vedr. [ - ], 16. marts 1964, s. 1. 

679 PET, personsag: Saemmenhæftet læg m. bl. dokumenter u. titel, vedhæftet kopier af korrespondan- 
ce, H.C. Hansen til [ -], 9. oktober 1953, 26. december 1955, 16. marts 1956 samt 30. maj 1958. 

ka. Christian Madsen fra PET ved enhver forespørgsel på den pågældende per- 
sonsag skulle underrettes. 

Selv om sagen således blev henlagt, fortsatte PET tilsyneladende med at be- 
mærke de hyppige forbindelser mellem forretningsmanden og den sovjetiske re- 
præsentation i København. Brix oplyste således i en samtale med Jørn Bro i 1972, 
at forretningsmanden ”i perioden 1956-58 var under stærk mistanke på grund 
af sin konspirativt prægede forbindelse med den daværende KGB-chef på det 
sovjetiske residentur”& 

Der blev kastet nyt lys på sagen i 1975, da PET modtog oplysninger fra en 
udenlandsk allieret tjeneste om forretningsmanden. Den allierede tjeneste 
mente, at forretningsmanden havde været russisk agent siden 1921. Han skul- 
le således have virket som kurér for Komintern og benyttet sine kontakter i et 
advokatfirma med internationale forbindelser som dække for sin virksomhed. 
Advokatfirmaet beskæftigede sig i øvrigt i høj grad med juridisk bistand og øko- 
nomisk rådgivning for russiske immigranter i 1920'erne og 1930'erne.” Oplys- 
ningerne fra den allierede tjeneste støttede sig også til en kontakt med en anden 
dansk forretningsmand, som handlede med Sovjetunionen, og som berettede, at 
forretningsmanden reelt kontrollerede al dansk/sovjetisk samhandel, og at det 
var umuligt at opnå kontrakter med russerne uden om denne, som betingede sig 
provisioner. Danskerne sendte til den udenlandske tjeneste et fotografi af forret- 
ningsmanden, som den udenlandske tjeneste lod forevise fru Petrov. Det resulte- 
rede i, at fru Petrov identificerede forretningsmanden som den mand, hun i vin- 
teren 1945 (må være vinteren 1944) havde haft kontakt med som sovjetisk agent 
i Stockholm. Fru Petrov var helt sikker i sin genkendelse, selv om der altså var 
gået tredive år, siden hun havde set manden. Det var lykkedes den udenlandske 
tjeneste at bryde koden i et telegram fra KGB-residenturet i Stockholm. Dette 
telegram omtalte forhold på Bornholm på grundlag af oplysninger fra ”CRITIC”, 
som den allierede tjeneste efter en række undersøgelser ”med 99 % sikkerhed” 
identificerede som forretningsmanden.'& 

Det kan således konstateres, at forretningsmanden havde tætte kontakter til 
socialdemokratiske politikere, i særdeleshed H.C. Hansen; at han var en central 


680 PET, personsag: Oversigt Vedr. [ -], udateret, oversigt vedr. [ -], titel på forsiden: indholdsforteg- 
nelse, Hemmeligt, s. 60. 

681 PET, personsag: Læg m. bl. dokumenter u. titel: ”Vedr. C.M», 1. februar 1972. 

682 PET, operationssag: ”Vedr. [ - ], 22. juli 1975. 

683 Ibid. 

figur i handelen mellem Danmark og Sovjetunionen; at den danske og allierede 
udenlandske efterretningstjenester siden begyndelsen af 1920'erne mistænkte 
ham for at være sovjetisk agent; og at H.C. Hansen i 1955 stoppede efterforsk- 
ningen af ham. Det er ikke muligt med sikkerhed på det foreliggende grundlag 
at fastslå karakteren af forretningsmandens virksomhed. H.C. Hansens indgri- 
ben i 1955 kan skyldes, at statsministeren vurderede, at forretningsmanden var 
en værdifuld uofficiel kontakt mellem Danmark og Sovjetunionen, både hvad 
angik formidling af handelsaftaler og udveksling af synspunkter. Oplysningerne 
fra Petrov-parret, udenlandske tjenester og andre kilder forekommer på den an- 
den side troværdige og muliggør, at forretningsmanden enten ydede visse mod- 
ydelser til russerne, eller at han fungerede som agent for den sovjetiske efter- 
retningstjeneste. Sagen illustrerer vanskeligheden med at fastslå karakteren af 
uformelle kontakter, der befandt sig i gråzonen mellem uofficielt diplomati og 
efterretningsvirksomhed. PET's vurdering af sagen i 1970'erne var da også, at det 
endelige svar på, om forretningsmanden loyalt havde løst sin ”overordentlig van- 
skelige og delikate” opgave for efterkrigsregeringen, eller om han havde spillet et 
dobbeltspil, lå i de sovjetiske arkiver.” 


684 PET, personsag: ”Oversigt Vedr. [ -]”, udateret, oversigt vedr. samme, titel på forsiden: indholdsfor- 
tegnelse, Hemmeligt, s. 16-17. 

8. PETYS GENOPRETNING 1958-68 


Mogens Jensens virke som politiinspektør 


PET var i 1950'erne på mange måder præget af erfaringerne og netværkene fra 
besættelsestiden. Den ubesværede kommunikation og arbejdsdeling mellem de 
uformelle socialdemokratiske efterretningsnetværk på arbejdspladserne (og til 
virksomhedernes ledelser) og i AIC bekræftes af udvekslingen af informationer, 
og ikke mindst af den københavnske efterretningsafdelings intensive forbindelse 
til de store københavnske arbejdspladser. I så henseende udgør tiden mellem 
1945 og 1958 en epoke, som i højere grad rækker tilbage til grundlæggelsen af sik- 
kerhedspolitiet i 1930'erne, end fremover mod det PET, som kendes i dag. Ledel- 
sesskiftet og de hermed sammenhængende forandringer markerede på mange 
måder en ny begyndelse, som blev indledningen til det moderne PET. 

Efter Brix-sagen var PET en tjeneste med væsentlige problemer. Personalet 
var splittet, og tilliden til tjenesten i politikredsene var i bund efter de mange 
lækager. Tjenesten gennemgik derfor en oprydning og reorganisering. Kort efter 
at Brix var gået på sygeorlov i begyndelsen af 1957, blev flere af politifolkene, der 
havde været involveret i de indre brydninger, forflyttet. Blandt dem var Einar 
Andersen fra mau-mauerne og A.H. Sørensen fra brix'erne.' Samtidig blev per- 
sonalet i Centralafdelingen reduceret med en fjerdedel fra 45 til 33 mand.” Ved 
lov nr. 181 af 7. juni 1958 om ændringer i retsplejeloven blev PET's placering som 
selvstændigt embede nedlagt og ført tilbage til Rigspolitichefen, hvor tjenesten 
havde været placeret tidligere. Samtidig blev stillingen som PET's chef ændret 


685 RB: E. Mogens Jensen, 4. oktober 2000. Rigspolitiet, ujournaliseret: Rigspolitichef E. Heide-Jørgen- 
sen til landsdommer H. Topsøe-Jensen, 27. marts 1957. 
686 Ibid., Mogens Jensen til Rigspolitichefen, 20. maj 1958. 

fra vicepolitichef til politiinspektør.” Ny chef for tjenesten blev Mogens Jensen, 
der ikke ønskede stillingen og flere gange havde anmodet om at blive forflyttet 
enten tilbage til Justitsministeriet eller blive dommer i Byretten. Mogens Jensen 
beklagede sig ved udnævnelsen til departementschefen over, at han følte, at han 
var på vej ind i en karrieremæssig ”blindgyde”, og han frygtede, at han ville blive 
stillet over for krav, som han ikke kunne leve op til. 

Udnævnelsen af Mogens Jensen betød et brud med politiseringen af tjenesten 
og dens kontakt med de uformelle netværk fra besættelsestiden. De følgende år 
kan ses som udviklingen af den moderne, hierarkisk opbyggede tjeneste, der 
fulgte formelle kommandoveje og tilstræbte en professionel arbejdsproces. En 
række bevarede dokumenter, breve og mødereferater viser, at Mogens Jensen sy- 
stematisk opbyggede en intern kommandoorden og udadtil varetog de efterret- 
ningsmæssige hensyn på en måde, som ikke sjældent udfordrede centraladmi- 
nistrationen og andre administrationsgrene. Mogens Jensen tøvede således ikke 
med at tage en konfrontation med styrelseschefer eller andre øvrighedspersoner, 
hvor han så væsentlige sikkerhedshensyn eller mulighed for en effektivisering af 
efterretningstjenestens institutionelle indretning. 

Denne institutionelle reformbestræbelse førte frem mod inkorporeringen af 
Københavns Politis Afdeling E i PET i 1966, forsøgene på at effektivisere efter- 
retningsopgaverne i politikredsene og til et forsøg på at få Fremmedpolitiet lagt 
sammen med PET. Modsat Brix, som havde været udfarende og aktiv i forsøget 
på at formulere, hvilke efterforskningsinstruktioner og retningslinjer for regi- 
strering der skulle være gældende for PET, iagttog Mogens Jensen embedsman- 
dens tjenende indstilling til de retningslinjer, som blev udstukket fra politisk 
hold. Han undlod dog ikke at gøre opmærksom på de sikkerhedsmæssige kon- 
sekvenser af de begrænsninger, som blev pålagt tjenesten. Denne linje kan følges 
bl.a. i PET-chefernes optræden i forhold til Wamberg-udvalget fra 1964. 

Denne linje blev forfulgt i samme stil af Mogens Jensens efterfølger Arne 
Nielsen, der som Mogens Jensen også havde gjort karriere som politifuldmæg- 
tig i PET. Det er et vidnesbyrd om ændringen af PET's selvforståelse i retning 
af en tjeneste isoleret fra de ledende politiske miljøer, at Arne Nielsen ikke har 


687 Ibid., ”Udkast til fortroligt cirkulære til rigspolitichefen, politidirektøren i København og samtlige 
politimestre angående ændringer i organisationen af politiets efterretningsvirksomhed m.v”, uda- 
teret, vedlagt Niels Madsen til rigspolitichef E. Heide-Jørgensen, 26. september 1958. 

688 Ibid., Mogens Jensen til departementschef V. Boas, 2. juni 1958, vedlagt Mogens Jensen til rigspoli- 
tichef E. Heide-Jørgensen, 2. juni 1958. 

efterladt sig nogen som helst vidnesbyrd om andre forbindelser end de strengt 
korrekte, hierarkiske kontakter til departementet og de øvrige styrelser. Mogens 
Jensen og Arne Nielsens tid som ledere af PET udgør på mange måder en mel- 
lemfase mellem Ernst Brix” ambitiøse, ekspansive ledelsesstil og den nye type 
PET-chefer, som fulgte i 1971, da Justitsministeriet med udnævnelsen af Jørgen 
Skat-Rørdam som PET-chef gik over til at rekruttere PET's ledere fra Justitsmi- 
nisteriets egne embedsmænd. 

I første omgang forsøgte den nye chef at løse samarbejdsproblemerne med 
politikredsene. Mogens Jensen forsøgte at styrke Centralafdelingens orientering 
af politimestrene og kontaktmændene om de efterretningsmæssige opgaver, 
og han søgte at berolige politimestre, der på baggrund af erfaringerne fra Brix- 
sagen frygtede, at deres indsendte oplysninger kunne blive lækket til pressen. 
En enkelt politimester gav udtryk for, at han ikke ønskede at tage del i ”direkte 
ulovlige metoder, således som han vidste, at efterretningstjenesten undertiden 
kunne være nødsaget til at tage i anvendelse” hvilket fik Mogens Jensen til at 
understrege, at nok benyttede tjenesten sig undertiden af ”uortodokse metoder”; 
men ikke ulovlige tiltag.” 

Politiinspektør Mogens Jensen forsøgte første gang i 1960 på ny at få bragt 
Københavns Politis Afdeling E ind under PET. Anledningen var en ændring af 
politikredsinddelingen i Københavns omegn. Foranlediget af de forestående 
ændringer i politikredsinddelingen i Københavns Amts Nordre Birk og Køben- 
havns Amt Søndre og Amager Birk advarede politiinspektøren mod en opdeling 
af de to efterretningsafdelinger i de to Birker og en henlæggelse af opgaverne til 
de seks politikredse. Mogens Jensen talte i stedet for, at de efterretningsmæssige 
opgaver henlagdes til PET. Dette var så meget desto mere nødvendigt, argumen- 
terede han, da der i hovedstadsområdet var tale om et sammenhængende byom- 
råde, hvor de overvågedes bolig, arbejdsplads og færden i mange tilfælde strakte 
sig over flere politikredse. Der var samlet tale om seks-syv kriminalpolititje- 
nestemænd og to kontormedhjælpere.? 


689 Ibid., Kontaktmøde i Aalborg den 20. november 1958, 26. november 1958. Ibid., Mogens Jensen, 
Drøftelse med pm. Stavnstrup den 12. november 1958, 17. november 1958, vedlagt Mogens Jensen til 
rigspolitichef E. Heide-Jørgensen, 18. november 1958. 

690 Ibid., Politiets Efterretningstjeneste, Efterretningstjenestens administrative opbygning i Kø- 
benhavns omegn, 12. februar 1960, vedlagt Mogens Jensen til rigspolitichef E. Heide-Jørgensen, 

På grundlag af lignende overvejelser benyttede han endvidere lejligheden til 
at foreslå det efterretningsmæssige personale og efterretningsopgaverne i Kø- 
benhavns Politis Afdeling E henlagt til PET. Mogens Jensen konstaterede, at erfa- 
ringerne viste, at efterretningstjenestens organisatoriske opbygning var behæftet 
med en række mangler og svagheder. Han så to centrale strukturelle problemer 
i PET's opbygning. Dels herskede der en række inkonsekvenser og komplika- 
tioner i arbejdsdelingen mellem PET og Afdeling E, dels var PET efter politiin- 
spektørens opfattelse pålagt et samarbejde med alt for mange politikredse i pro- 
vinsen (68 foruden København og de eksisterende Birker). På flere områder var 
PET allerede aktiv inden for det geografiske område under politidirektøren for 
København. Det gjaldt således sikkerhedsundersøgelser for centraladministra- 
tionen og samarbejdet med rigspolitichefens fremmedafdeling om tilsynet med 
udlændige. Mogens Jensen anførte bl.a. den vanskelighed, at der foregik et dob- 
beltarbejde med hensyn til registrering og arkivering af oplysninger samt med 
hensyn til udveksling af oplysninger mellem de to enheder.” 

Samarbejdet med Afdeling E var i det hele taget en komplicerende faktor 
for PET. Nogle former for operationer under Afdeling E blev således henlagt til 
PET, hvis personale havde særlige forudsætninger for arbejdet. Derimod var det 
Afdeling E, som foretog øvrige efterforskningsskridt. Det samme gjaldt for ob- 
servationstjenesten, som i særlig grad var optaget af overvågningen af fremmed 
efterretningsvirksomhed. Mogens Jensen påpegede, at dette var en særlig svag- 
hed på baggrund af, at den danske efterretningsorganisation mandskabsmæssigt 
var betydeligt svagere end den i nabolandene og på baggrund af Københavns 
særstilling som knudepunkt for Nordeuropa. Mogens Jensens slutfacit var, at 
når man medregnede almindeligt sygefravær, vagttjeneste mv., så kunne Køben- 
havns Politis Afdeling E til enhver tid kun mønstre 15 mand til observationstje- 
neste ”i marker”, hvilket betød, at man ved normal tjenestetid kun kunne have 
ca. fem mand på gaden ad gangen. I den øvrige del af Afdeling E var der ca. 13 
mand samt personale til registrerings- og arkiveringsopgaver.%” 

For så vidt angik provinsen mente politiinspektøren, at man måtte fremme 
en udvikling i retning af etablering af distriktscentraler for efterretningsarbejdet 
ved de større byer med ansvar for flere politikredse. I langt de fleste kredse var 


691 PET, ældre materiale fremfundet hos Københavns Politi: Forslag til ændring i efterretningstjene- 
stens struktur (forholdet mellem Politiets Efterretningstjeneste, Københavns Politi og landets øv- 
rige politikredse), 12. februar 1960 (form. forfattet af Mogens Jensen), 1-10. 

der kun en kriminalmand tilforordnet efterretningsarbejdet, og ofte havde han 
svært ved at finde tid til dette arbejde på grund af de mange øvrige politiopgaver. 
Mogens Jensen anbefalede at overtage den norske organisation med langt færre 
regionale distriktsafdelinger.”z Hertil kom de fordele, som en sådan ordning vil- 
le give i krigstid eller i en ”grå periode” før et krigsudbrud, hvor tjenesten mere 
effektivt kunne holde regionspolitilederne orienteret om spørgsmål af efterret- 
ningsmæssig interesse. 

Forslaget mødte imidlertid den forventelige modstand fra Københavns Politi. 
O. Th. Olesen fra Afdeling E gik stærkt i rette med politiinspektørens forslag og 
argumenterede tydeligvis på et stærkt politimæssigt grundlag. Det var nødven- 
digt, at efterretningsfolkene var en del af politistyrken, at de deltog i vagttjenesten 
(især den forhadte nattjeneste), og at de fastholdt en nær kontakt til det ordinære 
politi og til lokalmiljøet. Olesen understregede, at Afdeling E havde opbygget et 
stort antal kontakter i alle dele af samfundet, og at man havde erfaring med at 
overvåge arbejdskonflikter, yderligtgående grupper og uroligheder. Skrivelsen 
afspejlede en betydelig kulturforskel mellem Olesens stærke, mere traditionelle 
politimæssige tilgang, og Mogens Jensens forsøg på at modernisere, centralisere 
og professionalisere efterretningsvirksomheden.% Olesen mente i det hele taget 
heller ikke, at omegnskredsene burde henlægges til PET, da denne afdeling så 
ville blive alt for stor, og det ville ”i folkemunde let blive til en ”Gestapo' afdeling, 
og noget sådant kan man ikke lide herhjemme”? 

Trods den lokale modstand blev politiets efterretningsvirksomhed centrali- 
seret i PET i første halvdel af 1960'erne. I april 1960 blev efterretningsopgaverne 
i Nordre og Søndre Birk foreløbig lagt ind under PET ved en justitsministeriel 
beslutning i forbindelse med reorganiseringen af politikredsene i København.” 
Den 1. januar 1966 overtog PET tillige det efterretningsmæssige arbejde i Frede- 
riksberg Politikreds,”% og den 1. juni 1966 blev Københavns Politis Afdeling E 

nedlagt og dens opgaver overført til PET. PET havde i tiden inden overtaget 
en række af Afdeling E's operative opgaver, og afdelingens virksomhed var i 1966 
i al væsentlighed begrænset til sikkerhedsundersøgelser og observation af øst- 
blokdiplomater.7? Afdelingens arkiv, der omfattede 20.000 kartotekskort og seks 
arkivskabe, var allerede blevet destrueret i december 1965. Destruktionen skete 
efter ordre fra Justitsministeriet. Den konkrete anledning var, at kontroludval- 
get, der i 1964 blev nedsat af regeringen for at føre tilsyn med PET, det såkaldte 
Wamberg-udvalg, den 15. december 1965 skulle inspicere PET's arkiv og foretage 
stikprøvekontrol.7” 


Den politiske kontrol med efterretningstjenesten 


Der skete i de første år af 1960'erne en formalisering og styrkelse af regerin- 
gens koordination og beslutningsproces i sikkerhedsspørgsmål. Mens der si- 
den 1958 havde eksisteret et kontinuerligt arbejdende koordinationsorgan på 
embedsmandsplan (Embedsmændenes Sikkerhedsudvalg), synes Regeringens 
Sikkerhedsudvalg at være gledet i baggrunden i H.C. Hansens og senere Viggo 
Kampmanns statsministertid. Udenrigsministeriets direktør Paul Fischer har 
forklaret, at man efter Blechingberg-sagen strammede vældigt op om sikker- 
hedssystemet.7” Blechingberg-sagen berørte netop Udenrigsministeriet, og det 
var naturligt, at dette ministerium, som også varetog kontakten til NATO, fast- 
holdt formandskabet for Embedsmændenes Sikkerhedsudvalg. Udvalget mødtes 
ca. hver anden måned eller efter behov. Der fandtes ikke nogen særlig dagsor- 
den, men Fischer spurgte sine afdelingschefer, om der var forhold, de ønskede 
behandlet. I reglen foregik møderne på den måde, at chefen for PET og for FE 


699 PET, administrativ sag: Arne Nielsen til politidirektøren i København og samtlige politimestre, 
25. maj 1966. 

700 Rigspolitiet, ujournaliseret: Notat om eventuel sammenlægning af Københavns opdagelsespolitis 
afdeling E med Politiets Efterretningstjeneste, 16. februar 1966. 

701 PET, administrativ sag: Vedr.: Makulation af kort- og arkivmateriale i Københavns opdagelses- 
politis afd. E, 7. december 1965. Destruktionen skete efter ordre fra Justitsministeriet. Ibid.: Arne 
Nielsen, Notits, 26. november 1965. WU: Referat af møde den 15. december 1965. Forklaringen er 
formentlig, at hvis afdeling E's arkiv fortsat eksisterede, ville Justitsministeriet være nødt til at lade 
udvalget foretage stikprøvekontrol i dette arkiv også. 

702 RB: P. Fischer, 3. oktober 2000. Fischer blev netop i 1961 af daværende udenrigsminister Krag ud- 

gav en redegørelse. Referatet blev udformet af en kontorchef fra Udenrigsmini- 
steriet og blev via direktøren forelagt udenrigsministeren (som fra 1958 og frem 
til efteråret 1962 var Jens Otto Krag).7” 

Udvalget konstituerede sig i mere formelle former den 1. september 1961, 
men havde som nævnt fungeret siden 1958.7% Når det blev reetableret i mere for- 
melle former i efteråret 1961, skete det utvivlsomt på Krags initiativ. Efter stats- 
minister H.C. Hansens død i 1960 var Krag i regeringen den sikkerhedspolitisk 
udfarende kraft i forhold til ikke mindst NATO-spørgsmål. Statsminister Viggo 
Kampmann synes ikke at have interesseret sig meget for disse forhold og overlod 
til en vis grad udenrigs- og sikkerhedspolitikken til Krag. I 1961 var det lykkedes 
Krag at få udnævnt den hidtidige direktør for Udenrigsministeriet — og H.C. 
Hansens betroede medarbejder — Nils Svenningsen til ambassadør i London og 
til at få indsat Paul Fischer som dennes afløser som direktør. Foruden åbningen 
af forhandlinger om dansk medlemskab af Fællesmarkedet havde man netop i 
1961 i regeringen vedtaget etableringen af den dansk-tyske enhedskommando 
inden for NATO. Der kunne altså være flere grunde til, at man med udgangs- 
punkt i Udenrigsministeriet ønskede at styrke og formalisere den sikkerhedspo- 
litiske koordinering i regeringen i 1961. Men først og fremmest synes initiativet 
at have knyttet sig til Krag og dennes bestræbelser med hensyn til at moderni- 
sere Udenrigsministeriets virke. Det kan konstateres, at mødefrekvensen steg 
markant efter 1961, og at der nu blev udarbejdet formelle referater, som stod til 
rådighed for ministrene. 

Jens Otto Krag blev statsminister i 1962. Han blev i 1963 påvirket af den sven- 
ske spionskandale, den såkaldte Wennerstrom-affære. Den svenske officer Stig 
Wennerstrom blev dette år anholdt og dømt for spionage til fordel for den sov- 
jetiske militære efterretningstjeneste GRU. Han havde gennem flere år udleve- 
ret oplysninger om det svenske forsvar og dets samarbejde med NATO. Krag 
drøftede i slutningen af 1963 med Paul Fischer, Per Hækkerup og Hans Hække- 
rup muligheden for styrke kontakten mellem ministrene og Embedsmændenes 

Sikkerhedsudvalg. 7% Den 8. januar enedes Krag, Per Hækkerup (og givetvis ju- 
stitsminister Hans Hækkerup) om, at justitsministeren skulle kalde ministrene 
sammen med Sikkerhedsudvalget, når der var behov for det og mindst fire gange 
om året. Med genetableringen af Regeringens Sikkerhedsudvalg var justits- 
ministerens ansvar blevet understreget.7” Statsministeren fortsatte dog med at 
holde sig orienteret om møderne i Embedsmændenes Sikkerhedsudvalg.7” 

Det første møde i Regeringens Sikkerhedsudvalg blev afholdt den 9. januar 
1964. Statsministeren begrundede her sine overvejelser om, ”at man også i Dan- 
mark skærpede sikkerhedsreglerne”. Han ville som led heri have møderne i Re- 
geringens Sikkerhedsudvalg genoptaget. Hans Hækkerup mindede om, at med- 
lemmerne af Embedsmændenes Sikkerhedsudvalg hidtil havde refereret til hver 
sin minister, som derpå refererede til statsministeren. Det foreslog han fastholdt, 
samtidig med at man nu genoptog møderne i Regeringens Sikkerhedsudvalg. 
Man enedes derpå om, at udvalget skulle mødes hver tredje måned, eller når 
Embedsmændenes Sikkerhedsudvalg konstaterede, at et ekstraordinært møde 
ville være betimeligt. 

Paul Fischer har for Kommissionen karakteriseret møderne i Regeringens 
Sikkerhedsudvalg som ”sporadiske”% idet de relevante ministre regelmæssigt 
havde lejlighed til at tale uformelt sammen i andre sammenhænge. Det var hans 
indtryk, at ministrene, når bortses fra spørgsmålet om PET-registrering, ikke 
havde overvældende interesse for møderne i Regeringens Sikkerhedsudvalg. 
Vigtige internationale problemer blev ikke taget op på disse møder: ”Når der 
var møder, var det som regel på grund af indenrigspolitisk interesse, og registre- 
ringsdebatten havde indenrigspolitisk betydning” 799 

Hermed havde regeringschefen formaliseret de sikkerhedsorganer, som hav- 
de virket mere ad hoc i H.C. Hansens stats- og udenrigsministertid. Krags skridt 


705 ABA, J.O. Krags privatarkiv, dagbogsblade (udtaget), notat 9. januar 1964. 

706 ABA, J. O. Krags privatarkiv, (udtaget), dagbogsblade for 9. januar 1964. Hvem der deltog i mødet 
på Per Hækkerups kontor fremgår ikke direkte af Krags notat. 

Sekretariatsfunktionen forblev dog hos udenrigsministeriet, RSU: 25. november 1964. Der var i 

til i 1963-64 at styrke de indre forbindelseslinjer mellem på den ene side mini- 
strene med et særligt ansvar for statens indre og ydre sikkerhed og på den anden 
side efterretningstjenesternes chefer byggede således uden tvivl på, at Krag var 
meget opmærksom på de sikkerhedsmæssige spørgsmål. Understregningen af 
justitsministerens ansvar var i første række ikke motiveret af en bekymring for, 
at man i PET skulle registrere for mange, men derimod for at nettet skulle være 
for løst, således at man som under Blechingberg-sagen eller som i spionagesa- 
gerne i nabolandene udsatte sig for fremmed spionage. 

I Justitsministeriet selv kunne der imidlertid i 1964 ikke herske tvivl om kom- 
mandovejen fra PET til ministeren. Justitsminister Hans Hækkerup kunne se 
tilbage på mere end ti år som justitsminister og havde som sin departementschef 
Vilhelm Boas. Sager vedrørende Politiets Efterretningstjeneste henhørte under 
departementets 6. kontor, som på dette tidspunkt blev ledet af kontorchef Niels 
Madsen, der i 1964 blev efterfulgt af Frank Poulsen. Chefen for PET, Mogens 
Jensen og dennes efterfølger Arne Nielsen, refererede enten direkte til departe- 
mentschefen eller til det 6. kontor, hvor kontorchefen tog sig af sagen. I alle sa- 
ger af politisk betydning gik kontorchefen videre til departementschefen. Begge 
PET-chefer holdt en meget tæt forbindelse til ministeriet og havde ofte kontakt 
et par gange om ugen.”? 


De uformelle netværk efter H.C. Hansen 


De uformelle forbindelser mellem den socialdemokratiske ledelse, AIC og PET 
synes med statsminister H.C. Hansens død at være ebbet ud. Det første skridt 
var, da PET blev omorganiseret efter Brix-sagen, og flere af Christian Madsens 
kontakter blev forflyttet. I den anledning blev Mogens Jensen kaldt op til H.C. 
Hansen, der besværede sig over ”denne forfølgelse” af afdelingsleder Einar An- 
dersen. Politiinspektøren forklarede statsministeren, at det var nødvendigt at 
rense ud for at få et godt arbejdsklima.7"Dette var efter alt at dømme afslutnin- 
gen på den uformelle kontakt mellem socialdemokratiske kriminalfolk i PET og 
den socialdemokratiske ledelse. 

Efter at Viggo Kampmann i 1960 havde overtaget statsministerposten, rettede 
Arne Sejr henvendelse til ham. Det resulterede i et møde mellem kommandør 


710 RB: Frank Poulsen, 25. januar 2001; RB: E. Mogens Jensen, 4. oktober 2000. 
711 RB: E. Mogens Jensen, 4. oktober 2000. 


Politiets efterretningstjeneste 1945-1968 


211 


212 


PET's GENOPRETNING 1958-68 


Mørch, oberst Lunding og Arne Sejr, men da Lunding ikke havde sympati for 
Sejrs arbejde, fulgte ingen støtte fra staten.”” 

I 1962 søgte professor Erik Husfeldt at genoplive en vis statslig opbakning 
til Firmaet i en samtale med statsminister Jens Otto Krag. Husfeldts henven- 
delse havde baggrund i, at de private donorer i stadig højere grad fandt, at sta- 
ten burde forpligte sig i Firmaets arbejde. Krag blev orienteret om Arne Sejrs 
organisation og om dennes virksomhed. Krag gav ikke tilsagn om økonomisk 
støtte, men sagde til Husfeldt, at denne kunne meddele organisationens støtter 
blandt arbejdsgiverne, at statsministeren så med sympati på det arbejde, der blev 
udøvet af Arne Sejr og af dennes organisation.”; Arne Sejr har bekræftet denne 
forbindelse til Krag, men har tilføjet, at Krag lovede at drøfte eventuel støtte med 
departementschef Zeuthen i det såkaldte Zeuthen-udvalg. Det kom dog ikke til 
nogen statslig støtte.” 

Viggo Kampmann synes at have markeret en større formel distance fra det 
politiske niveau til PET's arbejde. PET's chef, politiinspektør Mogens Jensen, 
havde ingen møder med Viggo Kampmann i dennes statsministertid, hvilket 
formentlig hang sammen med, at Kampmann ikke var interesseret i sikkerheds- 
politiske problemer. Med Krag havde Mogens Jensen derimod — tilsvarende 
samtalerne med H.C. Hansen — samtaler uden om departementschefen i Justits- 
ministeriet. Krag var i særlig grad interesseret i oplysninger om visse personer, 
der havde samarbejdet med H.C. Hansen.7; 

I 1964 udnævnte Krag en ny fiskeriminister, der imidlertid kort efter måtte 
træde tilbage, da det kom frem, at han havde været involveret i nogle uregel- 
mæssigheder i forbindelse med en indsamling. Krag krævede en undersøgelse 
af PET, da han mente, at det var tjenesten, der havde lækket oplysningerne. Det 
nægtede Mogens Jensen, da det var ministeren selv, der havde nævnt sagen over 
for pressen i et forsøg på at retfærdiggøre sig selv. Mogens Jensen forlod herefter 
tjenesten i slutningen af 1964. 


712. PET, ujournaliseret: PET, Arne Nielsen: rapport 20. august 1963 (forklaring ved Mørch), s. 4. 

713 PET, ujournaliseret: PET, Arne Nielsen: rapport 20. august 1963 (forklaring ved Mørch), s. 4-5. 
714 PET, ujournaliseret: PET, Arne Nielsen: rapport 7. oktober 1963 (forklaring ved Arne Sejr), s. 2-3. 

Uformelt diplomati eller spionage? 


En sag, der optog en væsentlig del af møderne i sikkerhedsudvalgene i midten 
af 1960'erne, drejede sig om efterforskning af en person, der havde formidlet 
kontakter mellem ledende danske politikere og Sovjetunionen, og som ligeledes 
havde stået i forbindelse til ledende politikere. PET-materiale, som er bevaret fra 
1950-51, viser, at PET på dette tidspunkt mistænkte den pågældende for at have 
kommunistiske sympatier, og at man havde oplysninger, som pegede i retning 
af et tæt forhold mellem personen og centrale personer i sovjetsystemet. I 1953 
fremkom der fra kilder i det russiske immigrantmiljø ubekræftede forlydender 
om, at denne skulle være medlem af DKP og af Dansk-Russisk Samvirke.”? Efter 
H.C. Hansens død i 1960 erklærede dennes efterfølger Viggo Kampmann over 
for ministersekretær Hjortdal, at han var bekendt med kontakten til den pågæl- 
dende, og at han var indstillet på, at det var ganske klart, at der ikke måtte ske 
nogen skår i det gode forhold.7” I 1960 tog Mogens Jensen sagen op i en drøftelse 
med Kampmann, som erklærede, at han ikke havde noget at indvende mod en 
undersøgelse af personen.” 

Efter Kampmanns afgang og Krags overtagelse af statsministerposten i 1962 
fortsatte forbindelsen mellem personen og Statsministeriet. Det var minister- 
sekretær Hjortdals opfattelse, at Krag ligesom Kampmann bevarede et positivt 
forhold med lejlighedsvise kontakter. Krag skulle endda have følt sig i en vis 
taknemmelighedsgæld, idet den pågældende, mens Krag var udenrigsminister, 
med held havde taget initiativ til at forbedre de personlige relationer mellem 
Krag og den sovjetiske ambassadør på et tidspunkt, hvor forholdet var meget 
køligt, og Krag havde problemer med overhovedet at komme på talefod med 
ambassadøren.7? 

I mellemtiden udfoldede personen en del social aktivitet i kredse omkring 
den socialdemokratiske regering, og han plejede således en vis omgang med 
Krag og dennes omgivelser. Andre i hans omgangskreds var kriminalkommis- 
sær Christian Madsen fra Fremmedpolitiet, ambassadør Sigvald Kristensen, 
partisekretær Niels Matthiasen og overborgmester Urban Hansen. Hertil kom 
flere forbindelser, som var blevet knyttet tidligere via kontakten til H.C. Hansen. 


716 Se: PET, personsag, bilag 1-5: bl.a. bilag 4, ekstrakt, 24. januar 1953. 
717 PET, personsag ”Vedr. [ - ]”, 16. marts 1964, s. 2. 

718 PET, personsag: ”Vedr. [ - ]”, 9. oktober 1961. 

719 PET, personsag: ”Vedr. [ - ], 16.marts 1964, s. 3. 

Det gjaldt således tidligere statsminister Viggo Kampmann og ministersekretæ- 
ren i Statsministeriet, Helge Hjortdal.”? 

Den 9. januar 1964 drøftedes sagen i Regeringens Sikkerhedsudvalg. Mogens 
Jensen henviste til personens kontakter til sovjetiske ambassaderepræsentanter, 
som man mente var ledende KGB-officerer i Danmark. Mogens Jensen forklare- 
de videre, at personens forsøg på at skaffe sig kontakter i danske regeringskredse 
kunne være udtryk for en bestræbelse på at kunne rapportere om danske poli- 
tikere til sovjetrepræsentanterne. Statsministeren meddelte, at han første gang 
var kommet i forbindelse med vedkommende under handelsforhandlingerne i 
1948, og at personen havde holdt Krag underrettet om udviklingen i samhande- 
len med Sovjetunionen, men aldrig havde spurgt om andet end handelspoliti- 
ske forhold. Udenrigsministeriets direktør Paul Fischer tvivlede på, at det kunne 
lade sig gøre at bestikke sovjetrusserne: "Man kunne derfor ikke udelukke, at 
[personens] modydelse overfor russerne kunne være en eller anden form for 
efterretningsvirksomhed”. Desuden fandt direktøren, at den økonomiske forbin- 
delse gjorde vedkommende sårbar over for russisk pression. Udvalget enedes 
derfor om fremover at ”holde øje med” den pågældende.7” 

Sagen forblev herefter på dagsordenen for Embedsmændenes Sikkerheds- 
udvalg, hvor der flere gange refereredes om den. Efter yderligere efterforskning 
rapporterede Mogens Jensen i august 1964, at der fortsat var mange ubesvarede 
spørgsmål i sagen, men at der ikke var fundet beviser på, at personen var in- 
volveret i spionage: ”Man mente dog ikke at kunne udelukke muligheden af, 
at [personen] var ”agent of influence” En del af mystikken drejede sig om de 
indtægter, som personen havde af sin formidling af handelskontrakter. PET stod 
ganske uforstående over for, hvordan den pågældende kunne erhverve sig så be- 
tydelige indtægter, da man ikke var i stand til at konstatere, at han deltog i nogen 
forretningsmæssige forhandlinger med nogen af siderne. Man udviklede derfor 
den mistanke, at overførslerne simpelthen var betalinger fra Sovjetunionen ka- 
mufleret som forretningsmæssig provision.7> 

Ud over forbindelserne til en række politikere og embedsmænd nærede 
PET også interesse for kontakten mellem personen og den tidligere pressechef 


720 PET, personsag: ”Oversigt Vedr. [ -]”, udateret, oversigt vedr. [ - ], titel på forsiden: indholdsforteg- 
nelse, Hemmeligt, s. 53-61. 

721 RSU: Referat af møde den 9. januar 1964. 

722 ESU: Referat af møde den 19. august 1964. 

723 ESU: Referat af møde den 8. september 1964, RSU: Referat af møde den 9. september 1964. 

i Udenrigsministeriet ambassadør Sigvald Kristensen, som sammen med Chri- 
stian Madsen havde kontaktflader til sovjetiske repræsentanter.” Tjenesten 
konstaterede også, at personen fungerede som formidler af kontakter mellem 
sovjetiske repræsentanter og ledende medlemmer af Venstre. Især efter at Jens 
Otto Krags regering i midten af 1960'erne blev en mindretalsregering, begyndte 
de sovjetiske repræsentanter at nære interesse for at mødes med Venstres ledere. 
Personen arrangerede således i 1965, at MF for Venstre og tidligere forsynings- 
minister Axel Kristensen indbød til et aftenselskab med det formål at lade den 
sovjetiske ambassadør møde Venstres daværende formand Erik Eriksen.” Se- 
nere arrangerede personen en middag, hvor den nye Venstre-leder Poul Hartling 
mødtes med den sovjetiske ambassadør.”? 

PET's efterforskning var imidlertid ved at løbe ud i sandet. Embedsmænde- 
nes Sikkerhedsudvalg besluttede at indstille til Regeringens Sikkerhedsudvalg, 
at de særlige undersøgelser vedrørende personen blev indstillet, men at man 
fortsat søgte at bringe opklaring på nogle konkrete aktiviteter. Dette tiltrådte re- 
geringsudvalget samme dag.7”7 I sensommeren 1965 rapporterede Arne Nielsen, 
at personen havde udtalt, at hans indsats for handelskontrakter drejede sig om, 
at han bestak højtstående sovjetiske embedsmænd med penge, der blev over- 
ført via Tyskland og Schweiz.”? Udenrigsministeriets direktør var urolig for, at 
den pågældende — hvis bestikkelseshistorien var sand — udsatte sig for pression 
fra sovjetisk side, og mente i øvrigt, at formidlingen af kontakter til prominente 
danskere som Erik Eriksen var udtryk for, at sovjetrusserne brugte ham instru- 
mentelt.7> I løbet af 1966 gled sagen bort fra dagsordenen for Embedsmændenes 
Sikkerhedsudvalg. Sagen fortsatte frem til begyndelsen af 1970'erne med at op- 
tage PET. PET var imidlertid aldrig i stand til at påvise, at personen havde brugt 
sin position som kontakt mellem danske politikere og erhvervsfolk og Sovjet- 
unionen til at udøve spionage eller holdningspåvirkning. 


724 ESU: Referat af møder den 22. januar 1965 og 25. februar 1965. 

725 PET, personsag: ”Oversigt Vedr. [ -]”, udateret, oversigt vedr. [ - ], titel på forsiden: indholdsforteg- 
nelse, Hemmeligt, s. 42. 

726 Ibid., s. 43. 

727 ESU: Referat af møde den 26.april 1965, RSU: Referat af møde den 26. april 1965. 

PET under politiinspektør Arne Nielsen 


PET forblev i 1960'erne en i europæisk — og nordisk — målestok lille efterret- 
ningstjeneste. I midten af 1960'erne havde Centralafdelingen 40-50 kriminalfolk 
og 30-40 kontorfunktionærer. Centralafdelingen var opbygget i tre afdelinger. 
Afdeling I var den såkaldte sikkerhedsafdeling, som også rummede registratur 
og arkiv. Afdeling II arbejdede med subversive aktiviteter med hovedvægten på 
de hjemlige kommunister, mens afdeling III arbejdede med kontraspionage og 
kontraefterretning. Afdeling II havde ca. 10-12 politifolk og tre-fire kontorfolk, 
mens Afdeling III var den største og mest specialiserede afdeling. Sidstnævnte 
havde det såkaldte ”russerhold”, der varetog overvågningen af sovjetisk ambas- 
sadepersonale, som sin hovedaktivitet, men havde også mindre hold, som arbej- 
dede med DDR, Polen og andre såkaldte satellitstater. Da Københavns Politis 
Afdeling E den 1. juni 1966 blev lagt ind under PET, etableredes en Afdeling IV, 
som arbejdede med udgangspunkt i det storkøbenhavnske område med hoved- 
vægten på personundersøgelser og sikkerhedsgodkendelser. Efterfølgende etab- 
leredes en særskilt afdeling V for observationstjenesten. Foruden Centralafde- 
lingen skete indhentningen af information fra de enkelte politikredse, hvor man 
fastholdt ordningen med såkaldte kontaktmænd. Forbindelsen til politikredsene 
blev især varetaget af kriminalkommissæren ved bl.a. rundrejser, kontaktmøder 
mv., hvor denne sikrede sig, at der var kendskab til retningslinjerne for arbejdet, 
og at disse blev fulgt..7” 

Ledelsen bestod i 1965 af politiinspektør Arne Nielsen, dennes souschef 
Hans Toft-Nielsen samt politiassessor Jørn Bro. Dagen indledtes normalt med 
et morgenmøde, hvor man drøftede de væsentligste spørgsmål. Da alle sensitive 
operationssager blev drevet efter need-to-know-princippet, blev sådanne ikke 
drøftet i den store kreds, men i en snæver kreds, i reglen med en af juristerne 
som fast deltager. På det daglige morgenmøde drøftedes derimod de generelle 
retningslinjer for, hvilke tiltag, man kunne foretage, og disse oplysninger blev af 
afdelingslederne videregivet til medarbejderne. Sådanne instrukser var normalt 
mundtlige. Efter morgenmødet var der mellem Toft-Nielsen og Bro møder med 
afdelingslederne om de spørgsmål, som berørte deres respektive afdelinger; det 
gjaldt ikke mindst operative spørgsmål. 


730 RB: Jørn Bro, 13. november 2000 og 14. november 2000; PET, ujournaliseret: Dagsbefaling nr. 40, 

Arne Nielsen lagde vægt på underretningspligten over for Justitsministeriet 
og indskærpede over for sine souschefer, at de skulle holde ham orienteret om 
alle væsentlige spørgsmål. Arne Nielsens primære kontakt var til departements- 
chefen i Justitsministeriet, men der var ligeledes tæt kontakt til kontorchef Frank 
Poulsen. Underretning skete normalt ved, at Arne Nielsen tog ind til Justitsmi- 
nisteriet for at drøfte sager med departementschefen. Til tider skete der ligeledes 
mundtlig orientering af justitsministeren. Af og til medbragte Arne Nielsen et 
notat som grundlag for sådanne møder, ligesom det også hændte, at departe- 
mentschefen til tider rettede forespørgsel om særlige forhold f.eks. på foranled- 
ning af ministeren.7” 

Justitsministeriet var desuden orienteret om PET's aktiviteter gennem revi- 
sionen af PET's regnskaber; herunder den såkaldte særlige kasse til udgifter i 
forbindelse med f.eks. møder med meddelere og lignende. Det var normalt kon- 
torchefen i Justitsministeriets 6. kontor, der var kasseinspektør i forhold til den 
særlige kasse, og som havde til opgave at gennemgå bilagene herfra.7> 

PET samarbejdede tæt med Udenrigsministeriets afdeling A III (sikker- 
hedskontoret) og FE's sikkerhedsafdeling. Ud over regelmæssige kontakter mel- 
lem chefen for PET og chefen for FE afholdtes møder, hvor de to PET-jurister 
med FE's medarbejdere drøftede afgrænsningsspørgsmål mv. Samarbejdet med 
Udenrigsministeriet blev efterhånden tættere, idet der dog havde været visse af- 
grænsningsspørgsmål i efterdønningerne på Blechingberg-sagen. PET's ledelse 
så således gerne, at man fik adgang til oplysninger om de personlige kontakter, 
som Udenrigsministeriets medarbejdere havde til østdiplomater, mens Uden- 
rigsministeriet på sin side var tilbageholdende med at udlevere sådanne oplys- 
ninger. Ministeriet så på sin side gerne, at man fik adgang til PET's oplysninger 
om østdiplomater i Danmark, men her var PET af sikkerhedsårsager til gen- 
gæld tilbageholdende.” Ordningen blev, at ansøgere til stillinger med adgang til 
klassificeret materiale i Udenrigsministeriet skulle udfylde et spørgeskema, som 
derpå gik videre til PET. PET søgte derpå oplysninger på den pågældende og vi- 
deregav efter behørig godkendelse i Wamberg-udvalget disse til ministeriet, som 
selv på det foreliggende grundlag foretog sikkerhedsgodkendelsen.7+ 


731 Ibid., 3-7; samt RB: Jørn Bro, 13. november 2000. 

732 RB: Jørn Bro, 13. november 2000. 

733 PET, ujournaliseret: M. Jensen til V. Boas, 27. september 1962. 

PET fortsatte gennem 1960'erne sin deltagelse i NATO's samarbejdsorganer 
på det efterretningsmæssige område. Den vigtigste kontakt var NATO's Special- 
komité, hvor Jørn Bro fra 1966 deltog i møderne alene eller sammen med PET's 
chef. Arbejdsformen forblev i høj grad som fastsat i 1950'erne. Der var to halv- 
årlige møder i Specialkomiteen, og arbejdet fokuserede primært på de østlige 
efterretningstjenesters aktiviteter og udviklingen inden for den internationale 
kommunisme.” 

Arbejdsopgaverne var ved 1960'ernes begyndelse ikke synderligt påvirkede af 
DKP's splittelse, dannelsen af SF og den såkaldte ”nye venstrefløj”. Man arbejde- 
de fortsat med fokus på at modvirke infiltration fra kommunistisk side. Metoden 
var indsamling af oplysninger og registreringer fra åbne kilder med henblik på at 
være forsynet med baggrundsoplysninger til brug for sikkerhedsgodkendelser. 
Gennem tiåret forandrede tjenestens operative profil sig imidlertid markant. 

Blandt andet på baggrund af kontakter til andre tjenester i NATO's Specialko- 
mité og studiebesøg hos nogle af samarbejdspartnerne, men også på baggrund 
af forandringerne i de aktiviteter, som PET overvågede, begyndte man i efteråret 
1967 overvejelser om en omlægning af tjenesten i retning af en mere operativ 
struktur. Baggrunden var, at indhentningerne af oplysninger om navne på f.eks. 
kommunister fra åbne kilder og bearbejdningen heraf var meget tung og ar- 
bejdskrævende, og at udbyttet sjældent stod mål med indsatsen. 

Samtidig var der betydelige forandringer i de udfordringer, som PET stod 
over for. På den ene side så man i 1960'erne et voksende antal aktioner inden for 
det, som betegnedes som ”uro”, dvs. ofte aktioner eller demonstrationer foretaget 
af f.eks. trotskister eller andre af de politiske grupperinger, som i 1960'erne mar- 
kerede sig stærkere sammenlignet med DKP. På den anden side noterede man 
sig i PET, at det stadig mere intensive østdiplomati og de østlige efterretnings- 
tjenesters nye strategier stillede tjenesten over for betydelige udfordringer med 
hensyn til at udvikle og tilpasse sine strategier.” 

Arne Nielsen bad derfor i 1967 Jørn Bro om at nedsætte en arbejdsgruppe 
med henblik på en omlægning af arbejdet. PET var således i årene 1967-68 inde 
i overvejelser om en reorganisering og en ny tilgang til efterforskningen, som 
lagde mindre vægt på registreringer, og som i højere grad fokuserede på mere 
operative efterforskninger. Blandt andet under indtryk af internationale erfarin- 
ger omlagdes arbejdet til to søjler. Den ene søjle i arbejdet var indhentning af op- 


735. RB: Jørn Bro, 13. november 2000; RB: Jørn Bro, 14. november 2000. 

lysninger, mens den anden søjle var bearbejdning af de indhentede oplysninger. 
Tanken var, at indhentning og analyse skulle adskilles. Konsekvenser af omlæg- 
ningen var først og fremmest en styrket indsats mod fremmede efterretnings- 
tjenesters virke i Danmark og bedre analyser af disses strategier. Omlægningen, 
som fandt sted med nøje orientering af Justitsministeriet, sigtede ligeledes mod 
en bedre og tættere kontakt til ordenspolitiet, som i 1960'ernes slutning stod over 
for store udfordringer.”> Arbejdet inden for det såkaldt subversive område blev 
herefter nedprioriteret. I 1968-69 havde det subversive område således kun fire 
kriminalfolk og en kontormedhjælp.7 

Organisationen blev omlagt den 1. oktober 1967 således at østlige efterret- 
ningstjenesters aktiviteter stadig henlå under Afdeling III, mens Afdeling II, som 
hidtil havde arbejdet med yderligtgående politiske bevægelser, blev samlet med 
Afdeling IV, som hidtil havde haft ansvaret for arbejdet i det storkøbenhavnske 
område.7 Den 1. januar 1969 tog man det næste skridt, idet organisationen for- 
uden chef og stedfortræder og stab blev inddelt i fem afdelinger A-E. Afdeling 
A var sekretariatet, og Afdeling B den traditionelle præventivt arbejdende sik- 
kerhedsafdeling. Afdeling C var indhentningsafdelingen, Afdeling D bearbejd- 
ningsafdelingen og Afdeling E observationstjenesten.7” 

En videre forandring bestod i, at PET, blandt andet som konsekvens af sam- 
menlægningen med Københavns Politis Afdeling E, i højere grad benyttede sig 
af hvervede meddelere i de overvågede politiske miljøer. Man var på denne bag- 
grund i stand til at etablere et tæt samarbejde med ordenspolitiet i forbindelse 
med den store demonstration foran USA's ambassade den 27. april 1968. Omfan- 
get af denne aktivitet var dog efter internationale forhold stadig begrænset. PET 
havde således i Københavnsområdet otte-ti meddelere i slutningen af 1960'erne. 
Allerede på dette tidspunkt gennemførte man i organisationen en streng instruk- 
tion og føring af hvervede meddelere. I ganske få tilfælde hvervedes meddelere 
med henblik på penetrering af bestemte organisationer. Sådanne operationer og 
operationer, som skønnedes sensitive, blev altid forelagt PET's chef." 


737 Ibid. 

738 RB: Jørn Bro, 14. november 2000. 

739 PET, ujournaliseret: Dagsbefaling nr. 84, 24. november 1966; Ibid.: Dagsbefaling nr. 87, 11. septem- 
ber 1967. 

740 PET, ujournaliseret: Dagsbefaling nr. 91, u. dato. 

741 RB: Jørn Bro, 13. november 2000. PET's indsats i forbindelse med de store Vietnamdemonstratio- 
ner i slutningen af 1968'erne er beskrevet i Kommissionens beretning, bind 10, vedrørende overvåg- 
ningen af protestbevægelser. 

Jørn Bro har på denne baggrund beskrevet regeringserklæringen i 1968, der 
i et vist omfang begrænsede PET's registreringer, som en fordel for PET, idet 
den gav PET anledning til at foretage den nødvendige omlægning i retning af 
en mere operativ og efterforskningsorienteret virksomhed således at det var ”… 
slut med i det væsentligste at være en registraturafdeling” Ledelsen havde dog 
betænkeligheder ved at give afkald på det værktøj, som kartotekerne ansås for at 
være, men forholdt sig loyal. Også blandt medarbejderne fandtes der betænke- 
ligheder, men også her fulgtes ledelsens linje.” 

Det var kendetegnende for PET's virke i 1960'erne, at tjenesten var omgi- 
vet af en presse og politisk offentlighed, som omfattede PET's arbejde med stor 
mistænksomhed. Omfanget af PET's aktiviteter antog i den offentlige debat i 
perioden dimensioner, som ifølge Jørn Bro var ganske ude af trit med virkelig- 
heden og med de ressourcer, som var til rådighed. Der herskede således meget 
vidtgående forestillinger om PET's overvågningskapacitet. Jørn Bro har over for 
Kommissionen formuleret det på den måde, at PET levede i ”en sky af myter”7% 


742. RB: Jørn Bro, 13. november 2000 og 14. november 2000. 
743 RB: Jørn Bro, 14. november 2000. 

9. DEN STORE KARTOTEKSDEBAT 1964 


Debattens start og forløb 


Debatten om PET's registreringer på det politiske område havde sit udspring i 
kredse omkring venstrefløjen, Det Radikale Venstre og intellektuelle, der op- 
ponerede mod efterretningstjenestens overvågning. I fire artikler i det venstre- 
orienterede Politisk Revy rettede Mads Nissen Styrk omkring årsskiftet 1963-64 
kritik imod, at PET i sine kartoteker skulle have samlet oplysninger på mere end 
400.000 danskere,” og han gav eksempler på den ”politiske overvågning” fra 
besættelsestiden og efterkrigstiden.” Bladet bragte også en række andre bidrag, 
som lagde pres på justitsministeren,” og i februar krævede bladet på lederplads 
en revision af kartotekerne og indførelsen af en effektiv kontrolinstans.7” 


744 


745 


746 


747 


Mads Nissen Styrk, ”Hemmelige politiske kartoteker i Danmark”, Politisk Revy, nr. 9, 1. årg., 
27. december 1963, s. 4-5; samme: ”Hemmelige politiske kartoteker II”, Politisk Revy, nr. 10, 1. årg., 
10. januar 1964, s. 6-7. Se også: ”Hvem er ansvarlig for de hemmelige kartoteker...?” Ekstra Bladet, 
16. januar 1964. 

Mads Nissen Styrk, ”Hemmelige kartoteker 3”, Politisk Revy, nr. 11, 1. årg., 24. januar 1964, s. 5; Mads 
Nissen Styrk, ”Hemmelige kartoteker 4”, Politisk Revy, nr. 14, 1. årg., 14. marts 1964, s. 4. Mads Nis- 
sen Styrk udgav i 1964 De hemmelige kartoteker. Pest over Danmark (Forlaget Aros) og i 1967 De 
mange kartoteker (Forlaget Aros). 

”Politiet registrerer nu også de homoseksuelle” Politisk Revy, nr. 13, 1. årg., 21. februar 1964, s. 5; 
”Kontrol med udrejse til u-landet Grønland”, Politisk Revy, nr. 12, 1. årg., 7. februar 1964, s. 4;”Hvem 
har adgang til kartotekerne”, Politisk Revy, nr. 12, 1. årg., 7. februar 1964, s. 4. 

Leder: ”Revision af kartotekerne” Politisk Revy, nr. 12, 1. årg., 9. februar 1964, s. 3. Senere i 1964 
oprettedes Sjællandskomitéen mod de hemmelige Kartoteker. En af initiativtagerne var Mads Nis- 
sen Styrk. Komitéen blev registereret i PET, der indsamlede komitéens materiale og identifice- 
rede aktive medlemmer. Flere af disse var registreret på grund af medlemskab af DKP/DKU eller 

Montage fra den store kartoteksdebat i 1964. Bagved protestskiltene mod ”de hemmelige kartoteker” 
ses Politigården i København, hvor PET's Centralafdeling var placeret indtil udflytningen til Hørhus- 
vej på Amager i 1970. Det var i lokalerne på Politigården, at de omfattende makuleringer før og efter 
regeringserklæringen i 1968 fandt sted, og at den tilbageværende del af arkivet blev mikrofotograferet 
i1969-70 (Arbejdermuseet/ABA). 


Tidligt i januar 1964 modtog justitsminister Hans Hækkerup en henvendelse fra 
folketingsmand for SF Johannes Skræppenborg-Nielsen. Efter en samtale med 
Hækkerup frafaldt denne dog en tid sit ønske om at søge yderligere oplysninger 


østrejser. PET modtog også indberetninger om komitéens demonstrationer, planceudstillinger og 
enkelte offentlige møder. Det drejede sig bl.a. om et offentligt møde den 5. juni 1966 i Folkets Hus i 
Rømersgade. PET, emnesag. Hermed besvares delvis folketingsspørgsmål nr. 417: ”Kan ministeren 
bekræfte, at PET generelt bruger hemmelig overvågning af møder, hvor diskussion af PET's arbejde 
eller dele heraf må anses for en mulighed?” 

om PET's kartoteker.” Det er muligt, at Hækkerup lovede at undersøge forhol- 
dene. 

På Det Radikale Venstres møde på Nyborg Strand blev sagen rejst, og snart 
efter erklærede den radikale undervisningsminister K. Helveg Petersen, at han 
havde i sinde at rejse sagen over for justitsministeren.”” Det radikale medlem 
af Folketinget A.C. Normann udtalte den 16. januar til Politiken, at Hans Hæk- 
kerup i en samtale med Helveg Petersen, Hedtoft, Bertel Dahlgaard og Jørgen 
Jørgensen i begyndelsen af 1950'erne havde lovet, at lovgrundlaget ville blive æn- 
dret. Det skulle indskrænkes således, at man ikke længere ville registrere af poli- 
tiske grunde, men kun registrere med henblik på lovovertrædelser.” 

Det forhold, at PET's chef, politiinspektør Mogens Jensen, få dage efter ud- 
arbejdede et baggrundspapir om PET's ”politiske registreringer”, viser, at Hans 
Hækkerup har søgt at ruste sig med konkrete oplysninger. I sit papir redegjorde 
Mogens Jensen for tjenestens hidtidige virke. Han bemærkede, at man først og 
fremmest indsamlede oplysninger om DKP, SF og om tidligere og nuværende 
nazister. Desuden indhentede man oplysninger om aktiviteten i kommuni- 
stiske hjælpe- og støtteorganisationer (dvs. de såkaldte frontorganisationer). 
Sidstnævnte var dog primært genstand for en interesse for organisationernes 
tilblivelse, politik og metoder — til dels også ledere — men ikke for enkeltmed- 
lemmer. Uden for den gruppe af organisationer, som var genstand for interesse, 
var f.eks. Aldrig mere Krig, Kampagnen mod Atomvåben, Komitéen mod Romu- 
nionen, Kvindernes Internationale Liga for Fred og Frihed og Moralsk Oprustning. 
Mogens Jensen redegjorde videre for PET's opgaver i forbindelse med sikker- 
hedsundersøgelserne og disse opgavers forankring i Statsministeriets cirkulære 
af 14. april 1959 om sikkerhedsbeskyttelse af oplysninger af fælles interesse for 
alle NATO-lande.” Han understregede, at det var meget vigtigt, at personoplys- 
ninger blev indsamlet forud og bevaret, da de ellers ville kunne gå tabt og ikke 
siden hen kunne tilvejebringes. Foruden i sikkerhedsarbejdet anførte Mogens 
Jensen videre, at også i efterforskning af sager vedrørende overtrædelser af straf- 
felovens kapitel 12 og 13 var den systematiske indsamling af oplysninger et ”al- 


748 ESU: Referat af møde den 7. januar 1964; oplysning fra V. Boas til udvalget. 

749 Ibid.; ”Helveg Petersen om politiske kartoteker”, Information, 7. januar 1964. 

750 ”Folketingsdebat om de hemmelige kartoteker”, Ekstra Bladet, 17. januar 1964. 

751 PET, ujournaliseret: Notat (u. titel), Politiets Efterretningstjeneste, 13. januar 1964. Notatet har ikke 
anført nogen forfatter, men da forfatteren omtaler sig selv som leder af PET, må man slutte, at no- 
tatet er forfattet af Mogens Jensen. 

deles nødvendigt hjælpemiddel”; Mogens Jensen gentog den normalt anvendte 
begrundelse for tjenestens virke: For at forhindre anslag mod statens sikkerhed 
i form af f.eks. spionage måtte man først fastslå, hvilke persongrupper, der satte 
deres ideologiske overbevisning over deres nationale pligt. Derpå måtte man ved 
hjælp af overvågning identificere de mulige gerningsmænd.” 

Politiinspektøren anslog, at der i PET's registre var tale om 250.000 til 
300.000 personer, som var registreret. Han gjorde imidlertid opmærksom på, at 
registret omfattede personer, som befandt sig i arkivet af de mest forskelligartede 
grunde. Han forsikrede, at man jf. instruksen af 30. november 1953 bestræbte 
sig på at begrænse registreringerne til det absolut nødvendige. Han afviste, at 
man kunne ændre de principper, hvorefter der blev registreret, ”såfremt efter- 
retningstjenesten skal bevare blot nogenlunde effektivitet”. Han mente, at en ud 
fra principielle hensyn motiveret begrænsning af registreringerne ville mind- 
ske effektiviteten i efterretningsarbejdet og dermed ”skabe en idealtilstand for 
de fjendtligsindede efterretningstjenesters virke””>+ Han præciserede, at PET's 
opgave var at indsamle oplysninger og videregive dem til Forsvaret og de civile 
styrelser, at disse videregivelser fandt sted under strenge regler, og at de ikke var 
blevet tilsidesat i hans tid som chef.” Som det senere vil fremgå, var antallet af 
registrerede på grund af politisk overbevisning (DKP'ere, SF'ere, trotskister og 
nazister) på daværende tidspunkt omkring 40.000 personer. 

Få dage senere rejste Information en sag om en biologassistent. Denne havde 
i 1960 arbejdet for Grønlands fiskeriundersøgelse, men var blevet kaldt hjem af 
Grønlandsministeriet. Da Grønlands fiskeriundersøgelse fire år senere ønske- 
de vedkommende genansat, modsatte man sig i ministeriet dette. Information 
kunne afsløre, at ministeriet havde rådført sig med PET, og at disse formentlig 
havde oplyst, at vedkommende var militærnægter og deltager i atomkampag- 
nen. Det lykkedes Information at fravriste Grønlandsminister Mikael Gam den 
oplysning, at: "de bliver jo da i reglen undersøgt, naar de skal til grønland” 
Ekstra Bladet kunne føje til, at biologassistenten i Godthaab var genstand for 


752 Ibid., s. 3-4. 

753 Ibid., s. 4. 

754 Ibid., s. 4-7. 

755. Ibid., s. 8. For PET's overvågning af de nævnte bevægelser se Kommissionens beretning bind 10. 

756 ”Efterretningstjenesten høres om ansættelser til Grønland”, Information, 18. januar 1964. Sagen 
er også beskrevet i Kommissionens beretning bind 14 vedrørende PET's virksomhed i forhold til 
Grønland og Færøerne. 

rygter om at være en ”rød hund”, og at man ikke ønskede kommunister på de 
amerikanske baser.77 

To dage efter bragte Information en artikel om sagen under overskriften: 
"Grønlandsministeriets politiske kommissær”. Her beskrev man, hvordan kom- 
mitteret Aksel Svane i Grønlandsministeriet havde erhvervet sig betegnelsen 
"Den sorte Svane” eftersom det var ham, som arbejdede med de sorte lister. 
Alle stillingsansøgninger passerede Svane, som så angiveligt konfererede med 
de hemmelige tjenester.” Den 21. januar sendte den radikale folketingskandi- 
dat i Skivekredsen Svend Haugaard på vegne af Forbundet aldrig mere krig et 
åbent brev til statsminister Jens Otto Krag. Heri opfordrede man foranlediget 
af Grønlands-sagen statsministeren til at forklare, hvorfor man førte kartoteker 
over lovlydige borgere.7> 

Den 21. januar 1964 havde et lille ministerudvalg bestående af statsminister 
Jens Otto Krag, grønlandsminister Mikael Gam og justitsminister Hans Hække- 
rup et møde med undervisningsminister K. Helveg Petersen og fiskeriminister 
A.C. Normann. Det oplystes her, at tallet 400.000 registrerede var overdrevet.” 
Hækkerup forklarede, at ingen kunne vide, om de var registrerede, og derfor 
var der tale om gætværk. Hækkerup lod imidlertid også forlyde, at han ønskede 
en revision — en ”hovedrengøring” — i PET's og Københavns Politis kartoteker, 
således at alt uvæsentligt blev luget ud.7”” Hermed var sagen ikke afviklet. På 
vegne af den radikale folketingsgruppe efterlod de to radikale ministre hos Hans 
Hækkerup en lang liste over spørgsmål, som man ønskede belyst i forbindelse 
med pressepolemikken om kartotekerne.””” A.C. Normann mente, at man måtte 
kunne meddele folk, at de stod registrerede, og hvad de stod registrerede for.7% 
Sagen var således ved at udvikle sig til et alvorligt problem for det socialdemo- 
kratisk-radikale regeringssamarbejde. Krag så det som et symptom på, at rege- 
ringssamarbejdet nærmede sig sin slutning. Hans første prioritet var imidlertid 
at bevare samarbejdet indtil udløbet af valgperioden. Han fandt, at man nok 


(5 7» 


757 "Vi agter ikke at genansætte ham...”, Ekstra Bladet, 18. januar 1964. 

758 ”Grønlandsministeriets politiske kommissær”, Information, 20. januar 1964. 

759 ”Aabent brev til regeringen”, Information, 21. januar 1964. 

760 ”Politisk radikalisering af grønlændere skal hindres”, Information, 22. januar 1964. 
761 ”I Kartoteket” Ekstra Bladet, 22. januar 1964. 

762 JM, P.O.-sag: A.C. Normann til Hans Hækkerup, 22. januar 1964. 

763 ”To ministre stiller spørgsmål om hemmelige kartoteker”, B.T., 22. januar 1964. 

kunne indskrænke registreringerne, og var ikke så lidt irriteret over, at justitsmi- 
nisteren ikke fik løst problemet hurtigst muligt.7" 

Kritikken mod de ”politiske kartoteker” fortsatte imidlertid. I et åbent brev 
til justitsministeren krævede den radikale Svend Haugaard sit kartotekskort fra 
efterretningstjenesten udleveret. Det kom også frem, at flere efter afslag på akt- 
indsigt havde vendt sig til Ombudsmanden. Ombudsmandsinstitutionen havde 
imidlertid givet Justitsministeriet medhold i, at man ikke over for en privat bor- 
ger behøvede at meddele, om vedkommende var registreret eller ej.7% 

Information kunne fortælle, at Aksel Svanes opgave dels var at hindre, at der 
kom kommunister blandt arbejderne på de amerikanske baser, dels at udelukke 
mennesker, som kunne tænkes at have en radikaliserende indflydelse på grøn- 
lænderne i det øvrige Grønland. Grønlandsminister Gam forklarede avisen, at 
der var tale om et skøn.” Den 23. januar 1964 præsenterede Information den 
mulighed, at biologassistentens sag kunne tages op ved Ombudsmanden.”” En 
anden sag angik en ung stuepige, der angiveligt var blevet fjernet fra sit arbejde 
under daværende vicepræsident Lyndon B. Johnsons besøg på Hotel Royal i Kø- 
benhavn, fordi hendes far havde været kommunist.” Samme dag berettede Eks- 
tra Bladet om en episode i 1940'erne, hvor en tidligere modstandsmand ved en 
navneforveksling kom til at stå som nazist i de hemmelige kartoteker.” 

Den 29. januar 1964 forlød det, at der var dannet en komité ved navn Komi- 
teen til oplysning om politisk registrering. Den havde ifølge presseforlydender 
til hensigt at indsamle oplysninger om registreringer på det politiske område og 
sende dem til folketingsmedlemmer og til pressen.” Kun få stemmer rejste sig 
til forsvar for registreringerne på det politiske område. Berlingske Aftenavis ma- 
nede til besindighed og gjorde opmærksom på, at demokratiet måtte forsvare sig 
mod undergravende kræfter med de nødvendige midler.” Men selv det social- 
demokratiske Aktuelt anslog en tvetydig tone. Med henvisning til Wennerstrom- 
affæren i Sverige opfordrede avisen til at erkende nødvendigheden af et effektivt 


764 ABA, J. O. Krags dagbog: K, 2. februar 1964. 

765 ”Tavshed om kartoteket” Berlingske Aftenavis, 22. januar 1964. 

766 Ibid. 

767 ”Finn Lenzing gaar til ombudsmanden”, Information, 23. januar 1964. 

768 ”I kartoteket” Ekstra Bladet, 22. januar 1964. 

769 ”Modstandsmand kom i kartoteket som nazist” Ekstra Bladet, 23. januar 1964. 
770 ”Komite til kamp mod hemmelige kartoteker”, Information 29. januar 1964. 
771 Leder: ”De hemmelige kartoteker”, Berlingske Aftenavis, 23. januar 1964. 

efterretningssystem. Men man understregede samtidig, at demokratiet måtte to- 
lerere sine modstandere og ikke udvikle sig til en politistat.7” 


Reaktionen på kritikken 


Kun få dage efter, at A.C. Normann havde afleveret sin liste med spørgsmål til 
Hans Hækkerup, udarbejdede politifuldmægtig Arne Nielsen en længere besva- 
relse. Nielsens papir var mere detaljeret end Mogens Jensens med hensyn til, 
hvilke grupper PET interesserede sig for. Det fremgik således, at man overvågede 
DKP, SF, disse partiers ungdomsorganisationer og den danske sektion af IV In- 
ternationale (trotskisterne). Det fremgik også, at man — ganske vist i begrænset 
omfang — registrerede personer, som ikke var tilknyttet disse organisationer, men 
som i den offentlige debat udtalte sig på linje med de nævnte organisationer.” 
Arne Nielsen meddelte også, at man havde enkelte arbejdskartoteker over med- 
lemmer af DKP, SF, IV Internationale samt tidligere eller nuværende nazister. 
Disse specialkartoteker fungerede som registernøgle til arkiverne, og rummede 
ca. 40.000 navne for de to første, ca. 100 navne for trotskisterne og endelig ca. 
200 navne for de sidstnævnte. Ydermere fremkom Arne Nielsen med en række 
informationer om PET's videregivelsespraksis, brud på meddelelseshemmelig- 
heden og baggrunden for de særlige sikkerhedsforhold på Grønland.7”+ Arne 
Nielsens besvarelse rummede ikke nogen åbning for lempelser, og han henviste 
i den sammenhæng til den stigende aktivitet fra fjendtlige efterretningstjene- 
ster.77> Hertil føjede Arne Nielsen en henvisning til NATO's krav om sikkerheds- 
beskyttelse, og han afviste på det bestemteste spørgsmålet, om man kunne oplyse 
de folk, som mente de havde lidt skade ved at stå i kartoteket, om indholdet af 
kartotekerne.77? 

I regeringen opfattedes kartotekssagen efterhånden som et alvorligt problem. 
Flere anmeldte spørgsmål i Folketinget til justitsministeren og ministeren for 
Grønland blev drøftet på ministermødet den 28. januar 1964.777 Den følgende 


772 Leder: ”Kontrol og frihed”, Aktuelt, 24. januar 1964. 

773 Hermed besvares folketingsspørgsmål nr. 199 (”Hvor mange danske borgere var registreret for po- 
litisk virksomhed op til oprettelsen af Wamberg-udvalget i 1964?”). 

774 PET, ujournaliseret: Arne Nielsen, Notat, 26. januar 1964. 

775 Ibid. 

776 Ibid. 

777 ABA, Socialdemokratiets Arkiv: Ministermøde 28. januar 1964. 

dag svarede Hækkerup i Folketinget på spørgsmålet fra venstremanden Gustav 
Holmberg om, hvorvidt de mennesker, som stod i kartotekerne, blev forfordelt 
ved besættelse af stillinger og lignende.77? Justitsministeren var ikke i sit svar rede 
til at garantere mod diskriminering af de borgere, som måtte være registreret i de 
hemmelige kartoteker, og han henviste til PET's instruks, som han i meget brede 
træk gjorde rede for. Hans Hækkerup understregede, at det var pålagt PET at 
indskrænke registreringerne til det absolut påkrævede, og at tjenesten ligeledes 
skulle efterprøve oplysningernes rigtighed. Han kunne dog meddele, at man i 
regeringen drøftede registreringsspørgsmålet, og at disse overvejelser omfattede 
muligheden for en lempelse af bestemmelserne for Grønland og kontrol med 
efterretningstjenesten efter norsk og svensk forbillede.””> Han afviste derimod 
at give detaljer fra instruksen og at sætte tal på, hvor mange der stod i PET's 
kartoteker.7? 

Samtidig konfronteredes grønlandsminister Mikael Gam med SF'eren Holger 
Vivikes spørgsmål om biologassistentens sag.” Gam svarede med en redegørelse 
for sagen, og han tilføjede at man i ministeriet var interesseret i de overvejelser, 
som for tiden fandt sted i regeringen om kartoteksspørgsmålet.7%- 

I pressen voksede kravet om en kontrol med kartotekerne og om etablering af 
et fast kontrolorgan.7 Information kritiserede således kontrollen af de personer, 
der søgte ansættelse i Grønland, men advarede modsat resten af pressen mod et 
parlamentarisk kontroludvalg, som man fandt blot ville blive ministerens gidsler 
og sikkerhed mod kritik i Folketinget. I stedet foreslog bladet et udvalg bestå- 
ende af fremtrædende jurister.7?+ Også Dagbladet Vestkysten rettede skytset mod 
de politiske kartoteker og politisk overvågning af lovlig politisk virksomhed og 
understregede i en leder at: ”Efterretningstjenesten skal ikke blande sig i lovlig 
politisk virksomhed ud fra selv de mest idealistiske motiver” 7% 


778 Folketingstidende 1963-64, II, sp. 2405 (G. Holmberg). 

779 Ibid., sp. 2405-2407 (H. Hækkerup). 

780 Ibid., sp. 2407-2408 (Holmberg), sp. 2408 (H. Hækkerup). 

781 Vivikes spørgsmål lød blot, hvorfor biologassistent Lenzing trods sine kvalifikationer ikke ville 
blive ansat i Grønland. Folketingstidende 1963-64, II, sp. 2414 (H. Vivike). 

782 Ibid., sp. 2415-2416 (M. Gam), sp. 2416-2417 (H. Vivike), sp. 2417 (M. Gam); se også: ”Regeringen 
har grebet ind i Lenzing-sagen”, Information, 30. januar 1964. 

783 Leder: ”De hemmelige kartoteker”, Ekstra Bladet, 29. januar 1964; leder: ”Kontrol med kartoteker”, 
Berlingske Tidende, 30. januar 1964; ”Hækkerup kan ikke”, Ekstra Bladet, 30. januar 1964. 

784 Leder: ”Kartotekerne” Information, 1. februar 1964. 

785 Leder: ”Efterretningstjenestens vildskud”, Vestkysten, 5. februar 1964. 

Forslaget til folketingsbeslutning af 5. februar 1964 


SF kom regeringen i forkøbet ved den 5. februar 1964 at fremsætte et forslag til 
folketingsbeslutning om en undersøgelse af PET's virksomhed. Forslaget fast- 
slog blot, at der skulle nedsættes et folketingsudvalg med 17 medlemmer til at 
undersøge efterretningstjenestens virksomhed samt karakteren af og omfanget 
af dens kartoteker. Udvalget skulle afgive beretning til Folketinget. Denne skulle 
rumme bl.a. forslag til ændringer af tjenestens virksomhed og en vurdering af 
betimeligheden af kartotekernes fortsatte førelse.” 

Justitsministeriet færdiggjorde den 6. februar et papir, som rummede en stil- 
lingtagen til det politiske pres.77 Det blev konstateret, at instruksen af 13. no- 
vember 1953 pålagde PET at indskrænke registreringerne til det ”absolut påkræ- 
vede” at det var vanskeligt at lave regler for, hvem der måtte registreres, og at 
man ikke offentligt kunne redegøre for principperne bag registreringerne. Til 
gengæld åbnede papiret for den mulighed, at et kontroludvalg kunne orienteres 
om retningslinjerne for PET's virksomhed og føre indsigt med videregivelsen af 
personoplysninger til styrelserne. Endelig lagde papiret op til en stramning af 
Grønlandsministeriets brug af personoplysninger.7% 

Embedsmændenes Sikkerhedsudvalg tog sagen op på sit møde den 12. fe- 
bruar 1964. Boas gjorde over for kollegerne og de to efterretningschefer rede for 
de politiske og departementale drøftelser om kartotekerne, og han understre- 
gede, at PET ikke kunne udføre sine opgaver bl.a. på sikkerhedsgodkendelser- 
nes område, hvis man ikke kunne registrere forhold, som pegede på kommuni- 
stisk virksomhed. Han henviste her til de forpligtelser, Danmark havde over for 
NATO. Udvalget tilsluttede sig denne opfattelse.” 

Fra et andet land havde PET's chef Mogens Jensen kendskab til, at det parla- 
mentariske udvalg dér fungerede fint og ”..nærmest holdt det hele i skak” På et 
møde med Boas og Hans Hækkerup foreslog politiinspektøren, at man kopiere- 


786 Forslag til folketingsbeslutning om en undersøgelse af politiets efterretningstjenestes virksomhed: 
Folketingstidende 1963-64, A, sp. 945-946. 

787 JM, P.O.-sag: ”Vedrørende eventuel kontrol med P.E.T's virksomhed, 6. februar 1964”. Papiret er 
ikke undertegnet, men har stilistisk og indholdsmæssigt klart karakter af et responsum i forhold til 
spørgsmålene fra den radikale folketingsgruppe. 

788 Ibid. 

789 ESU: Referat af møde den 12. februar 1964. 

de denne model.” Den 16. februar 1964 kunne Aktuelt oplyse, at Hans Hække- 
rup havde et forslag klar til et kontroludvalg. Dette skulle bestå af fire politikere, 
som skulle overvåge videregivelsen af oplysninger fra efterretningstjenesten til 
statens styrelser. Det var ikke tanken at lovfæste det nye organ, men blot at sætte 
det i værk, når de fire partier, som var tiltænkt en plads deri (S, RV, V og KF), 
havde givet tilslutning. Desuden skulle chefen for PET samt departementsche- 
ferne for Justitsministeriet og Forsvarsministeriet deltage i møderne, men uden 
stemmeret.7” 


Vilhelm Boas blev fuldmægtig i Justitsministeriet i 1935, 
og kontorchef sammesteds i 1939. Han blev i 1950 ud- 
nævnt til departementschef i Justitsministeriet, hvilket 
han forblev indtil 1968. Vilhelm Boas søgte efter dannel- 
sen af Wamberg-udvalget i 1964 at underkaste udvalgets 
kommissorium og kontrolfunktion en indskrænkende 
fortolkning. Han spillede en central rolle i forarbejderne 
til regeringserklæringen af 30. september 1968 (Arbejder- 
museet/ABA). 


Regeringens oplæg fik imidlertid ingen større tilslutning. Dels på grund af at 
SF ikke var repræsenteret, dels på grund af frygten for en sammenblanding af 
den lovgivende og udøvende magt.” Den dag Folketinget skulle førstebehandle 
SF's forslag til folketingsbeslutning, havde Ekstra Bladet en leder, hvori man tog 
til orde for at nedlægge kartoteksvæsenet helt. Kunne dette ikke gøres, så måtte 


790 RB: E. Mogens Jensen, 4. oktober 2000. Frank Poulsen, som den 1. marts var blevet udnævnt til 
kontorchef i justitsministeriets 6. kontor (dvs. det kontor som varetog sager angående PET), erin- 
drer ikke, hvem der fik ideen til udvalget eller til den struktur, hvorefter det ikke blev et parlamen- 
tarisk udvalg. RB: Frank Poulsen, 25. januar 2001. 

791 ”4 politikere med veto-ret skal føre kartotekskontrol” og ”Politisk kontrol; Aktuelt, 16. februar 1964. 

792 ”Skarpt optaktsbrev til de radikale folketingsmedlemmer”, Information, 27. februar 1964. 

man dog i det mindste med deltagelse af alle Folketingets partier bringe kartote- 
kerne under kontrol.7”? 


Folketingsdebatten den 27. februar 1964 


I regeringen foregik drøftelserne om et kontrolorgan for PET i et mindre ad hoc 
ministerudvalg. På ministermødet den 25. februar 1964 redegjorde Hans Hæk- 
kerup for de udtalelser, som man i udvalget var nået til enighed om, at han skulle 
fremsætte ved førstebehandlingen af SF's forslag til folketingsbeslutning.7?+ 

Under 1. behandlingen af SF's forslag til folketingsbeslutning den 27. februar 
1964 argumenterede justitsminister Hækkerup mod folkesocialisternes forslag. 
Med henvisning til de i dagspressen verserende formodninger om, hvem der 
blev registreret, oplyste han ”.at der ikke sker registrering af personer alene på 
grundlag af medlemskab af Aldrig mere Krig, Kvindernes Internationale Liga for 
Fred og Frihed, Atomkampagnen og Komiteen mod Romunionen, ”..ligesom 
der selvsagt heller ikke i efterretningstjenesten sker registrering af militærnæg- 
tere, deltagere i atomprotestmarch eller homoseksuelle?” Dette var så vidt vides 
en korrekt beskrivelse af registreringspraksis på daværende tidspunkt med den 
tilføjelse, at tilhængere af de pågældende organisationer kunne registreres for 
andre forhold. PET virkede, understregede Hækkerup, med fuld parlamentarisk 
opbakning af de siddende regeringer. Derfor var der heller ingen grund til at 
nedsætte et folketingsudvalg. Til gengæld kunne ministeren meddele, at rege- 
ringen nu sikkerhedsmæssigt havde ligestillet Grønland med resten af kongeri- 
get. Styrelserne ville derfor kun indhente personoplysninger fra PET, hvor dette 
i de konkrete tilfælde var sikkerhedsmæssigt påkrævet. Regeringen overvejede 
endvidere oprettelsen af et kontrolorgan til at følge PET's registrering og vide- 
regivelse af oplysninger. Men der var endnu nogen usikkerhed om dette organs 
virkemåde. Det parlamentariske ansvar skulle således forblive hos ministeren. 
Det man påtænkte, var et kontroludvalg bestående af fire MF'ere. Disse spørgs- 
mål var regeringen rede til at drøfte i det udvalg, som man måtte forudse ville 
blive nedsat til at drøfte SF's forslag til folketingsbeslutning.”? 


793 Leder: ”Kartotekerne” Ekstra Bladet, 27. februar 1964. 

794 ABA, Socialdemokratiets Arkiv: Ministermøde, 25. februar 1964. 
795 Folketingstidende 1963-64, II, sp. 3271-3274 (H. Hækkerup). 

796 Ibid., sp. 3274-3275 (H. Hækkerup). 

Fra de gamle partier fik justitsministerens tanker en velvillig, om end ikke 
uforbeholden støtte. Den generelle reaktion var, at der var brug for et efterret- 
ningsvæsen til at forsvare demokratiet og dermed også for en kartoteksordning. 
Der var generel tilslutning til idéen om et kontroludvalg, men det skulle ikke 
være et parlamentarisk udvalg, og det måtte være regeringens ansvar at udpege 
dets medlemmer.7” Mens de radikale var mere kritiske over for PET's virke,” 
mente SF, at PET i lang tid havde handlet i strid med grundlovens ånd og derfor 
burde undersøges.7” SF's formand Aksel Larsen benyttede sig af anledningen til 
at hævde, at hans privattelefon og hans telefon på Christiansborg gennem lang 
tid var blevet aflyttet af PET. 

Justitsministeren svarede hertil blot, at han var rede til at tage denne sag op 
i det 17-mandsudvalg, som ville blive nedsat. Han var også villig til i udvalget 
at gøre rede for nogle af de forhold, som havde været fremme i pressen. Han 
så i øjnene, at han måtte begrave tanken om et parlamentarisk kontrolorgan, 
og erklærede, at man jo så i folketingsudvalget måtte overveje et alternativ.” 
1. behandlingen sluttede med, at K. Axel Nielsen foreslog, at forslaget til folke- 
tingsbeslutning blev henvist til et udvalg med 17 medlemmer. Det skete uden 
afstemning.” 


Forhandlinger om et kontrolorgan 


I Justitsministeriet tog man nu fat på at finde egnede personer, som kunne sid- 
de i det pågældende kontrolorgan. Da flere ordførere havde udtalt sig positivt 
med hensyn til at besætte kontrolorganet med dommere eller anden juridisk 
ekspertise,:% afprøvede man i første omgang denne mulighed. Det lod sig imid- 


797 Ibid., sp. 3277-3280 (K. Axel Nielsen), sp. 3281-3283 (Vagn Bro), sp. 3283-3284 (K. Thestrup) og sp. 
3288-3290 (I. Poulsen). 

798 Ibid., sp. 3284-3288 (E-M. Ross). 

799 Ibid., sp. 3275-3277 (Skræppenborg-Nielsen). Grundlovens $ 77 lyder: "Enhver er berettiget til på 
tryk, i skrift og tale at offentliggøre sine tanker, dog under ansvar for domstolene. Censur og andre 
forebyggende forholdsregler kan ingensinde påny indføres”. Danmarks Riges Grundlov af 5. juni 
1953, Kbh. 1969, $ 77, S. 44. 

800 Ibid., sp. 3291-3292 (A. Larsen). 

801 Ibid., sp. 3292-3295 (Hans Hækkerup). 

802 Ibid., sp. 3298 (K. Axel Nielsen). 

803 Folketingstidende 1963-64, II, sp. 3282 (Vagn Bro), sp. 3284 (K. Thestrup), sp. 3290 (I. Poulsen). 

lertid ikke gøre på grund af modstand fra såvel Højesteret som Vestre og Østre 
Landsret. Man vendte sig derpå til som alternativ at udpege advokater eller pro- 
fessorer.:% 

Den 3. april 1964 kom sagen op i Regeringens Sikkerhedsudvalg. Justitsmini- 
steren redegjorde for sine første møder med folketingsudvalget, og udenrigsmi- 
nister Per Hækkerup oplyste i forbindelse med sit kommende møde med udval- 
get, at han ville henvise til Danmarks forpligtelser over for NATO, hensynet til 
rigets sikkerhed og den svenske Wennerstråm-spionaffære. Endelig fandt han, 
at det måtte være en forudsætning, at udvalget stilede mod at fastslå, at en efter- 
retningstjeneste var nødvendig. Overvejelserne måtte derfor dreje sig om ram- 
merne for en kontrol med tjenestens virke. Man drøftede også muligheden for at 
etablere et kontrolorgan med jurister, bl.a. med Ombudsmanden som formand, 
til at undersøge PET's virke. Krag gjorde gældende, at en sådan undersøgelse (så- 
fremt den kunne ske uden skade på efterretningstjenestens fremtidige arbejde) 
ville være en lempeligere udgang end en langvarig drøftelse i folketingsudvalget. 
Mogens Jensen betonede nødvendigheden af at registrere alle forhold, som indi- 
cerede medlemskab af DKP. En løbende registrering var nødvendig.” 

I de følgende møder med folketingsudvalget gennemgik justitsministeren 14- 
15 af de kontroversielle sager, og der syntes at danne sig en konsensus hos flertal- 
let om, at en efterretningstjeneste var nødvendig. Selv om ministeren ikke havde 
fået tilslutning til sit ønske om et parlamentarisk kontroludvalg, herskede der en 
vis forståelse for ønsket om et sideordnet organ til kontrol med tjenestens vir- 
ke. Da justitsministeren talte for kriminalpolitiforeningens generalforsamling 
den 9.-10. april 1964, gentog han sin overbevisning om, at en efterretningstjene- 
ste var nødvendig, og at der næppe ville være mulighed ”..for at gennemføre væ- 
sentlige ændringer i den arbejdsform politiets efterretningstjeneste i øjeblikket 
arbejder efter.” Derimod gik han ind for dannelsen af et kontroludvalg.:” 

De efterfølgende ministermøder viste, at det var vanskeligt at finde en løsning 
på spørgsmålet om et kontroludvalg. De radikale ministre ønskede at begrænse 
registreringerne, og flere ministre ønskede fortsat et parlamentarisk udvalg. Da 
oppositionen imidlertid havde modsat sig dette, overvejede man nu forskellige 


804 ESU: Referat af møde den 10. marts 1964. 

805 RSU: Referat af møde den 3. marts 1964. 

806 ”Orientering om fkartotekerne”, Berlingske Tidende, 9. april 1964. 

807 PET, emnesag: ”Dansk kriminalpolitiforenings generalforsamling 9.-10. april 1964” justitsminister 


Hans Hækkerup. 

forslag om sammensætningen af et udvalg udpeget af regeringen. Et forslag om- 
fattede en amtmand, en anerkendt forsvarer og en juridisk professor, et andet 
forslag omfattede en alment anerkendt personlighed i stedet for en professor,” 
og ifølge et tredje skulle udvalget bestå af to jurister og to ikke-jurister. Efter for- 
handlinger i en mindre kreds af ministre havde man til udvalgets kompetencer 
føjet en bestemmelse om, at udvalget kunne forelægge ethvert spørgsmål i for- 
bindelse med retningslinjerne for registrering for justitsministeren. Det var også 
blevet aftalt, at justitsministeren ved præsentationen af forslaget skulle fremsætte 
en erklæring om, at man havde til hensigt at udskille dødt stof i registreringen 
for så vidt, som der var arbejdskraftressourcer til det. På ministermødet den 28. 
april 1964 bekræftede den radikale undervisningsminister K. Helveg Petersen at 
have tiltrådt disse ændringer i forslaget og anbefalede dets vedtagelse. Det lyk- 
kedes dog ikke at opnå enighed og det blev i stedet aftalt, at sagen skulle drøftes 
videre mellem en mindre kreds af ministre. Dette snævre udvalgs beslutning 
ville være bindende for regeringen.'% Heller ikke dette bragte nogen endelig 
afklaring, idet regeringen fortsat ønskede et parlamentarisk kontrolorgan. Alt 
tydede dog på, at partierne med undtagelse af SF kunne slutte sig til en ordning, 
hvor justitsministeren selv nedsatte et kontroludvalg.”” 

Den 6. maj 1964 afgav folketingsudvalget efter otte møder og flere samråd 
med ministeren sin betænkning. Formlen blev, at udvalgets flertal gav tilslut- 
ning til en meddelelse fra justitsministeren. Heri hed det, at regeringen havde til 
hensigt at nedsætte et kontroludvalg bestående af personer, som ikke var med- 
lemmer af Folketinget. Udvalgets opgave skulle være at ”føre tilsyn med politiets 
efterretningstjenestes registrering og videregivelse af oplysninger”. Udvalget ville 
blive nedsat af regeringen og bestå af en formand og tre menige medlemmer. I 
udvalgets forhandlinger skulle uden stemmeret deltage en repræsentant for PET, 
Udenrigsministeriets direktør samt departementscheferne i Justitsministeriet og 
Forsvarsministeriet. Det hed videre, at udvalget ”holdes underrettet om de til 
enhver tid fulgte retningslinier for registrering” Desuden skulle videregivelse af 
oplysninger om enkeltpersoner fra efterretningstjenesten til styrelserne forelæg- 
ges udvalget til godkendelse. Endelig hed det, at formandens stemme var afgø- 
rende ved stemmelighed, og at alle spørgsmål om videregivelse af oplysninger og 
retningslinjer for tjenestens virke kunne forelægges justitsministeren. Ministeren 


808 ABA, Socialdemokratiets Arkiv: 96. ministermøde, 21. april 1964. 
809 ABA,Socialdemokratiets Arkiv: 97. ministermøde, 28. april 1964. 
810 ”Kontrollen med kartotekerne”, Berlingske Tidende, 29. april 1964. 

gav også til kende, at Grønland på det sikkerhedsmæssige område for fremtiden 
ville blive behandlet på samme måde som resten af kongeriget. Han meddelte 
endelig, at man ville tage forholdsregler til en hurtig destruktion af kartotekerne 
i tilfælde af en nødsituation. Udvalgets flertal tilkendegav på sin side, at efterret- 
ningstjenestens virksomhed stadig skete på justitsministerens ansvar, samt at en 
eventuel klage til Ombudsmanden først kunne ske efter sagens forelæggelse for 
justitsministeren. Flertallet gav afslutningsvis udtryk for "nødvendigheden af, at 
en efterretningstjeneste opretholdes under hensyn til landets sikkerhed i lighed 
med, hvad der er tilfældet i andre demokratiske lande” SF's forslag til folketings- 
beslutning blev derpå indstillet til forkastelse.” Skræppenborg-Nielsens forslag 
til folketingsbeslutning blev forkastet med 122 stemmer mod ni. Et medlem til- 
kendegav, at han hverken stemte for eller imod.” 


81 Betænkning over forslag til folketingsbeslutning om en undersøgelse af politiets efterretningstjene- 
stes virksomhed (afgivet af udvalget den 6. maj 1964), Folketingstidende, 1963-64, B, sp. 831-832. 
812 Folketingstidende, 1963-64, III, sp. 5273-5305. 

10. WAMBERG-UDVALGETS NEDSÆTTELSE 
OG VIRKE 


Wamberg-udvalgets etablering 


Den 4. juni 1964 redegjorde departementschef Boas over for Embedsmændenes 
Sikkerhedsudvalg for nedsættelsen af kontroludvalget.”> Han forklarede, at man 
havde opfordret amtmand A. M. Wamberg, Vejle, til at indtræde i kontrolud- 
valget som formand og højesteretssagfører Jon Palle Buhl til at indtræde som 
menigt medlem af udvalget. Begge havde accepteret. Man havde endvidere hen- 
vendt sig til rigsarkivar Johan Hvidtfeldt og højskoleforstander Harald Engberg- 
Pedersen, Krogerup. Fra disse havde man endnu ikke modtaget noget svar. Indtil 
udvalget var blevet dannet, havde ministeriet instrueret PET om ikke at udlevere 
belastende personoplysninger til nogen styrelse. Boas meddelte også, at Grøn- 
landsministeriets praksis ville blive taget op til drøftelse mellem Grønlandsmini- 
steriet og Justitsministeriet. Politiinspektør Mogens Jensen oplyste over for ud- 
valget, at PET modtog ca. otte-ni daglige forespørgsler om personer, om hvilke 
man havde belastende oplysninger. 

Om selve udpegningen af de stemmeberettigede medlemmer af kontrolud- 
valget vides meget lidt. Allerede af drøftelserne op til nedsættelsen af udvalget 
fremgik det dog som tidligere anført, at man sigtede mod en blandet sammen- 
sætning. Jon Palle Buhl blev således en dag i juni kontaktet af Advokatsamfun- 
dets generalsekretær, som meddelte, at ministeren gerne ville have en advokat i 


813 Hvem der foreslog emnerne til udvalget er uklart. Frank Poulsen antager, at det var Vilhelm Boas. 
RB: Frank Poulsen, 25. januar 2001. 
814 ESU: Referat af møde den 4. juni 1964. 

Amtmand A.M. Wamberg blev i 1964 udnævnt til 
formand for Justitsministeriets kontroludvalg for 
PET. Wamberg var en korrekt og effektiv formand. 
Samtidig med at han søgte at formidle et samar- 
bejde i de vanskelige år umiddelbart efter udvalgets 
nedsættelse, tøvede han ikke med at sætte hårdt 
mod hårdt i spørgsmål af afgørende principiel be- 
tydning (Arbejdermuseet/ABA). 


udvalget.” Tilsyneladende havde man ikke fra ministeriets side gjort sig tanker 
om, hvem denne advokat skulle være. Harald Engberg-Pedersen blev derimod 
ringet op af justitsministeren selv og bedt om at indtræde i udvalget.” Om rigs- 
arkivar Johan Hvidtfeldts udpegning til udvalget foreligger ingen oplysninger.” 

Hvem der formulerede Wamberg-udvalgets kommissorium, og hvem der 
eventuelt blev konsulteret derom, kan ikke bestemmes med sikkerhed. Davæ- 
rende kontorchef Frank Poulsen erindrer selv, at han meget muligt kan have 
konciperet kommissoriet, muligvis i samarbejde med PET.”” Frank Poulsen var 
som kontorchef for Justitsministeriets 6. kontor den ansvarlige embedsmand på 
området. Der kan ikke herske tvivl om, at departementschef Boas også har spillet 
en central rolle. Kommissoriet er formentlig konciperet af Frank Poulsen efter 


815 RB: Jon Palle Buhl, 30. august 2000. 

816 RB: H. Engberg-Pedersen, 31. august 2000. 

817 Hvidtfeldt havde deltaget i gennemgangen af de tyske arkiver i Berlin for den parlamentariske kom- 
mission og rigsarkivet 1947-48. Han havde 1947-53 arbejdet for den parlamentariske kommission, 
og var 1961-66 leder af Udgiverselskabet for Danmarks nyeste Histories undersøgelser vedrørende 
besættelsestiden. Hvidtfeldt var i 1963 af regeringen Krag blevet udnævnt til rigsarkivar. 

818 RB: Frank Poulsen, 25.januar 2001. 

en drøftelse med Boas. PET's medvirken lader sig til gengæld ikke konstatere.” 
Under alle omstændigheder var det Frank Poulsen, som sammen med ministe- 
ren påtegnede det endelige kommissorium for kontroludvalgets arbejde, som 
blev fastlagt i et kortfattet regelsæt den 8. juni 1964. 

I udvalgets forhandlinger skulle deltage en repræsentant for PET, Udenrigs- 
ministeriets direktør, samt departementscheferne for Justitsministeriet og For- 
svarsministeriet. Disse skulle dog blot deltage, idet ”Det er alene udvalgets med- 
lemmer, der afgør de udvalget forelagte sager”. Under pkt. 2 blev det fastsat, at 
udvalget skulle føre tilsyn med PET's registrering og videregivelse af oplysninger. 
Det skulle ske ved, foreskrev pkt. 3 og 4, at udvalget blev holdt underrettet om 
de til enhver tid fulgte retningslinjer for registrering, og ved at PET for udvalget 
forelagde oplysninger vedrørende enkeltpersoner før videregivelse til en styrelse. 
Det gjaldt også oplysninger vedrørende allerede sikkerhedsgodkendte personer. 
Proceduren var enkel.” 


Kontroludvalgets arbejdsform 


Wamberg-udvalget konstituerede sig på sit første møde den 12. juni 1964 på po- 
litiinspektør Mogens Jensens kontor hos PET på Politigården i København. På 
dette første møde deltog fra det egentlige udvalg formanden A.M. Wamberg, 
rigsarkivar Johan Hvidtfeldt, højesteretssagfører Jon Palle Buhl og højskolefor- 
stander Harald Engberg-Pedersen. I mødet deltog desuden departementschef 
Vilhelm Boas fra Justitsministeriet, departementschef Carl Langseth fra For- 
svarsministeriet og udenrigsråd Adam Tscherning fra Udenrigsministeriet. 
Desuden deltog kontorchef i Justitsministeriet Frank Poulsen i mødet. Fra PET 
mødte politiinspektør Mogens Jensen og politifuldmægtig Arne Nielsen.” 

Jon Palle Buhl erindrer, at udvalgsmedlemmerne ikke var særlig velkomne, 
og at dette mærkedes gennem en række år: ”I de første år, hvor møderne blev af- 


819 Det var dog Mogens Jensen, som med udenlandsk inspiration havde bragt ideen om et sådant ud- 
valg på bane. RB: E. Mogens Jensen, 4. oktober 2000. 

820 JM, P.O.-sag: ”Regler for udvalget, som skal føre tilsyn med politiets efterretningstjenestes registre- 
ring og videregivelse af oplysninger, Hans Hækkerup/Frank Poulsen, 8.6. 1964”. Kommissoriet er 
uændret siden 1964 og er gengivet i Politiets Efterretningstjeneste, Årsberetning 2006-2007 (Politiets 
Efterretningstjeneste, 2008), s. 80. 

821 WU: Referat af møde den 12. juni 1964, internt referat v. Arne Nielsen. 

holdt på Politigården, var tonen meget formel.” Samme indtryk havde Harald 
Engberg-Pedersen.' De ydre rammer på Politigården gav ikke muligheder for, 
at udvalgets stemmeberettigede medlemmer kunne tale sammen alene. Mens 
PET's daværende chef, politiinspektør Mogens Jensen, holdt sig i baggrunden, 
var det først og fremmest departementschef Vilhelm Boas, som forestod mø- 
derne i udvalget. Det var dog tydeligt for medlemmerne, at Mogens Jensens 
souschef, politifuldmægtig Arne Nielsen, var ”decideret imod udvalgets indsigt 
i arkiverne”, Såvel Buhl som Engberg-Pedersen erindrede, at Arne Nielsen var 
temmelig kølig over for udvalgets arbejde, og at dets indsigt i arkiverne og be- 
grænsningen af disse tydeligvis var ham imod. Engberg-Pedersen formulerede 
det således, at man havde indtryk af, at ”udvalget var en klods om benet på Arne 
Nielsen”, mens Buhl karakteriserede samarbejdet som ”kompliceret”.”> Det var 
dog ikke kun Arne Nielsen, som var modstræbende over for udvalgets bestræ- 
belser. Også Vilhelm Boas og til dels Paul Fischer skulle således dele en vis ”kon- 
trær holdning” over for udvalget. Fischer var dybt bekymret for, at man fjernede 
oplysninger, som man siden hen kunne få brug for.” De første møder i udvalget 
var da også præget dets baggrund, idet Vilhelm Boas oprindeligt ikke havde øn- 
sket udvalget nedsat, og ej heller ønskede dets kontrol. Ifølge Frank Poulsen var 
Boas” indstilling, at han ”ville gøre en dyd af en nødvendighed. Meningen var, at 
Wamberg-udvalget skulle have så lidt kompetence som muligt”%7 

I løbet af få møder etablerede udvalget en fast arbejdsform. Udvalgsmed- 
lemmerne fik stillet en sekretær, en fuldmægtig i Justitsministeriet, til rådighed. 
Der blev udfærdiget referater af udvalgets møder, som kortfattet gjorde rede for 
de vigtigste drøftelser og afgørelser. Helt let faldt referatspørgsmålet dog ikke. 


822 RB: Jon Palle Buhl, 30. august 2000. 

823 RB: Harald Engberg-Pedersen, 31. august 2000. 

824 RB: Jon Palle Buhl, 30. august 2000. 

825 RB: Harald Engberg-Pedersen, 31. august 2000; Jon Palle Buhl, 30. august 2000. 

826 RB: Jon Palle Buhl, 30. august 2000. Paul Fischer bekræfter, at hensynet til NATO-forpligtelserne 
fra hans plads som direktør for Udenrigsministeriet spillede en central rolle. RB: Paul Fischer, 
3. oktober 2000. 

827 RB: Frank Poulsen, 25. januar 2001. 

828 WU: Referat af møde den 21. august 1964. Harald Engberg-Pedersen erklærede over for Kommis- 
sionen, at referaterne fra Wamberg-udvalgets møder var dækkende for, hvad der passerede på mø- 
derne. Medlemmerne så ikke på forhånd udkastene til referaterne, men Engberg-Pedersen ville 
ikke udelukke, at udvalgets formand så udkastene til referat, før de blev udsendt til medlemmerne. 
RB: Harald Engberg-Pedersen, 31. august 2000. 

Formanden havde således ønsket, at faktuelle oplysninger af særlig interesse, 
f.eks. PET's tilvejebringelse af oplysninger ved affotografering af pas, skulle ned- 
fældes i mødereferaterne. Dette opponerede Mogens Jensen imod, da han fandt, 
at det ville være ødelæggende for PET's arbejde, hvis tjenestens arbejdsmetoder 
blev skriftligt nedfældet.” 

Mødefrekvensen stabiliserede sig med ti møder i 1965 og otte møder året ef- 
ter. I 1965 synes flere proceduremæssige spørgsmål at have fundet en løsning. 
Arbejdsformen var den, at de stemmeberettigede udvalgsmedlemmer hver fik 
tre-fire sager, som de skiftedes til at læse igennem, således at alle havde set alle 
sager, før man tog stilling til videregivelse. I reglen var der ikke betænkelighed 
ved videregivelse af sagsoplysningerne som sådan, men i højere grad ved videre- 
givelse af visse enkeltoplysninger. Det var meget sjældent, at en sag blev afgjort, 
mens et af de stemmeberettigede medlemmer var fraværende. I sådanne tilfælde 
blev den pågældende i reglen underrettet efterfølgende. Sager, hvorom udvalget 
ikke kunne blive enige, blev videregivet til ministeren til afgørelse. Men også det 
var en sjælden foreteelse.” I tilfælde af spørgsmål af mere principiel art kunne 
udvalget anmode om et møde med justitsministeren. Det skete et par gange i 
vinteren 1964-65, hvor ministeren traf afgørelse om en række spørgsmål om bl.a. 
omfanget af de politiske registreringer og udvalgets kompetence." 

Udvalgets stemmeberettigede medlemmer synes at have haft et udmærket 
samarbejde. Jon Palle Buhl og Harald Engberg-Pedersen erindrer samstemmen- 
de, at amtmand Wamberg var en udmærket formand, som var en klar talsmand 
for udvalget i møder med ministeren.” Der synes dog at have udkrystalliseret 
sig en vis arbejdsdeling. Mens Johan Hvidtfeldt som historiker og rigsarkivar var 
tilbøjelig til at lægge vægt på bevarelsen af akter af historisk værdi, indtog Harald 
Engberg-Pedersen ikke sjældent mere kritiske standpunkter. Allerede tidligt 


829 Internt referat af møde den 21. august 1964 kl. 14.00 i det af justitsministeren nedsatte tilsynsudvalg 
vedrørende PET. 

830 RB: Jon Palle Buhl, 30. august 2000. Som eksempler på enkeltoplysninger, hvor der ikke blev givet 
tilladelse til videregivelse, nævnte Buhl seksuelle oplysninger eller oplysninger om spiritusmisbrug 
(dvs. typisk vandelsoplysninger). Ibid. 

831 WU: Referat af møde 11. december 1964, og 8. møde, 15. januar 1965. 

832 RB: Harald Engberg-Pedersen, 31. august 2000; Jon Palle Buhl, 30. august 2000. 

833 RB: Jon Palle Buhl, 30. august 2000; Se også Harald Engberg-Pedersens bemærkninger om, at han 
fandt, at PET's registreringer burde begrænses. RB: Harald Engberg-Pedersen, 31. august 2000. 

sikrede man sig muligheden for at afholde små formøder mellem de stemmebe- 
rettigede medlemmer.” 

Et af de spørgsmål, som blev afklaret, var spørgsmålet om styrelseschefernes 
deltagelse i udvalgets møder. Man kom efter få møder overens om, at styrelses- 
cheferne ikke skulle deltage i behandlingen af de videregivelsessager, som berørte 
deres eget ministerium. Efter en tid fandt Fischer og Langseth imidlertid, at der 
ikke var nogen grund til, at de skulle deltage i andet end de principielle drøftelser 
i udvalget. Da de ikke kunne deltage i behandlingen af deres egne sager, og da 
de heller ikke kunne bidrage med oplysninger vedrørende konkrete sager uden 
for deres eget ministerium, fandt de det overflødigt at deltage i behandlingen 
af de konkrete sager overhovedet. Boas var imidlertid betænkelig ved et sådant 
skridt, da det ville være i strid med den oprindelige forudsætning for arbejdet i 
udvalget; nemlig at styrelsescheferne stillede deres sagkundskab til rådighed for 
udvalget.:> Da spørgsmålet blev forelagt for ministeren, følte denne sig bundet af 
det oprindelige kommissorium. Styrelsescheferne måtte blive, bortset fra under 
behandlingen af deres egne sager.' 

En betydelig del af kontroludvalgets tid blev brugt til, at de stemmeberetti- 
gede medlemmer af udvalget af Arne Nielsen lod sig orientere om arbejdet med 
en forholdsordre om tilintetgørelse af arkiverne i en katastrofesituation og om, 
hvordan revisionsarbejdet skred frem. Disse sager fylder i det mindste ganske 
meget i referaterne fra udvalgsmøderne, men synes i øvrigt ikke at have udløst 
megen debat.” Spørgsmålet om en forholdsordre om tilintetgørelse af akter ien 
katastrofesituation blev endegyldigt afklaret ved, at justitsministerens instrukser 
desangående den 2. november 1965 blev forelagt udvalget, som ikke havde noget 
at erindre derimod.%? Arne Nielsens redegørelser for revisionsarbejdet var også 
et fast indslag på alle udvalgsmøderne — med få undtagelser — frem til september 


834 RB: Harald Engberg-Pedersen, 31. august 2000; Jon Palle Buhl, 30. august 2000. 

835. WU: Referat af møde den 4. marts 1965. 

836 WU: Referat af møde den 24. marts 1965. Efterhånden gled de alligevel ud. 

837 WU: Referater af møder den 15. januar 1965, 4. marts 1965, 24. marts 1965, 17. maj 1965, 19. august 
1965, 22. september 1965, 2. november 1965, 19. november 1965, 17. møde, 15. december 1965, 4. fe- 
bruar 1966, 21. marts 1966, 25. april 1966, 2. juni 1966, 16. august 1966. 

838 WU: Referat af møde den 2. november 1965. Se: K. Axel Nielsen, Forholdsordre om destruktion af 
politiets efterretningstjenestes registre og akter, 29. september 1965 (bilag til brev fra K. Axel Niel- 
sen til politidirektøren i København, 2. november 1965, genpart), i: PET, ujournaliseret sag. 

1966, hvor den første bølge af revisioner var gennemført, og hvor opmærksom- 
heden begyndte at dreje sig mod spørgsmålet om en generel forældelsesregel.%? 

Et andet procedurespørgsmål var behandlingen af henvendelser til udvalget 
og forholdet til Ombudsmanden, hvis denne fra borgere modtog klager vedrø- 
rende PET's overvågning. Det blev fastlagt, at alle henvendelser via Justitsmi- 
nisteriet skulle besvares ens, således at en person ikke af svaret kunne se, om 
han eller hun var registreret hos PET eller ej. Til gengæld kunne man oplyse 
modtageren om, at henvendelsen var blevet forelagt udvalget.” En enkelt sag, 
som vedrørte videregivelse af oplysninger til Københavns Politi, havde dog vi- 
dererækkende perspektiver. Da det oplystes udvalget, at der kunne fremkomme 
spørgsmål i Folketinget om den pågældende sag, gjorde de stemmeberettigede 
medlemmer over for Boas klart, at man gerne så, at ministeren i et eventuelt 
svar over for offentligheden forklarede, hvorfor svarene på henvendelserne måt- 
te være så kortfattede. Man ønskede det endvidere oplyst, at udvalget desuag- 
tet havde adgang til alle foreliggende oplysninger, og at det ville tage stilling til 
henvendelserne.%”" Sagen drejede sig om, at en kriminalpolitimand i København 
havde søgt oplysninger om en persons generalia hos Københavns Politis Afde- 
ling E, og dermed indirekte fået bekræftet, at en person var kendt af efterret- 
ningstjenesten. Da oplysninger om den pågældendes politiske forhold ikke var 
blevet givet, fandt udvalget det ubetænkeligt. Men da Folketingets ombudsmand 
blev inddraget i sagen, fandt kontroludvalget anledning til at mødes med denne 
for at søge de principielle kompetenceforhold afklaret.” Mødet med ombuds- 
mand Stephan Hurwitz afklarede hurtigt sagen. Denne konstaterede, at han jf. 
tidligere fremsatte udtalelser i Folketinget var kompetent inden for PET's ar- 
bejdsfelt, og at fem sager vedrørende politisk overvågning allerede før udvalgets 
nedsættelse havde passeret hans bord. Principielt erklærede han imidlertid, at 
det ville være utænkeligt, at han modsatte sig en enig indstilling fra kontrolud- 
valget vedrørende registrering eller videregivelse, og han tilføjede, at det særlige 
ved efterretningstjenesten var, ”at borgernes individuelle interesser må vige for 
vigtige almene hensyn … ”:+ Det blev også fastslået, at alvorlige henvendelser til 
Ombudsmanden inden for kontroludvalgets virkefelt ville blive sendt til udval- 


839 Jf. ovenstående. 

840 WU: Referat af møde den 4. marts 1965. 

841 WU: Referat af møde den 24. marts 1965; 17. maj 1965. 
842 WU: Referat af møde 22. september 1965. 

843 WU: Referat af møde den 2. november 1965. 

get og måske drøftet med departementschef Boas. Hvad angik den konkrete sag, 
konstaterede udvalget, at man ikke kunne indvende noget mod registrering af 
den pågældende, at den skete videregivelse af oplysninger til Københavns Politi 
ikke var af en art, som krævede udvalgets godkendelse, men at udvalget ikke 
desto mindre fandt sig berettiget til at bedømme, i hvilket omfang oplysninger 
internt kunne videregives inden for politiet. Det eneste, som gav anledning til 
diskussion, var spørgsmålet, om man i et svar til en klager kort kunne konstatere, 
at den pågældendes sag var kendt eller ikke kendt. Stillet over for embedsmæn- 
denes alvorlige betænkeligheder fastholdt man det princip, at dette ikke kunne 
oplyses. 

Wamberg-udvalget påbegyndte også en praksis med at besigtige PET's re- 
gistreringer i politikredsene. I første omgang mødtes udvalgets medlemmer 
med politimestrene fra Esbjerg og Åbenrå. Politimestrene beskrev for udvalget 
omfanget af den efterretningsmæssige indsats i deres kredse og arten af dette 
arbejde. I det ene tilfælde var der tale om en kriminaloverbetjent, som viede 
halvdelen af sin tid på dette arbejde, og i det andet en kriminalassistent med 
tidvis hjælp fra en kriminaloverbetjent. De fleste sager var personforespørgsler 
med henblik på sikkerhedsgodkendelse. Der var dog også sager vedrørende ud- 
lændinge. Det fremgik af begge redegørelser, at forespørgsler kun blev modtaget 
fra PET og videregivet til samme. Ingen af de to politimestre havde været ude for 
telefonaflytninger i politiske sager.'+ 

Den 29. juni 1965 aflagde kontroludvalget besøg i fire jyske politikredse (Fre- 
dericia, Kolding, Vejle og Horsens). Udvalget havde her lejlighed til at tale med 
politimestrene og de kriminalfolk, som arbejdede med efterretningssager. Man 
gennemså de lokale registraturer og beså stikprøvevis kredsenes sagsakter ved- 
rørende personundersøgelser. Det fremgik af besøgene, at ingen af de fire kredse 
lå inde med belastende materiale, som ikke blev videregivet til PET i København. 
Den eneste undtagelse var en kreds, hvor man i nogen tid kunne ligge inde med 
oplysninger (”fiduser”), som ansås for usikre til at blive videregivet til Køben- 
havn. Desuden fik man et overblik over, hvor meget arbejdskraft, der blev sat af 
til efterretningsopgaver. Det fremgik, at politimestrene ikke udøvede opsyn med 
de kilder, som de kriminalfolk, der arbejdede med efterretningssager, benyttede 


844 Ibid. 
845 WU: Referat af møde den 24. marts 1965. 

sig af. I august 1966 besøgte kontroludvalget endnu tre jyske og fynske politi- 
kredse. Som tidligere beså man de lokale registraturer og foretog stikprøvevist 
gennemsyn af de lokale sagsakter om personundersøgelser. Udvalget konstate- 
rede, at revisionen nu var fuldt gennemført.'” 

Kontroludvalget spurgte detaljeret til, hvordan politimesteren fulgte efter- 
retningsarbejdet. Om dette blev det alle tre steder oplyst, at politimesteren nøje 
fulgte efterretningsafdelingens arbejde, men at han ikke kendte eventuelle kilder 
eller havde kendskab til, hvordan oplysninger blev tilvejebragt. Udvalget synes 
også at have interesseret sig nøje for indhentningsarbejdet — herunder om man 
overvågede politiske møder. De kriminalfolk, som arbejdede med efterretnings- 
sager, svarede med en vis lokal variation. Én benyttede ikke faste kontakter og 
deltog ikke i ”videre omfang” i mødevirksomhed. Én gik ikke til politiske møder, 
og én gik ikke selv, men modtog fra kontakter oplysninger om, hvad der pas- 
serede på eventuelle møder. Som ved det tidligere besøg fremgik det også her, 
at man strengt iagttog, at oplysninger kun måtte videregives til PET. Ende- 
lig interesserede kontroludvalget sig for politiets videregivelse af oplysninger til 
Hjemmeværnet. 


Regeringserklæring eller parlamentarisk kontrol? 


Statsminister Jens Otto Krag var gennem december 1964 og januar 1965 fortsat 
optaget af tanken om, hvorvidt det kunne lade sig gøre at indbygge et parlamen- 
tarisk element i kontroludvalget. Den vigtigste bevæggrund var utvivlsomt den 
fortsatte kritik af efterretningstjenesten (og dermed af regeringen) i pressen og i 
Folketinget. Den 17. december 1964 havde Krag en samtale med den nyudnævn- 


846 WU: Besøg i politikredsene 29. juni 1965. Udvalget kunne under besøget spørge, om denne eller 
hin var registreret. Man havde også lejlighed til at tale med såvel politimesteren som de lokale 
politifolk. Besøgene, som i reglen strakte sig over to dage, fandt altid sted under tilstedeværelse 
af en repræsentant for den centrale PET-ledelse. RB: Harald Engberg-Pedersen, 31. august 2000. I 
besøgene deltog også en repræsentant for Justitsministeriet. RB: Jon Palle Buhl, 30. august 2000; 
Frank Poulsen, 25. januar 2001. 

847 WU: Besøg i politikredsene 16. august 1966. Se også her Jon Palle Buhls vurdering, at arbejdskarto- 
tekerne ikke voksede i takt med, at registreringerne i det centrale register blev reducerede. RB: Jon 
Palle Buhl, 30. august 2000. 

848 WU: Besøg i politikredsene 16. august 1966. 

849 Ibid. 

te justitsminister K. Axel Nielsen. De to drøftede venstrelederen Erik Eriksens 
forslag om at udpege fire pressefolk til et kontrolråd, der skulle følge efterret- 
ningstjenestens virksomhed. Ifølge justitsministerens notater fra samtalen skal 
Krag med henvisning til sin samtale med Erik Eriksen have udtalt: ”Kartoteks- 
systemet skal afskaffes.”5' På spørgsmålet om, hvordan dette kunne forenes med 
en effektiv efterretningstjeneste, som statsministeren havde erklæret sig enig i 
nødvendigheden af, svarede denne, at det måtte blive Justitsministeriets ”hoved- 
pine” at finde de rette formuleringer. Krag var dog enig med K. Axel Nielsen i, at 
”der skal være nøje overensstemmelse mellem instruksen til efterretningsvæse- 
nets personale og det der siges offentligt”%" Efter at justitsministeren ifølge sine 
egne notater havde talt Krag fra idéen om at lade Wamberg-udvalget erstatte af 
en kontrolråd med deltagelse af pressefolk, foreslog Krag, at Wamberg-udvalget 
med mellemrum kunne suppleres med repræsentanter fra pressen, hvilket ju- 
stitsministeren dog betegnede som ”vist en helt umulig tanke”, Justitsministe- 
rens vurdering af samtalen med Krag var, at man blev nødt til at spille et slags 
dobbeltspil over for offentligheden for at stoppe kritikken: 


”Konklusion: Vi må se på instruksen og ændre den på en sådan måde, at den 
stadig giver mulighed for at registrere så godt som alle kommunister. Der bør her- 
efter — Kragh jævnfør en pressekonference — gives offentligheden meddelelse om, 
at efterretningstjenesten er radikalt ændret, og at ingen herefter registreres efter 
sin ideologi men alene udfra [overstreget: samfundets] statens naturlige pligt til at 
beskytte sig mod dem der kan tænkes at ville antaste den lovlige orden med magt 
eller at spionere til fordel for fremmede nationer” %: 


Denne beskrivelse kan siges at pege fremad mod regeringserklæringen fire år 
senere, hvor regeringen over for offentligheden erklærede, at man ikke mere ville 
registrere alene på grundlag af lovlig politisk virksomhed, men samtidig tillod 
efterretningstjenesten at registrere på grundlag af østkontakter, deltagelse i uro 
m.m. 

Justitsministeren var dog ikke begejstret for en sådan offentlig erklæring. Han 
citerede Krag for at have udtalt: ”Hemmelige kartoteker, der ikke er hemmelige, 


850 JM, departementschefens pengeskab: ”Referat af samtale med statsmin. d. 17/12 64”, i kuvert adres- 
seret til K. Axel Nielsen. 

851 Ibid. 

852 Ibid. 

853 Ibid. 

er meningsløse”%+ Dette udlagde han som udtryk for den opfattelse, at efter den 
seneste debat måtte det stå enhver kommunist og folkesocialist klart, at de var 
registreret, hvorfor kartotekerne ikke mere kunne betegnes som hemmelige. Det 
var derfor justitsministerens vurdering, at det eneste, der ville stille Krag tilfreds, 
var ”en erklæring om, at ingen registreres alene på grundlag af hans politiske 
tilhørsforhold”% Ministeren mente imidlertid, at en sådan erklæring kunne få 
konsekvenser for forholdet til NATO og for den danske våbenproduktion. Mini- 
steren mente heller ikke at det var praktisk muligt at ændre registreringssystemet 
således, at personer først blev registreret i forbindelse med sikkerhedsundersø- 
gelser. ? 

Der er ikke tvivl om, at Krag har ønsket at sikre efterretningstjenesten ar- 
bejdsro. I nogle håndskrevne notater, der formentlig stammer fra dette tids- 
punkt, svarede justitsminister K. Axel Nielsen på spørgsmålet om, hvad stats- 
ministeren ville opnå: ”At få ro om sagen”%” Man synes nu at være blevet enige 
om det problematiske ved at fremsætte en erklæring, og at Wamberg-udvalget 
i stedet skulle fungere som garant for, at registreringerne blev begrænset. Ifølge 
notaterne var det med nedsættelsen af Wamberg-udvalget ikke længere nødven- 
digt for regeringen ”at lade sig provokere ud i en” folketingsdebat om kartoteker- 
ne. Wamberg-udvalgets formål var at fungere som ”offentlighedens garant” for 
at registreringerne og videregivelsen af oplysninger foregik i overensstemmelse 
med retningslinjerne. Justitsministeren foreslog derfor i noterne at fremsætte en 
offentlig erklæring om udvalgets virke, hvilket ville styrke offentlighedens tillid 
til udvalget og dermed efterretningstjenesten.5? Boas kunne den 22. januar 1965 
fortælle Embedsmændenes Sikkerhedsudvalg, at statsministeren var enig med 
K. Axel Nielsen i, at man fortsat skulle registrere kommunisterne, men: 


"Regeringen var dog betænkelig ved, at man over for offentligheden direkte gav 
dette til kende, og justitsministerens redegørelse i Folketingets spørgetime den 
20. januar var blevet redigeret i overensstemmelse hermed”869 


854 JM, departementschefens pengeskab: ”Statsministerens væsentligste indvending mod 'kartoteker- 
ne” notat i kuvert adresseret til K. Axel Nielsen. 

855 Ibid. 

856 Ibid. 

857 JM, departementschefens pengeskab: ”Kartotekssagen”, noter i kuvert adresseret til K. Axel Nielsen. 
858 Ibid. 

859 ESU: Referat af møde den 22. januar 1965. 

860 Ibid. 

Krags hensigt var at tage en underhåndsforhandling med Venstres leder Erik 
Eriksen om sagen og søge Wamberg-udvalget udvidet med fire parlamentari- 
kere. Tanken var, at socialdemokraterne så kunne få to pladser i udvalget, for 
så — når de radikale måtte ønske det — at afgive det ene til de radikale.” Erik 
Eriksen var tilsyneladende ikke helt afvisende. I hvert fald indkaldte Krag til et 
partiformandsmøde om sagen den 27. januar 1965. I mødet deltog foruden Krag 
og K. Axel Nielsen fire partirepræsentanter. Det var Erik Eriksen (V), Knud The- 
strup (KF), Carl Petersen (S) samt Hilmar Baunsgaard (RV). Ingen andre partier 
var repræsenteret. Krag forklarede, at han gerne ville have en forhandling om en 
udvidelse af Wamberg-udvalget med repræsentanter for de partier, som fandt, 
at eksistensen af en efterretningstjeneste var en nødvendighed. Han begrundede 
det med, at man derved ville få indseende med efterretningstjenestens arbejde, 
og at man også dermed ville påtage sig et medansvar. I øvrigt kunne det bidrage 
til at skabe ro i befolkningen om PET. Justitsministeren redegjorde derpå for den 
ordning, som var blevet aftalt med kontroludvalget.'” K. Axel Nielsen så mange 
problemer i den løbende kampagne mod PET. Det påvirkede medarbejderne. 
Kontroludvalget havde presset visse tilsagn igennem, som Justitsministeriet hav- 
de ment at måtte imødekomme, men både PET og Forsvaret frygtede, at man 
var gået for vidt. Man frygtede, at udvalget ville gå videre og kræve registrerin- 
gen af kommunisterne bragt til ophør og rejse rundt til politikredsene og kon- 
trollere indsamlingen af oplysninger. Man kunne vel nok sige, at ordningen var 
betryggende i den forstand, at udvalget påså, at man ikke krænkede borgernes 
grundlovssikrede rettigheder. Derimod var det ikke betryggende i den forstand, 
at presset på PET i Folketinget og i pressen fortsatte. K. Axel Nielsen under- 
stregede, at PET var nødvendig, bl.a. idet PET opfyldte en pligt over for NATO 
og ”på sin vis var en del af forsvaret”. Han begrundede således forslaget om en 
parlamentarisk supplering af kontroludvalget med, at en sådan ”parlamentarise- 
ring” af udvalget ville have den virkning, at man kunne afvise en debat om efter- 
retningstjenesten i Folketinget (og som det tilføjedes i manuskriptet: pressen) 
med henvisning til, at der fandtes en parlamentarisk kontrol: ”De fire politikere 
vil kun afstive det upolitiske kontroludvalg, der trænger til at blive stivet af” 


861 ABA, J.O. Krags Dagbog: 13. januar 1965. 

862 ABA, J. O. Krags privatarkiv, ks 79: Mødereferat, K. Axel Nielsen (udateret). 

863 Ibid., Møde med statsministeren og partiformændene d. 27/1- 65 (håndskrevet notat af K. Axel 
Nielsen). Papiret er muligvis K. Axel Nielsens talemanuskript, og det er således ikke givet, at det 
ovenfor refererede faktisk er blevet fremført så klart på mødet. Det er i hvert fald ikke helt over- 

Partirepræsentanterne var noget tøvende over for, om indtrædelse af politi- 
ske repræsentanter i udvalget ville skabe ro om sagen. Der var også nogen tvivl 
om, hvorvidt man kunne få egnede medlemmer til at påtage sig en sådan urias- 
post. Man lovede at overveje sagen, dog uden på nogen måde at orientere parti- 
bestyrelserne eller folketingsgrupperne.: 

Efter en tænkepause mødtes parterne igen den 3. februar 1965. Statsministe- 
ren oplyste, at han havde sikret sig tilslutning fra den socialdemokratiske grup- 
peformand Carl Petersen, som allerede havde sikret sig et egnet medlem. Han 
noterede også, at de fire partier — hvis forslaget blev gennemført — gennem re- 
præsentanterne i udvalget ville få indsigt i efterretningsarbejdet.”% Erik Eriksen 
havde drøftet sagen med enkelte partifæller, og man var nået frem til, at man 
næppe kunne finde et egnet medlem, der ville påtage sig opgaven. Desuden be- 
stod vanskeligheden ved at holde SF ude; især hvis SF efter et valg skulle få flere 
mandater end de radikale. Hertil sluttede Knud Thestrup fra de konservative sig. 
Han føjede til, at udvalgets medlemmer jo ville have tavshedspligt. Baunsgaard 
sluttede sig på de radikales vegne til betænkelighederne. Det var kun for nogle 
af gruppefællernes vedkommende, at han kunne tilslutte sig nødvendigheden af 
en efterretningstjeneste.:% 


"Han føjede til, at han vidste — uden at spørgsmålet nu havde været drøftet i hans 
gruppe — at nogle af dens medlemmer var modstandere af efterretningstjenesten 
og ville modsætte sig, at de radikale ved medlemskab af kontroludvalget påtog sig 
et medansvar for efterretningstjenesten”:%7 


ensstemmende med det officielle mødereferat udfærdiget af samme efter mødet. Men at det er 
dækkende for Justitsministeriets bekymringer og motiver til at udvide kontroludvalget med parla- 
mentarikere, kan der næppe være tvivl om. 

864 Ibid., Mødereferat, K. Axel Nielsen (udateret). 

865 Ibid. Der var her tale om en præcisering i referatet. Det oprindelige maskinskrevne referat ved 
K. Axel Nielsen rummer formuleringen: ”indsigt i måden hvorpå efterretningstjenesten arbejder”. 
Krag rettede dette til den ovenfor citerede formulering og forklarede med et notat i margenen: 
”Min rettelse. Tilbuddet gik paa begge dele. 'maader” og arbejdet? 5/2 - 64. [1965] JOK”. Ibid. På en 
vedlagt kopi af samme referat (uden Krags påtegning) har K. Axel Nielsen rettet formuleringen til 
den af Krag ønskede og tilføjet en note: ”10/2 - 65. Overstregning efter aftale med statsministeren 
idet jeg er enig i, at de to ord skal udgå for at referatet kan dække de givne tilsagn” ABA, J. O. Krags 
privatarkiv, ks 79: Mødereferat, K. Axel Nielsen (udateret), med K. Axel Nielsens påtegning og ret- 
telse. 

866 ABA, J. O. Krags privatarkiv, ks 79: Mødereferat, K. Axel Nielsen (udateret). 

867 Ibid., s. 3. 

Krag konstaterede derpå, at hans forslag ikke kunne gennemføres. På forespørgsel 
fik han i det mindste tilsagn om — for de radikales vedkommende kun for Bauns- 
gaards og enkelte gruppemedlemmers vedkommende — at man under eventuelle 
angreb på efterretningstjenesten ville støtte regeringen, og at man specielt ville 
støtte den i ikke at besvare spørgsmål om efterretningstjenesten, hvis sådanne 
ikke kunne besvares uden at skade tjenestens formål.'”? Også på et andet punkt 
havde regeringen opnået noget med drøftelserne med partilederne. Som K. Axel 
Nielsen refererede for Regeringens Sikkerhedsudvalg i april 1965: ”Partilederne 
havde været bekendt med praksis vedrørende registreringen af kommunisterne, 
men havde ikke haft bemærkninger hertil'% Dette skal sikkert forstås på den 
måde, at partilederne var blevet gjort bekendt med kommunistregistreringen, 
men at de ikke var blevet overraskede over, at det forholdt sig sådan. Resultatet 
var, at regeringen nu havde dækket sig ind på dette punkt. 

Den folkesocialistiske folketingsmand Johannes Skræppenborg-Nielsen for- 
søgte et par gange med spørgsmål til justitsministeren at opnå en mere detaljeret 
parlamentarisk rapportering fra justitsministeren om Wamberg-udvalgets arbej- 
de. Den 2. juni 1965 rejste han således spørgsmålet, om ministeren ville medvirke 
til, at kontroludvalget over for et folketingsudvalg redegjorde for tilsynet med 
PET og for principperne, hvorefter udvalget afgjorde sagerne. Skræppenborg- 
Nielsen forklarede, at det var utilfredsstillende, at folk, som til kontroludvalget 
klagede over en formodet politisk registrering, ikke fik andet svar, end at kla- 
gen var blevet forelagt kontroludvalget. Justitsministeren afviste at underkaste 
kontroludvalget et nærmere parlamentarisk ansvar, ligesom han også afviste, at 
der kunne gives oplysninger om, hvorvidt enkeltpersoner var registreret i PET's 
registre. Men han benyttede lejligheden til at fremkomme med de supplerende 
oplysninger, at kontroludvalget havde talt med nogle af politimestrene, og at ud- 
valget snart ville aflægge besøg i politikredsene. Skræppenborg-Nielsen ønskede 
at vide, om justitsministeren kun var indstillet på at orientere Folketinget, når 
der blev stillet ham spørgsmål. Det knappe svar lød, at ministeren ville orien- 
tere Folketinget, når der var ”anledning dertil” og ellers, når der blev stillet ham 
spørgsmål.”? 


868 Ibid. 

869 RSU: Referat af møde den 26. april 1965. 

870 Folketingstidende 1964-65, III, sp. 6048-6049 (J. Skræppenborg-Nielsen), sp. 6049-6051 (K. Axel 
Nielsen), sp. 6051-6052 (J. Skræppenborg-Nielsen), sp. 6052-6053 (K. Axel Nielsen). 

11. KONTROLLEN MED PET'S REGISTRERINGER 


Effekt 


Kontroludvalgets to første leveår markerede en betydelig udvikling med hen- 
syn til bestræbelsen på at underkaste den politiske overvågning en vis kontrol 
og visse begrænsninger. Det, at man havde indført en uafhængig kontrol med 
videregivelsen af personoplysninger fra PET, var et første skridt i denne retning. 
Indirekte synes eksistensen af kontroludvalget da også at have bidraget til en 
omfattende revision af PET's personoplysninger såvel som en stramning af pro- 
cedurerne med hensyn til registrering og videregivelse af oplysninger. I behand- 
lingen af de enkelte videregivelsessager, i den øgede inspektion og i drøftelserne 
med embedsmændene om retningslinjerne for de politiske registreringer havde 
udvalget i de første to år da også været i stand til at fastlægge visse indskrænk- 
ninger af PET's registreringer. 

Tre dage efter udfærdigelsen af reglerne for kontroludvalget, den 11. juni 1964, 
tog Justitsministeriet skridt til at lade Grønland ligestille med det øvrige Dan- 
mark med hensyn til videregivelse af oplysninger. I en skrivelse til Ministeriet 
for Grønland oplyste man, at dette fremover hos PET kun ville kunne indhente 
oplysninger på personer, som enten skulle have direkte adgang til forsvarsområ- 
der i Grønland, eller som skulle beskæftiges i Grønlands administration og have 
adgang til klassificerede oplysninger.” 

På et møde den 24. juni 1964 mellem kommitteret Svane fra Ministeriet for 
Grønland og PET enedes man om den fremtidige praksis. Det blev besluttet 
at lade alt akademisk personale til departementets ekspeditionskontor samt til 
landshøvdingembedet undersøge i registrene, idet man gik ud fra, at de før el- 
ler siden alle ville komme til at behandle klassificeret materiale. På det pågæl- 


871 JM, P.O.-sag: Hans Hækkerup til Ministeriet for Grønland, 11. juni 1964. 

dende møde fastlagde man videre en præcis geografisk afgrænsning af, hvilke 
områder i Grønland der krævede en sikkerhedsgodkendelse. Svane havde her 
allerede i forvejen konsulteret amerikanske myndigheder om afgrænsningen af 
de pågældende kategorier. Tilsyneladende tog såvel Svane som PET amerikaner- 
nes ønsker til efterretning. Det betød, at hele Nordgrønland fremdeles ville blive 
opfattet som et forsvarsområde, og at alle, som skulle have adgang hertil, måtte 
sikkerhedsscreenes. Adgang til Søndre Strømfjord, som dengang var hjemsted 
for en amerikansk militær flyvebase, men som også var en central civil lufthavn, 
krævede derimod ikke sikkerhedsgodkendelse. Men alle, som skulle beskæftiges 
på Søndre Strømfjord, måtte altså sikkerhedsgodkendes. Det samme gjaldt en- 
kelte afsondret beliggende stationer.” 

Et andet område, hvor videregivelsen af oplysninger blev begrænset, omfat- 
tede oplysninger fra rigsregistraturen. Efter en forhandling mellem PET og FE 
enedes man således i august om at ophøre med at foretage søgninger i rigsregi- 
straturen for overtrædelser af straffelovstillægget (dvs. fra besættelsestiden). Ef- 
ter overgivelsen af Centralkartoteket til Rigsarkivet havde praksis været, at man i 
rigsregistraturen søgte på fortrinsvis civilt personel i militæret, som var født før 
1929, med henblik på at konstatere, om de der var kendt i forbindelse med over- 
trædelser af straffelovstillægget. Den 31. august meddeltes det på PET's parole, at 
disse søgninger omgående skulle ophøre.”; 

Et tredje spørgsmål, som blev rejst af Wamberg-udvalget, angik de tilfælde, 
hvor man videregav oplysninger til Forsvaret, som vedrørte pårørende til vær- 
nepligtige. Det gjaldt i mange tilfælde især unge, hvis forældre eller søskende 
havde forbindelse til de danske kommunister.” Her var regeringens embeds- 
mænd imidlertid lidet indstillede på at give køb,” men da dagspressen og SF 
rejste sagen,” erklærede forsvarsminister Victor Gram, ”at forældres politiske 
tilhørsforhold ikke kan begrunde værnepligtiges udelukkelse fra betroet tjene- 
ste, og med baggrund i den foreliggende sag vil dette synspunkt på ny blive med- 
delt vedkommende myndigheder”%” Det blev efterfølgende besluttet i Embeds- 
mændenes Sikkerhedsudvalg, at PET ikke fremover ville kunne fremkomme 


872 PET, emnesag: Notits, 24. juni 1964. Personale i sekretariatet for Grønlandsrådet skulle derimod 
ikke sikkerhedsgodkendes. 

873 PET, emnesag: Vedr.: søgning i RR i FST-E personforespørgselssager, 31. august 1964. 

874 WU: Referat af møde den 22. juni 1964, internt referat v. H.J. Agger. 

875 ESU: Referat af møde den 19. august 1964. 

876 ”Sladder om fars 'synd” arves af kartotekerne” Information, 20. august 1964. 

877 Folketingstidende 1964/65, III, sp. 6123 (V. Gram). 

med oplysninger om værnepligtiges forældre.” Denne beslutning blev meddelt 
FE af PET.” Der kunne dog fortsat videregives oplysninger om forældre, hvis 
der var tale om sikkerhedsgodkendelse til klassifikationsgraden Hemmeligt eller 
derover, %? 

Endelig lagde kontroludvalget pres på PET og Justitsministeriet for at få ud- 
arbejdet en plan for tilintetgørelse af efterretningstjenestens arkiv i tilfælde af 
en fjendtlig besættelse. Udvalget rejste spørgsmålet på et møde med justitsmi- 
nisteren i december 1964," og på det følgende møde kunne ministeren oplyse, 
at personregisternøglen (dvs. oplysningerne på tromlerne) kunne destrueres på 
en time, mens det ville tage op til 24 timer at destruere alle aktmapper i PET's 
arkiv. Efter forespørgsel lovede ministeren at undersøge, hvordan det stillede sig 
med tjenestens arbejdskartoteker.”% Ministeren orienterede Folketinget om, at 
der ville blive udsendt en forholdsordre om destruktion af arkivmaterialet i til- 
fælde af en katastrofesituation.: Wamberg-udvalget godkendte i november 1965 
justitsministerens udkast til en forholdsordre, ligesom udvalget interesserede 
sig for politikredsenes destruktionsplaner.'% 

I det følgende vil fire spørgsmål, som især gav anledning til drøftelser mellem 
Wamberg-udvalget på den ene side og styrelserne og PET på den anden side, 
blive behandlet: Det drejede sig om udvalgets kompetence, den brede politiske 
registrering, østkontakter og videregivelsen af oplysninger til udlandet. 


878 PET, emnesag: Notits, 17. september 1964, samt tilføjelse af 21. september 1964. Referatet fra em- 
bedsmændenes sikkerhedsudvalgs møde den 8. september rummer imidlertid ingen henvisninger 
til en sådan beslutning. Her hedder det blot, at Langseth refererede forsvarsministerens svar i fol- 
ketinget. ESU: Referat af møde den 8. september 1964. 

879 PET, emnesag: Tilføjelse af 21. september 1964. 

880 Ibid.: Notits, 17. september 1964, samt tilføjelse af 21. september 1964. 

881 WU: Referat af møde den 11. december 1964. 

882 WU: Referat af møde den 15. januar 1965. 

883 Folketingstidende 1964-65, II, sp. 1911 (K. Axel Nielsen). 

884 WU: Referat af møde den 2. november 1965. Retningslinjerne for destruktion af politiets efter- 
retningsarkiver findes i: JM, P.O.-sag: Justitsministeriet, Cirkulæreskrivelse til politimestrene om 
destruktion af arkivmateriale vedrørende politiets efterretningsvirksomhed, 2. november 1965. 


885 WU: Besøg i politikredsene, 16. august 1966. 

Udvalgets kompetence 


Wamberg-udvalgets kompetence byggede på den kortfattede formulering i 
punkt 2 i dets kommissorium: ”Udvalget har til opgave at føre tilsyn med poli- 
tiets efterretningstjenestes registrering og videregivelse af oplysninger” Dertil 
kom, at udvalget skulle holdes underrettet om retningslinjerne for registrering, 
og at tjenesten skulle forelægge alle personoplysninger, der skulle videregives 
til en styrelse.” Der viste sig hurtigt at opstå uenighed om tolkningen af ordet 
”tilsyn”. På udvalgsmødet den 21. august 1964 rejste amtmand Wamberg spørgs- 
målet om udvalgets kompetence og gav udtryk for den opfattelse, at ”udvalgets 
kommissorium må forstås uden begrænsning, og at dets bestemmelse om tilsyn 
med registrering af oplysninger må have en selvstændig mening”? Det betød 
efter de stemmeberettigede medlemmers mening, at udvalget måtte have indse- 
ende med PET's arbejdsmetoder, og med hvordan oplysningerne, der lå til grund 
for registreringerne, blev indhentet. Det var også opfattelsen blandt medlem- 
merne, at man måtte have adgang til stikprøvevis kontrol af PET's akter vedrø- 
rende bestemte personer. Wamberg henviste til, at udvalgets medlemmer stod 
som garanter over for offentligheden, og til at der i offentligheden herskede en 
opfattelse af, at udvalgets kompetence var ubegrænset.? 

Departementschef Boas imødegik denne opfattelse ved at understrege, at ud- 
valget ikke havde til opgave at beskæftige sig med andet end retningslinjerne for 
registrering og videregivelsen af personoplysninger: ”Udvalget skal ikke føre no- 
get overtilsyn med politiets efterretningstjeneste, hvis arbejdsmetoder og virk- 
somhed i øvrigt, for eksempel med hensyn til udlændinge og kontraspionage, 
må falde uden for udvalgets kompetence.” Efter yderligere overvejelser un- 
derstregede Wamberg på det følgende møde, at udvalget næppe kunne løse sin 
opgave på tilfredsstillende måde uden adgang til PET's akter. Da dette igen blev 
imødegået af Justitsministeriet, blev spørgsmålet forelagt justitsministeren.'” 

Som reaktion på udvalgets krav udarbejdede Justitsministeriet et notat, hvor 
man søgte at begrænse udvalgets kompetence til, hvad der ifølge ministeriet 


886 JM: Justitsministeriets skrivelse af 8. juni 1964. 
887 Ibid. 

888 WU: Referat af møde den 21. august 1964. 

889 Ibid. 

890 Ibid. 

891 WU: Referat af møde den 8. oktober 1964. 

havde været den oprindelige hensigt. Det blev her fastslået, at udvalgets opgaver 
kun omfattede ”den egentlige efterretningsmæssige (”politiske”) registrering og 
videregivelse af disse oplysninger” at det ikke havde været hensigten, at udvalget 
skulle foretage selvstændige kontrolforanstaltninger, og at registreringsarbejdet 
kun udgjorde en lille del af PET's virksomhed. Det blev understreget, at hvis det 
havde været meningen, at udvalget skulle udføre egne kontrolforanstaltninger, 
ville det have fremgået af kommissoriet, og det fulgte derfor, at ”en videregående 
kompetence kan ikke indtolkes i reglernes punkt 2 … 72%” 

Det lykkedes at finde et kompromis i sagen på to møder mellem udvalget 
og justitsministeren i vinteren 1964-65. Den 11. december 1964 gjorde Wamberg 
ministeren opmærksom på, at udvalget følte sig bremset i sit tilsyn af Justitsmi- 
nisteriet. Man kunne ikke på tilfredsstillende vis udføre sit tilsyn, når man kun 
modtog oplysningerne fra efterretningstjenestens egne tjenestemænd. Der blev 
også givet udtryk for, at man følte, at man stod som garanter for noget, som man 
ikke kunne garantere. Udvalget ønskede derfor at få fastlagt sin kompetence. Mi- 
nisteren gav i første omgang udvalget beføjelse til en begrænset stikprøvekontrol, 
dvs. muligheden for at foretage kontrol på grundlag af de forelagte sager. PET og 
Justitsministeriet måtte dog forbeholde sig ret til at nedlægge veto i de tilfælde, 
hvor der var tale om løbende efterforskningssager.”> På det efterfølgende møde 
den 15. januar 1965 accepterede ministeren nu, at udvalget fik udvidet adgang til 
at foretage stikprøver, dvs. kontrol af bestemte navne. Ministerens betingelser 
var, at antallet af stikprøver var begrænset, og at der var rimelig tid til at overveje 
benyttelsen af veto. Udvalget var enig i antallet af stikprøver, men ønskede af 
principielle årsager at opgive de ønskede navne umiddelbart før mødet, således 
at der blev tale om et egentligt ”kasseeftersyn”. Da ministeren udtrykte betænke- 
lighed ved en sådan praksis, enedes man om, at udvalget ville sætte stikprøven i 
bero, hvis man stødte på en sag, der skønnedes at kunne danne grundlag for et 
veto.” Efter drøftelser med udvalget benyttede justitsministeren en række folke- 
tingsspørgsmål til at redegøre for udvalgets virksomhed. Her understregede han 
begrænsningerne i udvalgets kompetence, men nævnte muligheden for stikprø- 


892 JM, P.O.-sag: Notat om de udvalget vedrørende tilsyn med politiets efterretningstjenestes registre- 
ring og videregivelse af oplysninger tillagte opgaver. Påtegnet ”9/10-64 FP”, hvilket formentlig angi- 
ver Frank Poulsen som forfatter. 

893 WU: Referat af møde den 11. december 1964. 

894 WU: Referat af møde den 15. januar 1965. 

vekontrol.5 Kort tid efter besøgte udvalget PET's arkiv, hvor det havde mulighed 
for at kontrollere sagerne på et antal udvalgte personer. Der blev ikke nedlagt 
veto.:?% Som det vil fremgå af det følgende beretningsbind om perioden 1968 til 
1989, gav denne stikprøvekontrol anledning til, at PET forholdt Wamberg-udval- 
get et antal personsager, ligesom der blev givet urigtige oplysninger til udvalget. 

Anledningen til indførelsen af det anførte system for stikprøvekontrol kan 
have været, at Wamberg-udvalgets første stikprøver i 1965 havde den konsekvens, 
at udvalget satte spørgsmålstegn ved, om ministeren havde informeret Folketin- 
get korrekt. Harald Engberg-Pedersen hævdede således på mødet den 4. februar 
1966 med henvisning til resultatet af de på det foregående møde foretagne stik- 
prøver, at der registreredes i videre omfang end oplyst af justitsminister Hans 
Hækkerup i Folketinget den 21. maj 1964. Han mente således at have konstateret, 
at flere var registreret for udtalelser, som afveg fra flertallets, selv om Hækkerup 
havde udtalt, at yderligtgående udtalelser ikke var tilstrækkeligt til at blive regi- 
streret. Det gav Arne Nielsen anledning til at bemærke, at de pågældende kunne 
være registreret for andet, f. eks. rejser til østlande eller Kina.” 

Debatten videreførtes på det efterfølgende møde, da Arne Nielsen havde re- 
degjort for de stikprøvesager, som Engberg-Pedersen havde henvist til. Politiin- 
spektøren gjorde her gældende, at de pågældende sager ikke var udtryk for, at 
man blev registreret blot for udtalelser, som ikke var konforme med flertallets. 
Han fandt det endvidere nødvendigt at forklare, at personregisternøglen (for- 
mentlig tromlerne) tillige var journal for efterforskningsarbejdet og for dettes 
arkivering. Rapporter fra efterforskningen ville indgå i sagsakterne for allerede 
registrerede personer, uden at dette betød, at man blev registreret alene for så- 
danne forhold. Flere af de pågældende personsager drejede sig om folk, som 


895 Folketingstidende, 1964-65, II, sp. 1909-1912 (K. Axel Nielsen). 

896 JM, departementschefens pengeskab: ”Sikkerhedsudvalgets møde 26/4 1965 i Justitsministeriet” 
håndskrevet notat i kuvert adresseret til K. Axel Nielsen. 

897 WU: Referat af møde den 4. februar 1966. Kontroludvalget havde på sit møde den 15. december 
1965 påbegyndt den nye praksis med at fremsætte ønsker om udtagning af stikprøver på basis af 
navne, som på stedet blev fremlagt af de stemmeberettigede udvalgsmedlemmer. WU: Referat af 
møde den 15. december 1965 (udtagelsen af stikprøver under udvalgets besøg i politikredsene al- 
lerede i slutningen af juni samme år var åbenbart begrænset til netop sager under personunder- 
søgelse). Listerne udformedes af de enkelte stemmeberettigede medlemmer før hvert møde. Man 
spurgte mest til folk, som var kendte fra medierne, bl.a. Danmarks Radio og Politiken. Derimod 
spurgte man tilsyneladende ikke på personer, som ikke var så kendte, f. eks. lokalpolitikere eller 
fagforeningsfolk. RB: Harald Engberg-Pedersen, 31. august 2000. 

havde haft forbindelse til frontorganisationer eller til personer under mistanke 
for spionage. Departementschef Boas fulgte Arne Nielsens fremstilling op med 
en henstilling til udvalget om, at man ikke kom ind på efterforskningssager i for- 
bindelse med spionage. Oplysninger fra efterforskningssagerne måtte simpelt- 
hen arkiveres på de personer, som havde været berørt af undersøgelserne. Det 
betød ikke nødvendigvis, at de pågældende oplysninger ville blive videregivet, 
understregede Boas.”? 

Heroverfor indvendte Harald Engberg-Pedersen, at de foretagne registre- 
ringer var i modstrid med de udtalelser, som var blevet fremsat i Folketinget. 
Man kunne ikke betvivle de pågældendes loyalitet mod den danske stat, sagde 
han, med udtrykkelig henvisning til Hans Hækkerups udtalelser i Folketinget i 
1964. Her åbnede sig en længere og kompliceret diskussion, som greb ind over 
spørgsmålet om registrering af østrejser og forbindelser til østambassader, og 
som hang sammen med spørgsmålet om, hvorvidt kontroludvalget havde hjem- 
mel til at føre tilsyn med efterforskningssager. Paul Fischers indlæg viste, at hele 
registreringen og det ganske omfang af registrene var til debat. Han pointerede, 
at kontroludvalgets centrale arbejdsområde var videregivelse og understregede 
vigtigheden af efterforskningsarbejdet. Det sidste blev da også tiltrådt af amt- 
mand Wamberg og rigsarkivar Hvidtfeldt. Højesteretssagfører Buhl indtog en 
formidlende holdning: 


"Buhl bemærkede, at den stadig tilbagevendende konflikt mellem efterretnings- 
tjenestens fornuftige og nødvendige administration og udvalgets virksomhed var 
meget kompliceret, men at justitsministerens udtalelser i folketinget lover mere, 
end der holdes med hensyn til begrænsning af registreringerne, idet der stadig 
findes en registrering, som ikke dækkes af udtalelserne”? 


Her stilnede diskussionen af. Boas henviste til den reduktion, som de nye ret- 
ningslinjer havde medført, og til den nedgang i forespørgslerne, som havde fun- 
det sted. Han understregede endelig, at det i Folketinget var blevet forklaret, at 
den øvrige virksomhed i PET faldt uden for udvalgets kompetence.?” 


898 WU: Referat af møde den 21. marts 1966. 
899 Ibid. 
900 Ibid. 
901 Ibid. 

Som nævnt var en af betingelserne for, at udvalget fik mulighed for at foretage 
stikprøvekontrol, at Justitsministeriet og PET forbeholdt sig ret til at nedlægge 
veto, hvis der var tale om en efterforskningssag. Det rejste så det spørgsmål, 
hvilke slags sager, denne kategori omfattede. I 1967 udtrykte udvalget ønske om 
at se personsager, hvor registreringsgrunden var østkontakter, dvs. kontakter til 
østlige ambassader og rejser til lande i østblokken. I den forbindelse udarbejdede 
PET et notat, som opdelte registreringssagerne i tre grupper. Den første omfat- 
tede registreringer på grundlag af politisk tilhørsforhold, den anden omfattede 
efterforskningssager og den tredje personsikkerhedsundersøgelser. Efterforsk- 
ningssager blev defineret som sager i forbindelse med overtrædelse af straffelo- 
vens kapitel 12 og 13 eller handlinger, f.eks. ambassadebesøg eller østrejser, som 
”har eller kan have” efterforskningsmæssig interesse. Ifølge PET var det kun den 
første kategori, der faldt ind under Wamberg-udvalgets kompetence.” Dette 
blev imødegået af udvalget, der argumenterede for, at efterforskningshensyn 
ikke skulle kunne udelukke udvalget fra at beskæftige sig med en sag. Det gen- 
åbnede spørgsmålet om udvalgets kompetence, hvor Boas holdt fast ved, at det 
kun var politiske registreringer, der hørte under udvalgets kompetence, mens 
Wamberg fremførte, at det burde være alle former for registreringer, der hørte 
under udvalgets kompetence. Denne debat endte med, at Boas meddelte, at han 
ville overbringe sagen for Regeringens Sikkerhedsudvalg.?” 


Den brede politiske registrering 


Kontroludvalgets stilling var helt fra begyndelsen, at man helst så, at ingen blev 
registreret for lovlig politisk virksomhed. Her havde man allerede ved udvalgets 
nedsættelse mødt modstand fra PET og styrelsescheferne, som forfægtede det 
standpunkt, at man ikke kunne give afkald på den politiske overvågning af kom- 
munisterne. Allerede på udvalgets første møde i juni 1964 bekræftede Mogens 
Jensen, at alle kommunister og SF'ere blev registreret, og at sådanne oplysninger 
blev videregivet i de tilfælde, hvor den pågældende skulle have adgang til klassi- 
ficerede oplysninger.” Meddelelsen om den brede politiske registrering førte til 
drøftelser i udvalget om, hvorledes PET vurderede de to partier, og efter nogen 


902 JM, P.O.-sag: Notat om PET's personregistrering, 22. juni 1967. 
903 WU: Referat af møde den 30. oktober 1967. 
904 WU: Referat af møde 12. juni 1964, internt referat v. Arne Nielsen. 

diskussion fik de stemmeberettigede medlemmer mulighed for at læse efterret- 
ningstjenestens overordnede analyser af DKP og SF. 

Udvalgets interesse faldt i første omgang på de personkredse, der måtte an- 
tages at have en løsere tilknytning til de to partier. På udvalgets femte møde 
udtrykte Wamberg sine betænkeligheder over det store antal politiske registre- 
ringer og konsekvenserne af en eventuel fremtidig skærpet kurs over for ”kom- 
munistisk orienterede befolkningsgrupper”. Udvalget rejste derfor spørgsmålet 
om registreringen af anmeldere og stillere til de to partier samt abonnenter på de 
to partiers aviser. Styrelsescheferne imødegik imidlertid, at man skulle høre op 
med at foretage sådanne registreringer med henvisning til effektiviteten af sik- 
kerhedsundersøgelserne, forholdet til udenlandske tjenester og forpligtigelserne 
over for NATO. Imidlertid ønskede statsminister Krag som tidligere nævnt at 
begrænse de politiske registreringer på grund af den fortsatte kartoteksdebat.??” 
Det førte til, at justitsministeren på mødet med udvalget den 11. december 1964 
meddelte, at regeringen havde besluttet at ophøre med registreringen af anmel- 
dere, stillere og medlemmer af SF og abonnenter på de to partiers aviser. (Der vil 
nedenfor blive gjort rede for, hvordan spørgsmålet om registrering af SF'ere blev 
løst). Ministeren lovede også, at man ville intensivere arbejdet med at udrense 
PET's arkiv og politikredsenes materiale.” Den 13. januar 1965 udsendte Cen- 
tralafdelingen en rundskrivelse, der meddelte, at der ikke længere skulle ind- 
sendes oplysninger om abonnenter på politiske aviser, da disse ikke mere kunne 
anvendes som grundlag for registrering.?? 

På et møde i januar 1965, hvor udvalget drøftede justitsministerens kommen- 
de besvarelse af folketingsspørgsmål om udvalgets virke, erklærede formanden, 
at det var udvalgets opfattelse, ”.at ingen overhovedet burde registreres alene på 
grund af politisk overbevisning, og at skridtet burde tages fuldt ud, efter at den 
almindelige registrering af medlemmer af SF var ophørt””? Ministeren gentog, 
at den almindelige registrering af kommunister ikke kunne bringes til ophør af 
hensyn til forpligtigelserne over for NATO og de nødvendige sikkerhedsunder- 
søgelser af de ansatte på de amerikanske baser i Grønland og i våbenproduk- 


905 WU: Referat af møder den 22. juni og 21. august 1964. 

906 WU: Referat af møde den 8. oktober 1964. 

907 ESU: Referat af møde den 18. november 1964. 

908 WU: Referat af møde den 11. december 1964. 

909 PET, administrativ sag: Rundskrivelse nr. 22/1965, Vedrørende ændring i rundskrivelse nr. 14/1953 
af 11. december 1953, 13. januar 1965. 


910 WU: Referat af møde den 15. januar 1965. 

tionen. Ministeren begrundede også sit afslag med sine indtryk fra en række 
efterretningssager.?” 

På udvalgets møde den 4. marts 1965 gentog Wamberg, at det måtte være 
målet, at registreringen af kommunister blev bragt til ophør, ”..således at justits- 
ministeren kunne oplyse, at ingen overhovedet registreres alene på grund af sin 
politiske overbevisning?» Der fulgte ikke ifølge referatet nogen egentlig debat 
om denne oplysning, som da næppe heller kan have overrasket embedsmæn- 
dene. Men i tilslutning til Wambergs programmatiske indlæg fremførte Harald 
Engberg-Pedersen den betragtning, at registrering af anmeldere af politiske par- 
tier måtte anses for en anstødssten i strid med valgsystemets forudsætninger.” 

Den samme betænkelighed rejste Krag og udenrigsminister Per Hækkerup, 
da Regeringens Sikkerhedsudvalg den 26. april 1965 drøftede kontroludvalgets 
ønsker. Anmeldere kunne i modsætning til stillere ikke nødvendigvis ligestilles 
med folk, som ville stemme på det pågældende parti. Ofte var der tale om folk, 
som blot mente, at ”..der i et demokratisk land burde gives også kommunisterne 
mulighed for at blive repræsenteret i Folketinget” Arne Nielsen gjorde her gæl- 
dende, at en isoleret oplysning om, at en person var anmelder, blot ville blive 
brugt som et faresignal og ikke blive opfattet som en belastende oplysning, som 
skulle videregives. Justitsministeren var på et mere generelt plan ængstelig for, at 
hvis man her gav efter for udvalget, så ville der blot følge nye krav. Han ønskede 
at fastholde praksis og fik da også sikkerhedsudvalgets tilslutning dertil.” Det 
fremgik i øvrigt af denne drøftelse, at man ikke betragtede de enkelte spørgsmål 
som f. eks. problemet med anmeldere som isolerede spørgsmål, men som en del 
af det problemkompleks, som drejede sig om registreringen og overvågningen af 
kommunister. Justitsministeren opfattede således spørgsmålet om registreringen 
af anmeldere som en del af kontroludvalgets kritik af, at man registrerede kom- 
munister ”.alene på grund af deres politiske opfattelse”. K. Axel Nielsen fandt, 
at sonderingerne til partilederne vedrørende en eventuel udvidelse af kontrolud- 
valget med parlamentarikere havde vist, at man havde partiledernes støtte til at 
nægte at besvare forespørgsler om dette punkt i Folketinget. Han tilføjede, at da 
partiformændene ikke havde haft bemærkninger til kommunistregistreringen, 


gu Ibid. 
912 WU: Referat af møde den 4. marts 1965. 
913 Ibid. 
914 RSU: Referat af møde den 26. april 1965. 

ville han over for Wamberg-udvalget fastholde den nuværende praksis med hen- 
visning til NATO-forpligtigelserne.” 

Den 17. november 1965 besvarede indenrigsminister Hans Hækkerup i Folke- 
tinget et spørgsmål fra Skræppenborg-Nielsen om registrering af anmeldere af 
politiske partier. Skræppenborg-Nielsen ønskede bekræftet, at efterretningstje- 
nesten ikke modtog oplysninger fra Indenrigsministeriet om anmeldere af po- 
litiske partier. Hans Hækkerup gav denne bekræftelse med sin forsikring om, at 
ingen og ej heller efterretningstjenesten havde adgang til Indenrigsministeriets 
materiale.” Arne Nielsen føjede over for kontroludvalget til, at PET allerede for 
nogen tid siden havde standset indsamlingen af oplysninger om anmeldere.” 

Udvalgets bestræbelser på at inddæmme registreringen fortsatte i det føl- 
gende. På det efterfølgende møde rejste Engberg-Pedersen spørgsmålet om, 
hvorvidt tidligere registrerede anmeldere af DKP var blevet slettet i registrene 
på samme måde, som det var sket med anmeldere af SF. Det var de ikke, forkla- 
rede Arne Nielsen. Han mente, at det kun var en meget lille del af de folk, som 
var registreret som anmeldere af DKP, som ikke var registreret på grundlag af 
andre oplysninger. Desuden var retningslinjerne med hensyn til registrering af 
anmeldere af DKP først blevet ændret, efter at man havde påbegyndt revisionen. 
Ikke desto mindre anførte Buhl, at sådanne anmeldere nu måtte slettes, hvis man 
skulle efterkomme justitsministerens udtalelser i Folketinget den 16. februar 
1966 om, at alle registreringer, som ikke var i overensstemmelse med de nugæl- 
dende retningslinjer for registrering, ville blive slettet. Referatet anfører intet om 
embedsmændenes svar, men det må formodes, at Arne Nielsen har gjort nogle 
bemærkninger om det talmæssige omfang af oplysninger om anmeldere ”alene”. 
I hvert fald enedes man om at lave en lille pilotundersøgelse af 100 registreringer 
af anmeldere af DKP.” 

Undersøgelsen viste, at i to jyske politikredse var omkring 20 % af de registre- 
rede anmeldere af DKP kun kendt som anmeldere. I København var af de 6.250 
anmeldere af DKP i 1963 de 38 % kun kendt som anmeldere.” Arne Nielsen 
foreslog, at man gennemgik alle de pågældende registreringer med henblik på 


915 Ibid. 

916 Folketingstidende 1965-66, I, sp. 1338 (J. Skræppenborg-Nielsen), sp. 1339 (Hans Hækkerup, 
J. Skræppenborg-Nielsen). 

917 WU: Referat af møde den 19. november 1965. 

918 WU: Referat af møde den 25. april 1966. 

919 WU: Referat af møde den 2. juni 1966. Undersøgelsen i de to jyske kredse byggede på 100 og 117 
anmeldere af DKP. De præcise tal var 23 og 19,66 %. Ibid. 

at konstatere, om registreringen burde opretholdes af andre grunde end det, at 
de pågældende havde stået som anmeldere af DKP. Reelt ville et sådant skridt 
betyde, at PET iværksatte en særlig undersøgelse af alle, som kun var kendt for at 
have været anmeldere af DKP. De stemmeberettigede medlemmer af kontrolud- 
valget indvendte, at PET i stedet straks burde skride til en generel sletning af alle, 
som kun var kendt som anmeldere af DKP. Højesteretssagfører Buhl satte sagen 
hårdt op med henvisning til indenrigsministerens udtalelser i Folketinget den 
17. november 1965 og understregede, at udvalget var garant for, at der var reelt 
indhold i sådanne udtalelser. På dette punkt synes holdningerne at have stået ret 
stejlt over for hinanden. I referatet hedder det blot, at Arne Nielsen ”..bekræfte- 
de, at politiets efterretningstjeneste ikke længere interesserer sig for anmeldere”. 
Departementschef Boas støttede PET-chefens synspunkt — dvs. bekymringen for 
at slette de eksisterende registreringer af DKP-anmeldere — med den bemærk- 
ning, at indenrigsministeren jo ikke havde sagt, at man ikke registrerede anmel- 
dere. Regeringen havde, nævnte han, ikke taget stilling til dette spørgsmål. Han 
fremsatte dog det tilbud, at undersøgelsen af anmelderne kunne danne grundlag 
for en forhandling med justitsministeren.””” 

Da kontroludvalget trådte sammen til sit 23. møde den 30. september 1966 
meddelte formanden, at de steæmmeberettigede medlemmer af udvalget nu havde 
nået den opfattelse, at alle anmeldere af DKP burde slettes uden særlige undersø- 
gelser. Arne Nielsen kunne imidlertid meddele, at man allerede havde gennem- 
ført visse undersøgelser ved rejser til politikredsene. Man havde allerede besøgt 
otte sjællandske politikredse. I disse otte kredse var der 522 kendte anmeldere af 
DKP. Heraf var de 81 kun kendt som anmeldere. Da man generelt slettede alle, 
som var født før 1900, blev tallet bragt ned til 55. Vilhelm Boas udtrykte betæn- 
kelighed ved en generel slettelse. Udvalget fastholdt sit standpunkt og udtrykte 
sit ønske om at få en forhandling med justitsministeren. Udvalget ønskede også, 
at Arne Nielsen stillede undersøgelsen af de københavnske anmeldere i bero.” 

Mødet med justitsministeren blev udskudt. Da statsministeren udskrev fol- 
ketingsvalg til afholdelse den 22. november, kom det ikke til nogen afklaring 
af de udestående spørgsmål på kontroludvalgets møde den 9. november 1966. 
Udvalget varslede, at man ønskede at drøfte en række forhold med ministeren. 


920 Ibid., citat s. 2. Man skal næppe tolke Boas' udtalelse således, at man fortsat registrerede anmeldere, 
men derimod sådan, at man ikke opfattede indenrigsministerens udtalelse som en hindring for at 
fastholde en del af de eksisterende registreringer af anmeldere. 

921 WU: Referat af møde den 30. september 1966. 

Det gjaldt kriterierne for registrering af SF'ere, og det gjaldt også spørgsmålet om 
en generel sletning af anmeldere af DKP. Også spørgsmålet om kriterierne for 
registrering af østrejser blev på ny bragt frem af udvalget.” 

Efter folketingsvalget den 22. november 1966 blev SF støtteparti for den so- 
cialdemokratiske mindretalsregering (det såkaldte ”røde kabinet”), hvilket ikke 
gjorde regeringens følsomhed over for kritik af overvågningen mindre; ikke kun 
fordi man havde et samarbejde med SF, men også på grund af, at de radikale, 
som nu var i skred i retning af et samarbejde med V og KF, til enhver tid kunne 
mobilisere kritiske SF'ere bag en kritik af PET's politiske registreringer. 

Allerede i maj 1967 blev regeringen i Folketinget mødt af flere kritiske spørgs- 
mål fra SF'ere og radikale vedrørende efterretningstjenesten.?” Den radikale Jens 
Bilgrav-Nielsen ønskede således en orientering om Wamberg-udvalgets arbejde 
og en vurdering af, om udvalget kunne gives stærkere kompetencer. Han benyt- 
tede anledningen til at drage berettigelsen af PET's eksistens i tvivl og til at frem- 
mane skadevirkningerne for borgernes deltagelse i den åbne meningsudveksling 
om inden- og udenrigspolitiske spørgsmål. Ministeren tog udgangspunkt i en 
kort redegørelse af Wamberg-udvalgets arbejde, og understregede den betyde- 
lige reduktion i antallet af registrerede som følge af dette arbejde.” K. Axel Niel- 
sen brugte dette som udtryk for, at udvalget havde kompetence til effektivt at 
kontrollere efterretningstjenestens arbejde, og erklærede, at: 


"Jeg har ikke grund til at tro, at udvalget selv har en anden opfattelse heraf; i hvert 
fald har jeg intet hørt herom ved de møder, jeg har haft med udvalget, det seneste 
for nogle måneder siden” 


Efter disse bemærkninger tilbageviste justitsministeren Bilgrav-Nielsens kritik 
af efterretningstjenestens mulige skadevirkninger.” 

Wamberg erklærede på det følgende udvalgsmøde igen, at udvalget ønskede 
en drøftelse med justitsministeren, og at man over for ham ville fremføre øn- 
sket om, at man helt skulle ophøre med registrering af personer, der alene var 


922 WU: Referat af møde den 9. november 1966. 

923 Folketingstidende 1966-67, 2. samling, II, sp. 3978-3979 (J. Skræppenborg-Nielsen, K. Axel Niel- 
sen). 

924 Folketingstidende 1966-67, 2. samling, II, sp. 4279-4282 (J. Bilgrav-Nielsen, K. Axel Nielsen). 

925 Ibid., sp. 4281 (K. Axel Nielsen). 

926 Ibid., sp. 4281-4282 (K. Axel Nielsen). 

kendt som stillere eller kandidater ved offentlige valg for SF. Det var også muligt, 
oplyste han, at man ville foreslå, at registrering af SF's tillidsmænd og lokalfor- 
mænd helt skulle ophøre. Han forklarede også, at udvalget mente, at SF'ere, der 
”markant” var gået fra DKP til SF og havde været det i nogle år, burde udgå af 
registraturen. Arne Nielsen kommenterede blot, at man var nået frem til 1958 
med udskillelsen af forældet materiale. Boas, Langseth og Fischer forbeholdt sig 
alle deres stilling til dette spørgsmål med henvisning til, at regeringen måtte tage 
stilling til sagen.” 

I forlængelse af dette spørgsmål vendte man på ny tilbage til problemet med 
anmeldere for DKP. Arne Nielsen oplyste, at undersøgelsen af anmeldere for 
DKP havde vist, at der uden for København var 8.750 kendte anmeldere. Blandt 
dem var 18 % kun kendt som anmeldere af DKP. Det svarede til 1.575 personer. 
Disse navne var sendt til forespørgsel i politikredsene. Indtil videre havde man 
modtaget svar fra 14 kredse (svarende til ca. en tredjedel af de berørte personer), 
og disse svar forøgede antallet af belastede med fire % (formentlig procentpoint). 
I København havde man imidlertid i overensstemmelse med udvalgets henstil- 
ling ikke foranstaltet nogen undersøgelse. Udvalget kommenterede åbenbart 
ikke disse oplysninger, men formanden oplyste, at også dette problem ville blive 
taget op på mødet med justitsministeren.””” 

Efter mødet udarbejdede PET en oversigt over reglerne for revisionsarbejdet, 
der viste, at registreringer, hvorom der ikke forelå nye belastende oplysninger 
siden folketingsvalget i 1957, blev slettet; at abonnenter ikke mere blev registreret, 
og at registreringer alene på dette grundlag blev slettet; samt at registreringen af 
SF'ere var begrænset til tidligere kommunister og ledende partimedlemmer. Der 
var desuden blevet makuleret et antal organisationssager under revisionsarbej- 
det. Således var registreringen af SF'ere nu begrænset til ”ledende” folkesocia- 
lister. 

Dette blev meddelt Wamberg-udvalget på dets møde den 16. februar 1967 
med justitsminister K. Axel Nielsen. På regeringens vegne gav denne tilsagn om, 
at man nu ville begrænse registreringen af SF'ere således, at den fremtidig kun 
ville omfatte landsledelsen, folketingsgruppen, kommunalbestyrelsesmedlem- 
mer, lokale partiformænd og tillidsmænd på arbejdspladserne. K. Axel Nielsen 
mente, at det ville begrænse antallet af registrerede SF'ere til en 4-500 personer. 


927 WU: Referat af møde den 12. januar 1967. 
928 Ibid. 
929 PET, ujournaliseret: Vedr.: Revisionen, 26. januar 1967. 

Han tog dog det forbehold, at PET fortsat ville registrere oplysninger om til- 
hørsforhold til SF for personer, om hvem der forelå andre registreringsværdige 
grunde. Han afviste også at lade ældre registreringer af kommunister slette, blot 
fordi der forelå senere indkomne oplysninger om tilknytning til SF. Han adva- 
rede også om, at det af mandskabsmæssige årsager kunne tage nogen tid, før 
allerede registrerede oplysninger, som nu faldt uden for det registreringsværdige 
område, ville blive makuleret. Endelig oplyste han, at regeringen havde besluttet, 
at anmeldere af DKP nu skulle slettes.»;" 

Wamberg takkede for imødekommelsen af udvalgets ønsker, men kunne op- 
lyse, at de stemmeberettigede medlemmer på formødet var blevet enige om, at 
registreringerne burde begrænses endnu mere end hidtil foreslået af udvalget.» 
Man mente nu, at registrering af SF'ere helt skulle ophøre, idet partiet nu var et 
stort parti, der indgik i det parlamentariske arbejde.” Formanden rejste også 
det forslag, at man helt ophørte med at registrere kommunister, som ikke var 
kendt for nogen egentlig politisk aktivitet. Ministeren afviste dog på egne og 
på regeringens vegne at ophøre helt med at registrere SF'ere: Så ville der jo ikke 
være forskel på SF og andre partier, og man måtte jo erindre, at den altoverve- 
jende del af SF-ledelsen havde en politisk fortid som kommunister. Desuden 
var netop ledende SF'ere blevet genstand for indgående interesse fra de østeuro- 
pæiske repræsentationers side. Derfor måtte i hvert fald landsledelse mv. regi- 
streres. K. Axel Nielsen kunne — for at imødekomme udvalget - gå med til, at 
registrering af lokale partiformænd ophørte. Arne Nielsen afviste på sin side, 
at man skulle kunne undlade at registrere passive kommunister. I alle NATO- 
lande blev organisationens bestemmelser tolket således, at kommunister gene- 
relt skulle registreres; det var i øvrigt også praksis i neutrale lande som Sverige 
og Finland. Denne opfattelse blev støttet af ministeren, som dog lovede at ville 
overveje spørgsmålet.?3+ 

Den 2. marts gentog Arne Nielsen over for det revisionshold af medarbej- 
dere, der var blevet nedsat for at udføre de vedtagne sletninger af registreringer 
og makuleringer af sagsakter, regeringens beslutning om, at kun SF'ere med en 
kommunistisk fortid, eller som indtog ledende poster (medlemmer af hovedbe- 


930 WU: Referat af møde den 16. februar 1967. 
931 Ibid. 
932 Ibid. 
933 Ibid. 
934 Ibid. 

styrelsen, folketingsgruppen eller kommunalbestyrelse samt faglige tillidsfolk) 
og SUF're, fortsat kunne registreres. De øvrige registrerede SF'eres personsager 
ville blive makuleret, efterhånden som deres sager blev trukket i arkivet. Anmel- 
dere af DKP ville ikke fremover blive registreret, og deres sager ville blive slettet. 
Arne Nielsen meddelte også, at stillerlister fortsat skulle indsendes ”som arbejds- 
grundlag for hovedregistraturen?” Det sidste indebar formentlig, at der ikke 
blev foretaget registreringer alene på grundlag af oplysninger om stillere, men at 
sådanne oplysninger blev inddækket på allerede registrerede personsager. Det er 
dog også tænkeligt, at stillerlisterne blev arkiveret på emnesagerne. 

På de efterfølgende møder i marts og maj 1967 pressede kontroludvalget nu 
på for at opnå yderligere indrømmelser. Wamberg anmeldte allerede på det før- 
ste møde efter mødet med justitsministeren, at udvalget ønskede et nyt møde 
med K. Axel Nielsen, og at man stadig ikke fandt, at SF'ere overhovedet burde 
registreres. Boas indvendte på sin side, at de stemmeberettigede medlemmer af 
udvalget på mødet med justitsministeren havde båret sig uheldigt ad. Dels havde 
man fremført forslag, som gik ud over, hvad der havde været drøftet i det sam- 
lede udvalg, og dels havde man bragt ministeren i en vanskelig situation derved, 
at han ikke på forhånd kunne konsultere sikkerhedsudvalget. Dette medgav for- 
manden, men ønsket om en videre samtale med ministeren blev fastholdt.” På 
det efterfølgende møde bad man om at få lov til at mødes med ministeren, før 
han havde haft lejlighed til at forelægge udvalgets forslag for sikkerhedsudval- 
get.” 

På den anden side søgte Arne Nielsen og departementschef Boas at dæmme 
op for kontroludvalgets ønsker. Arne Nielsen gav den 31. marts 1967 en redegø- 
relse om frontorganisationerne og om deres forbindelser til Sovjetunionen. Han 
luftede også betænkeligheder ved at føre den forældelsesfrist, som man havde 
benyttet ved udrensningen af forældet materiale op til 1959, videre for tiden efter 
1960. Problemet var, sagde politiinspektøren, at blot fordi der ikke var registreret 
noget i de sidste fem år, var det ikke nødvendigvis udtryk for, at der ikke havde 
været en aktivitet. Det kunne også skyldes, at PET simpelthen ikke havde erfaret 


935 Ibid.: ad registrering, udateret [2. marts 1967]. Disse forholdsrordrer blev videregivet til politikred- 
sene. Ibid.: Til rejseholdene m.v., Direktiv for registrering, 3. marts 1967. 

936 WU: Referat af møde den 31. marts 1967. 

937 WU: Referat af møde den 2. maj 1967. Frank Poulsen beskriver situationen således, at der ikke var 
tvivl om, at Krag og K. Axel Nielsen var tilfredse med registreringerne, men at de begge samtidig 
blev presset hårdt af SF og Wamberg-udvalget. RB: Frank Poulsen, 25. januar 2001. 

de relevante forhold. Han luftede den mulighed, at man måtte iværksætte nær- 
mere undersøgelser af, hvad grunden til den manglende aktivitet kunne være. 
Spørgsmålet forblev på bordet på det følgende møde. Det var klart, at problemet 
med forældelsesfristen var et symptom på, at PET's ledelse var bekymret for de 
løbende udrensninger i PET's registre. Arne Nielsen hævdede også, at bl.a. de- 
batten om kartotekerne havde været årsag til et fald i nyregistreringer og i tilgan- 
gen af supplerende oplysninger. Han var derfor bekymret for, at en forældelses- 
regel på fem år ville være for kort til, at man opfangede eventuelle oplysninger 
af betydning. Han oplyste, at der var slettet 78.252 personer fra registrene (og af 
dem var højst 4-5.000 udlændinge). Tilbage var ca. 40.000, som var registreret 
af andre grunde end sikkerhedsgodkendelse. Og det omfattede både folk, som 
var registreret for deres politiske tilhørsforhold, og folk som var registreret af ef- 
terforskningsgrunde (dvs. kontraspionage). Dette udløste en debat om, hvorvidt 
PET i stedet skulle ty til en mere omfattende brug af baggrundsundersøgelser. 
Det var de stemmeberettigede medlemmer i udvalget betænkelige ved. Det kan 
vel ikke afvises, at dette også var hensigten.” I hvert fald kunne man enes om at 
bede Arne Nielsen om at fremkomme med et forslag til forældelsesregler, som 
både tog hensyn til efterretningstjenestens interesser og ønsket om destruktion 
af forældet materiale.» 

Umiddelbart før mødet med justitsministeren den 20. juni 1967 havde kon- 
troludvalget søgt at forstærke sit synspunkt. Udvalget foreslog, at man ikke skul- 
le registrere for tilhørsforhold til SF og, at man skulle slette de af de såkaldte 
konvertitter, som for mere end fem år siden havde forladt DKP til fordel for SF. 
Ydermere oplyste man nu, at man gik ind for en generel femårs forældelsesregel, 
hvor der ikke var kommet nye oplysninger til. Men man var rede til at lytte til 
eventuelle forslag fra PET.?” Der udspandt sig nu en længere debat. Arne Niel- 
sen gav som sin foreløbige opfattelse af forældelsesproblematikken udtryk for, at 
man i stedet for en generel femårsregel tog udgangspunkt i en bestemt dato. Han 
mente således, at man kunne tage udgangspunkt i den 1. januar 1961, og generelt 
slette registreringer før denne dato — med mindre der forelå særlige grunde til 
at bevare sådanne. Det kunne f. eks. være et særligt kvalificeret tilhørsforhold til 
DKP. Fordelen herved ville være, at man ville konstatere, at der ikke havde været 


938 WU: Referat af møde den 31. marts 1967. 
939 WU: Referat af møde den 2. maj 1967. 
940 Ibid. 

941 WU: Referat af møde den 20. juni 1967. 

aktivitet mellem to folketingsvalg. Arne Nielsen var indforstået med, at man ved 
en sådan ordning fra tid til anden måtte rykke datoen frem.” 

Da kontroludvalget i tilslutning til dette møde samledes hos justitsministe- 
ren umiddelbart efter, var de centrale temaer stadig et ophør af registreringer 
af SF'ere og en forældelsesfrist for de indsamlede oplysninger. De to ting hang 
naturligvis sammen, da en femårig forældelsesfrist jo ville rydde PET's registre 
for mange af de folk, som havde forladt DKP og i stedet tilsluttet sig SF. Wamberg 
meddelte på ny justitsministeren udvalgets faste ønske om, at man helt og aldeles 
skulle ophøre med at registrere SF'ere. Det var altså ikke nok, at man begrænsede 
interessen til partiets nationale og lokale ledelseskerne.””; Wamberg begrundede 
bl.a. ønsket med SF's stilling i dansk indenrigspolitik, og med at man ikke fandt, 
at en registrering var dækket ind af Hans Hækkerups udtalelser i folketinget i 
1964 om, at kun personer, ”der har manifesteret et tilhørsforhold til ideologier, 
der er vor samfundsopfattelse fremmed, ja, måske fjendtligt indstillet over for 
dem, og som fremtræder med en sådan styrke, at det bringer sine tilhængeres 
loyalitet over for den danske stat i fare”, blev registreret." 

Heri var justitsministeren uenig, men han erklærede sig villig til at overveje 
udvalgets opfordring. Han fortsatte med at give udtryk for sine betænkeligheder. 
Han argumenterede bl.a. for, at de vedvarende indskrænkninger i PET's registre- 
ringer forringede værdien af sikkerhedsundersøgelserne, og han undlod heller 
ikke ligesom embedsmændene at anslå muligheden for en mere udbredt brug af 
baggrundsundersøgelser.”” Formandens forslag om en generel femårsforældelse 
med udgangspunkt i den 1. januar 1962, og hans understregning af, at også ”kon- 
vertitterne” (dvs. tidligere kommunister, der var gået over til SF) skulle omfattes 
af en sådan forældelse, gav ikke anledning til bemærkninger fra ministerens side. 
Forklaringen var sandsynligvis, at Arne Nielsen allerede havde fået til opgave at 
fremlægge et forslag til forældelsesregler. Endnu en gang søgte Wamberg at ind- 
drage østrejser og ambassadebesøg under forældelsesregler mv., men mødte som 
tidligere modstand på dette punkt. Ministeren mindede igen om, at efterforsk- 
ningssager lå uden for udvalgets kompetence. Han appellerede til, at man skulle 
tilstræbe at skaffe PET arbejdsro, så man ikke til stadighed skulle underkastes 
nye ændringer. Han forsøgte sig hermed med en opfordring til, at udvalgets øn- 


942 Ibid. 
943 Ibid. 
944 Ibid. 
945 Ibid. 

sker måtte være udtryk for udvalgets endelige standpunkt til registreringernes 
omfang. Formanden bad efterfølgende indføjet en replik i referatet i tilknyt- 
ning til ministerens bemærkningen om ”det endelige standpunkt”: 


”Formanden bemærkede hertil, at der stadig kommer nye oplysninger frem for 
udvalget om synspunkterne og den nærmere fremgangsmåde vedrørende registre- 
ringen. Endvidere vil både den indenrigs- og udenrigspolitiske udvikling kunne 
influere på udvalgets syn på registreringen. Udvalget ville derfor forbeholde sig 
eventuelt at kunne fremkomme med nye forslag, navnlig når nye oplysninger eller 
ændrede politiske forhold måtte gøre det ønskeligt” 


Selv om kontroludvalget havde benyttet SF's parlamentariske placering efter fol- 
ketingsvalget i november 1966 som et argument for et ophør af registreringer af 
SF'ere, betød Wambergs ord nok næppe, at man igen ville tillade en udvidelse af 
registreringerne, hvis Krag mistede den parlamentariske støtte fra Aksel Larsens 
parti. De skulle nok nærmere tydes således, at embedsmændene og ministeren 
kunne belave sig på nye krav om begrænsninger — ikke mindst med hensyn til 
registreringer af de danske kommunister. 


Østrejser og ambassadekontakter 


Registreringen af personer, der havde kontakt til en østlig ambassade, eller som 
rejste til et land i østblokken, var i begyndelsen ikke et kontroversielt emne for 
Wamberg-udvalget. På et af de første møder blev udvalget orienteret om, at rej- 
ser til Sovjetunionen og Kina og delegationsbesøg i østblokken blev registreret, 
hvilket ikke gav anledning til nogen kommentarer.” 

I december 1964 udløste PET's registrering af østrejsende imidlertid en me- 
diestorm. Elleve grafiske arbejdere fra dagbladet Information havde på en faglig 
studietur til DDR erfaret, at deres pas blev affotograferet i paskontrollen i Ged- 
ser. Sagen vakte en betydelig presseopmærksomhed - for en stor dels ved- 


946 Ibid. 

947 WU: Referat af møde den 20. juni 1967, bilag: P. Kistrup til Arne Nielsen, 5. september 1967. 

948 WU: Referat af møde den 22. juni 1964. 

949 ”Svar udbedes hr. justitsminister”, Information, 14. december 1964. Om PET's praksis med affoto- 
grafering af pas se Kommissionens beretning bind 4 om PET's virkemidler. 

kommende af meget kritisk art. Justitsminister K. Axel Nielsen henviste i første 
omgang til, at paspolitiet ved rejser til østlande skulle notere den rejsendes navn 
og øvrige data, men at man i Gedser havde valgt at fotografere.” Dagen efter 
indrømmede han i et interview til Politiken, at man kun affotograferede passene 
hos folk, som rejste til østlande, og at det var til brug for efterretningstjenesten.” 
Justitsministerens indrømmelse udløste spørgsmål i Folketinget om, hvilken 
hjemmel der var til denne praksis, og landsretssagfører Carl Madsen anbefalede 
folk ikke at aflevere deres pas til paspolitiet.” Pressens behandling af sagen var 
kritisk.” Aktuelt kunne den 18. december oplyse, at justitsministeren overvejede 
at ændre praksis i Gedser.” Efter en drøftelse med Krag meddelte justitsmi- 
nisteren samme dag departementschef Boas, at pasfotograferingen i Gedser og 
Kastrup skulle indstilles med øjeblikkelig virkning. Installationerne skulle dog 
forblive intakte indtil videre.” K. Axel Nielsen informerede efterfølgende Fol- 
ketinget om beslutningen. Hertil føjede han, at selv om pasfotograferingen var 
ophørt, så indebar det ikke, at ”der ikke nu og i fremtiden af hensyn til landets 
sikkerhed vil blive ført kontrol med rejsende”? 

Få måneder efter mediestormen viste Wamberg-udvalget sin interesse for 
østkontakterne. Engberg-Pedersen rejste spørgsmålet, om alle der henvendte sig 
til en østambassade, blev registreret, hvilket blev besvaret med, at det var langtfra 
alle, og at antallet var begrænset. PET's interesse for sådanne oplysninger hang 
sammen med tjenestens efterforskning af spionagesager og lignende.” 

Det tog et års tid, før kontroludvalget tog spørgsmålet om registrering af 
rejser til østlandene op i sit arbejde. En første markering af, at østrejserne el- 
ler ambassadekontakterne ud over at indgå i de registrerede oplysninger kunne 
være et kriterium for registrering i sig selv, kom på kontroludvalgets møde den 


950 Nan (interview m. K. Axel Nielsen), ”Det er politiets hemmelighed hvorfor passene fotograferes”, 
Information, 15. december 1964. 

951 ”Pasoplysninger til de hemmelige kartoteker”, Politiken, 16. december 1964. 

952 ”Skarpe udfald mod justitsministeren”, Politiken, 17. december 1964; leder: ”Pasfotografering”, 
Information, 17. december 1964. 

953 Leder: ”Pasfotografering”, Information, 17. december 1964; leder: ”Smil til fotografer”, Politiken, 
17. december 1964; leder: ”Politiets fange”, Land og Folk, 18. december 1964. 

954 ”Fotokontrol med pas skal måske afskaffes”, Aktuelt, 18. december 1964. 

955 PET, ujournaliseret: Arne Nielsen, Notits, 8. januar 1965. 

956 Folketingstidende 1964-65, sp. 1919-1920 (K. Axel Nielsen). Som hjemmel for indhentningen af 
pasoplysninger henviste ministeren til paslovens $ 4 og fremmedlovens $ 11. Ibid. 

957 WU: Referat af møde en 17. maj 1965. 

2. februar 1966. Da Engberg-Pedersen beklagede omfanget af folk, som var re- 
gistreret blandt de udtagne stikprøver, gav Arne Nielsen den oplysning, at disse 
ikke nødvendigvis var registreret for deres mere eller mindre yderligtgående ud- 
talelser. De kunne også, meddelte han, være blevet registreret for f. eks. rejser til 
østlande eller Kina. Dette vakte udvalgets interesse %? 

På det efterfølgende møde tog man denne diskussion op. Engberg-Pedersen 
fastholdt som tidligere refereret, at registreringerne var for omfattende i forhold 
til, hvad der var blevet oplyst Folketinget. Der kunne efter hans opfattelse ikke 
rejses tvivl om de pågældendes loyalitet mod den danske stat, og — understre- 
gede Engberg-Pedersen — forbindelser med repræsentanter for østlandene var et 
led i den officielle danske udenrigspolitik. Arne Nielsen henviste til, at der var 
en stor forskel mellem registreringer og videregivelse, og han understregede, at 
de forbindelser til østlande, som de pågældende var registreret for, var til perso- 
ner fra disse lande under mistanke for spionage. Boas føjede her til, at det i særlig 
grad var vigtigt at registrere rejser til østlandene, da der i mange tilfælde fandt 
hvervningsforsøg sted under sådanne rejser. Fischer tog det afgørende spørgs- 
mål op, som var, hvor grænsen for kontroludvalgets kommissorium gik, og om 
kontraspionagen faldt indenfor eller udenfor. Han mente ikke, at det ville være 
forsvarligt at kassere ældre sager og efterforskning. Hermed sagde han reelt, at 
kontraspionagen og personsager, der relaterede dertil var undtaget fra udvalgets 
kontrol. Argumentet var ikke uden en vis virkning på amtmand Wamberg og 
rigsarkivar Hvidtfeldt, som var rede til at vise dette hensyn til PET's efterforsk- 
ning på dette område.?% 

Først senere på året kom kriterierne for registrering af østrejser på ny op til 
debat. På opfordring af kontroludvalget gav Arne Nielsen en redegørelse for 
PET's praksis på dette punkt. Det fremgik heraf, at man generelt registrerede 
rejser til Sovjetunionen og Kina, mens rejser til andre østbloklande kun blev 
registreret, hvis der var særlig anledning dertil. Deltagelse i Østersøugen i DDR 
og i festivaler betragtedes som en sådan særlig anledning, men ellers var det til 
en vis grad tilfældigheder, som henledte PET's opmærksomhed på, at en rejse 
kunne være registreringsværdig.?” 


958 WU: Referat af møde den 4. februar 1966. 
959 WU: Referat af møde den 21. marts 1966. 
960 Ibid. 

961 WU: Referat af møde den 9. november 1966. 

På kontroludvalgets møde i maj samme år blev det oplyst, at rejser i østlande 
eller forbindelse til østambassader ikke i sig selv ansås for politisk belastende, 
men at registreringerne heraf var begrundet i efterforskningsmæssige hensyn. 
Det vil sige, at man opfattede disse oplysninger som væsentlige for kontraspio- 
nagen. Af samme grund mente man heller ikke, at spørgsmålet faldt ind under 
kontroludvalgets kommissorium, og man havde da heller ikke slettet sådanne 
oplysninger i udrensningen af forældet stof.” Hermed var man vendt tilbage til 
udgangspunktet fra 1966. 

Måneden efter, da det var lykkedes at få et møde i stand med justitsministe- 
ren, fortsatte debatten i kontroludvalget. Formanden opfordrede til, at man un- 
der forældelsesreglen burde inddrage registreringer af ambassadebesøg mv. Man 
var — sagde amtmand Wamberg — klar over, at disse registreringer blev begrun- 
det med efterforskningshensyn, men mente ikke desto mindre, at det ville være 
ønskeligt at underkaste dem en forældelsesprocedure. Her markerede ministe- 
ren stærkere end før, at registreringer på politisk grundlag og efterforskningsbe- 
grundede registreringer vanskeligt kunne underkastes samme synspunkt med 
hensyn til forældelse. Han mindede også om, at efterforskningssager lå uden 
for udvalgets kompetence. Han appellerede til, at man skulle tilstræbe at skaffe 
PET arbejdsro.” Når kontroludvalget her stødte på så stærk modstand, må det 
forklares med, at østrejserne og ambassadekontakterne spillede en rolle i PET's 
kontraspionage og bestræbelser på at modgå eller opdage hvervningsforsøg fra 
østeuropæiske efterretningstjenesters side. 

Kommunistregistreringen var uden tvivl det bagved liggende tema i den 
stigende interesse i kontroludvalget for registreringerne af ambassadebesøg og 
østrejser. Når K. Axel Nielsen hævdede, at registreringer på politisk grundlag og 
efterforskningsbaserede registreringer ikke kunne sammenlignes, så var det en 
sandhed med modifikationer, for så vidt angik den del af de efterforskningsba- 
serede registreringer, som beroede på netop ambassadebesøg og østrejser. Man 
må gå ud fra, at der har været et markant sammenfald for så vidt angår person- 
kredsen blandt dem, som var registreret for medlemskab af DKP og tilknyttede 
organisationer, og dem som registreredes for østrejser og besøg på Warszawa- 
pagtlandenes ambassader i København. 

PET modsatte sig, at efterforskningssagerne og østkontakterne kom ind un- 
der Wamberg-udvalgets regi. Som tidligere nævnt argumenterede tjenesten for, 


962 WU: Referat af møde den 2. maj 1967. 
963 WU: Referat af møde den 20. juni 1967. 

at østkontakter faldt ind under efterforskningssager, som ikke var omfattet af 
udvalgets kompetence. Implikationen var i øvrigt, at oplysninger om østrejser 
og besøg på østambassader dermed heller ikke skulle falde ind under en foræl- 
delsesregel.?”+ 

På Wamberg-udvalgets møder i september og oktober var dette spørgsmål 
da også et gennemgående tema. Den 13. september rejste Wamberg spørgsmålet 
med ny styrke, mens Arne Nielsen henviste til det efterforskningsmæssige hen- 
syn. Wamberg fandt det urimeligt, at sådanne oplysninger ikke blev forældet, 
mens Arne Nielsen argumenterede for, at efterforskningshensynet tilsagde, at 
de ikke måtte forældes og slettes. Også Buhl og Boas gik ind på hver sin side i 
denne diskussion. Boas argumenterede bl.a. med, at man havde brug for sådanne 
oplysninger ved eventuelle spionagesager. Desuden var det ikke reelt en politisk 
personregistrering, men en registrering, som tog sigte på den pågældende am- 
bassade eller det pågældende land, lød argumentet.?% 

På det efterfølgende møde gav dette spørgsmål på ny anledning til en længere 
debat. I det hele taget udfordrede de stemmeberettigede medlemmer af udvalget 
nu den opfattelse, at efterforskningshensyn skulle kunne udelukke udvalget fra 
at beskæftige sig med en sag. Wamberg markerede, at man ikke havde ladet sig 
overbevise af det argument, at efterforskningshensyn tilsagde, at oplysninger om 
østrejser og ambassadebesøg kunne opbevares uden tidsbegrænsning. Det rejste 
endnu en gang spørgsmålet om udvalgets kompetence. Her præciserede Boas 
som så ofte før den opfattelse, at det kun var politiske registreringer, som faldt 
under udvalgets kompetence. Wamberg på sine side udlagde teksten således, at 
det burde være alle registreringer, der faldt under udvalgets kompetence. Her 
strandede sagen indtil videre.” 


964 JM, P.O.-sag: Notat om PET's personregistrering, 22. juni 1967, u. forfatter. Notatet minder stilistisk 
om Arne Nielsens skriftlige arbejder og kan kun være udformet og i hvert fald godkendt på højeste 
niveau. Oplægget til hvem, der kunne registreres under pkt. a, findes i dokumentets del I. 

965 WU: Referat af møde den 13. september 1967. 

966 WU: 31. møde, 30. oktober 1967. 

Udenlandske myndigheder 


Der skete også en vigtig udvidelse af Wamberg-udvalgets kompetence hvad an- 
gik kontrollen med videregivelse af personoplysninger til udenlandske myndig- 
heder. Ifølge udvalgets kommissorium omfattede udvalgets tilsyn med videregi- 
velse af oplysninger kun styrelserne, dvs. den danske forvaltning. Spørgsmålet 
blev rejst flere gange på udvalgets første møder, men blev afvist med den be- 
grundelse, at det faldt uden for udvalgets kompetence.” Imidlertid erklærede 
justitsminister K. Axel Nielsen den 20. januar 1965 i Folketinget i et svar til den 
radikale Else-Merete Ross, at udvalget i fremtiden ville få forelagt oplysninger, 
der skulle videregives til udenlandske myndigheder i forbindelse med visum- 
forespørgsler.» Denne udvidelse af udvalgets tilsynspligt førte til, at Arne Niel- 
sen på det efterfølgende udvalgsmøde gav en redegørelse for PET's samarbejde 
med udenlandske tjenester og videregivelsen af personoplysninger om danske 
statsborgere.” Det skal bemærkes, at tilsynspligten ikke omfattede det større 
antal forespørgsler fra udenlandske tjeneste om danske statsborgere i forbindelse 
med efterforskningssager (fortrinsvis spionagesager) og sikkerhedsundersøgel- 
ser i udlandet. 


Privatlivets fred 


I anden halvdel af 1967 kompliceredes det parlamentariske billede med hensyn 
til PET's politiske overvågning, hvilket hang sammen med den tiltagende spæn- 
ding internt i SF om samarbejdet med den socialdemokratiske regering, og med 
at Det Radikale Venstre i den nye folketingssamling fremlagde et lovforslag om 
beskyttelse af privatlivets fred. 

Allerede i Folketingets åbningsdebat vendte PET tilbage i det politiske sø- 
gelys, da Aksel Larsen den 5. oktober 1967 rejste spørgsmålet om aflytning af 
politiske partiers telefoner. På grund af verserende rygter om, at man havde ladet 
DSU's telefoner aflytte, erklærede justitsministeren til Aktuelt, at det ville han 
være orienteret om.” Aksel Larsen tog med henvisning til justitsministerens ud- 


967 WU: Referat af møder den 12. juni og 6. november 1964. 

968 Folketingstidende , 1964-65, II, sp. 1912 (Else-Merete Ross, K. Axel Nielsen). 
969 WU: Referat af møde den 4. marts 1965. 

970 Se Kommissionens beretning bind 4 om virkemidler. 

talelser til Aktuelt sagen op i sit indlæg i Folketingets åbningsdebat. Han spurgte, 
om dette kun gjaldt ved aflytning af socialdemokratiske organisationer, eller om 
ministeren ville være orienteret i alle tilfælde af aflytning af politiske partiers 
telefoner." Justitsministeren svarede kort, at telefonaflytning for det første fandt 
sted, hvis der var tale om mistanke om strafbare handlinger — jf. retsplejelovens $ 
750a om forbrydelser mod statens selvstændighed og sikkerhed. Han forsikrede, 
at der efter dette ikke fandt aflytning sted af politiske partiers telefoner. For det 
andet, understregede han, forudsatte det en retskendelse at aflytte.” 

Den 31. oktober 1967 præsenterede den radikale Svend Haugaard sit partis 
forslag til folketingsbeslutning om sikring af privatlivets fred og den enkelte 
borgers demokratiske rettigheder. Forslaget sigtede dels på at beskytte borgerne 
mod beluring ved de mange nye overvågningsmuligheder på arbejdspladsen og 
i privatlivet, dels mod den politiske registrering og overvågning udført af PET. 
Som det lød i Svend Haugaards begrundelse for fremsættelsen af forslaget: 


Til trods for det oprettede kontrolorgan kan de hemmelige politiske kartoteker 
udgøre en fare for fri meningsdannelse og for en del borgeres ansættelsesmulig- 
heder. 

Uroen om formodet telefonaflytning af efterretningsmæssige grunde gør det øn- 
skeligt, at spørgsmålet tages op til ny undersøgelse, og at der tages forholdsregler, 
så borgerne kan føle sig sikre på, at der ikke sker aflytning af politiske eller andre 
ikke-kriminelle grunde. 

I forbindelse med kartotekernes indsamling af oplysninger er det naturligt at næv- 
ne den kontrol, der fra efterretningstjenestens side har været ført med danske bor- 
geres rejser til Østeuropa. En sådan kontrol bør i et demokratisk land ikke kunne 
finde sted over for borgere, der ikke har begået noget kriminelt”” 


I det hele taget fandt Haugaard, at de danske myndigheder på en del områder 
havde fortolket grundlovens frihedsrettigheder på en sådan måde, at det ”kan 
føles truende for den personlige frihed og de demokratiske rettigheder” 
Justitsministeren valgte i sit indlæg i 1. behandlingen af beslutningsforslaget 
den 15. november 1967 at svare imødekommende. Han anerkendte interessen for 


971 Folketingstidende 1967-68, 1. samling, I, sp. 157-158 (A. Larsen); se også: Aksel Larsen, ”Ministeren 
og telefonaflytning”, Politiken, 30. september 1967. 

972 Folketingstidende 1967-68, 1. samling, I, sp. 210 (K. Axel Nielsen). 

973 Folketingstidende, 1967-68, 1. samling, sp. 793. 

974 Ibid. 

at beskytte borgernes politiske og personlige frihed. Han mindede dog om, at 
Det Radikale Venstre under folketingsdebatten i 1964 om de politiske kartoteker 
havde anerkendt, at PET ikke kunne udøve sin virksomhed uden en registre- 
ring af oplysninger af sikkerhedsmæssig betydning. K. Axel Nielsen henviste til 
kontroludvalgets virke, som siden dets oprettelse havde ført til en halvering af 
antallet af registreringer. Ministeren præciserede, at kontroludvalgets opgaver 
var koncentreret om efterretningstjenestens tilvejebringelse af oplysninger og 
videregivelse deraf, og at udvalget ikke havde noget med efterretningstjenestens 
efterforskning eller virksomhed i øvrigt at gøre. K. Axel Nielsen modsatte sig 
gennemførelsen af forslaget, da det ville betyde så godt som fuldstændig afskaf- 
felse af PET's registreringsarbejde.”> Han var enig i, at dette arbejde var ømtåle- 
ligt, og at man bestandig måtte være opmærksom derpå med henblik på at sikre, 
at virksomheden blev begrænset til, ”..hvad der er absolut nødvendigt under 
hensyn til landets sikkerhed og vore forpligtigelser som medlem af NATO” 
Ministeren ønskede også at opretholde registreringen af østrejser, eftersom den 
var af betydning for opretholdelsen af landets sikkerhed. Desuden afviste han, at 
den var udtryk for en systematisk kontrol med danske statsborgeres rejser til øst- 
landene.” Svend Haugaard vendte i sit indlæg tilbage til, at de hemmelige poli- 
tiske kartoteker udgjorde en trussel mod ytringsfriheden og den enkelte borgers 
ret til fri meningsdannelse,”? og han tilføjede, at det var hensigten med forslaget 
at bringe alle former for registrering af ”.al ifølge grundloven ikke ulovlig poli- 
tisk virksomhed” til ophør.”? Haugaard mente, at forpligtelserne over for NATO 
var givet letsindigt, og at de kunne revideres i forbindelse med en revision af 
Danmarks forhold til Atlantpagtens traktat i 1969. Han argumenterede også for, 
at registreringen af østrejserne virkede direkte mod regeringens initiativ med 
hensyn til at fremme kontakten mellem Øst- og Vesteuropa.” 

Trods sympati for de erklærede hensigter kunne de tre øvrige gamle partier 
ikke støtte de dele af de radikales forslag, som drejede sig om PET's politiske 
overvågningsvirksomhed. Under 1. behandlingen af det radikale forslag til fol- 
ketingsbeslutning blev det uden afstemning henvist til et folketingsudvalg på 17 


975 Ibid., sp. 1277-1279 (K. Axel Nielsen). 

976 Ibid., sp. 1279 (K. Axel Nielsen). 

977 Ibid. 

978 Ibid., sp. 1284-1285 (S. Haugaard). 

979 Ibid., sp. 1285 (S. Haugaard). 

980 Ibid., sp. 1285-1286 (S. Haugaard). Atlantpagten indeholdt en bestemmelse om, at medlemslande- 


nes forhold til pagten kunne tages op til revision efter 20 år, dvs. i 1969. 

medlemmer før andenbehandling.”” Spørgsmålet blev imidlertid straks taget op 
i forbindelse med Det Radikale Venstre, Det Konservative Folkeparti og Venstres 
regeringsforhandlinger efter folketingsvalget i januar 1968. 

Den 17. november forlød det, at Russell-tribunalets kontor i København blev 
aflyttet, og at samtalerne blev afbrudt en 15-16 gange om dagen.” Det gav anled- 
ning til, at spørgsmålet om overvågning igen kom i Folketingets søgelys. Den 23. 
november ønskede SF's Morten Lange løseligt oplyst, hvor mange retskendelser 
der i 1967 var givet om tilladelse til telefonaflytninger udført af PET. Han ville 
også gerne vide, hvad løbetiden for sådanne kendelser var, og om man kunne få 
retskendelse til aflytning af et folketingsmedlems telefon. Ministeren fremkom 
med nogle generelle oplysninger om reglerne for telefonaflytninger (jf. retsple- 
jelovens $ 750 a). Han ville dog ikke oplyse antallet af kendelser, men meddelte 
alligevel, at tallet ikke var trecifret. Om løbetiden af retskendelserne udtrykte 
han den formodning, at de måtte være ret kortvarige og knyttet til opklaringen af 
bestemte sager.” Det kan bemærkes, at ministeren ikke havde overdrevet. PET's 
egne undersøgelser i anledning af spørgsmålet viste, at det reelle tal hos PET 
(muligvis kun i København) ikke oversteg 50. Den normale gyldighedsperiode 
for retskendelserne var tre måneder.” 

På en række områder synes PET's overvågningsarbejde på det politiske om- 
råde således i 1967 at være i en kritisk fase. Spørgsmålet om østrejser og østkon- 
takter var begyndt at presse sig på. Den voksende styrke på venstrefløjen, de ra- 
dikales vending mod en mere kritisk linje over for de med NATO-medlemskabet 
forbundne overvågningsforpligtelser og i det hele taget den kritiske, politisk ra- 
dikale bevægelse blandt ungdommen og mange intellektuelle i 1960'ernes sidste 
halvdel udgjorde et stigende politisk pres på PET's aktiviteter. 


981 Ibid., sp. 1316. 

982 ”Telefoner til vort tribunal-kontor aflyttes”, Dagbladet, Østsjællands Folkeblad, 17. november 1967. 

983 Folketingstidende 1967-68, 1. samling, I, sp. 1531-1534 (Morten Lange, K. Axel Nielsen). 

984 PET, ujournaliseret: Politiets Efterretningstjeneste, Notat, 15. november 1967. Jf. påtegning pr. 16. 
november 1967 af A.N. på forsiden givet Frank Poulsen til brug for ministeren. Om PET's anven- 
delse af telefonaflytninger og anmodninger om retskendelser i øvrigt, se Kommissionens beretning 
bind 4 om PET's virkemidler. 

Sammenfatning 


Wamberg-udvalget blev nedsat i 1964 for at føre tilsyn med PET's registreringer 
og videregivelse af oplysninger. Etableringen af udvalget skal ses i sammenhæng 
med den debat om efterretningstjenestens kartoteker og politiske registreringer, 
der prægede pressen og det politiske liv i vinteren og foråret 1964. De politiske 
partier havde forskellige holdninger til et kontroludvalg: De tre Atlantpagtpar- 
tier (S, KF og til dels V) så et udvalg som et middel til at skabe ro om PET og 
dermed bevare en effektiv efterretningstjeneste, der kunne forsvare demokratiet. 
Det Radikale Venstre synes at have været delt mellem en fløj, der forfægtede 
pricipielle standpunkter og således ønskede at afskaffe kartotekerne, og en mere 
pragmatisk orienteret fløj, der accepterede behovet for en efterretningstjeneste, 
mens SF var imod et kontroludvalg og stræbte efter helt at afskaffe den politiske 
registrering. Debatten om registreringerne fortsatte imidlertid trods nedsættel- 
sen af Wamberg-udvalget, hvorfor den socialdemokratiske regering i vinteren 
1965 overvejede at inddrage repræsentanter for pressen eller Folketingets partier 
i kontrollen for derved at bringe kritikken til ophør. Det mislykkedes imidlertid 
at finde støtte til en sådan reform, hvorfor udvalget fortsatte uændret. 

Det grundlæggende formål med udvalget var at beskytte efterretningstjene- 
sten og samtidig at etablere en form for kontrol med den. I Justitsministeriets 
og PET's ledelse synes det fra starten at have været opfattelsen, at Wamberg- 
udvalgets indsigt i tjenestens virksomhed skulle begrænses til det mest nødven- 
dige. Udvalgets medlemmer havde en opfattelse af, at de i de første år blev mødt 
med skepsis fra PET's og styrelseschefernes side, og at embedsmændene holdt 
sig til en snæver tolkning af udvalgets kommissorium. Dette betød, at udvalgets 
stemmeberettigede medlemmer kun fik mulighed for at se de oplysninger, der 
skulle videregives, og at udvalget havde begrænsede muligheder for at udøve 
et selvstændigt tilsyn. Udvalget havde således ikke mulighed for at få indsigt i 
efterforskningssager, som bl.a. omfattede personer, der var mistænkt for at over- 
træde straffelovens kapitel 12 og 13, og personer, der havde kontakt med en østlig 
ambassade eller som havde besøgt et land i østblokken. 

Det kan imidlertid konstateres, at allerede i løbet af det første halvandet år 
havde kontroludvalgets arbejde en betydelig effekt på PET's rutiner med hen- 
syn til registreringer og videregivelse af personoplysninger. Udvalget pressede 
løbende på for at få udvidet sin kompetence, og det fik bl.a. mulighed for at 
inspicere efterretningsvirksomheden i politikredsene, foretage stikprøver og 
godkende videregivelse af oplysninger til udlandet. Udvalget lagde også et bety- 
deligt pres på embedsværket for at reducere og bringe den politiske registrering 

af DKP'ere og SF'ere til ophør. Effekten af Wamberg-udvalgets virke kan ses af 
faldet i antallet af videregivelser af oplysninger. Antallet af videregivelsessager, 
der blev forelagt udvalget, faldt støt fra 166 i 1964 til 45 i 1967. I samme periode 
faldt udvalgets afslag på videregivelse af oplysninger fra 16 til nul. Flere forhold 
tyder på, at udvalgets eksistens og begrænsningerne af personundersøgelserne 
medførte et fald i antallet af forespørgsler fra styrelserne. Alene fra perioden juni 
1963 - maj 1964 til juni 1964 - maj 1965 faldt antallet af forespørgsler fra 29.800 til 
24.841 personer. Faldet skyldtes først og fremmest, at Forsvaret begrænsede bru- 
gen af værnepligtige til arbejde med klassificerede oplysninger, og at Ministeriet 
for Grønland lempede den restriktive adgang til visse stillinger og visse områder 
i Grønland. 

Wamberg-udvalgets virke kan også måles på faldet i antallet af registrerin- 
ger i PET. Som nævnt fik udvalget mellem 1964 og 1967 afskaffet registreringen 
af visse kategorier af DKP'ere og SF'ere. Samtidig iværksatte PET en revision af 
arkivet, der betød, at sager, der ifølge de nye retningslinjer ikke mere var regi- 
strerbare, blev slettet. Det vides ikke med sikkerhed, hvor mange der var regi- 
streret i 1964, men PET's chef Mogens Jensen skønnede tallet til at være 250- 
300.000 personer. Det vides heller ikke, hvor mange af disse, der var politiske 
registreringer, men PET's arbejdskartoteker, der fungerede som registernøgle til 
sagsakterne, indeholdt på dette tidspunkt kort på 40.000 DKP'erre og SF'ere, 100 
trotskister og 200 nazister.” I 1966 oplyste Arne Nielsen over for udvalget, at 
der var blevet slettet omkring 68.000 navne.” Det samlede antal registrerede 
danske statsborgere omfattede nu skønsmæssigt 100.000, hvoraf halvdelen var 
registreret på grund af sikkerhedsundersøgelser og den anden halvdel af andre 
grunde. Dertil kom omkring 83.000 registrerede udenlandske statsborgere.” 
Det følgende år kunne PET-chefen meddele, at der nu var slettet 78.252 perso- 
ner fra registeret, og at der nu var 40.000 personer, der var registreret af andre 
årsager end sikkerhedsundersøgelser. Inkluderet i dette tal var personer, der var 
registreret på grund af en efterforskning (altså ofte østkontakter), og personer, 


985 WU: Referat af møde den 19. november 1965. 

986 PET, ujournaliseret: Mogens Jensen, Notat, 13. januar 1964. 
987 Ibid.: Arne Nielsen, Notat, 26. januar 1964. 

988 WU: Referat af møde den 21. marts 1966. 

989 WU: Referat af møde den 25. april 1966. 

der var registreret på grund af deres politiske tilhørsforhold, dvs. først og frem- 
mest kommunister og folkesocialister.?” 

Det kan således konstateres, at Wamberg-udvalget fra 1964 til udgangen af 
1967 synes at have haft en betydelig effekt på antallet af registreringer og videre- 
givelser af personoplysninger. 


990 WU: Referat af møde den 2. maj 1967. Se også den statistiske analyse af revisionen af PET's arkiv fra 


1964 i Kommissionens beretning bind 3 om Politiets Efterretningstjeneste 1968-1989. 

Politiets Efterretningstjenestes historie fra oprettelsen af Rigspolitichefens Efter- 
retningsafdeling (REA) i maj 1945 til fremsættelsen af lovforslaget om privatli- 
vets fred i slutningen af 1967 kan opdeles i flere perioder. Frem til 1948 havde 
REA få ressourcer og var afhængig af politikredsenes og Københavns Politis ind- 
beretninger, og afdelingen var fortrinsvis optaget af retsopgøret. Fra maj 1948 til 
1951 (hvor REA blev afløst af PET) begyndte REA at registrere kommunister på 
grund af frygten for, at de ville optræde som en femtekolonne i tilfælde af en krig 
med Sovjetunionen. For at kunne løse opgaven blev kontakten til udenlandske 
tjenester og private organisationer styrket. Tilslutningen til Atlantpagten med- 
førte, at der mellem 1950 og 1953 etableredes det ”sikkerhedssystem”, der udgjor- 
de rammen for PET's virksomhed: Reorganisering, femtekolonnelov, instruks og 
NATO's sikkerhedssystem. Fra 1953 til 1958 opbyggede PET den rutinemæssige 
overvågning og registrering af kommunisterne, og Brix strammede ledelsens 
kontrol og effektiviserede visse dele af tjenestens funktioner. Imidlertid førte 
den interne splittelse til Brix" afgang, ligesom ineffektive sikkerhedsprocedurer 
bidrog til Blechingberg-sagen, den første store spionsag. Fra 1958 blev tjenesten 
effektiviseret, centraliseret og afpolitiseret, og i 1966 blev politiets samlede ef- 
terretningsvirksomhed endegyldigt underlagt PET. Fra 1964 var PET imidlertid 
præget af den løbende debat om de politiske registreringer, der førte til nedsæt- 
telsen af Wamberg-udvalget og den gradvise begrænsning af registreringerne, 
der ledte frem til regeringserklæringen af 30. september 1968. 

PET's indsats var i perioden fra 1945 til 1968 i særlig grad karakteriseret af to 
forhold, der i høj grad satte rammerne for den politiske overvågning og registre- 
ring. For det første var der gennem hele perioden en udbredt mistænksomhed i 
dele af befolkningen og blandt meningsdannere over for efterretningstjenestens 
aktiviteter. Denne kritiske holdning kom især til udtryk i pressekampagner og i 
gentagne folketingsdebatter (1947, 1952, 1954 og 1964). Den skepsis over for PET, 
der var udbredt i store dele af samfundet, kan bidrage til at forklare flere for- 
hold ved tjenesten. En væsentlig faktor, der havde indflydelse på politiets ef- 
terretningsvirksomhed, var, at Atlantpagtpartierne kun i ringe grad åbent gav 

tilslutning til PET's virke. De gentagne debatter gjorde det politisk vanskeligt at 
bede om større bevillinger til en udvidelse af tjenestens kapacitet. Det forklarer 
også, hvorfor justitsministeren i 1947 følte sig tvunget til at erklære, at ingen blev 
registreret alene på grund af politisk tilhørsforhold, og hvorfor Justitsministeriet 
ikke ønskede skriftligt at ændre cirkulæret fra 1947, da kommunistregistreringen 
blev iværksat den 4. maj 1948. Det forklarer endvidere, hvorfor regeringen ned- 
satte Wamberg-udvalget i et forsøg på at skærme PET mod den fortsatte kritik. 

Spørgsmålet er, hvorfor omgivelserne var så skeptiske over for PET. En 
grundlæggende årsag var utvivlsomt erfaringerne fra besættelsen, hvor politiet 
mentes at have benyttet sine registreringer af kommunisterne i forbindelse med 
interneringerne af dem den 22. juni 1941. Måske indebar den politiske kultur og 
mentalitet, ifølge hvilke Danmark var en mønsternation, der isolerede sig fra 
den truende omverden, en opfattelse af, at overvågning og registrering kun var 
noget, der foregik i andre lande. Modsat Sverige og Norge, hvor efterretningstje- 
nesterne var betydeligt større, opnåede det danske Socialdemokrati aldrig abso- 
lut flertal. I Danmark var de socialdemokratiske og borgerlige regeringer afhæn- 
gige af støtte fra Det Radikale Venstre, der var modstander af NATO og udtrykte 
kritik af de politiske registreringer. Endelig betød den interne magtkamp i PET, 
”mau-mauernes” magtkamp mod ”brix'erne” at der blev lækket oplysninger om 
forhold i tjenesten, hvilket yderligere styrkede mistilliden til PET's virksomhed. 

Det andet forhold, der karakteriserede PET i denne periode, var, at tjene- 
sten blev professionaliseret, effektiviseret og afpolitiseret. De uformelle netværk 
fra besættelsestiden, der spillede en væsentlig rolle for tjenesten i 1940'erne og 
1950'erne, blev gradvist afviklet fra slutningen af 1950'erne. Den ledende socialde- 
mokratiske kriminalassistent, Christian Madsen, forlod PET i 1951, og hans vig- 
tigste kontakter blev udrenset efter Brix-sagen. H.C. Hansen, der havde mange 
kontakter i de officielle og uofficielle efterretningsmiljøer, mistede i slutningen 
af 1950'erne sine vigtigste kontakter til personalet. Firmaets vigtigste operation, 
aflytningen af Alfred Jensen, der også havde tråde til FE, PET, AIC og uden- 
landske tjenester, blev standset i 1959, hvorved Firmaets hemmelige virksomhed 
reelt ophørte. AIC var efter en kort opblomstring i begyndelsen af 1960'erne en 
hendøende organisation i midten af årtiet. I stedet for de personlige og uformelle 
kontakter blev efterretningsarbejdet i højere grad indrettet efter formelle og of- 
ficielle kanaler og kommandoveje. 

Den stigende professionalisering kom også til udtryk i styrkelsen af det in- 
ternationale efterretningssamarbejde. Efter krigen byggede det ofte på uformelle 
kontakter, såsom Christian Madsens tætte kontakt til den amerikanske tjeneste. 
Under Brix blev forbindelserne til udlandet samlet hos juristerne, og personalet 

fik forbud mod at videregive oplysninger uden tilladelse. Det udenlandske sam- 
arbejde byggede på bilaterale kontakter (først og fremmest med de amerikanske, 
britiske og hollandske tjenester), regionalt samarbejde (det nordiske med for- 
trinsvis de svenske og norske tjenester) og NATO-samarbejdet (først og frem- 
mest i Security Committee og Special Committee). Det internationale samar- 
bejde betød, at PET til gengæld for oplysninger og operativt samarbejde modtog 
oplysninger om fremmede efterretningstjenester samt teknisk bistand og uddan- 
nelse af personalet. PET fik adgang til udlandets erfaringer og fik inspiration til 
at forbedre den hjemlige indsats. 

PET's sagsbehandling blev forbedret og gjort mere objektiv og ”videnskabe- 
lig” under Brix, der gjorde det til et krav, at videregivelse af oplysninger skulle 
bygge på de primære kilder (de indhentede oplysninger i akterne) i stedet for 
de sekundære kilder (resuméerne på kartotekskortene). Dermed steg kvalite- 
ten og troværdigheden af PET's oplysninger. Politiets efterretningsvirksomhed 
blev rationaliseret ved at samle alle efterretningsopgaver i PET. I første halvdel af 
1960'erne overtog PET således opgaverne i Nordre og Søndre Birk og på Frede- 
riksberg, og Københavns Politis Afdeling E blev lagt sammen med PET. Samtidig 
søgte Centralafdelingen at forbedre kommunikationen med politikredsene og få 
udpeget de bedste kriminalfolk som kontaktmænd. Formålet var at højne stan- 
darden af arbejdet i politikredsene. Endelig effektiviseredes den politiske kontrol 
med PET med etableringen af Embedsmændenes Sikkerhedsudvalg i 1958 og 
Regeringens Sikkerhedsudvalg 1964, således at kommunikationen med embeds- 
mændene og ministrene blev lagt i faste rammer og procedurer. Hertil kom i 
1964 etableringen af kontroludvalget. 

Ved indgangen til 1968 var der således tale om en lille, men dog kompetent ef- 
terretningstjeneste, der imidlertid var genstand for en udbredt mistænksomhed 
og kontinuerlig kritik. Justitsministeriets og PET's opfattelse af, at det af hensyn 
til den indre sikkerhed og til de internationale forpligtigelser var nødvendigt at 
registrere personer alene på grundlag af politisk tilhørsforhold, var ikke popu- 
lær, og efterretningstjenesten måtte optræde forsigtigt for at undgå nye politiske 
sager og debatter. 

Som ministeren har undladt at besvare under henvisning til PET-kommissio- 
nens arbejde, og som er besvaret helt eller delvist i nærværende bind. 


Spørgsmål nr. 199: 
Hvor mange danske borgere var registreret for politisk virksomhed op til opret- 
telsen af Wamberg-udvalget i 1964. 


Spørgsmål nr. 417: 

Kan ministeren bekræfte, at PET generelt bruger hemmelig overvågning af mø- 
der, hvor diskussion af PET's arbejde eller dele heraf må anses for at være en 
mulighed? 

Forsideillustration: 

Arkitekttegning over Politiets Efterretningstjenestes ledelsesgang i 1954. PET's Centralafdeling 
havde lokaler på 3. sal på Politigården i København. På tegningen er angivet vicepolitichef Ernst 
Brix og juristernes kontorer (Justitsministeriets arkiv). 


Resumé: 

Dette bind beskriver de politiske, retlige og organisatoriske rammer for 

PET's overvågning og registrering på det politiske område. Rigspolitichefens 
Efterretningsafdeling (REA), der blev oprettet i 1945, var central for modtagelse og 
bearbejdning af oplysninger, der blev indsendt fra politikredsene. Politisk registrering 
var et ømtåleligt emne efter besættelsen, og i 1947 lovede justitsminister Aage Elmquist, 
at politiet ikke registrerede danske statsborgere alene på grund af deres politiske 
tilhørsforhold. Imidlertid betød den kolde krigs udvikling, at REA i 1948 i fortrolighed 
fik til opgave af Justitsministeriet at overvåge og registrere danske kommunister. Ved 
årsskiftet 1950-51 blev efterretningstjenesterne reorganiseret, og REA blev omdøbt 

til Politiets Efterretningstjeneste (PET). I samme periode blev det retlige grundlag 

for PET's virksomhed fastlagt med femtekolonneloven, ligesom PET blev integreret i 
det internationale efterretningssamarbejde i NATO. Efter den såkaldte Brix-sag, hvor 
tjenestens chef måtte afgå, blev PET effektiviseret og professionaliseret, og systemet 
med sikkerhedsundersøgelser blev strammet op. I 1964 førte debatten om de politiske 
kartoteker til nedsættelsen af Wamberg-udvalget, der skulle føre kontrol med tjenestens 
registreringer og videregivelse af oplysninger. 


